Beļajevs Aleksandrs

Cilvēks- Amfībija

Aleksandrs Beļajevs

Cilvēks Amfībija

Priekšvārds

Aleksandrs Beļajevs — pirmais padomju rakstnieks, kas veltījis visu savu radošo enerģiju darbam zinātniskās fantastikas žanrā. Viņa grāmatas ar pilnam tiesībām ieņem cienījamu vietu šo sacerējumu klāstā.

Autora interešu loks ļoti plašs; viņa stāstos un romānos apskatītas daudzas tēmas — bioloģija, medicīna, fizika, raķešu tehnika un radiotehnika, starpplanētu ceļojumi utt. Viņš popularizējis problēmas, kas saistās ar zinātnes un tehnikas attīstības perspektīvām, turklāt veicis to ar mākslas darbu palidzlbu, kuros spilgts sižets, aizraujoša intriga, teicama materiāla pārzināšana. Ne velti pazīstamais krievu zinātnieks Ciolkovskis savā priekšvārdā Belajeva romānam «Lēciens tukšumā» raksta: «No visiem man pazīstamiem sacerējumiem, vienalga, oriģināldarbiem vai tulkojumiem, Belajeva romāns ir visaizraujošākais, saturīgākais un zinātniskākais.»

Aleksandrs Romanovičs Belajevs dzimis 1881. gadā Smoļenskā. Zēns jau bērnībā bijis apveltīts ar spilgtu iztēli, daudz lasījis, sapņojis par lidojumiem bez spārniem un citiem «šolaiku cilvēkam veicamiem darbiem», kā pats izteicies. Lai veiktu šos darbus, viņš visādi vingrinājies, starp citu, lēkt no jumta, bet reiz šis vingrinājums beidzies nelaimīgi — zēns sadragajis mugurkaulu. Ievainojums gan apārstēts, taču 1916. gadā viņš saslimis ar mugurkaula tuberkulozi, trīs gadus nogulējis iegipsēts un tikai 1922. gadā varējis atstāt gultu, tomēr slimības lēkmes vajājušas viņu visu mūžu.

Apdāvinātais jauneklis studējis jurisprudenci un reizē mācījies konservatorijā. Apstākļi bijuši grūti, un viņš pelnījies, zīmēdams dekorācijas, spēlēdams orķestrī un rakstidams avīzes, strādājis arī par audzinātāju bērnu namā, par vecāko inspektoru milicijā, vēlāk par juriskonsultu. Ar rakstniecību sācis profesionāli nodarboties 1925. gadā, kad žurnāli «BoKpyr sveta» un «BceMHpHbifi cieaonbm» sāka iespiest viņa romānus, kas tūliņ piesaistīja lasītāju uzmanību. Kad pēdējais žurnāls izdarīja aptauju, lai noskaidrotu, kāds bijis iabakais daiļliteratūras darbs, kas togad iespiests žurnālā, tad lasītāji vienbalsīgi nosauca Belajeva «Cilvēku-amfibiju».

Beļajeva darbi ir meklējumu romantikas apdvesti, tie cildina cilvēka prātu un radošās iespējas. Autors prot izvirzīt interesantas problēmas, droši, plašos vilcienos tēlot zinātnes nākamos sasniegumus. Vesela grupa viņa sacerējumu intriģējoša forma popularizē atsevišķas zinātniskas teorijas un dabas likumus. Parasti stāstu pamatā kāda fantastiska hipotēze: kas notiktu, ja pēkšņi nebūtu vairs Zemes pievilkšanas spēka, ja spēji samazinātos gaismas izplatīšanās ātrums, ja izmirtu visas baktērijas? Stāstā «Mūžiga maize» autors. balstidamies uz mikrobioloģijas datiem, ielūkojas nākotnē: viņa varonis izaudzē tādu baktēriju kultūru, kas spējīga pārtikt no atmosfēras slāpekļa un pati var noderet par uzturvielu cilvēkiem. Stāstā «Starp dzīvību un nāvi» rakstnieks popularizē krievu zinātnieka Bahmetjeva pētītās anabiozes problēmas. Pakāpeniski atvēsinot dzīvus organismus, iestājas sacerējuma virsraksta minētais stāvoklis. Temperatūru paaugstinot, organismu dzīvības funkcijas atjaunojas. Belajeva stāstā tas notiek pēc vairākiem gadu desmitiem, un šeit anabioze palīdz cilvēkiem uzveikt laika varu.

Belajevs sarakstījis pāri par 50 romānu un stāstu. Seit iespējams minēt tikai dažus no ievērojamākajiem. Romāns «Profesora Dauela galva» iznāca 1926. gadā, un ar šo romānu, tāpat kā ar dažu labu citu. rakstnieks aizsteidzās dzīvei priekšā. Romānā noziedznieks Kerns atdzīvina nesen miruša profesora galvu un liek tai strādāt viņa labā. Praktiski pirmie mēģinājumi atdzīvināt atsevišķus, no ķermeņa atdalītus orgānus notika I^eņingradā 1928. gadā. un vēl tagad šī problēma nodarbina daudzu zinātnieku prātus.

Romānā «Pasaules valdnieks» autors runā par domas pārraidīšanu neierobežotos attālumos, par sakariem bez vadiem un radio starpniecības. Romāns «Brīnumacs» veltīts televīzijas problēmai okeāna dzelmēs, «Gaisa pārdevējs» skar jautājumu par gaisa okeāna krājumu izmantošanu. Stāstā «Zvaigzne KEC» ir iedzīvinātas Ciolkovska idejas par Zemes mākslīgo pavadoni. Raķete — Zemes pavadonis — kļūst par izmēģinājumu laboratoriju kosmosā un starpplanētu kuģu bāzi. Romāna «Ariels» autors pievērsies saviem bērnības sapuiem par lidojošo cilvēku, stāstu sērija par profesora Vāgnerā izgudrojumiem galvenokārt risina medicīnas problēmas.

Šai grāmatā ievietoti divi Beļajeva sacerējumi «Cilvēks-amfībija» un «Pazaudētā seja». Pirmais romāns stāsta par indiāņu jaunekli Ihtiandru, kuram hirurgs Salvators ar veiksmīgu operāciju piešķīris spēju dzīvot arī zem ūdens. Radot šadu būtni. Salvators sapņojis par jaunu cilvēku, kas būs spējīgs apgūt neaptveramos ūdens klajus ar to neizsmeļamajiem uztura un izejvielu krājumiem. Kaut gan mēs zinām, ka okeāna dzīļu iekarošana noritēs citā veidā, tomēr pats romāns ar varoņa traģisko likteni, ko tam negribot sagādājusi doktora Salvatora fantastiskā iecere, sarežģitā intriga, spilgtie tēli un dienvidu krāšņās vides attēlojums aizrauj lasītāju, turklāt literārā ziņā tas ir viens no Beļajeva labākajiem darbiem.

Otra romāna pamatā problēma, kas skar endokrinoloģiju — zinātni, Kura pēta iekšējās sekrēcijas dziedzeru darbību. Preparāti, ko izgudrojis padomju ārsts Sorokins. iedarbojoties uz šiem dziedzeriem, spej pārmainīt cilvēka ārieni, augumu, sejas krāsu utt. Kinoaktieris Presto Iemantojis slavu ar savu ķēmīgo izskatu, kas liek skatītājiem smieties, vienalga, vai tie to grib vai ne. Presto grib kļūt par normāla izskata cilvēku, lai varētu piepildīt seno sapni un lēlot traģiskas lomas, taču reizē ar kroplīgo ārieni pazaudē visu — vārdu, slavu, bagātību, un viņam jāiztur neatlaidīga cīņa par tiesibām uz darbu. Romāna daudz humora, un reizē tas atmasko kapitālistisko sabiedrību, kurā valda kails aprēķins un ciniskums.

Latviskā tulkojumā Belajeva darbi parādās pirmo reizi, tāpēc gaidām, ka latviešu lasītājs gus no rakstnieka daudz jaunu, vērtīgu atziņu.

Beļajeva sacerējumos mums sevišķi tuva autora ticība cilvēka prata neierobežotajām spējām, romantikas apdvestais aicinājums atklāt visuma noslēpumus, zināt aizvien vairāk, sniegties aizvien tālāk. Šis cilvēks, kuru smaga slimība bieži saistīja pie gultas, tiešām realizējis savu bērnības sapni, jo viņa gars spējis veikt tālus lidojumus. Viņš ir padomju zinātniskās fantastikas pamatlicējs. viens no tās izcilākajiem pārstāvjiem. Viņa darbos ir arī spēcīgi uzsvērts sociālais moments — asa tās pasaules kritika, kur kapitāla kundzība neļauj zinātniekiem strādāt tautas labā.

Daļa no tā kas kalpoja par pamatu Beļajeva zinātniski fantastiskajiem stāstiem un romāniem, ir jau realizēta. dala vēl gaida savu piepildījumu. Pavisam īss laika sprīdis šķir mūs no tās dienas, kad palaidām pirmo mākslīgo Zemes pavadoni, un varbūt jau vistuvākajā nākotnē gaidāms ceļojums uz Mēnesi. Tāpēc jo lielāks gods rakstniekam, kurš jau sen pirms atomenerģijas, reaktīvās aviācijas un starpplanētu ceļojumu laikmeta pratis spilgtos daiļdarbos iedzīvināt to, kas zinātnei vēl nebija tapis pat par meklējumu.

Visi Beļajeva darbi nav vienlīdz vērtīgi, starp tiem sastopami arī vājāki. Dažkārt padomju cilvēku tēli nav tik vispusīgi paradīti kā pretējās puses pārstāvji, dažkārt kinomatografiski straujā darbība nāk par ļaunu sižeta attīstībai, tomēr līelum lielais stāstu un romānu vairums neapstrīdami ietilpst padomju zinātniskās fantastikas zelta fondā.

Tulkotāja Anna Bauga

ALEKSANDRS BEĻAJEVS

CILVĒKS AMFĪBIJA

Pirmā daļa «JŪRAS VELNS»

Argentīnas vasara, tveicīga janvāra nakts. Melnā debess kā pieberla ar zvaigznēm. «Medūza» mierīgi stāvēja pie enkura. Nakts klusumu netraucēja ne viļņu šļaksti, ne takelāžas čīkstoņa. Likās, okeāns guļ dziļā miegā.

Uz šonera klāja atdusējās puskailie pērļu zvejnieki. Noguruši darba un saules svelmē, viņi nemierīgi grozījās smagajā snaudā, šad tad nopūzdamies vai iekliegdamies. Rokas un kājas viņiem nervozi raustījās. Varbūt viņi redzēja sapņos savus ienaidniekus — haizivis. Šais karstajās bezvēja dienās cilvēki tā nogura, ka beiguši zveju, nespēja pat laivas uzvilkt uz klāja, īstenībā tas gan nebija vajadzīgs. Nekas nevēstīja laika pārmaiņu. Laivas palika nakti ūdenī, piestiprinātas pie enkura ķēdes. Rājas nebija iztaisnotas, takelaža vaļīga, neievilktais klīveris tik tikko trīsēja vieglajā vēsmiņā. Viss klājs starp baku un pūpi bija pilns ar pērleņu kaudzēm, koraļļu atlūzām, virvēm, pie kurām nirēji piesienas, audekla maisiem, kur viņi liek atrastās pērlenes, un tukšam mučelēm.

Pie bezanmasta bija novietota liela muca ar dzeramo ūdeni un pieķēdētu dzelzs kausiņu. Pie mucas uz klāja rēgojas tumšs plankums, kur bija izlijis ūdens.

Laiku pa laikam te viens, te otrs pērleņu zvejnieks piecēlās, snaudā grīļodamies, un. kāpdams guļošajiem uz rokām un kājām, steberēja pie ūdens mucas. Neatdarījis acu, viņš izdzēra kausu ūdens un pakrita, kur gadījās, it kā būtu iedzēris nevis ūdeni, bet tīru spirtu. Zvejniekus mocīja slāpes: no rītiem pirms darba bīstami ēst — cilvēkam ūdenī jāiztur pārāk liels spiediens, tāpēc viņi strādāja visu dienu bez ēšanas, kamēr ūdenī neko vairs nevarēja saredzēt. Ēda tikai pirms gulētiešanas, un parastais uzturs bija salīta gaļa.

Naktī stāvēja sardzē indiānis Baltazars. Viņš bija kapteiņa Pedro Zuritas, šonera «Medūza» īpašnieka tuvākais palīgs.

Jaunība Baltazaru bija daudzinājuši kā izveicīgu pērļu zvejnieku: viņš varēja uzturēties zem ūdens deviņdesmit un pat simt sekundes, divkārt pārsniedzot parasto normu.

— Kāpēc? Tāpēc, ka tolaik prata mācīt un mācīšanu sāka jau no bērnu dienām, — Baltazars mēdza stāstīt jaunajiem zvejniekiem. — Es vēl biju knauķis, gadus desmit vecs, kad tēvs mani nodeva mācībā pie Hozē. Viņam bija divpadsmit šādi mācekļi. Hozē mūs mācīja tā: iemet ūdenī baltu akmentiņu vai gliemežvāku un pavēl: «Lec pakaļ un dabū rokā!» Un katru nākamo reizi met dziļāk. Kas neprot sameklēt, to noper ar pletni vai līni un iesviež ūdenī kā šuneli. «Meklē vēl!» Tā viņš iemācīja mūs nirt. Pēc tam sāka pieradināt ilgāk uzturēties zem ūdens. Vecs, pieredzējis zvejnieks nolaižas dibenā un piesien pie enkura ķēdes grozu vai tīklu. Tad mēs ienirstam un ūdenī atsienam to vaļā. Kamēr nav atraisīts, tikmēr augšā nav ko rādīties. Ja kāds parādas — dabū ar pletni vai līni. Sita mūs bez žēlastības. Retais tikai to izturēja. Taču es kļuvu pirmais pērļu zvejnieks visā apvidū. Labi pelnīju.

Kļuvis vecs, Baltazars pameta bīstamo pērļu zvejnieka darbu. Viņa kreiso kāju bija sakropļojuši haizivs zobi, sānus nobrāzusi enkura ķēde. Buenosairesā viņam piederēja neliels veikaliņš, kur viņš tirgojās ar pērlēm. koraļļiem, gliemežnīcām un dažādiem jūras retumiem. Taču krastā viņš garlaikojās un tāpēc bieži vien devās pērļu zvejā. Uzņēmēji viņu augstu vērtēja. Neviens labāk par Baltazaru nepazina Laplatas līci, ta piekrasti un tās vietas, kur iegūstamas pērlenes. Pērļu zvejnieki viņu cienīja. Viņš prata iztapt visiem — ir nirējiem, ir viņu darba devējiem.

Jaunajiem zvejniekiem viņš mācīja visus amata noslēpumus: kā aizturēt elpu, kā atsist haizivs uzbrukumu un — ja bija labā omā — kā noslēpt no saimnieka dārgu pērli.

Uzņēmēji, šoneru īpašnieki, savukārt cienīja Baltazaru tapec, ka viņš prata ar vienu acu uzmetienu nekļūdīgi noteikt pērles cenu un aši atlasīt vērtīgākās pērles saimnieka labā.

Tāpēc šoneru īpašnieki labprat ņēma viņu līdzi braucienos kā palīgu un padomdevēju.

Baltazars sēdēja uz mučeles un laiski sniēķēia resnu cigāru. Pie masta piekārtais lukturis meta gaismu uz viņa sejas. Tā bija garena, bez izspīlētiem vaigu kauliem, ar pareizu degunu un lielām, skaistām acīm — araukāņa [1ļ seja. baltazara plaksti smagi cilājās. Viņš snauda. Tomēr viņa ausis bija nomodā, kaut arī acis iemigušas. Ausis bija modras un brīdināja no briesmām pat dzijā miegā. Patlaban gan Baltazars dzirdēja vienīgi gulētāju nopūtas un murmināšanu. No krasta plūda šurp pūstošu molusku smirdoņa — tiem lāva satrūdēt, lai vieglāk būtu tikt pie pērlēm: dzīva moluska vākus grūti atdarīt. Sī smaka nepieradušam liktos riebīga, bet Baltazars to ieelpoja ar patiku. Ta viņam, klaidonim, pērļu meklētājam, sauca atmiņā brīvās dzīves priekus un uzbudinošas dēkas uz jūras.

Kad pērles bija izlasītas, pašus lielākos pērleņu vākus atgādāja uz «Medūzu». Zurita bija labs aprēķinātājs: tukšās pērlenes viņš pārdeva fabrikām, kuras no vākiem taisīja pogas.

Baltazars gulēja. Drīz vien arī cigārs izkrita no ļenganajiem pirkstiem. Galva nokārās uz krūtīm.

Pēkšņi līdz viņa apziņai atplūda kāda skaņa no okeāna tālēm. Skaņa atkārtojās tuvāk. Baltazars atvēra acis. Šķila, kāds pūš tauri, pēc tam moža, jauneklīga balss uzsauc: «A!» — un tad oktāvu augstāk: «A-ā!»

Taures muzikālā skaņa nelīdzinājās tvaikoņu sirēnu skarbajiem pūtieniem, un jautrais sauciens nebūt neatgādināja slīcēja izmisīgo kliedzienu. Tas bija kaut kas jauns, nepazīstams. Baltazars pieceļas, viņam likās, it kā gaiss pēkšņi būtu kļuvis vēsāks. Piegājis pie borta, viņi pārlaida skadru skatienu okeāna klaldam. TukMimv Klusums. Baltaz.irs piebikstīja uz klaja gulošajam indiānim ar kaju un, kad tas paslējas augšup, klusu sacija:

—   Kliedza Droši vien viņi.

—  Es nedzirdu. — huronis tikpat klusu atbildēja, uzslējies pussēdus un ieklausīdamies. Piepeši klusumu atkal pārtrauca taures skaņas un sauciens:

—  A-a!

Huronis, to izdzirdējis, saplaka it kā no pletnes cirtiena.

—  Jā. tas droši vien ir v i ņ š, — huronis izrunāja, bailēs klabinādams zobus.

Pamodās arī citi pērļu zvejnieki. Viņi salida vienuviet luktura apspīdētajā laukumiņa, meklēdami iedzeltenas gaismas vārgajos staros glābiņu no tumsas. Visi sēdēja, cieši sakļāvušies. un saspringti klausījās. Taurēšana un sauciens vēlreiz atbalsojas tālumā, tad viss apklusa.

—  Tas ir viņš… «jūras velns», — zvejnieki čukstēja.

—  Mēs nedrīkstam te palikt!

—  Viņš ir briesmīgāks par haizivi!

—  Pasaukt saimnieku šurp!

Viņiem tuvojās basu kāju šļūcošie soļi. Uz klāja iznāca saimnieks Pedro Zurita. žāvādamies un kaldams spalvainās krūtis. Viņš bija bez krekla, vienās audekla bllnēs; pie platās ādas jostas karāļās revolvera maksts. Zurita pienāca pie zvejniekiem. Lukturis apgaismoja viņa miegaino, brūni iedeguto seju. biezos, sprogainos matus, kuri šķipsnām nokaras pār pieri, melnas uzacis, kuplās, uzgrieztās ūsas un iesirmo bārdiņu.

—  Kas noticis?

Viņa rešņā. mieriga balss un nosvērtās kustības no-

huroņi — Ammkas Indinņu cilts Aut)

mierināja indiāņus, taču lic sāka runāt visi reizē. Baltazars pacēla roku, lai viņi apklustu, un sacīja:

—  Mēs dzirdējām viņa… «jūras velna» balsi.

— Jums likās, — Pedro miegaini atbildēja. Viņa galva Hektln liecās uz krūtīm.

—  Nelikās visi Mēs skaidri dzirdējām kliedzienu «a-ā» un tauri! — zvejnieki sāka saukt cits caur citu.

Baltazars ar to pašu rokas kustību lika viņiem apklust un turpināja:

—  Es pats dzirdēju. Tā taurēt var tikai «velns». Neviens uz juras tā nekliedz un netaurē. Mums ātri jābrauc projām no Šejienes.

—   Pasakas, — tikpat gurdi atbildēja Pedro Zurita. Viņam negribējās vest no krasta uz Šoneri vēl nesatrūdējušas, smirdošās pērlenes un uzcelt enkuru. Taču pie runāt indiāņus viņam arī neizdevās. Tie uztraukuma platīja rokas un skali draudēja, ka rīt pat izkāpšot krastā un iešot kājām uz Buenosairesu, ja Zurita nepacelšot enkuru.

—  Velns lai parauj to «jūras velnu» reizē ar jums! Labi! Kad austs rīts, celsim augšā enkuru. — Un kurnēdams kapteinis devas uz kajīti.

Kapteinim vairs negribējās gulēt. Viņš iededzinaja lampu, aizsmēķēja cigāru un sāka staigāt šurpu turpu pa nelielo kajīti. Viņš domāja par šo nesaprotamo būtni, kas kopš neilga laika parādījusies šejienes ūdeņos, biedēdama zvejniekus un piekrastes iedzīvotājus.

Neviens vēl nebija redzējis šo briesmoni, kaut gan tas jau vairākkārt bija atgadinājis savu klātbūtni. Par viņu stāstīja leģendas. Jūrnieki atkārloja tās čukstot, bikli skatoties visapkārt, it kā bīdamies, ka briesmonis varētu noklausīties.

Vieniem šī būtne kaitēja, citiem negaidot palīdzēja. — Tas ir jūras dievs, — runāja vecie indiāņi, — viņš iznāk no okeāna dzīlēm reizi pa tūkstoš gadiem, lai atjaunotu taisnību zemes virsū.

Katojļu garīdznieki centas iegalvot māņticīgajiem spāniešiem, ka tas esot jūras velns, kurš parādoties cilvēkiem tāpēc, ka tie sākuši piemirst kātoju baznicu.

Baumas, iedamas no mutes mutē, sasniedza arī Buenosairesu. Vairākas nedēļas no vietas «jūras velns» kļuva par iemīļotu tematu bulvāru avīžu feļetonistiem un hronikas daļas līdzstrādniekiem. Ja aiz nezināmiem iemesliem nogrima šoneri un zvejas kuģi, saplīsa tīkli vai nozuda sazvejotās zivis, tad vainoja «jūras velnu». Taču citi stāstīja, ka «velns» dažkārt iemetot zvejnieku laivās lielas zivis un reiz pat izglābis slīcēju. Vismaz kads slīcējs apgalvoja, ka tad, kad viņš jau iegrimis ūdenī, kads no apakšas atbalstījis viņa muguru un palīdzējis nokļūt līdz krastam, paslēpdamies bangas tai mirkli, kad izglābtais spēris kāju liedaga smiltis.

Taču vislielākais brīnums bija tas, ka pašu «velnu» neviens nebija redzējis. Neviens nevarēja aprakstīt, kāda izskatās št noslēpumainā būtne. Protams, gadījās arī visādi «aculiecinieki», kas apveltīja «velnu» ar ragainu galvu, aža bārdu, lauvas ķetnām un zivs asti vai attēloja viņu ka milzīgu, ragainu krupi ar cilvēka kājām. Buenosairesas valdības ierēdņi sakumā nepievērsa uzmanības šiem nostāstiem un avīžu ziņām, uzskatīdami visu par veiklu izdomu. Tomēr nemiers, galvenokārt zvejnieku vidū, aizvien pieauga. Daudzi zvejnieki neiedrošinājās doties jūrā. Lomi samazinājās, un iedzīvotājiem sāka aptrūkt zivju. Tad vietējās varas orgāni nolēma izmeklēt šo atgadījumu. Piekrastes policijas apsardze izsūtīja vairākus tvaika kuterus un motorlaivas gar iīča krastu ar pavēli «aizturēt nepazistamo personu, kas ceļ nemieru un paniku piekrastes iedzīvotājos».

Policija drasāja pa Laplatas līci un piekrasti divas nedēļas, aizturēja vairākus indiāņus par ļaunprātīgu, nepatiesu baumu izplatīšanu, taču «velns» joprojām palika nenotverams.

Policijas priekšnieks publicēja oficiālu paziņojumu, ka nekāda «velna» nav. ka to izdomājuši neizglītoti ļaudis, kuri jau aizturēti un saņems pelnīto sodu. un centās pārliecināt zvejniekus, lai netic baumām un stājas pie zvejas.

Uz zināmu laika sprīdi tas palidzēja, tomēr «velna» joki nebeidzās.

Kādu nakti selgā aizbraukušos zvejniekus uzmodināja blējošs kazlēns, kurš nezin kā bija gadījies uz viņu barkasa. Citiem zvejniekiem bija sagraizīti krastā iz

vilktie tikli. žurnālisti. iepriecināti, ka «velns» atkal parādījies, gaidīja, kā nu to izskaidros zinātnieki. Tie nelikās ilgi lūgties. Viņi domāja, ka okeānā nevar būt zinātnei nepazīstams jūras briesmonis, kas turklāt rīkojas tā. kā spētu rīkoties vienīgi cilvēks. «Cits stāvoklis būtu.» viņi rakstīja, «ja šāda būtne parādītos maz izpētītas okeāna dzīlēs.» Tomēr arī tad zinātnieki negribēja pieļaut hipotēzi, ka tāda būtne spētu rīkoties sapratīgi. Zinātnieku vairums bija vienos uzskatos ar policijas priekšnieku, proti, ka viss notikušais ir tikai kāda pargalvja joki.

Visi zinātnieki gan tā nedomāja. Citi atsaucās uz slaveno vācu naturālistu Konrādu Hesnerukurš aprakstījis jūras jaunavu, jūras velnu, jūras mūku un jūras bīskapu.

«Galu galā daudz kas no tā. ko rakstīja seno un viduslaiku zinātnieki, ir attaisnojies, lai gan jaunlaiku zinātne negribēja atzīt šīs vecās mācības. Dieva radīšanas spējas ir neizsmeļamas, un mums, zinātniekiem, vairak neka jebkuram citam klājas būt pazemīgiem un piesardzīgiem savos slēdzienos.» — tā rakstīja daži veci zinātnieki.

īstenībā gan būtu nepareizi nosaukt šos pazemīgos un piesardzigos vīrus par zinātniekiem. Viņi vairāk ticēja brīnumiem nekā zinātnei, un viņu lekcijas atgādināja svētrunas.

Beidzot strīda atrisināšanai nolēma sūtīt zinātnisku ekspedīciju.

Ekspedīcijas locekļiem nelaimējās sastapties ar «velnu», toties viņi uzzināja daudz jauna par «nezināmo personu» (vecie zinātnieki gan uzstājās, ka vārds «persona» aizvietojams ar vārdu «būtne»). Avīzēs publicētajā ziņojuma ekspedīcijas locekli rakstija:

«1. Dažās vietās smilšu seklos mēs pamanījām šaurus cilvēka kājas nospiedumus. Pēdas nāca no jūras puses un veda atpakaļ uz turieni. Tās varēja atstat cilvēks. kas piebraucis pie krasta ar laivu.

1 Konrāds Hesaers — «Iartos vācu zinātnieks XVI gadsimta. Sarakstījis «Grāmatu par diivnirJucm», kura ilgu laiku stipri ietkmēja naturālistus. (Aut.)

2.  Apskatītajiem tikliem ir plīsumi, ko varēja radīt saduršanās ar asu, griezīgu priekšmetu. Iespējams, ka tīkli aizķērušies aiz smailām zemūdens klintīm vai nogrimušu kuģu dzelzs atlauzām un tādējādi saplīsuši.

3.  Pēc aculiecinieku nostāstiem, delfīns, ko vētra izmetusi krastā krietnu gabalu no ūdens, nakti ticis ievilkts jūrā, pie kam smiltis redzētas cilvēka kāju un arī garu nagu atstātas pēdas. Ir zināms, ka delfīni, medīdami zivis, palīdz zvejniekiem, sadzīdaml tās sēkļos, tāpēc zvejnieki bieži paglābj delfīnus no nelaimes. Švīkas smiltis varēja ievilkt cilvēka pirksti, bet Iztēle uztvēra tās kā nagu zīmes.

4.  Kazlēnu varēja atvest laivā un uzmest uz kuģa kads jokupēteris.»

Zinātnieki atrada arī citus, tikpat vienkāršus Iemeslus, lai izskaidrotu «velna» atstātās zīmes.

Un tomēr šie Izskaidrojumi nespēja visus apmierināt. Pat starp zinātniekiem atradās tādi, kuriem tie šķilas apšaubāmi. Kā varēja pats veiklākais un neatlaidīgākais joku dzinējs izdarīt tādus trikus, palikdams tik ilgu laiku nenotverts? Taču galvenais, ko zinātnieki noklusēja savā ziņojumā, bija tas, ka «velns», kā tika konstatēts. veica savus trikus isā laika sprīdī dažādās vietās, kas atradās krietni tālu cita no citas. Vai nu «velns» prata peldēt nedzirdētā ātrumā, vai tam bija kādi sevišķi pielāgojumi, vai, beidzot, «velns» nebija viens, bet vairāki. Tadā gadījumā joki kļuva vēl nesaprotamāki un draudošāki.

Pedro Zurita pārcilāja to visu domās, nepārtraukti soļodams pa kajiti.

Beidzot viņš pamanīja, ka sāk jau aust rīts un iluminatora logā iespiežas sārts stars. Pedro nopūta lampu un ķērās pie mazgāšanās.

Liedams uz galvas remdeno ūdeni, viņš izdzirdēja klāja baiļu pilnus kliedzienus. Pārtraucis mazgāšanos, Zurita teciņus izskrēja uz klāja.

Kailie nirēji ar audekla jostām ap gurniem stāvēja pie borta, vēcināja rokas un klaigāja cits caur citu. Pedro palūkojas lejup un ieraudzīja, ka laivas, kas pa nakti bija atstātas ūdenī, ir atraisītas. Nakts brīze bija aiznesusi tās diezgan tālu klajā okeānā. Tagad rīta brīze dzina tās lēni uz krasta pusi. Pa ūdeni izsvaidītie airi peldčja pa līci.

Zurita pavēlēja nirējiem atvest laivas, taču neviens neiedrikstējās pamest klaju. Zurita atkārtoja pavēli.

—  Lien pats velnam nagos! — kāds atsaucas.

Zurita satvēra revolvera maksti. Nirēju pūlis atkāpās un sablīvējās ap mastu. Nirēji naidīgi lūkojās Zuritā. Sadursme šķita neizbēgama, bet tad iejaucās Baltazars.

—  Araukānis nebīstas ne no kā, — viņš sacīja. — Ja pat haizivs nespēja mani aprīt, tad arī «jūras velnam» mani vecie kauli iesprūdis rīklē. — Un, salicis rokas virs galvas, viņš metās pār bortu ūdeni un peldēja pie tuvākās laivas. Nirēji sanāca pie borta un baijii pilni vēroja Baltazaru. Par spīti vecumam un klibajai kājai, viņš peldēja teicami. Ar pāris roku vēzieniem indiānis aizpeldēja līdz laivai, satvēra ūdenī peldošo airi un iekāpa laivā.

—  Virve pārgriezta ar nazi, — viņš uzsauca, — un Šmaugi pārgriezta. Asmens bij ia ass kā bārdas nazim.

Redzēdami, ka ar Baltazaru nekas briesmīgs nav noticis. vairāki zvejnieki sekoja viņa piemēram.

JĀŠUS UZ DELFĪNA

Saule bija tikko uzlēkusi, bet jau nežēlīgi svilināja. Sudrabaini zila debess bija skaidra, okeāns nekustīgs. «Medūza» jau atradās divdesmit kilometru uz dienvidiem no Buenosairesas. Pēc Baltazara padoma enkuru bi.a izmetuši nelielā līcītī pie klinšaina krasta, kas terasveidīgi pacēlās no ūdens. Ļaudis izklīda pa lici. Katrā laivā pēc paraduma bija divi zvejnieki: viens nira, otrs vilka nirēju ārā, un pēc tam abi apmainījās ar lomām.

Viena laiva pienāca diezgan tuvu krastam. Nirējs aptvēra ar kājām prāvu koraļļu gabalu, piesietu virves galā, un aši nolaidās dziļumā.

Ūdens bija Ļoti silts un dzidrs — dibenā varēja skaidri saredzēt katru akmeni. Tuvāk krastam slējās augšup koralli — sastinguši zemūdens dārzu krūmi.

Starp tiem Šaudījās sikas zivtiņas, laistīdamās zeltā un sudrabā.

Nirējs nolaidās dibenā un saliecies sāka naski vākt pērlenes un likt maisā, kas bija piesiets pie sāniem ar siksniņu. Viņa darba biedrs huronis turēja rokās virves galu un lūkojās ūdeni, atmeties pret laivas malu.

Pēkšņi viņi Ieraudzīja, ka nirējs strauji pietrūkstas kājas, pasit rokas augšup un saķer virvi, paraudams to tik spēcīgi, ka gandriz ierāva huroni ūdeni. Laiva sašūpojās. Huronis steigšus izvilka biedru un palīdzēja viņam ierāpties laivā. Nirējs smagi elsoja, plati atplētis muti, acis izvalbījis. Tumšbrūnā seja šķita pelnu krāsā, tik stipri viņš bija nobālējis.

—  Haizivs?

Taēu nirējs neko nespēja atbildēt un sabruka laivā.

Kas viņu tā varēja nobiedēt? Huronis pieliecās un ielūkojās ūdeni. Ja, tur norisinājās kaut kas nelāgs. Mazas zivtiņas ka putni, pumanljuši plēsigo liju. steidzas slēpties zrmūdens mežu biezajās saaudzēs.

Un pēkšņi huronis ieraudzīja, ka gar zemūdens klints izliekumu plūst kaut kas lldzigs sarkaniem dūmiem. Tie gnusi klida uz visām pusēm, nokrāsojot ūdeni sārtu. Un tad tūliņ parādījās kaut kas tumis. Tas bija haizivs ķermenis. Tas lēni pagriezās un nozuda aiz klints šķautnes. Sarkanie zemūdens dūmi varēja būt vienīgi okeāna dziļumos izlietas asinis. Kas tur bija noticis? Huronis pameta skatienu uz biedru, bet tas gulēja nekustēdamies uz muguras, tverdams gaisu ar vaļējo muti un stulbi blenzdams debesis Indiānis ķērās pie airiem un veda prkšņi saslimušo nirēju uz «Medūzu».

Beidzot nirējs atžilba, taēu šķitās pazaudējis valodu — viņš tikai īdeja, purināja galvu un smagi pūta, pastiepis lūpas uz priekšu.

Uz šonera pērļu zvejnieki ielenca viņu un nepacietīgi gaidīja, ko viņš pastastis.

—  Runā! — beidzot uzsauca jauns indiānis, sapurinādams nirēju. — Runā, ja negribi, lai tava gļēvā dvēsele šķiras no miesām.

Nirējs noskurinaja galvu un dobji noteica:

—  Es redzēju… «jūras velnu».

—  Patiešām?

—   Nu, stāsti taču, stāsti! — zvejnieki nepacietīgi skubināja.

—   Skatos — haizivs. Peld taisni man virsū. Beigas! Liela, melna, rīkle vaļā, tūliņ ris mani nost. Skatos — vēl peld…

—  Otra haizivs?

—  «Velns»!

—  Kads viņš izskatās? Vai galva ir?

—  Galva? Liekas, ir gan. Acis kā glāzes.

—  Ja Ir acis, tad galvai arī jābūt. — jaunais indiānis pārliecināts sacīja. — Acīm taču pie kaut kā jāturas. Vai ķetnas arī ir?

—   Kā vardei. Pirksti gari, zaļi, ar nagiem un peldplēvi. Pats spīd kā zviņaina zivs. Piepeldēja pie haizivs, nozibināja ķetnu — švikŠī Haizivij asinis no vēdera…

—  Kādas viņam kājas? — ieprasījās kāds cits.

—   Kājas? — nlrēis pūlējās atcerēties. — Kāju nemaz nav. Gara aste. Un astes galā divas čūskas.

—   No kā tu vairāk nobijies — no haizivs vai no briesmoņa?

—   No briesmoņa, — nirējs nevilcinādamies atbildēja. — No briesmoņa, kaut arī viņš izglāba man dzīvību. Tas bija viņš…

—  Jā. tas Ir bijis viņš.

—  «Jūras velns»…

—  Jūras dievs, kurš palīdz tiem, kas postā, — pārlaboja kāds vecs indiānis.

Vēsts strauji Izplatījās pa visām laivām līci. Nirēji steidzās uz šoneri un uzvilka laivas uz klāja.

Visi Ielenca nirēju, ko bija izglābis «iūras velns». Indiānis atkārtoja savu stāstu, pievienodams aizvien jaunus sīkumus. Viņš atcerēiās, ka briesmonim nākušas pa nāsim sarkanas liesmas, ka tam bijuši gari un smaili zobi pirksta resnumā, ausis kustējušās, pie sāniem bijušas peldspuras un aste kā airis.

Pedro Zurita, kails līdz jostas vietai, īsās, baltās biksēs, uzvilcis basajās kājās baltas tupeles, uzmaucis galvā salmenīcu ar platām malām un augstu dibenu, ŠJūkāja pa klāju, ieklausīdamies sarunās.

Jo vairāk aizrāvās stāstītājs, jo vairāk Pedro pārliecinājās, ka nirējs visu izdomājis, nobīdāmies no haizivs. Tomēr varbūt viss nav izdomāts. Skaidrs, ka indiānis melo, bet daļa patiesibas tur ir. Dīvains gadījums, velns lai parauj!

Te Zuritas pārdomas pārtrauca taures skaņas otrpus klints.

Šīs skaņas pārsteidza «Medūzas» ekipāžu kā pērkona grāviens. Visas sarunas apklusa, sejas nobālēja. Zvejnieki māņticīgās Šausmās blenza uz klinti, no kuras iikās plūstam skaņas.

Netālu no klints ūdeni rotaļājās bars delfīnu. Viens atšķīrās no bara, skaļi nosprauslojās, it kā atbildot taures aicinājumam, aizšāvās uz klints pusi un pazuda aiz tās. Vēl daži saspringtu gaidu mirkļi, un zvejnieki atkal ieraudzīja delfīnu. Tam uz muguras jāšus kā uz zirga sēdēja dīvaina būtne — «velns», par kuru vēl nesen bija stāstījis nirējs. Briesmonim bija cilvēka ķermenis, sejā kā automobiļa spuldzes dzirkstīja saules staros milzīgas acis, apaļas kā senlaicīgi kabatas pulksteņi, āda liegi vizēia kā zilgans sudrabs, delnas atgādināja vardes priekškājas — tumšzajas ar gariem pirkstiem, ko savienoja peldplēve. Kājas līdz ceļgaliem atradās ūdenī, tāpēc palika nezināms, vai augums beidzās ar asti jeb vai ar parastajām cilvēku kājām. Dīvainā būtne turēja rokā garu. spirālē savītu gliemežragu, vēlreiz Iepūta tani, tad iesmējās jautrus cilvēka smieklus un pēkšņi uzsauca skaidrā spāniešu valodā: — Ātrāk, Līding &amp;gt;, uz priekšu! — Paplikšķināja ar vardes pleznu pa delfina spidošo muguru, saspieda ar ceļgaliem tā sānus, un delfīns kā paklausīgs zirgs palielināja ātrumu.

Nirēji neviļus Iekliedzas.

Neparastais jātnieks atskatījās. Ieraudzījis cilvēkus, viņš veikli kā ķirzaka noslīdēja no delfina muguras un paslēpās aiz tā sāna. Par delfina ķermeni vēl pacēlās vardes plezna un uzsita delfīnam pa skaustu. Paklausīgais dzīvnieks ienira ūdenī kopā ar briesmoni.

Dīvainais pāris apmeta pusloku zem ūdens un nozuda aiz klints.

Šī nepieredzētā izjāde aizņēma ne vairāk par minūti, bet skatītāji vēl ilgi nespēja attapties. Zvejnieki klaigāja, skraidīja pa klāju, tvarstīja galvas. Indiāņi krita ceļos un lūdza juras dievu saudzēt tos. Jaunais meksikānis aiz pārbijā uzrāpās grotmastā un brēca. Nēģeri iespruka tilpnē un saspiedās kaktā. Par zveju nebija vairs ko domāt. Pedro un Baltazars ar pūlēm nodibināja kārtību. «Medūza» pacēla enkuru un devās uz ziemeļiem.

ZURITAS NEVEIKSME

«Medūzas» kapteinis nokāpa kajītē, lai pārdomātu notikušo.

— Vai traks var kļūt! — Zurita noteica, uzgāzdams uz galvas krūzi remdena ūdens. — Jūras briesmonis runa visskaidrākajā kasttliešu dialektāl Kas tas ir? Burvestība? Ārprāts? Bet ārprāts taču nevar piepeši pārņemt visu kuģa komandu. Pat vienādu sapni divi cilvēki nevar nosapņot, taču «jūras velnu» redzējām mēs visi. Tas nav apstrīdams. Tātad «velns» eksistē, lai cik (as neticami. — Zurita atkal aplaistījās ar ūdeni un izbāza galvu pa iluminatoru, lai atsvaidzinātos. — Lai nu kā, — viņš turpināja mazliet nomierinājies, — šai ērmīgajai būtnei ir cilvēka saprāts, un tā spējīga uz prātigu rīcību. Tā, redzams, jūtas tikpat labi ūdeni, ka ārpus tā. Un prot runāt spāniski — tātad ar šo ērmu var saruna ties. Kā būtu, ja… Kā būtu, ja noķertu šo ērmu, pieradinātu un liktu zvejot pērles! Viens pats šāds rupucis. k"as spēj dzīvot ūdeni, atsver veselu zvejnieku arteli. Un turklāt tik izdevīgi: katram pērļu zvejniekam jādod ceturta da,a no loma, bet lād» rupucis neizmaksātu nenieka. Ta es īsā laikā iedzīvotos simtos tūkstošos un pat miljonos!

Zurita iegrima sapņos. Līdz 5im viņš bija cerējis tikt pie bagātības, meklēdams pērlenes tur, kur neviens tas nozvejoja. Pcrsijas līcis, Cei?onas rietumu piekraste, Sarkanā jūra, Austrālijas ūdeņi — visas šis izdaudzinātās pērļu vietas atrodas tālu. un cilvēki jau sen meklē tur pērles. Doties uz Meksikas vai Kalllornijas līci, uz Toma un Margaritas salām? Braukt uz Venecuēlas piekrasti, kur iegūstamas Amerikas labākās pērles, Zurita nevarēja. Šoneris bija pārāk vecs, nirēju par maz — (ad vajadzēja rīkoties ar plašu vērienu, bet Zuritam nebija tik daudz naudas. Tāpēc viņi turējās Argentīnas krastu tuvumā, bet tagadl Tagad viņš varētu kļūt bagāts vienā gada. Ja vien izdotos notvert «juras velnu».

Viņš kļūs pats bagātākais virs Argentīnā, varbūt pat visā Amerika. Nauda palīdzēs tikt pie varas. Pedro Zuritas vārds būs visu mutē. Tikai jābūt loti piesardzīgam un galvenokārt jāprot glabāt noslēpumu.

Zurita uzgāja uz klāja un, sasaucis visu komandu, ieskaitot pavāru, teica:

—  Jūs zināt, kāds liktenis piemeklējis visus tos, kuri izplatīja baumas par «jūras velnu». Viņus arestēja policija. viņi sēž cietumā. Es jūs brīdinu, ka tas notiks ar katru no jums, kuri kaut ar pušplēstu vardu izrunāsies, ka redzējis «jūras velnu». Jūs sapūdēs cietumā. Vai saprotat? Ja jums dzīvība dārga, ne vārda par «velnu»!

«Viņiem tik un tā neticētu, jo tas viss Izklausās pēc pasakas,» Zurita nodomāja un, iesaucis kajītē Baltazaru, uzticēja viņam vienīgajam savu piānu.

Baltazars uzmanīgi noklausījās saimniekā un, brīdi klusējis, sacīja:

—  Jā, tas ir labi izdomāts. «Jūras velns» atsver simt zvejnieku. Labi tam, kam «velns» kalpo. Bet kā lai viņu noķer?

—  Ar tīklu. — Zurita atbildēja.

—  Viņš pārgriezis tīklu tapat ka haizivs vēderu.

—  Mēs pasūtīsim met ala tīklu.

—   Bet kas viņu ķers? Mūsu nirējiem vajag tikai padzirdēt par «velnu», tad viņiem kājas vairs neklausa. .Viņi nebūs ar mieru piedalīties pat par maisu zelta.

—  Bet tu, Baltazar?

Indiānis paraustīja plecus.

—  Es vēl nekad neesmu medījis «jūras velnus». Droši vien nebūs viegli sadzīt viņam pēdas, toties nonāvēt nav grūti, ja vien viņš sastāv no kauliem un miesas. Taču jums vajadzīgs dzīvs «velns».

—  Vai tu nebaidies no viņa, Baltazar? Ko tu domā par šo «jūras velnu»?

—   Ko es varu domāt par jaguāru, kas lido pār jūru, vai par haizivi, kura rāpjas kokos? Jo zvērs neizprotamāks, jo briesmīgāks, bet man patīk medīt bīstamus zvērus.

— Es tev bagātīgi atlīdzināšu, — Zurita paspieda Baltazaram roku un klāstīja tālāk savu plānu. — Jo mazāk dalībnieku pasākumā, jo labāk. Aprunājies ar visiem araukāņiem. Viņi ir drosmīgi un apķērīgi. Izraugies kādus piecus, ne vairāk. Ja mūsējie nav ar mieru, sadabū kur citur. «Velns» turas krasta tuvumā. Vispirms būs jāizseko, kur atrodas viņa midzenis, tad mums būs viegli notvert viņu tīklā.

Zurita un Baltazars naigi stājās pie darba. Pēc Zuritas pasūtījuma pagatavoja stiepļu murdu, kas atgādināja lielu mucu ar vaļējiem galiem. Murda iekšienē Zurita novietoja kaņepāju tīklus, lai «velns» sapītos tanīs kā zirnekļa audumā. Nirējus atlaida. No «Medūzas» ekipāža Baltazaram izdevās pierunāt tikai divus araukāņus piedalīties «velna» medībās. Trīs pārējos viņš savervēja Buenosairesā.

Izsekot «velnu» nolēma tai pašā līcī, kur «Medūzas» ekipāža bija viņu pirmo reizi ieraudzījusi. Lai nemodinātu «velna» aizdomas, šoneris izmeta enkuru vairākus kilometrus tālu no nelielā līča. Zurita un viņa pavadoņi laiku pa laikam nodarbojās ar zivju zveju, it kā tas būtu viņu brauciena mērķis. Trīs indiāņi slapstījās aiz piekrastes klintīm un modri vēroja, kas notiek līča ūdeņos.

Otrā nedēļa gāja uz beigām, bet «velns» vēl nebija manāms. Baltazars tikmēr nodibināja pazīšanos ar piekrastes iedzīvotājiem, indiāņu fermeriem, lēti pārdeva viņiem zivis un, sarunādamies par dažādiem sīkumiem, nemanot virzīja sarunu uz «jūras velnu». No šīm sarunām Baltazars uzzināja, ka viņi pareizi izraudzījušies medību vietu: daudzi indiāņi, kas dzīvoja līča tuvumā, bija dzirdējuši taures skaņas un redzējuši kāju nospiedumus smiltīs. Viņi apgalvoja, ka «velnam» kāja kā cilvēkam, tikai pirksti krietni garāki. Dažreiz indiāņi bija redzējuši smiltīs «velna» muguras nospiedumu, kad viņš bija gulējis pludmalē.

«Velns» nedarīja pāri vietējiem iedzīvotājiem, tāpēc tie nepievērsa vairs uzmanības pēdām, ko viņš šad tad atstāja, tā atgādinādams sevi. Pašu «velnu» neviens nebija redzējis.

«Medūza» stāvēja jau divas nedēļas līcī, izskata pēc nodarbojoties ar zveju. Zurita, Baltazars un nolīgtie indiāņi, acu nenolaizdami, vēroja okeāna klaidu, bet «jūras velns» nerādījās. Zurita kļuva nemierīgs. Viņš bija nepacietīgs un skops. Katra diena maksāja naudu, bet uz «velnu» vajadzēja ilgi gaidit. Pedro jau sāka mākt šaubas. Ja «velns» ir pārdabiska būtne, tad to nenoķers ne ar kādiem tīkliem. Un bīstami arī sapīties ar velniem. Zurita bija māņticīgs. Vai neataicināt katram gadījumam uz «Medūzu» garidznieku ar krustu un svēto vakarēdienu? Jauni izdevumi. Bet varbūt «jūras velns» nemaz nav velns, tikai kāds jokupēteris, labs peldētājs, kam uznākusi kāre pabiedēt ļaudis. Varbūt kāds delfīns — to kā jebkuru dzīvnieku var pieradināt un izdresēt. Vai tikai nemest pie malas visu šo blēņošanos?

Zurita apsolīja balvu tam, kas pirmais pamanīs «velnu», un nolēma pagaidīt vēl divas dienas.

Viņam par prieku, trešās nedēļas sākumā «velns» atkal sāka parādīties.

Pēc dienas zvejas Baltazars bija atstājis ar zivīm pilno laivu krastā. Rīt agri vajadzēja ierasties pircējiem. Baltazars aizgāja uz fermu apmeklēt pazīstamu indiāni, bet, atgriezies krastā, atrada laivu iztukšotu. Viņš tūliņ noprata, ka to izdarījis «velns».

—   Vai patiesi viņš būtu aprijis tik daudz zivju? — Baltazars brīnījās.

To pašu nakti kāds no sardzē nostādītajiem indiāņiem izdzirdēja taurēšanu līča dienvidos. Vēl pēc divām dienām agrā rītā jauns araukānis paziņoja, ka viņam beidzot izdevies izsekot «velnu». Tas atpeldējis ar delfīnu. Šoreiz «velns» nav jājis uz delfīna, bet peldējis tam blakus, turēdamies pie «iejūga» — platas kakla siksnas. Līcī «velns» noņēmis delfīnam siksnu, paplikšķinājis dzīvnieku un nozudis līča dziļumā, stāvas klints pakājē. Delfīns pacēlies virs ūdens un peldējis projām.

Zurita, noklausījies araukāni, pateicās, apsolījās viņu apbalvot un sacīja:

—   Šodien «velns» diezin vai nāks ārā no paslēptuves. Mums vajadzētu izpētīt līča dibenu. Kas apņemsies to izdarīt?

Nevienam negribejas nirt okeana dziļumos, riskējot sastapt nezināmo briesmoni.

Baltazars panācās uz priekšu.

—   Te es esmu! — viņš īsi teica. Baltazars prata turēt vārdu.

«Medūza» joprojām stāvēja noenkurota. Visi, izņemot sardzi, izkāpa krasta un devās uz stāvo klinti līča malā. Baltazars apsējās ar virvi, lai viņu varētu izvilkt, paņēma nazi, iežmaudza starp kājām akmeni un laidās lejup.

Araukāņi ar nepacietību gaidīja viņu atgriežamies, nenolaizdami acu no plankuma, kas vīdēja klinšu aizēnotā līča zilganajā dūmakā. Pagāja četrdesmit sekundes, piecdesmit, vesela minūte, bet Baltazars nerādījās. Beidzot viņš paraustīja virvi, un viņu izvilka ārā. Atguvis elpu, Baltazars sacīja:

—   Šaura eja ved zemūdens alā. Tur tumšs kā haizivs vēderā. «Velns» varēja noslēpties vienīgi šai alā. Citur visur ir gludas klinšu sienas.

—   Lieliski! — Zurita izsaucās. — Ja tur ir tumšs, tas vēl jo labāk. Mēs izmetīsim tīklus, un zivtiņa būs rokā.

Drīz pēc saules rieta indiāņi nolaida garās virvēs stiepļu tīklus pie alas ieejas. Virvju galus piestiprināja krastā. Baltazars piesēja pie virvēm zvārgulīšus, kuri šķindēs, līdzko tīklam kāds pieskarsies.

Zurita, Baltazars un pieci araukāņi nosēdās krastā un sāka gaidīt.

Uz šoner? nepalika neviena.

Tumsa ātri sabiezēja. Uzlēca mēness, un tā gaisma atspoguļojās okeāna līmenī. Valdīja klusums. Visus pārņēma neparasts satraukums. Varbūt tūliņ viņi ieraudzīs dīvaino radījumu, kas viesa šausmas zvejniekos un pērļu meklētājos.

Nakts stundas gausi virzījās uz priekšu. Ļaudis sāka snaust.

Pēkšņi iešķindējās zvārgulīši. Visi pietrūkās kājās, metās pie virvēm un sāka vilkt tīklu ārā. Tas bija smags. Virves raustījās. Kāds spirinājās tīklā.

Tīkls pacēlās virs ūdens. Mēness blāvaja gaismā varēja saskatīt ķepurojamies kādu augumu — puscilveku, pusdzīvnieku. Milzīgās acis un zvīņu sudrabs laistījās mēnesnīcā. «Velns» pulējās visiem speķiem atbrīvot tiklā sapinušos roku. Tas viņam izdevās. Viņš izvilka nazi no maksts tievā siksniņā pie sāniem un saka griezt tīklu.

—   Nieki, nepārgriezīsi! — Baltazars klusu noteica, aizrāvies medību priekā.

Taču, viņam par brīnumu, nazis uzveica metālu. Ar veiklām kustībām «velns» paplašināja spraugu, kamēr zvejnieki traucās ātrāk izvilkt tīklu krasta.

—   Dūšīgāki Viens, divi! — Baltazars sauca.

Bet tai pašā mirklī, kad laupījums jau šķita tikpat kā rokās, «velns» iemetās pārgrieztajā spraugā, iekrita ūdenī, augstu saceldams dzirkstošas šļakatas, un pazuda dzīlē.

Zvejnieki izmisumā atlaida tīklu.

—   Labs nazītis, pat stiepli griež! — Baltazars sajūsmināts noteica. — Zemūdens kalēji labāki par mūsējiem.

Zurita, galvu nokāris, skatījās ūdenī ar tādu izteiksmi, it kā jūrā būtu nogrimusi visa viņa bagātība.

Tad viņš saslējās, paraustīja kuplās ūsas un piespēra kāju pie zemes.

—   Nekas nebūs! — viņš izsaucās. — Drīzāk tu nobeigsies savā zemūdens alā, nekā es atkāpšos. Es nežēlošu naudu, es atsaukšu ūdenslīdējus, es pielikšu visu līci pilnu ar tīkliem un slazdiem, un tu neizspruksi no manām rokām!

Viņš bija drosmīgs, neatlaidīgs un stūrgalvīgs. Ne par velti Pedro Zuritas dzīslās plūda spāniešu iekārotāju asinis. Un bija jau arī par ko cīnīties.

«Jūras velns» nebija ne pārdabiska, ne visuvarena būtne. Tā acīm redzot sastāv no miesas un kauliem, kā bija izteicies Baltazars. Tātad «velnu» var noķert, piesiet ķēde un piespiest gādāt Zuritam bagātību no okeāna dzīlēm. Baltazars sagūstīs «jūras velnu», kaut arī pats juras dievs Neptuns ar savu trejdeksni nostātos Dar viņa aizstavi.

DOKTORS SALVATORS

Zurita izpildīja savus draudus^ Viņš ierīkoja līcī daudz stiepļu aizsprostu, izvilka visos virzienos tīklus, izlika slazdus. Tomēr pagaidām par viņa upuriem krita tikai zivis. «Jūras velns» bija kā zemē iegrimis. Viņš nekur vairs neparādījās un nekādi nebija manāms. Pieradinātais delfīns veltīgi ik dienasieradās līcī, nira un sprausloja, it kā aicinādams neparasto draugu uz pastaigu. Draugs tomēr nenāca, un delfīns, pēdējo reizi sirdīgi nosprauslodamies, aizpeldēja klajā jūrā.

Laiks kļuva slikts. Austrumu vējš sabangoja okeāna klaidu; līča ūdeņus saduļķoja no dibena uzvandītās smiltis. Putainās viļņu kores noslēpa dzīles. Neviens nevarēja saskatīt, kas notiek zem ūdens.

Zurita varēja stundām ilgi stāvēt krastā, vērodams viļņu grēdas. Milzu viļņi sekoja cits citam, sabruka līdzīgi krācošiem ūdenskritumiem, bet apakšējie ūdens slāņi šņākdami vēlās tālāk pa mitro smilti, raudami līdzi oļus un gliemežvākus un apskalodami Zuritas kājas.

—   Nē, tā mēs neko nepanāksim, — Zurita runāja.

—   Jāizdomā kaut kas cits. «Velns» dzīvo jūras dibenā un nevēlas pamest savu mitekli. Lai viņu noķertu, jādodas pie viņa, jānolaižas jūras dzelmē. — Un Zurita pievērsās Baltazaram, kas meistaroja jaunus, sarežģītus slazdus: — Dodies nekavējoties uz Buenosairesu un atved no turienes divus ūdenslīdēju tērpus ar skābekļa rezervuāriem. Parastais ūdenslīdēja tērps ar šļūteni gaisa iesūknēšanai neder. «Velns» var šļūteni pārgriezt. Turklāt iespējams, ka mums vajadzēs doties nelielā zemūdens ceļojumā. Un nepiemirsti paķert elektriskos lukturus.

—  Vai jūs gribat apciemot «velnu»? — Baltazars apvaicājās.

—   Protams, kopā ar tevi, veco zēn.

Baltazars pamāja un devās ceļā.

Viņš atveda ne vien ūdenslīdēju tērpus un lukturus, bet arī pāri garu, ērmīgi izliektu bronzas dunču.

—   Tagad tādus neprot vairs taisīt, — viņš sacīja.

—   Tie ir senie araukāņu dunči, ar kuriem mani senči

kādreiz šķērduši vēderus baltajiem — jūsu senčiem, neņemiet ļaunā.

Šī vēstures izziņa Zuritam nebija pa prātam, taču dunči gan.

— Tu esi ļoti tālredzīgs, Baltazar.

Otrā dienā, gaismai austot, par spīti stiprajiem viļņiem, Zurita un Baltazars apģērba ūdenslīdēju tērpus un nolaidās jūras dzelmē. Viņi ar pūlēm atraisīja tīklus pie zemūdens alas un iespraucās šaurajā ejā. Viņus apņēma pilnīga tumsa. Piecēlušies kājās, ūdenslīdēji izvilka dunčus un iededzināja lukturus. Gaismas nobiedētās, sīkās zivtiņas spruka uz visām pusēm, bet tad sāka pulcēties ap lukturiem, šaudīdamās to zilganajos staros kā kukaiņu spiets.

Zurita atstūma tās ar roku: to spožās zvīņas žilbināja viņam acis. Ala bija diezgan liela, vismaz četrus metrus augsta un piecus sešus metrus plata. Ūdenslīdēji izpētīja visus kaktus. Ala bija tukša un neapdzīvota. Acīm redzot tikai sīko zivtiņu bari te mēdza patverties no jūras bangām un plēsoņām.

Piesardzīgi sperdami soļus, Zurita un Baltazars virzījās uz priekšu. Ala pamazām sašaurinājās. Piepeši Zurita pārsteigumā apstājās. Lukturis apgaismoja resnas dzelzs restes, kas aizsprostoja ceļu.

Zurita negribēja ticēt savām acīm. Viņš saķēra stieņus un sāka tos raustīt, pūlēdamies atdarīt dzelzs aizsprostu. Taču restes nepadevās. Zurita pārliecinājās, ka tās stingri iekaltas alas aptēstajās sienās un ka tām ir viras un atslēga otrā pusē.

Tā bija jauna mīkla.

«Jūras velns» acīm redzot ir ne vien saprātīga, bet arī izcili apdāvināta būtne. Viņš pratis pieradināt delfīnu, viņš pazīst metālu apstrādāšanu. Beidzot — viņš pratis radīt jūras dzīlēs stiprus dzelzs aizsprostus, kas apsargā viņa mājokli. Bet tas taču ir neticami! Viņš jau nevarēja kalt dzelzi zem ūdens! Tātad viņš vienmēr nedzīvo ūdenī vai vismaz krietnu laika sprīdi pavada uz sauszemes.

Zuritam deniņos tik stipri sita pulss, it kā rezervuārā trūktu skābekļa, kaut gan viņš bija pavadījis zem ūdens tikai dažas minūtes. Viņš pamāja Baltazaram, un abi pameta alu — te viņiem nebija vairs ko darīt — un pacēlās virs ūdens.

Araukāņi, kas ar nepacietību viņus gaidīja, ļoti nopriecājās, ieraudzījuši ūdenslīdējus sveikus un veselus.

Zurita, noņēmis skafandru un atvilcis elpu, jautāja:

—   Ko tu par to teiksi, Baltazar?

Araukānis noplātīja rokas:

—  Teikšu, ka mums vēl ilgi  vajadzēs te dirnēt. «Velns» laikam pārtiek no zivīm, un alā to bez skaita. Bads viņu no alas neizdzīs. Cits nekas neatliks kā uzspridzināt alu ar dinamītu.

—   Bet vai tev neliekas, Baltazar, ka alai var būt divas izejas: viena no līča, bet otra no sauszemes?

— Par to neesmu domājis.

—   Tad padomā. Kā mums agrāk neienāca prātā izlūkot apkārtni?

Nu viņi sāka pētīt piekrasti.

Staigājot pa piekrasti, Zurita drīz vien uzduras uz augstu, no baltiem akmeņiem mūrētu žogu, kas ietvēra prāvu zemes gabalu, ne mazāku par desmit hektāriem. Zurita apgāja mūrim apkārt. Viņš atrada tikai vienus vārtus no biezām dzelzs plāksnēm. Vārtos bija mazas dzelzs durtiņas ar «actiņu», kas no iekšpuses bija aizsegta.

«īsts cietums vai cietoksnis!» Zurita nodomāja. «Dīvaini. Fermeri nemēdz celt tādus biezus un augstus mūrus. Zogā nav ne spraugas, ne plaisas, pa kuru varētu ieskatīties.»

Visapkārt neapdzīvota, mežonīga apkārtne: kailās, pelēkās klintis šur tur apaugušas ar dzelkšņainiem krūmiem un kaktusiem. Lejā līcis.

Zurita vairākas dienas noklejoja gar mūri un ilgi vēroja vārtus. Tie ne reizes neatvērās, neviens nenāca ārā un negāja iekšā; nebija dzirdama ne skaņa.

Atgriezies vakarā uz «Medūzas» klāja, Zurita pasauca Baltazaru:

—   Vai tu zini, kas dzīvo cietoksnī līča krastā?

—   Zinu, es iztaujāju indiāņus, kas strādā fermās. Tur dzīvo Salvators.

—   Kas viņš tāds ir, šis Salvators?

—   Dievs, — Baltazars atbildēja.

Zurita izbrīnā uzrāva biezās, melnās uzacis.

—   Vai tu joko, Baltazar?

Indiānis tikko manāmi pasmīnēja.

—   Es runāju to, ko esmu dzirdējis. Daudzi indiāņi dēvē Salvatoru par dievu un glābēju.

—   No kā viņš tos paglābis?

—    No nāves. Pēc indiāņu nostāstiem, Salvators var visu. Viņš dara brīnumus. Viņa rokās ir dzīvība un nāve. Klibiem viņš dod jaunas kājas, īstas kājas, akliem dod acis, tik skaidras kā ērglim, un pat mirušos ceļ augšā.

—    Nolādēts! — norūca Zurita, bužinādams kuplās ūsas. — Līcī «jūras velns», virs līča «dievs». Kā tu domā, Baltazar, vai «velns» ar «dievu» nestrādā uz vienu roku?

—    Es domāju, ka mums vajadzētu lasīties projām, cik ātri vien var, kamēr mūsu smadzenes aiz visiem šiem brīnumiem nav sarāvušās čokurā.

—   Vai-tu esi redzējis kadu, ko Salvators izārstējis?

—   Jā, esmu. Man parādīja cilvēku ar lauztu kāju. Uzturējies kādu laiciņu pie Salvatora, šis vīrs tagad skrien kā mustangs. Vēl es redzēju indiāni, ko Salvators uzcēlis no miroņiem. Viss ciems stāsta, ka indiānis bijis auksts līķis, kad viņu nesuši pie Salvatora, — galvaskauss pārsists, smadzenes redzamas. Bet no Salvatora viņš atgriezies dzīvs un vesels. Pat apprecējies pēc nāves. Apņēmis skaistu meiteni. Un vēl es redzēju indiāņu bērnus…

—   Tātad Salvators pieņem slimniekus?

—   Tikai indiāņus. Un tie nāk no malu malām: no Ugunszemes un Amazonas, no Atakamas tuksneša un Asunsionas.

Saņēmis šādas ziņas, Zurita nolēma aizbraukt uz Buenosairesu.

Tur viņš uzzināja, ka Salvators ārstējot indiāņus un tie viņu uzskatot par brīnumdari. No ārstiem Zurita dzirdēja, ka Salvators esot talantīgs un pat ģeniāls hirurgs, bet viņam piemītot lielas savādības kā daudziem izciliem vīriem.

Izrādījās, ka Salvatora vārds plaši pazīstams Vecās un Jaunās pasaules zinātnieku aprindās. Amerikā viņš bija iemantojis slavu ar drosmīgām hirurģiskām operācijām. Kad slimnieka stāvokli uzskatīja par bezcerīgu un ārsti atsacījās izdarīt operāciju, aicināja Salvatoru. Viņš nekad neatteicās. Viņa drosmei un attapībai nebija robežu. Imperiālistiskā pasaules kara laikā viņš bija atradies franču frontē, kur galvenokārt no.darbojies ar galvaskausa operācijām. Daudzi tūkstoši cilvēku bija viņam pateicību parādā par dzīvības glābšanu. Pēc miera noslēgšanas viņš bija atgriezies savā dzimtenē Argentīnā. Ārsta prakse un veiksmīgas spekulācijas ar gruntsgabaliem padarīja Salvatoru bagātu. Viņš nopirka lielu zemes gabalu netālu no Buenosairesas, norobežoja to ar augstu mūri — viena no viņa savādībām, pārtrauca ārsta praksi un apmetās tur. Viņš tagad strādāja tikai zinātnisku darbu savā laboratorijā un ārstēja indiāņus, kuri dēvēja viņu par dievu, kas nonācis zemes virsū.

Zuritam izdevās vēl šo to uzzināt par Salvatora dzīvi. Tur, kur tagad pletās Salvatora plašais zemes gabals, pirms kara atradies neliels namiņš ar dārziņu, ko tāpat ielencis mūris. Visu laiku, kamēr Salvators bijis frontē, namiņu apsargājis nēģeris un vairāki prāvi suņi. Sie uzticamie sargi nav laiduši pagalmā neviena cilvēka.

Pēdējā laikā Salvators izturoties vēl noslēpumaināk. Viņš nepieņemot pat savus universitātes biedrus.

Uzzinājis to visu, Zurita nolēma:

«Ja Salvators ir ārsts, viņam nav tiesību noraidīt slimnieku. Kāpēc lai es nesaslimstu? Es piekļūšu pie Salvatora kā slimnieks, un tad jau redzēsim, ko darīt.»

Zurita devās pie dzelzs vārtiem, kas sargāja Salvatora īpašumu, un sāka klauvēt. Viņš klauvēja ilgi un neatlaidīgi, taču neviens nevēra durtiņas vaļā. Pārskaities viņš paķēra lielu akmeni un sāka dauzīt vārtus, saceldams tādu troksni, kas uzmodinātu pat mirušus.

Tālu aiz mūra sāka riet suņi, un beidzot «actiņa» vārtos pavērās.

—   Ko vajag? — kāds uzprasīja lauzītā spāniešu Valodā.

—   Slimnieks, taisiet ātrāk durvis vaļā, — Zurita atsaucās.

—   Slimie tā neklauvē, — balss mierīgi noteica, un kāda acs palūkojās ārā. — Doktors nepieņem.

—   Viņš nedrīkst atteikties palīdzēt slimniekam, — Zurita iekaisa.

«Actiņa» aizdarījās, soļi attālinājās. Tikai suņi rēja jo neganti.

Zurita, izsmēlis visu lamu vārdu krājumu, devās atpakaļ uz šoneri.

Vai sūdzēties par Salvatoru Buenosairesā? Tas neko nepalīdzēs. Zurita trīcēja aiz dusmām. Viņa kuplajām, melnajām ūsām draudēja nopietnas briesmas, jo viņš uztraukumā raustīja tās vienā laidā, un to gali sāka liekties lejup kā barometra bulta, rādot zemu spiedienu.

Pamazām viņš nomierinājās un sāka apsvērt, kā rīkoties tālāk.

Jo ilgāk viņš domāja, jo biežāk viņa iedegušie, brūnie pirksti stūma uz augšu izspūrušās ūsas. Barometrs cēlās.

Beidzot viņš iznāca uz klāja un negaidot pavēlēja pacelt enkuru.

«Medūza» devās uz Buenosairesu.

—   Labi, — noteica Baltazars. — Tik daudz laika veltīgi izšķiests! Lai pekle aprij šo «velnu» kopā ar «dievu»!

SLIMA MAZMEITA

Saule nežēlīgi cepināja. Pa putekļaino ceļu gar leknajiem kviešu, kukurūzas un auzu tīrumiem soļoja vecs, izģindis indiānis. Viņa apģērbs bija skrandās. Uz rokām viņš nesa slimu bērnu, apsegtu pret saules stariem ar vecu sedziņu. Bērna acis bija pievērtas. Uz kakliņa bija redzams milzīgs satūkums. Laiku pa laikam, kad vecajam samisējās solis, bērns aizsmacis ievaidējās un pavēra plakstiņus. Vecais apstājās un gādīgi pūta elpu bērnam sejā, lai atsvaidzinātu to.

—   Kaut tikai nonestu dzīvu! — vecais čukstēja, pielikdams soli.

Pienācis pie dzelzs vārtiem, indiānis pārvietoja bērnu uz kreisās rokas un ar labo iesita pa vārtiem četras reizes.

«Actiņa» pavērās, spraugā pavīdēja kāda acs, bultas nočīkstēja, un vārti atdarījās.

Indiānis bikli pārkāpa pār slieksni. Viņa priekšā stāvēja vecs nēģeris baltā uzsvārcī un pilnīgi baltiem, sprogainiem matiem.

—   Pie ārsta, bērns slims, — indiānis sacīja.

Nēģeris klusēdams palocīja galvu, aizslēdza vārtus un ar zīmi aicināja indiāni sekot.

Indiānis pameta skatienu apkārt. Viņi atradās nelielā, ar platām akmens platēm noklātā pagalmā. So pagalmu no ceļa atdalīja augstais āra mūris, bet iekšpusē zemāks mūra žogs to nošķīra no pārējās gruntsgabala daļas. Ne zālītes, ne krūmiņa — īsts cietuma pagalms. Stūrī pie otrā žoga vārtiem stāvēja balts nams ar lieliem, platiem logiem. Pie nama sienas bija novietojušies indiāņi — vīrieši un sievietes. Daudziem bija bērni. Gandrīz visi bērni izskatījās pilnīgi veseli. Vieni spēlēja ar gliemežvākiem «pāri vai nepāri», citi klusām cīkstējās, — vecais, baltmatainais nēģeris stingri raudzījās, lai bērni netrokšņotu.

Indiānis padevīgi atsēdās uz zemes nama ēnā un sāka pūst elpu uz bērna nekustīgo, nozilējušo seju. Viņiem blakus sēdēja veca indiāniete ar uztūkušu kāju. Viņa paskatījās uz bērnu indiānim klēpī un vaicāja:

—   Vai meitiņa?

— Mazmeita.

Vecene, pašūpojusi galvu, noteica:

—   Tavā mazmeitā iemājojis purva gars. Bet viņš ir stiprāks par visiem ļaunajiem gariem. Viņš izdzīs purva garu, un tava mazmeita būs atkal vesela.

Indiānis piekrītoši pamāja ar galvu.

Nēģeris baltajā uzsvārcī apstaigāja slimos, paskatījās uz indiāņa bērnu un parādīja uz durvīm.

Indiānis iegāja lielā istabā ar akmens klonu. Istabas vidū atradās šaurs, garš galds ar baltu palagu. Atvērās otras matēta stikla durvis, un istabā ienāca baltā uzsvārcī ģērbies doktors Salvators — stalts, plecīgs, melnīgsnējs, ar melnām uzacīm un skropstām. Uz doktora Salvatora galvas nebija ne matiņa. Redzams, viņš dzina matus pastāvīgi, jo galvas āda bija tikpat tumši iedegusi kā seja. Prāvais, kumpainais deguns, uz priekšu izvirzītais zods un cieši sakniebtās lūpas piešķīra sejai nežēlīgu, pat plēsonīgu izteiksmi. Brūnās acis raudzījās salti. To skatiens lika indiānim j.usties neomulīgi.

Indiānis zemu paklanījās un pasniedza bērnu. Salvators ar strauju, drošu un reizē saudzīgu kustību paņēma slirno meitenīti, attina skrandas, kurās bērns bija ievīstīts, un iesvieda tās istabas kaktā, veikli trāpīdams tur novietotajā kastē. Indiānis dzīrās pievākt lupatas, bet Salvators skarbi uzsauca:

—   Neaiztiec!

Tad viņš noguldīja meitenīti uz galda un noliecās pie viņas. Salvators stāvēja profilā pret indiāni, un pēdējam pēkšņi likās, ka tas nav cilvēks, bet kondors, kas pārliecies pār mazu putniņu. Salvators sāka aptaustīt augoni. Viņa pirksti arī pārsteidza indiāni. Tie bija neparasti slaidi un kustīgi. Likās, tie var saliekties locītavās ne tikai uz leju, bet arī sānis un pat uz augšu. Kaut gan indiānis nebija no bailīgajiem, viņam tomēr vajadzēja saņemt visus spēkus, lai nepakļautos bailēm, ko iedvesa šis nesaprotamais cilvēks.

—   Skaisti. Lieliski, — runāja Salvators, taustīdams satūkumu un it kā priecādarrties par to.

Beidzis apskati, Salvators pavērsās uz indiāņa pusi un teica:

—   Patlaban ir mēness grieži. Atnāc nākamajos mēness griežos, un tu saņemsi savu meiteni veselu.

Viņš ienesa bērnu pa stikla durvīm, aiz kurām atradās vannas istaba, operāciju zāle un telpas slimniekiem.

Indiānis zemu paklanījās stikla durvīm, kas bija aizvērušās aiz Salvatora, un gāja ārā.

Tieši pēc divdesmit astoņām dienām tās pašas durvis atvērās. Uz sliekšņa stāvēja meitene jaunās drēbītēs, vesela un sārta. Viņa bikli vērās vectēvā. Indiānis metās viņai klāt, paķēra uz rokām, sāka skūpstīt, aplūkoja kaklu. Tikai neliela, tikko saskatāma, sārta rēta norādīja vietu, kur izoperēts augonis.

Meitene stūma vectēvu nost un pat iekliedzās, kad viņš skūpstīdams piedūrās viņai ar sen neskūto zodu. Vajadzēja nolaist bērnu uz grīdas. Meitenei pakaļ ienāca Salvators. Šoreiz doktors pat smaidīja un, noglaudījis meitenei galvu, uzrunāja indiāni:

—   Saņem nu savu mazmeitu. Tu viņu atnesi laikā. Vēl pāris stundu, un arī es nebūtu spējis glābt viņas dzīvību.

Vecā indiāņa seja sagrumbojās, lūpas sāka raustīties, no acīm plūda asaras. Viņš atkal paķēra bērnu uz rokām, piespieda pie krūtīm, tad nokrita ceļos Salvatora priekšā un asaru apslāpētā balsī dvesa:

—   Jūs izglābāt manu mazmeitu. Ko jums var atmaksāt nabaga indiānis, izņemot savu dzīvību?

—   Ko es iesākšu ar tavu dzīvību? — brīnījās Salvators.

—   Es esmu vecs, bet vēl diezgan spēcīgs, — indiānis turpināja, joprojām nometies ceļos. — Es aiznesīšu mazmeitu pie mātes, savas meitas, un atgriezīšos pie jums. Gribu atdot jums savu mūža pārpalikumu par to labu, ko esat man darījis. Kalpošu jums kā suns. Lūdzu, neliedziet man šo žēlastību.

Salvators iegrima domās.

Viņš ļoti nelabprāt pieņēma jaunus kalpotājus un bija visai piesardzīgs. Zināms, darba jau netrūktu. Turklāt darba ne mazums, jo Džims netiek galā ar dārzu. Indiānis šķita piemērots cilvēks, lai gan doktors būtu devis priekšroku nēģerim.

—   Tu dāvini man savu dzīvību un lūdz kā žēlastību, lai pieņemu tavu dāvanu. Labi. Lai notiek, kā tu vēlies. Kad tu vari ierasties?

—   Pirmais mēness ceturksnis vēl nebūs beidzies, kad es būšu klāt, — indiānis atbildēja, skūpstīdams Salvatora drēbju vīli.

—   Kā tevi sauc?

—   Mani?… Kristo — Hristofers.

—   Ej, Kristo. Es tevi gaidīšu.

—   Iesim, mazmeitiņ, — Kristo uzrunāja meiteni un atkal paņēma viņu uz rokām. Meitene sāka raudāt. Kristo pasteidzās tikt projām.

BRĪNUMAINAIS DĀRZS

Kad Kristo pēc nedēļas ieradās, doktors Salvators cieši ielūkojās viņam acīs un sacīja:

—   Klausies uzmanīgi, Kristo. Es tevi pieņemu pie sevis. Tu saņemsi uzturu un labu algu…

Kristo atvēcinājās ar abām rokām:

—   Man neko nevajag, tikai kalpot jums.

—   Klusē un klausies, — Salvators turpināja. — Tev būs viss, bet es prasīšu vienu: tev jāklusē par visu, ko šeit redzēsi.

—   Es drīzāk nogriezīšu savu mēli un izmetīšu suņiem nekā runāšu kaut vienu vārdu.

—   Nu, tad pielūko, lai tevi nepiemeklē šāda nelaime, .— Salvators brīdināja un, atsaucis balti ģērbto nēģeri, pavēlēja tam: — Ieved viņu dārzā un nodod Džima rīcībā.

Nēģeris klusēdams palocījās, izveda indiāni no baltā nama, veda cauri jau pazīstamajam pagalmam un pieklauvēja pie otrā mūra dzelzs vārtiem.

Aiz mūra atskanēja suņu riešana, vārti nočīkstēja un lēni atdarījās. Nēģeris iestūma Kristo pa tiem, kaut ko dobji uzsauca otram nēģerim, kas stāvēja aiz vārtiem, un aizgāja.

Kristo pārbijies piespiedās pie mūra: neganti rēkdami, viņam drāzās virsū svešādi zvēri sarkandzeltenu spalvu ar tumšiem plankumiem. Būtu Kristo sastapies ar tiem pampasos, tad būtu tūliņ nopratis, ka tie ir jaguāri. Taču zvēri rēja suņu balsīs. Šobrīd gan Kristo bija vienalga, kādi dzīvnieki uzbrūk viņam. Viņš metās pie tuvākā koka un negaidīti veikli atradās jau zaros. Nēģeris sāka šņākt uz suņiem kā nokaitināta kobra. Suņi nomierinājās, apklusa, nogulās zemē un nolika galvas uz izstieptajām ķepām, šķielēdami uz nēģeri.

Nēģeris atkal sāka šņākt, šoreiz vērsdamies pie Kristo, kurš sēdēja kokā, un māja ar rokām, aicinādams indiāni rāpties lejā.

—   Ko tu šņāc kā čūska? — Kristo jautāja, nepamezdams savu patvērumu. — Mēli esi norijis, vai?

Nēģeris tikai pikti ieīdējās.

«Droši vien viņš ir mēms,» Kristo nodomāja un atcerējās Salvatora brīdinājumu. Vai patiesi Salvators nogriež mēles kalpiem, kas izpauž viņa noslēpumus? Varbūt arī šim nēģerim nav mēles … Un Kristo piepeši uzmācās tādas bailes, ka viņš tikko nenokrita no koka. Viņam gribējās bēgt projām no šejienes, cik ātri vien var un kurp acis rāda. Viņš klusībā apsvēra, vai tālu no koka līdz mūrim. Nē, pāri pārlēkt nav iespējams… Turklāt nēģeris jau bija pienācis pie koka un nepacietīgi vilka indiāni zemē, satvēris aiz kājas. Vajadzēja padoties. Kristo nolēca no koka, pasmaidīja, cik vien laipni prata, pastiepa roku un draudzīgi vaicāja:

—   Džims?

Nēģeris palocīja galvu.

Kristo cieši paspieda viņa roku. «Ja ellē esi nokļuvis, tad jāprot ar velniem tikt galā,» viņš nodomāja un skaļi turpināja:

—   Vai tu esi mēms?

Nēģeris neatbildēja.

—   Vai tev nav mēles?

Nēģeris joprojām klusēja.

«Vajadzētu ieskatīties viņam mutē,» Kristo nodomāja, taču Džims, kā redzams, nebija noskaņots pat uz sarunu ar vaibstu palīdzību. Viņš paņēma Kristo pie rokas, pieveda pie rudajiem zvēriem un kaut ko nošņāca. Tie piecēlās, apostīja Kristo un mierīgā garā atkāpās. Kristo kļuva mazliet vieglāk ap sirdi.

Ar rokas mājienu Džims aicināja Kristo aplūkot dārzu.

Pēc vienmuļā, ar akmeņiem bruģētā pagalma dārzs pārsteidza ar zaļumu un ziedu pārpilnību. Tas stiepās uz austrumiem, pamazām sliecoties lejup uz jūras krastu. Ar iesarkaniem, sasmalcinātiem gliemežvākiem nokaisītie celiņi klīda uz visām pusēm. Gar celiņiem auga ērmīgi kaktusi un zilganzaļās, sulīgās agaves, slējās dīvainas skaras, pilnas ar dzeltenzaļiem ziediem. Veselas persiku un olīvu birztalas meta ēnu uz biezo zāli un raibajām, spilgtajām puķēm. Zāles zaļu.mā dzirkstīja ūdens baseini, izveidoti no baltiem akmeņiem. Augstās strūklakas atsvaidzināja gaisu. Dārzu pildīja dažādu putnu klaigas, dziesmas un vīterošana, dzīvnieku brēcieni un spiedzieni. Nekad vēl Kristo nebija redzējis tik neparastus kustoņus. Sai dārzā mājoja neredzēti ērmi.

Rau, kur pārskrien pār celiņu seškājaina ķirzaka, mirdzinot zaļa vara zvīņas. No zara nokarājas čūska ar divām galvām. Kristo šausmās atsprāga sānis no divgalvainā rāpuļa, kurš šņāca ar divām sarkanām mutēm. Nēģeris atbildēja ar vēl skaļāku šņācienu, un čūska, pamājusi ar abām galvām, nošļūca no koka un pazuda niedru biezoknī. Vēl otra čūska norāpās no celiņa, tvarstīdamās pie zemes ar divām ķetnām. Aiz stiepļu iežogojuma rukšēja sivēns. Viņš blenza uz Kristo ar vienīgo, lielo aci, kas atradās pašā pieres vidū.

Divas kopā saaugušas baltas žurkas skrēja pa sārto celiņu kā divgalvains un astoņkājains ērms. Dažreiz šī divvienīgā būtne sāka cīnīties pati ar sevi: viena žurka vilka uz kreiso, otra uz labo pusi, un abas neapmierinātas pīkstēja. Blakus celiņam ganījās «Siamas dvīņi» ar kopā saaugušiem sāniem — divas smalkvilnas aitas. Tās neķildojās kā žurkas, jo laikam sen jau bija vienojušās par visu. Kāds ērms sevišķi pārsteidza Kristo: liels, sārts suns pilnīgi bez spalvas. Uz tā muguras, it kā izaudzis no tās, bija redzams mazs pērtiķēns — krūtis, rokas, galva. Suns pienāca pie Kristo un pavēdināja asti. Pērtiķēns grozīja galvu, plātījās ar rokām, plikšķināja sunim pa muguru, kuras daļa pats bija, un klaigāja, raugoties uz Kristo. Indiānis iebāza roku kabatā, izņēma cukura graudu un pastiepa pērtiķēnam, taču kāds aši atvilka Kristo roku. Aiz muguras bija dzirdama šņākšana. Kristo atskatījās — Džims! Vecais nēģeris ar kustībām un vaibstiem paskaidroja, ka pērtiķēnu nedrīkst barot. Tūliņ zvirbulis ar papagaiļa galvu, garām laižoties, izrāva cukuru no Kristo pirkstiem un nozuda krūmā. Pļaviņā iemāvās zirgs ar govs galvu.

Divas lamas aizauļoja pa klajumiņu, vēcinot zirgu astes. No zāles, no krūmu biezokņiem, no koku zariem uz Kristo lūkojās neparasti rāpuļi, zvēri un putni: suņi iirjcaķu galvām, zosis ar gaiļu sekstēm, ragaini mežakuiļi, nandu strausi ar ērgļu knābjiem, auni ar pumu ķermeņiem …

Kristo šķita, ka viņš murgo. Viņš berzēja acis, slapināja galvu strūklaku vēsajā ūdenī, taču nekas nelīdzēja. Baseinos viņš redzēja čūskas ar zivju galvām un žaunām, zivis ar varžu kājām, milzīgus krupjus ar gariem ķirzaku augumiem…

Un Kristo atkal iegribējās bēgt projām.

Bet tad Džims ar Kristo iznāca klajā, ar smiltīm nokaisītā laukumā. Tā vidū, palmu ielenkta, slējās mauru stilā celta, balta marmora villa. Caur palmu stumbriem vīdēja arkas un kolonas. Vara strūklakas delfīnu veidā meta ūdens kaskādes dzidros baseinos, kur rotājās zelta zivtiņas. Pati lielākā strūklaka pie galvenās ieejas attēloja jaunekli jāšus uz delfīna, līdzīgu mitoloģiskajam jūras dievam Tritonam, ar vītņotu ragu pie mutes.

Aiz villas atradās dažas dzīvojamās un saimniecības ēkas, bet tālāk — dzelkšņainu kaktusu biezoknis, kas sniedzās līdz pat baltam mūrim.

— Atkal mūris! — Kristo nopūtās.

Džims ieveda indiāni nelielā, dzestrā istabiņā. Ar žestiem viņš paskaidroja, ka šī istaba piešķirta Kristo, un pameta indiāni vienu.

TREŠAIS MŪRIS

Pamazām Kristo pierada pie tās neparastās pasaules, kas ielenca viņu. Visi zvēri, putni un rāpuļi, kas pildīja dārzu, bija labi pieradināti. Ar dažiem Kristo pat sadraudzējās. Suņi ar jaguāra ādu, kuri bija tā nobiedējuši viņu pirmajā dienā, staigāja viņam pa pēdām, laizīja rokas un glaudās klāt. Lamas ņēma maizi no rokām. Papagaiļi sēdās uz pleca.

Dārzu un zvērus kopa divpadsmit nēģeri, tādi paši nerunīgi vai mēmi kā Džims. Kristo nekad negadījās dzirdēt, ka viņi sarunātos cits ar citu. Ikviens klusēdams darīja savu darbu. Džims bija kaut kas līdzīgs pārvaldniekam. Viņš uzraudzīja nēģerus un sadalīja ti em pienākumus. Kristo tika iecelts Džimam par palīgu, par ko pats ne mazumu brīnījās. Darba nebija pārāk daudz!, ēdiens bija labs. Kristo nevarēja sūdzēties par savu dzīvi. Vienīgi nēģeru baigā klusēšana radīja bažas. Viņš bija pārliecināts, ka Salvators visiem izgriezis mēles. Un, kad Salvators retumis aicināja viņu pie sevis, indiānis katrreiz nodomāja: «Mēli griezt.» Taču drīz vien Kristo sāka mazāk bīties par savu mēli. Reiz Kristo ieraudzīja Džimu aizmigušu olīvu ēnā. Nēģeris gulēja uz muguras, pavēris muti. Kristo izmantoja šo mirkli, uzmanīgi ieskatījās gulētāja mutē un pārliecinājās, ka vecā nēģera mēle atrodas savā vietā. Tad indiānis mazliet nomierinājās.

Salvators mēdza stingri iedalīt dienu. No septiņiem līdz deviņiem rītā doktors pieņēma slimos indiāņus, no deviņiem līdz vienpadsmitiem operēja, tad devās uz villu un strādāja savā laboratorijā. Tur.viņš operēja dzīvniekus un ilgi novēroja tos. Kad novērojumi beidzās, Salvators novietoja dzīvniekus dārzā. Kristo, uzkopdams māju, šad tad iekļuva arī laboratorijā. Tas, ko viņš tur redzēja, viņu pārsteidza. Tur stikla burkās, pildītās ar sazin kādu šķīdinājumu, pulsēja dažādi dzīvi orgāni. Amputētās rokas un kājas turpināja dzīvi. Un, kad šīs no ķermeņa atšķirtās daļas sāka slimot, Salvators ārstēja tās, atjaunojot dziestošo dzīvību.

Kristo tas viss modināja šausmas. Viņš labāk uzturējās dārzā starp dzīvajiem ērmiem.

Par spīti uzticībai, kādu Salvators parādīja indiānim, Kristo neiedrīkstējās iekļūt aiz trešā mūra, kaut gan tas viņu ļoti interesēja. Kādreiz pēcpusdienā, kad visi atpūtās, Kristo piesteidzās pie augstā žoga. Viņš sadzirdēja otrā pusē bērnu balsis un atšķīra vārdus indiāņu valodā. Taču dažkārt bērnu klaigām pievienojās kādas vēl smalkākas, spiedzīgas balsis, it kā strīdēdamās un runādamas nesaprotamā izloksnē.

Reiz Salvators, sastapis Kristo dārzā, pienāca klāt un, pēc savas parašas skatīdamies taisni acīs, sacīja:

—   Tu strādā pie manis jau veselu mēnesi, Kristo, un es esmu apmierināts ar tevi. Lejas dārzā saslimis kāds mans kalpotājs. Tu aizvietosi viņu. Dārzā tu redzēsi daudz jauna. Tikai atceries mūsu norunu: turi mēli aiz zobiem, ja negribi to pazaudēt.

—   Es jau gandrīz esmu piemirsis runāt, uzturēdamies starp jūsu mēmajiem kalpiem, doktor, — Krisro atbildēja.

— Jo labāk. Klusēšana ir zelts. Ja tu klusēsi, tu saņemsi daudz zelta pezo. Es ceru, ka pēc divām nedēļām dabūšu slimnieku uz kājām. Pie reizes, vai tu labi pārzini Andus?

—   Esmu dzimis kalnos.

—   Jauki. Man jāpapildina zvēru dārzs ar jauniem dzīvniekiem un putniem. Es ņemšu tevi līdzi. Bet tagad ej. Džims ievedīs tevi lejas dārzā.

Kristo jau bija pie daudz kā pieradis, taču tas, ko viņš ieraudzīja lejas dārzā, sagādāja lielāku pārsteigumu, nekā viņš bija gaidījis. Plašā, saulainā pļavā draiskojās kaili bērni un pērtiķi. Tur bija dažādu indiāņu cilšu bērni. Bija gluži mazi, gadus trīs veci, bija arī daži divpadsmit gadu vecumā. Daudzinošiem Salvatora pacientiem bija pārcietuši nopietnas operācijas un varēja pateikties Salvatoram par savu dzīvību. Bērni rotaļājās, skraidīja pa dārzu, un, kad viņi bija izveseļojušies un atguvuši spēkus, viņus atdeva vecākiem.

Te dzīvoja arī pērtiķi. Pērtiķi bez astēm. Pērtiķi bez vienas spalviņas uz miesas.

Pats brīnumainākais bija tas, ka pērtiķi prata runāt — cits labāk, cits sliktāk. Viņi strīdējās ar bērniem, bārās, spiedza smalkās balsīs. Tomēr visumā pērtiķi labi sadzīvoja ar bērniem un ķīvējās ar tiem ne vairāk kā paši bērni cits ar citu. Kristo dažkārt nespēja tikt skaidrībā, vai tie ir īsti pērtiķi vai varbūt cilvēki.

Kad Kristo iepazinās ar dārzu, viņš redzēja, ka tas ir mazāks par augšējo un vēl krauiāk nosliecas uz līci, atdurdamies stāvā jo stāvā klintī. Jūra acīm redzot atradās netālu aiz klints, jo šad tad atskanēja bangu dunoņa. Pēc dažām dienām, izpētījis klinti, Kristo atklāja, ka tā ir mākslīgi radīta. Vēl viens mūris, nu jau ceturtais. Glicīniju biezajā jaunaudzē Kristo pamanīja dzelzs durvis. Tās bija nokrāsotas pelēkas un pilnīgi saplūda ar klinti.

Kristo ieklausījās. Viņf&amp;gt;us klints nedzirdēja neviena cita trokšņa kā vien jūras bangas. Uz kurieni veda šīs šaurās.durvis? Uz jūras krastu?

Plkšņi bērni sāka uzbudināti klaigāt. Viņi lūkojās gaišā. Kristo pacēla galvu un ieraudzīja nelielu, sarkanu balonu, kas lēnām slīdēja pāri dārzam. Vējš dzina balonu uz jūras pusi.

Šis parastais bērnu rotaļbalons, kas pārlaidās pār dārzu, jūtami uztrauca Kristo. Viņš kļuva nemierīgs. Līdzko kalpotājs atveseļojies atgriezās darbā, Kristo devās pie Salvatora:

—   Doktor! Drīzumā mēs dosimies uz Andiem un varbūt uz ilgu laiku. Atļaujiet man pirms tam apmeklēt meitu un mazmeitu.

Salvators necieta, ka viņa kalpotāji staigā apkārt, tāpēc viņš arī deva priekšroku vientuļiem. Kristo klusēdams gaidīja, raudzīdamies Salvatoram acīs.

Salvators, uzmetis Kristo saltu skatienu, atgādināja:

—   Atceries mūsu norunu! Pievaldi mēli! Ej! Ne vēlāk par trim dienām esi atpakaļ. Pagaidi!

Viņš iegāja otrā istabā un iznesa no turienes zamšādas maisiņu, kurā skanēja zelta pezo.

—   Tas tavai mazmeitai. Un tev par klusēšanu.

UZBRUKUMS

— Ja viņš neatnāks arī šodien, es atteikšos no tavas palīdzības, Baltazar, un nolīgšu veiklākus un uzticamākus vīrus, — Zurita runāja, nepacietīgi raustīdams kuplās ūsas. Nu Zurita bija ģērbies baltā pilsētnieka uzvalkā un nēsāja platmali. Viņš bija sastapies ar Baltazaru Buenosairesas nomalē, kur beidzās apstrādātie tīrumi un sākās pampasi.

Baltazars baltā blūzē un zili svītrotās biksēs sēdēja ceļmalā, mulsi plūkādams saulē izkaltušo zāli.

Viņš pats jau juta nožēlu, ka sūtījis savu brāli Kristo izspiegot Salvatoru.

Kristo bija par desmit gadiem vecāks nekā Baltazars, bet, par spīti saviem gadiem, joprojām spēcīgs un veikls, turklāt viltīgs kā pampasu kaķis. Un tomēr paļauties uz viņu nevarēja. Viņš bija mēģinājis nodarboties ar lauksaimniecību, bet atzinis to par garlaicīgu, pēc tam atvēris dzertuvi ostā, taču pats sācis žūpot un drīz vien izputējis. Pēdējā laikā Kristo piekopa visādus tumšus veikalus, laizdams darbā savu neparastoviltību un dažkārt arī nodevību. Tāds cilvēks bija piemērots spiega uzdevumiem, tikai uzticēties viņam nevarēja. Ja viņam būs izdevīgi, viņš spējīgs nodot pat miesīgu brāli. Baltazars to zināja un tāpēc raizējās ne mazāk par Zuritu.

—   Vai tu esi pārliecināts, ka Kristo redzēja gaisa balonu, ko tu palaidi?

Baltazars nenoteikti paraustīja plecus. Viņam gribējās mest pie malas šo pasākumu, ātrāk tikt mājās, atveldzēt rīkli ar aukstu ūdeni un vīnu un agrāk doties pie miera.

Rietošās saules pēdējie stari apspīdēja putekļu mutuļus aiz paugura. To pašu brīdi kāds griezīgi un stiepti nosvilpās.

Baltazars sarosījās.

—   Tas ir viņš!

—   Beidzot!

Kristo možā gaitā tuvojās viņiem. Nu viņš nemaz vairs neatgādināja izģindušo, veco indiāni. Vēlreiz braši uzsvilpis, viņš pienāca un sasveicinājās ar Baltazaru un Zuritu.

—   Nu, vai iepazinies ar «jūras velnu»? — Zurita jautāja.

—   Vel ne, bet turpat vien viņš ir. Salvators slēpj viņu aiz četriem mūra žogiem. Galvenais ir izdarīts: es kalpoju pie Salvatora, un viņš man tic. Ar slimo mazmeitu man viss labi izdevās, — Kristo iesmējās, piemiedzis viltīgās acis. — Vēlāk gan, kad skuķe bija izārstēta, daudz netrūka no iekrišanas. Es viņu apkampju, skūpstu, kā pieklājas mīlošam vectētiņam, bet šī, muļķīte, ķepurojas pretī un dziras brēkt. — Kristo atkal iesmējās.

—Kur tu sameklēji tādu mazmeitu? — Zurita ievaicājās.

—   Naudu grūti sadabūt, toties skuķus sameklēt viegli, — Kristo atsmēja. — Meitenes māte apmierināta. Es saņēmu no viņas piecus papīra pezo, bet viņa izārstētu skuķi.

Par to, ka viņš dabūjis no Salvatora brangu maisiņu ar zeltu, Kristo neteica ne vārda. Zināms, viņam prātā nenāca atdot naudu meitenes mātei. —Pie Salvatora ir zili brīnumi. īsts zvēru dārzs. — Un Kristo sāka stāstīt par visu redzēto.

—   Tas ir ļoti interesanti, — Zurita pārtrauca, aizsmēķēdams cigāru, — taču tu neesi redzējis pašu galveno — «velnu». Ko tu domā darīt tālāk?

—   Tālāk? Doties nelielā pastaigā pa Andiem. — Un Kristo pastāstīja par Salvatora nodomu samedīt zvērus.

—   Lieliski! — Zurita izsaucās. — Salvatora muiža atrodas tālu no pārējām apdzīvotām vietām. Viņa prombūtnē mēs uzbruksim tai un nolaupīsim «jūras velnu».

Kristo noraidoši papurināja roku.

—   Jaguāri noraus jums galvas, un «velnu» jūs neatradīsiet. Pat ja jums galvas paliktu uz pleciem, jūs viņu neuziesiet, ja jau es neesmu dabūjis viņu rokā..

—   Tad darīsim tā, — Zurita, brītiņu padomājis, izlēma. — Ierīkosim slazdus, kad Salvators dosies medībās, sagūstīsim viņu un par izpirkšanas naudu pieprasīsim «jūras velnu».

Kristo ar veiklu kustību izvilka Zuritam cigāru no krūšu kabatas.

—   Pateicos. Slazdi — tas jau ir kaut kas labāks. Bet Salvators jūs piekrāps: apsolīs izpirkuma naudu un nedos. Sie spānieši jau… — Kristo sāka klepot.

—   Ko tad tu ieteic? — Zurita jau iekaisis jautāja.

—   Pacietību, Zurita. Salvators tic man, bet tikai līdz ceturtajam mūrim. Jāpanāk, lai doktors ticētu man kā pats sev, tad viņš man parādīs «jūras velnu».

—   Bet kā to panākt?

—   Nu, tā. Salvatoram uzbruks bandīti, — Kristo iebikstīja ar pirkstu Zuritam krūtīs, — bet es, — viņš piesita pie krūtīm sev, — es, godīgs araukānis, izglābšu viņam dzīvību. Tad man vairs nebūs noslēpumu Salvatora namā. («Un mans maks pildīsies ar zeltu,» viņš domās nobeidza.)

—   Nav slikts plāns.

Un viņi norunāja, pa kadu ceļu Kristo vedīs Salvatoru.

—   Izbraukšanas dienas priekšvakarā es pārmetīšu pār mūri sarkanu akmeni. Esiet gatavi!

Par spīti ļoti rūpīgi izdomātajam uzbrukuma plānam, kāds negaidīts apstāklis gandrīz izjauca visu. Kristo nezināja, ka Salvators tagad dodas medībās citādi nekā pirms vairākiem gadiem.

Zurita, Baltazars un desmit ostā savervētu nažu varoņu, pārģērbušies par gaučo[2ļ un labi apbruņoti, sēdēdami zirgos, gaidīja upuri tālu no apdzīvotam vietām.

Bija tumša nakts. Jātnieki cītīgi klausījās, cerēdami sadzirdēt zirgu pakavu klaboņu, bet negaidot izdzirdēja motora rūkoņu, kas ātri tuvojās. Pār uzkalniņu žilbinoši atmirdzēja auto ugunis. Milzīga, melna mašīna padrāzās garām bandītiem, iekams tie vēl paspēja aptvert, kas īsti noticis.

Zurita neganti lādējās. Baltazaru tas sasmīdināja.

—   Nezaudējiet dūšu, Pedro, — indiānis viņu mierināja. — Dienu karsts, tāpēc viņi brauc nakti, — Salvatoram divas saules pie mašīnas. Dienu viņi atpūtīsies. Mēs panāksim viņus apmešanās vietā. — Un, iespiedis zirgam piešus sānos, Baltazars aulekšoja mašīnai pakaļ. Pārējie viņam sekoja.

Pēc dažām stundām Jātnieki pamanīja tālumā ugunskuru.

—   Tie ir viņi. Kaut kas būs atgadījies. Palieciet tepat, es aizlavīšos līdz turienei un uzzināšu. Pagaidiet mani.

Nolecis no zirga, Baltazars aizlīda pa zāli kā zalktis.

Pec stundas viņš atgriezās.

—   Mašīna, neiet. Samaitājusies. Viņi to labo. Kristo stāv sardzē. Jāpasteidzas.

Pārējais norisinājās ļoti ātri. Bandīti uzbruka, un Salvators nepaspēja atjēgties, kad viņam, Kristo un trim nēģeriem jau bija sasietas rokas un kājas.

Kāds no salīgtajiem bandītiem — bandas vadonis Zurita turējās nomaļus — pieprasīja Salvatoram diezgan lielu izpirkšanas naudu.

—   Es samaksāšu, tikai atbrīvojiet mani, — Salvators atbildēja.

—   Tas ir par tevi, bet tikpat daudz tev jāmaksā par taviem ceļa biedriem, — bandīts attapās.

—   Tādu summu es uzreiz nevaru nomaksāt, — Salvators padomājis atbildēja.

—   Šaut viņu nost! — bandīti sāka kliegt.

—   Ja tu nepieņemsi mūsu noteikumus, mēs no rīta tevi nonāvēsim, — bandas vadonis brīdināja.

Salvators paraustīja plecus un atkārtoja:

—   Tādas summas manā rīcībā nav.

Salvatora aukstasinība pārsteidza pat bandītus.

Nometuši sasietos zālē, bandīti sāka pārmeklēt mašīnu un atrada spirta krājumus kolekcijām. Viņi izdzēra spirtu un piedzēruši palika guļam.

Neilgi pirms rītausmas kāds piesardzīgi pielīda pie Salvatora.

—   Tas esmu es, — Kristo klusu čukstēja. — Man izdevās atraisīt siksnas. Es piezagos pie bandīta ar bisi un nogalināju viņu. Pārējie ir piedzēruši. Šoferis mašīnu izlabojis. Varam braukt.

Viņi aši iesēdās mašīnā, nēģeris iedarbināja motoru, mašīna sakustējās un tad aizdrāzās pa šoseju.

Aizmugurē bija dzirdamas klaigas un nekārtīgi šāvieni.

Salvators cieši paspieda Kristo roku.

Tikai pēc Salvatora aizbraukšanas Zurita uzzināja no bandītiem, ka doktors bijis ar mieru maksāt izpirkšanas naudu. «Diezin vai nebija labāk saņemt naudu nekā censties nolaupīt «jūras velnu», par kuru vēl nav zināms, kas viņš tāds ir,» Zurita domāja. Taču izdevīgais gadījums bija palaists garām, nu atlika vienīgi gaidīt ziņas no Kristo.

CILVĒKS-AMFĪBIJA

Kristo cerēja, ka Salvators pienāks pie viņa un teiks: «Kristo, tu izglābi man dzīvību. Nu tev nav vairs noslēpumu manā namā. Nāc, es tev parādīšu «jūras velnu».» Tomēr Salvators nedomāja to darīt. Viņš devīgi apbalvoja Kristo par glābšanu un nodevās saviem zinātniskajiem darbiem.

Kristo tomēr nezaudēja laiku un sāka pētīt ceturto mūri un slepenās durvis. Tās ilgi nepadevās, taču beidzot Kristo izdevās atklāt noslēpumu. Kādreiz, taustīdams durvis, viņš paspieda nelielu izcilni. Durvis pēkšņi atvērās. Tās izrādījās smagas un biezas kā ugunsdrošiem skapjiem. Kristo naigi iešmauca pa tām, un tās mirklī aizcirtās ciet. Tas viņu mazliet samulsināja. Viņš aplūkoja durvis, spieda visus izciļņus, bet durvis nevērās vaļā.

— Esmu pats sevi ieslēdzis slazdā, — Kristo noburkšķēja.

Neko nevarēja darīt. Atlika tikai aplūkot šo pēdējo, vēl nepazīstamo Salvatora dārzu.

Kristo atradās nelielā, biezi aizaugušā ieplakā, ko no visām pusēm ieslēdza mākslīgi sakrautu klinšu siena. Bija dzirdama ne vien bangu dunoņa, bet arī oļu čirksti smilšu sēklī.

Te kuploja koki un krūmi, kādi parasti sastopami mitrā augsnē. Starp lielajiem, ēnainajiem kokiem, kuri labi aizsargāja no saules stariem, plūda daudz strautu. Desmitiem strūklaku meta augšup ūdeni, atveldzējot gaisu. Te juta valgumu kā Misisipi zemajos krastos. Dārza vidū pacēlās neliels nams ar plakanu jumtu. Tā sienas viscaur nosedza efejas. Logu zaļās žalūzijas bija nolaistas. Nams likās neapdzīvots.

Kristo nogāja līdz dārza galam. Pie ārējā mūra, kas atdalīja Salvatora īpašumu no jūras līča, atradās liels, četrstūrains baseins, vismaz pieci simti kvadrātmetru liels un apmēram pieci metri dziļš.

Indiānim tuvojoties, kāda būtne izbijusies izskrēja no biezokņa un ielēca baseinā, ūdenim augstu uzšļakstot. Kristo uztraukumā apstājās. Tas ir viņš, «jūras velns»!. Beidzot Kristo dabūs viņu redzēt.

Indiānis piegāja pie baseina un ieskatījās dzidrajā ūdenī.

Baseina dibenā uz baltām akmens plāksnēm sēdēja liels pērtiķis. Tas bailēs un ziņkārē glūnēja cauri ūdenim uz Kristo. Indiānis nevarēja vien attapties no brīnumiem: pērtiķis elpoja ūdenī. Viņa sāni cilājās.

Atjēdzies no pārsteiguma, Kristo neviļus iesmējās: «jūras velns» — kas tā šausmināja zvejniekus — izrādījās abinieks pērtiķis. «Kādi joki gan nav jāpieredz,» nodomāja vecais indiānis.

Kristo bija apmierināts: beidzot viņam bija izdevies visu noskaidrot. Taču tagad viņš jutās vīlies: pērtiķis

nemaz neatgadinaja to briesmoni, par ko stastīja aculiecinieki! Ko gan nedara bailes un iztēle!

Nu vajadzēja padomāt, kā tikt atpakaļ. Kristo atgriezās pie durvīm klintīs, uzrāpās augstā kokā pie paša klinšu žoga un, riskēdams salauzt kājas, nolēca otrā puse zeme.

Līdzko viņš bija uztrausies kājās, tā izdzirdēja Salvatoru saucam:

—   Kristo! Kur tu īsti esi?

Kristo paķēra uz taciņas guļošo grābekli un sāka grābt vienuviet sausās lapas.

—   Tepat.

—   Nāc, Kristo, — Salvators sacīja, tuvodamies nomaskotajām durvīm klintī. — Skaties, šīs durvis atdarās tā, — un Salvators paspieda Kristo jau zināmo izcilni uz durvju raupjās virsas.

«Doktors nokavējies, — es jau dabūju redzēt velnu,» Kristo nodomāja.

Viņi iegāja dārzā. Salvators devās gar efejām noaugušo namiņu pie baseina. Pērtiķis joprojām laida burbuļus ūdenī.

Kristo izgudrēm izsaucās, it kā redzētu pērtiķi pirmo reizi. Taču pēc tam viņam vajadzēja nobrīnīties no tiesas.

Salvators neveltīja pērtiķim nekādas uzmanības. Viņš tikai pameta ar roku, it kā pērtiķis viņu traucētu. Tas tūliņ izpeldēja ārā, noskurinājās un uzrāpās kokā. Salvators pieliecās, pataustījās pa zāli un spēcīgi nospieda zaļu plāksnīti. Atskanēja dobjš troksnis. Grīdā gar baseina malām pavērās lūkas. Pēc dažām minūtēm baseins bija tukšs. Kaut kur sānos izvirzījās kāpnītes, kas veda baseina dibenā.

—   Iesim, Kristo.

Viņi nokāpa baseinā. Salvators uzmina uz kādas plāksnes, un tūliņ atdarījās jauna lūka baseina vidū, ap kvadrātmetru liela. Dzelzs kāpnes veda kaut kur pazemē.-Kristo sekoja Salvatoram. Viņi gāja diezgan ilgi. No augšas caur lūku ieplūda tikai vāja gaisma. Drīz nozuda arī tā, un viņus aptvēra pilnīga tumsa. Soļi dobji dunēja un atbalsojās šai apakšzemes gaitenī.

—   Nepaklūpi, Kristo, tūliņ būsim galā.

Salvators apstājās, taustīdamies ar roku gar sienu…

Noklikšķēja slēdzis, iedegās spilgta gaisma. Viņi atradās stalaktītu alā pie bronzas durvīm, izrotātām ar lauvu galvām, kuras turēja rīklēs dzelzs gredzenu. Salvators parāva to. Smagās durvis līgani atdarījās, un gājēji iesoļoja tumšā zālē. Atkal noklikšķēja slēdzis. Matēta bumba apspīdēja plašu alu, kurai viena siena bija no stikla. Salvators pārslēdza gaismu: ala iegrima tumsā, bet spēcīgie starmeši apgaismoja telpu aiz stikla sienas. Tas bija milzu akvārijs, pareizāk sakot, stikla nams jūras dibenā. No zemes cēlās augšup aļģes un koraļļu krūmi, starp tiem rotaļājās zivis. Un piepeši Kristo ieraudzīja iznākam no ūdensaugu biezokņa cilvēkam lī: dzīgu būtni ar lielām, izvalbītām acīm un vardes ķetnām. Nepazīstamā augumu klāja mirdzošas, zilgansudrabainas zvīņas. Ar straujām, veiklām kustībām šis radījums piepeldēja pie stikla sienas, pamāja Salvatoram ar galvu, ienāca stikla kamerā un aizcirta durvis. Ūdens no kameras ātri izplūda. Nepazīstamais atvēra otras durvis un ienāca alā.

—   Noņem brilles un cimdus, — Salvators pavēlēja.

Tas paklausīgi noņēma brilles, novilka cimdus, un Kristo ieraudzīja slaidu, skaistu jaunekli.

—   Iepazīsties, Kristo: Ihtiandrs, cilvēks-zivs jeb, pareizāk sakot, amfībija; viņš arī ir tā saucamais «jūras velns», — Salvators paskaidroja.

Jauneklis, laipni smaidīdams, sniedza Kristo roku un sacīja spāniski:

—   Labdien!

Kristo klusēdams spieda pasniegto roku. Aiz pārsteiguma viņš nevarēja izrunāt ne vārda.

—   Nēģeris, Ihtiandra kalpotājs, saslimis, — Salvators turpināja. — Es atstāšu tevi pie Ihtiandra uz dažām dienām. Ja tu pratīsi tikt galā ar jaunajiem uzdevumiem, tad paliksi pastāvīgi pie Ihtiandra.

Kristo, tāpat klusēdams, pamāja ar galvu.

IHTIANDRA DIENA

Vēl nakts, bet drīz ausīs rīts.

Gaiss silts un valgs, magnoliju, tuberožu un rezēdu saldās smaržas piesātināts. Ne lapiņa netrīs. Klusums. Ihtiandrs iet pa dārza smilšaino celiņu. Pie jostas ritmiski šūpojas kinžals, brilles, roku un kāju cimdi — «vardes pleznas». Tikai zem soļiem čirkst gliemežvāku pilnā grants. Celiņš tikko saskatāms. Koki un krūmi ielenkuši to kā melni, bezveidīgi plankumi. No baseiniem kāpj migla. Dažreiz Ihtiandrs pieduras pie zariņa. Rasa apslacina viņa matus un karsto vaigu.

Celiņš krasi nogriežas pa labi un ved lejup. Gaiss kļūst aizvien svaigāks un valgāks. Ihtiandrs jūt zem kājām akmens plāksnes, pagausina soļus un apstājas. Nesteigdamies uzliek lielas brilles ar bieziem stikliem, uzvelk cimdus uz rokām un kājām. Izelpo no plaušām gaisu un ielec baseinā. Ūdens apņem augumu ar patīkamu spirgtumu, saltumiņš iestrāvo žaunās. Žaunu spraugas sāk ritmiski kustēties — cilvēks pārvēršas par zivi.

Pāris spēcīgu vēzienu ar rokām, un Ihtiandrs ir baseina dibenā.

Jauneklis droši peld aklā tumsā. Pastiepj roku, satausta dzelzs skavu akmens sienā. Blakus otra, trešā . .. Tā viņš nokļūst līdz tunelim, kas līdz augšai pilns ar ūdeni. Viņš iet pa tuneli, uzveikdams salto pretstraurni. Atsturnjas no tuneļa grīdas, uzpeld augšā un it kā ienirst siltā vannā. Dārza baseinos sasilušais ūdens plūst pa tuneļa augšu uz jūru. Nu Ihtiandrs var peldēt pa straumei. Viņš sakrusto rokas uz krūtīm, atgulstas uz muguras un peld ar galvu pa priekšu.

Tuneļa gals tuvu. Tur lejā, pie pašas izejas okeānā, no klints plaisas zem stipra spiediena laužas ārā karsts avots. Tā strūklās švirkst uzskalotie akmentiņi un gliemežvāki.

Ihtiandrs noguļas uz krūtīm un raugās uz priekšu. Tumsa. Viņš pastiepj roku. Ūdens kļūst tikko manāmi vēsāks. Plaukstas pieskaras pie dzelzs restēm. Stieņus klāj mīksti, glumi jūras augi un raupji gliemežvāciņi. Tvarstīdamies pie restēm, jauneklis sameklē sarežģīto slēdzeni un attaisa to. Smagās, apaļās, restotās durvis, kas aizšķērso izeju no tuneļa, gausi veras vaļā. Ihtiandrs izslīd pa atvērušos spraugu. Durvis atkal aizcērtas.

Cilvēks-amfībija izpeld okeānā, airēdamies ar rokām un kājām. Ūdenī vēl tumšs, tikai kaut kur melnajās dzīlēs viz blāvi sārtās medūzas un mirgo naktsspīdīšu zilganās dzirkstis. Taču drīz būs ausma klāt, un spīdošie dzīvnieciņi cits aiz cita nodzēš savas spuldzītes.

Ihtiandrs jūt žaunās tūkstošiem sīku dzēlienu. Kļūst grūtāk elpot. Tas nozīmē, ka viņš aizpeldējis aiz klintsraga. Te jūras ūdens pastāvīgi piesērējis ar māla un smilts daļiņām un dažādu vielu atkritumiem. Jūt saldūdens piegaršu — netālu no šejienes okeānā ietek upe.

«Dīvaini, ka upju zivis var dzīvot duļķainajā saldūdenī,» Ihtiandrs domā. «Droši vien viņu žaunas nav tik jutīgas pret smiltīm un dūņām.»

Ihtiandrs paceļas mazliet augstāk, krasi nogriežas pa labi, uz dienvidiem, tad nolaižas zemāk. Te ūdens tīrāks. Ihtiandrs iekļuvis saltā zemūdens straumē, kas plūst līdztekus krastam no dienvidiem uz ziemeļiem līdz Parānas upes ietekai, kura pagriež salto straumi uz austrumiem. Šī straume atrodas ļoti dziļi, tās augšējā robeža ir metrus piecpadsmit vai divdesmit zem okeāna līmeņa. Nu Ihtiandrs atkal var ļauties straumei — tā iznesīs viņu tālu klajā okeānā.

Var mazliet pasnaust. Briesmas nedraud: vēl tumšs un jūras plēsoņas guļ. Pirms saules lēkta tik patīkami nosnausties. Āda jūt, kā mainās ūdens temperatūra un zemūdens straumes.

Te auss uztver dobju, dārdošu skaņu, tai seko otrā, trešā. Tur grand enkuru ķēdes: līcī, dažus kilometrus atstatu, zvejnieku šoneri paceļ enkurus. Ausma tuvu. Un tad tālu talu dzirdama vienmērīga rūkoņa. To saceļ «Horoksa» skrūve un motori. «Horokss» ir liels angļu okeāna tvaikonis, kas kreisē starp Buenosairesu un Liverpūli; tas gan vēl kilometrus četrdesmit no šejienes, bet cik laba dzirdamība! Jūras ūdenī skaņa noskrien pusotra tūkstoša metru, sekundē. Cik skaists ir «Horokss» naktī — īsta peldoša pilsēta uguņu mirdzumā.

Bet, lai redzētu tvaikoni naktī, tad jau no vakara jāizpeld tālu klajā jūrā. Buenosairesā «Horokss» ierodas, saulei lecot, jau ar nodzēstām ugunīm. Nē, snaust vairs neizdosies: «Horoksa» skrūves, stūres un motori, korpusa svārstīšanās, iluminatoru un starmešu ugunis pamodinās okeāna iemītniekus. Droši vien delfīni pirmie padzirdējuši «Horoksu» tuvojamies un nirdami sacēluši vieglo ūdens viļņošanos, kas pirms dažiem mirkļiem piespieda Ihtiandru sākt ausīties. Delfīni laikam jau traucas pretī tvaikonim.

Kuģu motoru klaboņa skan no visām pusēm: osta un līcis mostas. Ihtiandrs atver acis, purina galvu, it kā nokratīdams pēdējo snaudienu, pavēcina rokas, atstumjas ar kājām un uzpeld virs ūdens. Uzmanīgi pabāž galvu ārā, paskatās visapkārt. Tuvumā nav ne laivu, ne šoneru. Ihtiandrs iznirst līdz jostas vietai un paliek tā, lēni kustinādams kājas.

Zemu pār ūdeni lido jūras kraukļi un kaijas, šad un tad skarot ar krūtīm vai spārna galu spoguļgludo līmeni un atstājot tanī lokus, kas lēni izklīst. Balto kaiju klaigas atgādina bērna raudas. Milzīgajiem spārniem nosvilpjoties un saviļņojot gaisu, pār Ihtiandra galvu pārlaižas liels, sniegbalts albatross — vētras putns. Viņa lidspalvas melnas, knābis sarkans ar dzeltenu galiņu, pleznas dzeltensārtas. Viņš dodas uz līci. Ihtiandrs mazliet skaudīgi pavada viņu ar skatienu. Putna melnie spārni izplesti sasniedz platumā ne mazāk par četriem metriem. Jā, kaut Ihtiandram būtu tādi spārni!

Rietumos nakts nogrimst aiz tālajiem kalniem. Austrumi jau sarkst. Okeāna līmeni klāj tikko jaušama, rāma virma, uz tās laistās zelta strūkliņas. Baltās kaijas, paceldamās augstāk, atviz sārtas.

Odeņu bālajā klaidā ievērpjas raibi, gaišzili un tumžzili celiņi. Tos rada pirmie vēja brāzieni. Tumšo celiņu kļūst aizvien vairāk. Vējš pieņemas spēkā. Liedagā jau parādās paisuma robotās, dzeltenbaltās mēles. Ūdens gar krastu kļūst zaļš.

Tuvojas vesela zvejnieku šoneru flotile. Tēvs piekodinājis nerādīties cilvēkiem acīs. Ihtiandrs ienirst dziļi fidenī un atrod auksto straumi. Tā nes viņu vēl tālāk no krasta uz austrumiem, klajā okeānā. Visapkārt jūras dzīļu zilganmēļā tumsa. Peld zivis — sarkanas, dzeltenas, oranžas un brūnas, dažkārt gaiši zaļas ar tumšiem plankumiem un svītrām. Tās nepārtaukti šaudās kā raibu tauriņu spiets.

No augšas atplūst dārdi, ūdens satumst. Tas ir kara hidroplāns, kas pārlidojis zemu pār ūdeni.

Reiz tāds hidroplāns bija nosēdies uz ūdens. Ihtiandrs nemanīts bija pieķēries pie dzelzs pludiņiem un .. . tikko nesamaksāja par to ar savu dzīvību. Hidroplāns negaidot pacēlās augšup. Ihtiandrs dabūja nolēkt ūdenī no desmit metru augstuma.

Ihtiandrs paceļ galvu. Saule atrodas tieši virs viņa. Pusdienas laiks tuvu. Ūdens virsma vairs neatgādina spoguli, kurā atspīd sēres akmeņi, prāvās zivis, pats Ihtiandrs. Tagad spogulis sašķobījies, liecas uz āru un nemitīgi kustas.

Ihtiandrs uzpeld augšā. Viļņi viņu šūpo. Viņš paskatās ārā no ūdens. Paceļas viļņa korē, nolaižas, atkal paceļas. Oho, kas te notiekl Pie krasta bangas jau krāc, rēc un valsta akmeņus. Ūdens krastmalā kļuvis dzelteni zaļš. Pūš skarbs dienvidrietumu vējš. Viļņi aug. To korēs vīd baltas krēpes. Šļakatas nepārtraukti krīt uz Ihtiandru. Viņam tas patīk.

«Kāpēc gan viļņi šķiet tumši zili, ja peld tiem pretī, bet, ja atskatās, tad bāli?» domā Ihtiandrs.

No viļņu galotnēm paceļas zivju bari — lidojošās garspures. Te paceldamās augstāk, te noslīdēdamas zemāk, vairīdamas no viļņu korēm un ieplakām starp tām, zivis nolido kādus simt metrus, tad nolaižas, lai pēc mirkļa atkal celtos gaisā. Baltas kaijas šaudās un brēc. Paši ātrākie lidoņi — fregates putni — šķeļ gaisu ar platajiem spārniem. Milzīgs, izliekts knābis, asi nagi, tumšbrūnas spalvas ar zaļganu, metālisku atspulgu, sārti dzeltena guzna. Tas ir tēviņš. Netālu otrs fregates putns — gaišāks, ar baltām krūtīm: mātīte. Tā iekrīt ūdenī kā akmens, un pēc mirkļa līkajā knābī jau spirinās sudrabaini zila zivtiņa. Lido vētras putni albatrosi. Būs vētra.

Droši vien pretī negaisa mākonim jau traucas brīnišķigais, drosmīgais putns — palamedeja. Tā vienmēr apsveic negaisu ar savu dziesmu. Toties zvejnieku šoneri un greznās jahtas pilnām burām traucas uz krastu paglābties no vētras.

Ir zaļgana krēsla, bet caur ūdens blīvu vēl var izšķirt, kur atrodas saule — liels, gaišs plankums. Ar to pietiek, lai noteiktu virzienu. Jānokļūst līdz sērei, pirms mākonis aizsedz sauli, citādi — ardievu, brokastis! Bet ēst gribas jau sen. Tumsā nevarēs atrast ne sēri, ne zemūdens klintis. Ihtiandrs spēcīgi airējas ar rokām un kājām — viņš peld kā varde.

Laiku pa laikam viņš atgulstas uz muguras un pārbauda kursu pēc tikko manāmas svītras biezajā, zilganzaļajā mijkrēslī. Dažreiz viņš vērīgi lūkojas uz priekšu, vai nav jau redzama sēre. Viņa žaunas un āda jūt, kā izmainās ūdens: sēres tuvumā ūdens nav vairs tik blīvs, tas ir sāļāks un tanī vairāk skābekļa — patīkams, viegls ūdens. Ihtiandrs nogaršo to. Tā vecs, pieredzējis jūrnieks, vēl neredzēdams zemi, nomana tās tuvumu no sev vien zināmām pazīmēm.

Pamazām kļūst gaišāks. Pa labi un kreisi rēgojas sen pazīstamo zemūdens klinšu aprises. Starp tām neliela plakankalne, aiz tās klinšu krauja. Ihtiandrs sauc šo vietiņu par zemūdens līci. Te ir rāms pat stiprākās vētras laikā.

Cik daudz zivju salasījies klusajā zemūdens līcī! Te vird kā kūsājošā katlā, kur vārās zivju zupa. Mazas, tumšas, ar dzeltenu svītru šķērsām pār ķermeni, ar dzeltenu asti, ar slīpām, tumšām svītrām, sarkanas, gaišzilas, tumšzilas. Tās te pēkšņi nozūd, te negaidot paradās tai pašā vietā. Ja uzpeld augšā un paskatās uz visām pusēm — zivis vird, bet, tieši lejup raugoties, nav nekā. Ihtiandrs ilgi nevarēja saprast, kāpēc tā notiek, kamēr reiz notvēra zivtiņu ar rokām. Tās ķermenis bija plaukstas lielumā, bet pavisam plakans, tāpēc no augšas grūti saskatāms.

Brokastis ir tepat. Uz līdzenā laukumiņa blakus stāvajai klintij daudz austeru. Ihtiandrs piepeld, nogulstas uz laukumiņa pie pašām austerēm un sāk ēst. Izņem tās no vākiem un bāž mutē. Viņš paradis ēst zem ūdens: ielicis kumosu mutē, veikli izlaiž ūdeni caur saspiestajām lūpām. Protams, mazliet udens jānorij reizē ar barību, bet viņš pieradis pie jūras ūdens.

Apkārt šūpojas aļģes — zaļās, caurumiņiem rotātās agara lapas, zaļās, plūksnainās Meksikas kaulerpas lapas, maigās, sārtās nitofilas. Bet patlaban tās visas šķiet pelēkas: ūdenī krēsla, turpinās negaiss un vētra. Šad tad dzirdami dobji pērkona grāvieni. Ihtiandrs raugās augšup.

Kāpēc tik pēkšņi kļuva tumšs? Virs pašas Ihtiandra galvas parādījies tumšs plankums. Kas tas varētu būt? Brokastis paēstas. Var paskatīties, kas notiek augšā. Ihtiandrs uzmanīgi ceļas tuvāk tumšajam priekšmetam. Izrādās, ka ūdenī nolaidies liels albatross. Tā oranžkrāsas kājas gluži tuvu lhtiandram. Viņš pastiepj roku un satver putnu aiz kājām. Pārbiedētais albatross izpleš varenos spārnus un paceļas gaisā, izraudams Ihtiandru no ūdens. Taču gaisā Ihtiandra ķermenis uzreiz kļūst smags, un albatross reizē ar Ihtiandru atkrīt ūdenī, apsegdams jaunekli ar savām spalvainajām, mīkstajām krūtīm. Ihtiandrs negaida, kamēr albatross iecirtīs ar sarkano knābi viņam galvā, bet ienirst un pēc dažām sekundēm izpeld virs ūdens citā vietā. Putns aizlido uz austrumiem un nozūd aiz trakojošās vētras saceltajiem ūdens kalniem.

Ihtiandrs guļ uz muguras. Negaiss jau pāri. Pērkons grand kaut kur tālu austrumos. Lietus gāž kā ar spaiņiem. Ihtiandrs labpatikā piemiedz acis. Beidzot viņš uzslējās, pa pusei atrazdamies ūdenī, atver acis un aplaiž skatienu visapkārt. Viņš šūpojas visaugstākā viļņa galotnē. Debesis, okeāns, vējš, mākoņi, lietus, viļņi — viss sajaucies slapjā, virpuļojošā jūklī, kas dun, šalc, rēc, dārd. Putas čokurojas uz viļņu korēm un pikti aizlokas pa to sāniem. Strauji šaujas augšup ūdens kalni un brūk lejup kā lavīnas, slejas viļņu vāli, šalc lietus gāzes, kauc negantais vējš.

Tas, kas biedē zemes iemītniekus, ielīksmo Ihtiandru. Protams, jāuzmanās, citādi viņu apraks ūdens kalns. Taču Ihtiandrs ne sliktāk par zivīm prot tikt galā ar viļņiem. Vajag tikai labi pazīt tos: dažs vilnis šūpo augšup lejup, augšup lejup, bet dažs to vien tīko kā iemest Ihtiandru uz galvas dzelmē. Ihtiandrs zina arī to, kas notiek zem viļņiem, zina, kā tie pazūd, vējam norimstot: vispirms sīkie, tad lielie, bet ritmiskie vizuļviļņi vēl ilgi virmo. Ihtiandram patīk mest kūleņus piekrastes bangas, lai gan viņš apzinās, ka tas ir bīstami. Reiz vilnis negaidot apsvieda Ihtiandru, viņš stipri satrieca galvu pret cieti noblīvētajām smiltīm dibenā un zaudēja samaņu. Parastais cilvēks būtu noslīcis, bet Ihtiandrs gulēja ūdenī, kamēr atžilba.

Lietus pārstāja līt. To aiznesa līdzi negaisam uz austrumiem. Vējš pārmainījās. No tropiskajiem ziemeļiem uzdvesa siltums. Caur mākoņiem vīdēja zilas debess laukumiņi. Izlauzās saules stari un apmirdzēja viļņus. Dienvidaustrumos vēl satumsušajās, drūmajās debesīs parādījās divkārša varavīksne. Okeānu nevar vairs pazīt. Nu tas nav svina pelēks, bet zils ar spilgti zaļiem plankumiem tais vietās, kur to skar saules stari.

Saule! Vienā mirklī debess un okeāns, krasts un tālie kalni top pavisam citādi. Kāds brīnišķīgs viegls un valgs gaiss pēc pērkona un vētras! Ihtiandrs te ievelk plaušās tīro, veselīgo jūras gaisu, te sāk pastiprināti elpot ar žaunām. No cilvēkiem tikai Ihtiandrs vien zina, cik viegli elpot pēc tam, kad vētra, pērkons, vējš, viļņi un lietus sajauc debesis kopā ar okeānu, ūdeni ar gaisu un pārsātina ūdeni ar skābekli. Tad atspirgst visas zivis, visa jūras radība.

Pēc negaisa un vētras no jūras džungļu biezokņiem, no klinšu šaurajām plaisām, no ērmīgu koraļļu un sūkļu biežņas izpeld sīkas zivtiņas, tām seko dzīlēs patvērušās lielās zivis, un beidzot, kad viss norimis, uzpeld maigās, vārās medūzas, caurspīdīgie, gandrīz nesveramie vēzīši, sifonoforas, ctenoforas, Venēras jostas.

Saules stars skar vilni. Pēkšņi ūdens visapkārt kļūst zaļš, dzirkst sīki ūdens pūslīši, čaukst putas… Netālu no Ihtiandra draiskojas viņa draugi delfīni, šad tad pamezdami uz viņa pusi jautrus, šķelmīgus, ziņkārus skatienus. Delfīnu spidošās, tumšās muguras zib vien viļņos. Viņi šļaksta ūdeni, sprauslo, dzenas cits citam pakaļ. Ihtiandrs smejas, tvarsta delfīnus, nirst kopā ar tiem. Jauneklim šķiet, ka tiklab šis okeāns un delfīni,, ka arī debess un saule radīti tikai viņam.

Ihtiandrs paceļ galvu, piemiedz acis un paveras saulē. Tā slīd uz rietumiem. Drīz būs vakars. Šodien viņam negribas doties agri mājup. Viņš šūposies viļņos, kamēr debess zilgme satumsīs un tanī iedegsies zvaigznes.

Tomēr drīz vien Ihtiandram apnīk bezdarbība. Netālu no viņa iet bojā sīkā jūras radība. Viņš saslienas un palūkojas uz tālā krasta pusi. Turp, uz sēri, pie smilšu mēles! Tur visvairāk vajag palīdzības. Tur plosās jūras bangas.

Šīs negantās bangas pēc katras vētras izmet krastā veselas kaudzes aļģu un jūras iemītnieku: vārās medūzas, krabjus, jūras zvaigznes un dažreiz pat neuzmanīgu delfīnu. Medūzas iet bojā ļoti ātri, dažas zivis nokļūst līdz ūdenim, taču vairums nobeidzas krastā. Krabji gandrīz visi atgriežas okeānā. Dažreiz tie paši iznāk krastā pamieloties ar bangu upuriem. Ihtiandram patīk glābt smiltīs izmestos jūras dzīvniekus.

Pēc vētras viņš stundām ilgi mēdz staigāt pa pludmali un glābt, kas vēl glābjams. Viņš priecājas, redzēdams, ka ūdenī iemestā zivs aizpeld, līksmi pamājot ar asti. Viņš priecājas katrreiz, kad pa pusei nobeigušās zivis, kas sākumā peld ūdenī uz sāniem vai vēdera, beidzot atdzīvojas. Pievācis pludmalē lielu zivi, Ihtiandrs nes to uz ūdeni: zivs spirinās viņa rokās, bet viņš smejas un cenšas tai iegalvot, ka nevajag baidīties, ka mazliet jāpaciešas. Zināms, šo pašu zivi viņš butu ar baudu apēdis, ja izsalcis noķertu to okeānā. Taču tas ir neizbēgams ļaunums. Toties te, pludmalē, viņš ir jūras iemītnieku aizstāvis, draugs un glābējs.

Parasti Ihtiandrs mēdza atgriezties mājup, tāpat kā aizpeldējis, izmantojot zemūdens straumes. Tomēr šodien viņam diezin kā vis negribējās ilgi gremdēties ūdenī — okeāns un debess bija pārāk skaisti. Jauneklis gan ienira un papeldēja brītiņu zem ūdens, gan atkal parādījās virspusē kā jūras putns, kas medī zivis.

Nodziest pēdējie saules stari. Rietumos izplēn dzeltenā svītra. Drūmie viļņi kā tumšpelēkas ēnas trauc cits aiz cita.

Pēc dzestrā gaisa ūdenī tik silti. Visapkart tumsa, bet tā nebiedē. Sai stundā neviens neuzbrūk. Dienas plēsoņas jau iemiguši, bet nakts plēsoņas vēl nav iznākuši medībās.

Te ir tas, kas viņam vajadzīgs: ziemeļu straume, kas plūst gluži tuvu okeāna līmenim. Vēl nenorimušie vizuļviļņi viegli šūpo šo zemūdens upi augšup lejup, tomēr tā joprojām lēni plūst no karstajiem ziemeļiem uz saltajiem dienvidiem. Bet daudz dziļāk plūst otra straume — no dienvidiem uz ziemeļiem. Ihtiandrs bieži izmanto šīs straumes, kad viņam ilgi jāpeld līdztekus krastam.

Šodien viņš tālu aizpeldējis uz ziemeļiem. Tagad siltā straume aizvadīs viņu līdz tunelim. Tikai nedrīkst iesnausties un aizpeldēt tālāk, kā tas reiz bija noticis. Viņš te saliek rokas aiz galvas, te izstiepj tās uz abām pusēm, te lēni iepleš, te sakļauj kājas — nodarbojas ar vingrošanu. Straume nes viņu uz dienvidiem. Siltais ūdens, lēnās roku un kāju kustības nomierina.

Ihtiandrs veras augšup — virs viņa ir velve, kā nobērta ar sīkām, putekļiem līdzīgām zvaigznītēm. Tur naktsspīdītes iedegušas savas svecītes un pacēlušās okeāna virsū. Sur tur tumsā pavīd zilgani un sārteni vizoši miglāji — sīciņu, spidošu dzīvnieciņu sablīvējumi. Garam lēni peld bumbas, kas izstaro maigu, zaļganu gaismu. Gluži tuvu Ihtiandram spīgo medūza — tā atgadina lampu, ko sedz sarežģīts abažūrs ar mežģinēm un garam bārkstīm. Pie katras medūzas kustības bārkstis lēni līgojas kā no vieglas vēsmas. Uz sēkļiem jau iedegušās jūras zvaigznes. Dziļi dzīlēs aši kustas lielo plēsoņu ugunis. Tās traucas cita aiz citas, met lokus, dziest un iedegas no jauna.

Atkal sēklis. Koraļļu ērmīgos stumbrus un zarus no iekšienes apgaismo gaišzila, sārta, zaļa un balta uguns. Vieni koraļļi laistas bālā, mirgojošā gaismā, citi liesmo kā līdz baltkvēlei nokaitēts metāls.

Debesīs nakti redz tikai mazas, tālas zvaigznes, dažreiz mēnesi, bet šeit tūkstošiem zvaigžņu, tūkstošiem mēnešu, tūkstošiem mazu, daudzkrāsainu sauju, kuras spīd rāmā, maigā gaismā. Okeānā nakts nesalīdzināmi skaistāka nekā zemes virsū.

Ihtiandrs paceļas virs ūdens, lai par to vēlreiz pārliecinātos.

Gaiss kļuvis siltāks. Virs galvas tumšzilais, ar zvaigznēm piebārstītais debesu loks. Apvārsnī mēness sudrabotais disks. No mēness pāri visam okeānam aizstiepjas sudraba celiņš.

No ostas atskan zems, sulīgs, ilgs svilpiens. Tur milzis «Horokss» dodas atceļā. Cik tomēr vēlu! Drīz ausīs rīts. Ihtiandrs bijis prom no mājām veselu diennakti. Tēvs droši vien bārsies.

Ihtiandrs peld uz tuneli, iebāž roku starp stieņiem, atdara dzelzs restes un peld pa tuneli pilnīgā tumsā. Atceļā jāturas zemu, aukstajā strāvā, kas plūst no jūras uz dārza baseiniem.

Kaut kas viegli piegrūžas pie pleca un pamodina viņu no snaudas. Viņš ir baseinā. Jauneklis aši paceļas augšup. Viņš sāk elpot ar plaušām, uzņemot gaisu, kas piesātināts ar pazīstamajām puķu smaržām.

Pēc dažiem mirkļiem viņš jau cieši iemidzis gultā, kā tēvs pavēlējis.

MEITENE UN MELNĪGSNĒJAIS VĪRS

Reiz Ihtiandrs peldēja okeānā pēc vētras.

Izniris virs ūdens, viņš pamanīja netālu viļņos kādu priekšmetu, līdzīgu baltam buras gabalam, ko negaiss norāvis zvejnieku šonerim. Piepeldējis tuvāk, viņš pārsteigts atklāja, ka tas ir cilvēks — sieviete, jauna meitene. Tā bija piesieta pie dēļa. Vai tiešām šī skaistā meitene nav vairs dzīva? Ihtiandru tā saviļņoja šis atradums, ka viņā pirmo reizi pamodās naidīgas jūta-s pret okeānu.

Varbūt meitene tikai zaudējusi samaņu? Jauneklis noguldīja labāk viņas bezspēcīgi nokārušos galvu, pieķērās pie dēļa un peldēja uz krastu.

Ihtiandrs peldēja ātri, sasprindzinot visus spēkus, tikai šad tad uz mirkli piestājās, lai atkal noguldītu meitenes galvu uz dēļa. Viņš čukstēja meitenei kā nelaimē iekļuvušai zivij: — Pacieties mazliet! — Viņš gribēja, lai meitene atvērtu acis, bet arī baidījās no tā. Gribēja redzēt meiteni dzīvu, bet baidījās, ka tā nobīsies no viņa. Vai nenoņemt brilles un cimdus? Taču tas prasīs laiku, un peldēt bez cimdiem būs grūtāk. Un viņš atkal traucās tālāk, stumdams dēli ar meiteni tuvāk krastam.

Bangu josla klāt. Te jābūt uzmanīgam. Viļņi pasi nes uz krastu. Ihtiandrs laiku pa laikam tausta ar kāju dibenu. Beidzot viņš atrodas seklā vietā, iznes meiteni krastā, atraisa no dēļa, novieto ar krūmiem apaugušas kāpas paēnā un sāk mākslīgo elpināšanu.

Viņam šķita, ka meitenes plaksti nodrebēja, skropstas pakustējās. Ihtiandrs pielika ausi pie meitenes sirds un saklausīja vājus -pukstus. Viņa ir dzīva … Viņam gribas kliegt aiz prieka.

Meitene paver acis, paskatās uz Ihtiandru, un viņas sejā lasāmas šausmas. Tad viņa aizver acis. Ihtiandrs apbēdināts un iepriecināts. Viņš tomēr meiteni izglābis. Nu gan jāiet projām, lai nebaidītu viņu. Bet vai var atstāt meiteni vienu, tadu bezspēcīgu? Kamēr Ihtiandrs prātoja, atskanēja smagi, ātri soļi. Vilcināties vairs nedrīkstēja. Ihtiandrs metās uz galvas bangās, ienira, aizpeldēja zem ūdens līdz akmens grēdai, iznira un, slapstīdamies starp klinšu šķautnēm, sāka vērot krastu.

Gar kāpu iznāk melnīgsnējs vīrs ar ūsām un smailu bārdiņu, ar sombrēro galvā. Viņš pusbalsī izsaucas spāniski:— Te viņa ir, lai slavēta jaunava Marija! — Gandrīz skriešus piesteidzas meitenei klāt, sāk mākslīgo elpināšanu (kam tā vairs vajadzīga?), pieliecas pie meitenes sejas… Noskūpsta viņu. Sāk kaut ko runāt dedzīgi un strauji. Ihtiandrs uztver tika atsevišķus vārdus: — Es jūs brīdināju . . . Tas bija neprāts … Labi, ka attapos piesiet jūs pie dēļa . . .

Meitene atver acis, paceļ galvu. Sejā bailes, ko nomaina izbrīna, dusmas, nepatika. Vīrs ar bārdiņu joprojām dedzīgi runā, palīdz meitenei piecelties. Viņa vēl1 pārāk vārga, viņš nolaiž to atpakaļ smiltīs. Tikai pēc pusstundas viņi dodas tālāk. Viņi iet gar akmeņiem, aiz kuriem slēpjas Ihtiandrs. Meitene, saraukusi pieri, saka vīram ar sombrēro:

—   Tātad jūs izglābāt mani? Pateicos. Lai dievs jums atmaksā.

—   Tikai jūs varat man atmaksāt, — atbild melnīgsnējais.

Meitene liekas nedzirdam šos vārdus. Pēc mirkļa viņa saka:

— Dīvaini. Un man šķita, ka man blakus būtu bijis kāds briesmonis.

—   Protams, ka tas jums tikai licies, — viņas pavadonis atbild. — Var gan būt, ka tas bija velns, kas uzskatīja jūs par mirušu un gribēja paņemt jūsu dvēseli. Noskaitiet lūgšanu un atspiedieties pret mani. Ja es esmu klāt, tad neviens velns neuzdrošināsies jums tuvoties.

Un tā viņi aizgāja — brīnišķīgā meitene un nelādzīgais melnīgsnējais vīrs, kurš iegalvoja meitenei, ka izglābis viņu. Diemžēl, Ihtiandrs nevarēja atspēkot viņa melus. Lai rīkojas, kā grib, Ihtiandrs savu darbu ir padarījis.

Meitene un viņas pavadonis jau bija nozuduši aiz kāpām, bet Ihtiandrs vēl vienmēr lūkojās tiem pakaļ. Tad pagrieza galvu uz okeāna pusi. Cik tas liels un tuksnesīgs!

Bangas bija izmetušas smiltīs zilu zivi ar sudrabainu vēderiņu. Ihtiandrs pārlaida skatienu pludmalei — neviena nav. Viņš izskrēja no slēptuves, paķēra zivi un iemeta jūrā. Zivs aizpeldēja, bet Ihtiandram nezin kāpēc kļuva ļoti skumji. Viņš sāka klaiņot pa tukšo pludmali, uzlasīja zivis un jūras zvaigznes un nesa tās uz ūdeni. Darbs pamazām aizrāva viņu. Atkal atgriezās viņa pastāvīgā labā oma. Tā viņš noņēmās līdz krēslai, tikai šad tad iegremdēdamies ūdenī, kad piekrastes vējš apsvēla un kaltēja viņa žaunas.

IHTIANDRA KALPS

Salvators nolēma doties kalnos "bez Kristo, kurš sekmīgi kalpoja Ihtiandram. Indiāni tas ļoti iepriecināja: Salvatora prombūtnē viņš varēja brīvāk satikties ar Baltazaru. Kristo jau bija paspējis paziņot Baltazaram, ka atradis «jūras velnu». Atlika tikai izdomāt, kā nolaupīt Ihtiandru.

Kristo tagad dzīvoja baltajā, efejām apvītajā namiņā un bieži satikās ar Ihtiandru. Viņi ātri sadraudzējās. Ihtiandrs, kam trūka cilvēku sabiedrības, pieķērās vecajam indiānim, kurš stāstīja par dzīvi zemes virsū. Ihtiandrs zināja par dzīvi jūras dzelmēs vairāk nekā slavenākie zinātnieki un atklāja Kristo zemūdens pasaules noslēpumus. Ihtiandrs diezgan labi zināja ģeogrāfiju, viņam bija zināmi okeāni, jūras, galvenās upes; viņam bija arī nelielas zināšanas par astronomiju, navigāciju, fiziku, botāniku, zooloģiju. Taču par cilvēkiem viņš zināja maz: šo to par rasēm, kas apdzīvo zemeslodi; par tautu vēsturi viņam bija miglaini priekšstati, bet par cilvēku politiskām un ekonomiskām attieksmēm viņš nezināja vairāk kā piecus gadus vecs bērns.

Dienu, kad iestājās tveice, Ihtiandrs nolaidās apakšzemes alā un sazin kur aizpeldēja. Baltajā namiņā viņš ieradās tad, kad tveice bija pāri, un palika tur līdz rītam. Bet, ja lija lietus vai jūrā sacēlās vētra, viņš pavadīja namiņā visu dienu. Mitrā laikā viņš jutās gluži labi arī uz sauszemes.

Namiņš bija neliels, tikai četras istabas. Vienā istabā blakus virtuvei apmetās Kristo. Līdzās atradās ēdamistaba, aiz tās liela bibliotēka. Ihtiandrs zināja spāniešu un angļu valodu. Pēdējā, pati lielākā istaba bija Ihtiandra guļamistaba. Tās vidū atradās baseins. Pie sienas stāvēja gulta. Dažreiz Ihtiandrs gulēja gultā, kaut gan deva priekšroku baseinam. Tomēr Salvators aizbraukdams bija piekodinājis Kristo pielūkot, lai Ihtiandrs vismaz trīs naktis nedēļā gulētu gultā. Vakaros Kristo ienāca pie Ihtiandra un kurnēja kā veca aukle, ja jauneklis nebija ar mieru gulēt gultā.

— Man daudz patīkamāk uņ ērtāk gulēt ūdenī, —&amp;gt; Ihtiandrs protestēja.

—   Doktors pavēlēja, lai tu guli gultā. Tev jāklausa tēvs.

Ihtiandrs sauca Salvatoru par tēvu, tomēr Kristo apšaubīja viņu radniecību. Ihtiandra sejas un roku āda bija diezgan gaiša, taču tā varbūt bija tāda kļuvusi aiz ilgas uzturēšanās ūdenī. Ihtiandra pareizais sejas ovāls, taisnais deguns, plānās lūpas, lielās, starojošās acis atgādināja indiāni no araukaņu cilts, pie kuras piederēja arī pats Kristo.

Kristo būtu ļoti gribējies redzēt, kādā krāsā ir Ihtiandra ķermeņa āda, bet pēdējais bija cieši nosegts ar zvīņveidīgu, no nezināma materiāla pagatavotu tērpu.

—   Vai tu nakti nevelc kreklu nost? — viņš uzrunāja jaunekli.

—   Kāpēc? Zvīņas mani netraucē, tās ļoti ērtas. Tās neaiztur žaunu un ādas elpošanu un reizē ir drošs aizsargs: ne haizivs zobi, ne ass nazis nevar pārgriezt šīs bruņas, — atbildēja Ihtiandrs, likdamies gulēt.

—   Kāpēc tu valkā brilles un cimdus? — Kristo jautāja, cilādams ērmīgos cimdus, kas bija nolikti pie gultas. Tie bija no zaļganas gumijas, pirksti pagarināti ar posmainām, gumijā ieveidotām niedrītēm un savienoti ar peldplēvi. Kāju pirksti bija vēl vairāk pagarināti.

—   Cimdi palīdz man ātri peldēt. Brilles aizsargā acis, kad vētra saceļ no dibena smiltis. Vienmēr es nevalkāju brilles, taču ar tām es labāk redzu zem ūdens. Bez brillēm zem ūdens viss šķiet kā miglā. — Ihtiandrs pasmaidīja un turpināja: — Kad es biju mazs, tēvs man dažreiz atļāva rotaļāties ar bērniem, kuri uzturas blakusdārzā. Es ļoti brīnījos, ka viņi peld baseinā bez cimdiem. «Vai tad bez cimdiem iespējams peldēt?» es viņiem jautāju. Viņi nesaprata, par kādiem cimdiem es runāju, jo es nepeldēju kopā ar viņiem.

—   Vai tu arī tagad peldi ārā, līcī? — Kristo interesējās.

—Zināms. Tikai es peldu pa citu zemūdens tuneli. Kādi ļauni cilvēki gandrīz vai notvēra mani tīklā, tāpēc es tagad ļoti uzmanos.

—   Hm … tātad uz līci ved vēl arī cits zemūdens tunelis?

—   Pat vairāki. Cik žēl, ka tu nevari peldēt kopā ar

mani zem ūdens! Es tev būtu parādījis brīnumainas lietas. Kāpēc visi cilvēki nevar uzturēties zem ūdens? Mēs būtu pavizinājušies ar manu jūras zirgu.

—   Ar jūras zirgu? Kas tad tas tāds?

—   Delfīns. Es pieradināju viņu. Nabadziņš! Vētra kādreiz bija izmetusi viņu krastā, un viņš bija stipri satriecis peldspuru. Es viņu ievilku ūdenī. Tas bija grūts darbs. Delfīni uz sauszemes ir daudz smagāki nekā ūdenī. Vispār jums te viss smagāks. Pat paša ķermenis. Ūdenī vieglāk dzīvot. Nu, lūk, es delfīnu ūdenī gan ievilku, bet peldēt viņš nevar, tātad arī uzturu sagādāt nevar. Es viņu baroju ar zivīm — ilgi, kādu mēnesi. Pa šo laiku viņš ne vien pierada pie manis, bet arī stipri pieķērās man. Mēs kļuvām draugi. Citi delfīni arī mani pazīst. Cik jautri draiskoties jūrā ar delfīniem! Viļņi, šļakatas, saule, vējš, troksnis. Jūras dibenā arī jauki. Šķiet, ka peldu blīvā, zilā gaisā. Klusums. Pats savu miesu nejūt. Tā kļūst brīva, viegla, paklausīga katrai kustībai… Jūrā man daudz draugu. Es baroju mazās zivtiņas tāpat kā jūs putnus — tās visur seko man līdzi bariem.

—   Bet ienaidnieki?

—   Ir arī ienaidnieki. Haizivis, astoņkāji. Bet es no tiem nebaidos. Man ir nazis.

—   Bet ja tie piezogas nemanot?

Ihtiandru pārsteidza šis jautājums.

—   Es taču dzirdu viņus jau iztālēm.

—   Dzirdi zem ūdens? — savukārt nobrīnījās Kristo. — Pat tad, kad tie piepeld klusītiņām?

—   Nūja. Kas tur nesaprotams? Es dzirdu ar ausīm un visu ķermeni. Viņi taču satricina ūdeni, un šīs svārstības iet viņiem pa priekšu. Sajutis ūdens svārstības, es atskatos.

—   arī tad, kad guli?

—   Zināms.

—   Bet zivis …

—   Zivis iet bojā nevis aiz negaidīta uzbrukuma, bet tāpēc, ka nevar aizstāvēties pret stiprāku pretinieku. Bet es — es esmu stiprāks par visiem. Arī jūras plēsoņas to zina. Tie neiedrīkstas rādīties man tuvumā.

«Zuritam taisnība: šāda jūras brīnuma dēļ ir vērts papūlēties,» Kristo nodomāja. «Taču notvert viņu ūdenī arī nebūs viegli. «Dzirdu ar visu miesu!» Ja nu vienīgi slazdos iekrīt. Būs jābrīdina Zurita.»

—   Cik skaista ir zemūdens pasaule! — Ihtiandrs nevarēja rimties jūsmot. — Nē, nekad es nemainīšu jūru pret jūsu smacīgo, putekļaino zemi.

—   Kāpēc mūsu zemi? Tu arī esi zemes dēls, — Kristo aizrādīja. — Kas bija tava māte?

—   Es nezinu, — Ihtiandrs vilcinādamies atbildēja.

—  Tēvs teica, ka mate mirusi, man piedzimstot.

—   Bet viņa taču, protams, bija sieviete, cilvēks, nevis zivs.

—   Varbūt, — Ihtiandrs piekrita.

Kristo sāka smieties.

—   Pasaki nu man, — kāpēc tu blēņojies, darīji pāri zvejniekiem, sagraizīji viņu tīklus un izsviedi zivis no laivām?

—   Viņi ķēra vairāk zivju, nekā varēja apēst.

—   Viņi ķēra zivis pārdošanai.

Ihtiandrs to nesaprata.

—   Lai arī citiem būtu ko ēst, — indiānis paskaidroja.

—   Vai tad cilvēku tik daudz? — Ihtiandrs brīnījās.

—   Vai viņiem nepietiek sauszemes putnu un dzīvnieku? Kāpēc viņi brauc okeānā?

—   To tev īsos vārdos nevar paskaidrot, — Kristo žāvādamies atbildēja. — Laiks iet gulēt. Pielūko, nelien atkal vannā: tēvs būs dusmīgs. — Un Kristo izgāja.

Agri no rīta Kristo vairs nesastapa Ihtiandru. Akmens grīda bija slapja.

—   Atkal gulējis vannā, — indiānis sirdījās. — Un pēc tam droši vien aizpeldējis uz jūru.

Brokastīs Ihtiandrs ieradās ar lielu nokavēšanos.

Viņš bija sliktā omā. Pabakstīja ar dakšiņu bifšteku un noteica:

—   Atkal cepta gaļa.

—   Atkal, — Kristo stingri atbildēja. — Tā doktors pavēlēja. Bet tu atkal saēdies jūrā zaļas zivis? Tā tu pavisam atradināsies no ceptas barības. Un vannā arī gulēji. Gultā tu gulēt negribi. Pagaidi, žaunas atradināsies no gaisa, un tad tu sūdzēsies, ka sānos dur. Brokastis arī nokavēji. Pārbrauks doktors, pasūdzēšos par tevi. Tu nemaz vairs neklausi…

—    Nesaki viņam neko, Kristo. Es negribu viņu apbēdināt. — Ihtiandrs nokāra galvu un iegrima domās. Tad viņš pēkšņi pacēla uz indiāni lielās acis, kas šoreiz bija skumīgas, un sacīja: — Kristo, es redzēju meiteni. Es nekad neesmu neko skaistāku redzējis — pat okeāna dzīlēs . ..

—Kāpēc tad tu nopēli mūsu zemi? — Kristo vaicāja.

—    Es peldēju uz delfīna gar krastu un netālu no Buenosairesas ieraudzīju viņu pludmalē. Viņai zilas acis, bet mati zeltaini. Mani ieraudzījusi, viņa sabijās un aizbēga. Kāpēc man vajadzēja uzlikt brilles un uzvilkt cimdus? — Mirkli klusējis, jauneklis gluži klusi piemetināja: — Reiz es izglābu kādu meiteni, kura slīka okeānā. Toreiz es neapskatījos, kāda viņa izskatās. Bet ja nu šī bija tā pati? Man liekas, ka arī tai bija zeltaini mati. Jā, jā… Es atceros… — Jauneklis apklusa, piegāja pie spoguļa un pirmo reizi mūžā aplūkoja pats sevi.

—    Un ko tad tu darīji pēc tam?

—    Es gaidīju, bet viņa neatgriezās. Kristo, vai viņa vairs nekad nenāks uz pludmali?

«Tas nav slikti, ka viņam iepatikusies meitene,» Kristo nodomāja. Līdz šim, lai kā viņš lielīja pilsētu, Kristo nekādi nebija varējis pierunāt Ihtiandru apmeklēt Buenosairesu, kur Zuritam būtu viegli notvert jaunekli.

—   Meitene var arī neatnākt uz pludmali, bet es tev palīdzēšu atrast viņu. Tu uzvilksi pilsētnieku drēbes un nāksi man līdzi uz pilsētu.

—    Un es viņu redzēšu? — Ihtiandrs iesaucās.

—    Tur ir daudz meiteņu. Varbūt ieraudzīsi arī to, kas sēdēja pludmalē.

—    Iesim tūliņ!

—   Nu ir par vēlu. Līdz pilsētai aiztikt kājām nav viegli.

—    Es peldēšu uz delfīna, bet tu iesi gar krastu.

—   Cik tu ātrs! — pasmaidīja Kristo. — Mēs dosimies abi rīt pašā ausmā. Tu izpeldēsi līcī, bet es tevi gaidīšu krastā. Drēbes arī vēl jāsagādā. («Nakti es pagūšu satikties ar brāli,» Kristo nodomāja.) Tādat rīt agri.

PILSĒTĀ

Ihtiandrs izpeldēja no līča un iznāca krasta. Kristo jau gaidīja viņu ar baltu pilsētnieka uzvalku. Ihtiandrs paskatījās uz uzvalku ar tādu skatienu, it ka viņam būtu atnesuši čūskas ādu, un nopūzdamies sāka vilkt io mugurā. Acīm redzot viņam reti bija gadījies uzvilkt drēbēs. Indiānis palīdzēja jauneklim sasiet kaklasaiti un, aplūkojis Ihtiandru, bija apmierināts ar viņa izskatu.

—    Iesim, — Kristo jautri sacīja.

Indiānis gribēja pārsteigt Ihtiandru un veda viņu pa galvenajām ielām — Alveāra avēniju, Vertisu, parādīja Viktorijas laukumu ar katedrāli un rātsnamu mauru stilā, Fuerto laukumu, Divdesmit piektā maija laukumu ar brīvības obelisku, apstādītu ar skaistiem kokiem, un prezidenta pili.

Taču Kristo maldījās. Troksnis, lielpilsētas kustība, putekļi, smacīgais gaiss, ļaužu drūzma galīgi apmulsināja Ihtiandru. Viņš pūlējās saskatīt barā savu meiteni, bieži tvēra Kristo aiz rokas un čukstēja:

—    Viņa! — bet tūliņ noprata, ka kļūdījies: — Nē, tā ir cita …

Pienāca pusdienas laiks. Svelme kļuva neizturama. Kristo ieteica iegriezties nelielā restorānā, pagrabā, paēst brokastis. Tur bija vēss, bet trokšņaini un smacīgi. Netīri, slikti ģērbušies vīri smēķēja smirdīgus cigārus. Dūmos Ihtiandram bija grūti elpot, turklāt vīri skaļi strīdējās, kratot saburzītas avīzes un izkliedzot nesaprotamus vārdus. Ihtiandrs izdzēra ļoti daudz auksta ūdens, bet pie ēdiena nepieskārās un teica:

—    Vieglāk uzmeklēt pazīstamu zivtiņu okeānā nekā cilvēku šai ļaužu virpulī. Jūsu pilsētas ir riebīgas. Te trūkst gaisa un nejauki smird. Man sāk durstīt sānos. Es gribu uz mājām, Kristo.

—    Labi, — Kristo piekrita. — Ieiesim tikai pie kāda mana drauga un tad tūliņ uz mājām.

—    Es negribu iet pie cilvēkiem.

—    Tas ir pa ceļam. Es ilgi nekavēšos.

Samaksājis Kristo ar Ihtiandru izgāja uz ielas. Nokāris galvu, smagi vilkdams elpu, Ihtiandrs sekoja Kristo garām baltiem namiem, garām dārziem ar kaktušiem, olīvu un persiku kokiem. Indiānis veda jaunekli pie sava brāļa, kurš dzīvoja Jaunajā ostā.

Pie jūras Ihtiandrs kāri ieelpoja valgo gaisu. Viņam gribējās noraut drēbes un mesties jūrā.

—    Tūliņ būsim klāt, — Kristo viņu mierināja, bažīgi vērodams ceļabiedru.

Viņi šķērsoja dzelzceļa sliedes.

—    Esam jau klāt. Tepat ir, — Kristo sacīja, un viņi iegāja pustumšajā bodītē.

Kad Ihtiandra acis pierada pie krēslas, viņš izbrīnā sāka lūkoties apkārt. Veikals atgādināja kādu jūras dzīļu stūrīti. Plaukti un pat daļa grīdas bija piekrauti ar gliemežvākiem — sīkiem, prāviem, divviru un spirālveida gliemežnīcām. No griestiem nokarājās koraļļu virtenes, jūras zvaigznes, izbāztas jūras zivis, kaltēti krabj, ērmīgie jūras iemītnieki. Uz letes zem stikla atradās kārbiņās pērles. Vienā kārbiņā glabājās sārtās pērles — «eņģeļu āda», kā nirēji mēdza tās dēvēt. Ihtiandrs mazliet nomierinājās starp pazīstamiem priekšmetiem.

—   Atpūties, te ir dzestrs un kluss, — sacīja Kristo, atsēdinot jaunekli uz veca pīta krēsla.

—    Baltazar! Gutiēre! — indiānis sauca.

—   Vai tu tas esi, Kristo? — atsaucās balss otrā istabā. — Nāc šurp!

Kristo pieliecās, lai ieietu pa zemajām durvīm, kas veda otrā istabā.

Te bija Baltazara laboratorija. Te viņš atjaunoja ar vāju skābes šķīdinājumu pērļu krāsu, ko tās bija mitrumā zaudējušas. Kristo cieši pievēra durvis. Vāja gaisma krita pa nelielu logu pie griestiem, apgaismojot pudelītes un stikla vanniņas uz vecā, nomelnējušā galda.

—    Labdien, brāl. Kur Gutiēre?

—   Aizgāja pie kaimiņienes pēc gludekļa. Mežģīnītes un lentītes vien prātā. Tūliņ būs atpakaļ, — Baltazars atbildēja.

—    Un Zurita? — Kristo nepacietīgi taujaja.

—    Kaut kur aizvilcies, nolādētais. Vakar mēs ar viņu mazliet saķildojāmies.

—    Atkal Gutiēres dēļ?

—    Jā. Zurita locījās viņas priekšā kā zutis. Bet viņa tikai savu: negribu un negribu. Ko lai dara ar viņu? Untumaina un tiepīga. Pārāk augstās domās par sevi. Nesaprot, ka ikviena indiāņu meitene, kaut viņa būtu pirmā skaistule pasaulē, uzskatītu par laimi iziet par sievu pie tāda cilvēka. Pašam savs šoneris, nirēju artelis, — Baltazars sirdījās, mērcēdams pērles šķīdinājumā. — Droši vien Zurita aiz dusmām dzer.

—    Ko mēs lai darām?

—    Vai tu atvedi?

—    Sēž.

Baltazars, piegājis pie durvīm, ziņkāri paglūnēja pa atslēgas caurumu.

—    Neko neredzu, — viņš klusu sacīja.

—    Viņš sēž uz krēsla pie letes.

—    Neredzu. Tur tikai Gutiēre.

Kristo ātri atvēra durvis un kopā ar Baltazaru iegāja veikalā.

Ihtiandra tur nebija. Tumšajā kaktā stāvēja meitene, Baltazara audžumeita Gutiēre. Meitenes skaistumu daudzināja tālu aiz Jaunās ostas robežām, bet viņa bija kautra un untumaina. Visbiežāk viņa runāja dziedošā, bet stingrā balsī:

—    Nē!

Pedro Zuritam Gutiēre bija iepatikusies. Viņš gribēja meiteni precēt. Arī vecajam Baltazaram nebija iebildumu saradoties ar šonera īpašnieku un kļūt par tā kompanjonu.

Taču uz visiem Zuritas priekšlikumiem meitene negrozāmi atbildēja:

—    Nē.

Kad tevs un Kristo ienāca istabā, meitene stāvēja, noliekusi galvu.

—    Labdien, Gutiēre, — Kristo viņu uzrunāja.

—    Kur jaunais cilvēks? — Baltazars uzprasīja.

—    Es neslēpju jaunus cilvēkus, — meitene smaidīdama atbildēja. — Kad es ienācu, viņš tik dīvaini paskatījās uz mani, it kā nobijies, pietrūkās kājās, pēkšņi piespieda roku pie krūtīm un izskrēja ārā. Es nepaspēju ne apskatīties, kad viņš jau bija projām.

«Tā bijusi viņa,» nodomāja Kristo.

ATKAL JŪRĀ

Ihtiandrs aizelsdamies skrēja gar jūras krastu. Izlauzies no šīs briesmīgās pilsētas, viņš bija krasi nogriezies no ceļa un devies uz jūrmalu. Viņš paslēpās starp piekrastes akmeņiem, apskatīja apkārtni, aši izģērbās, noglabāja drēbes akmeņos, pieskrēja pie ūdens un metās tanī.

Par spīti nogurumam, viņš nekad nebija peldējis tik strauji. Zivis izbailēs spruka, kur pagadījās. Tikai nopeldējis vairākas jūdzes, Ihtiandrs pacēlās augstāk un peldēja līdztekus krastam. Te viņš jau jutās kā mājās. Katrs zemūdens akmens, katra iedobe jūras dibenā bija viņam pazīstama. Seit, izšlaukus izlaidušās smiltīs, dzīvo mājas mīļotājas butes, tālāk slienas sarkanie koraļļu krūmi, slēpdami savos zaros sīkas, sarkanspurotas zivtiņas. Tai nogrimušajā zvejnieku barkā iemājojušas divas astoņkāju ģimenes, nesen tiem bija izšķīlušies mazuļi. Zem pelēkajiem akmeņiem mājo krabji. Ihtiandrs mēdza stundām ilgi vērot viņu dzīvi. Viņš zināja krabju mazos priekus, ko sniedza veiksmīgas medības, un mazās bēdas — knaibles pazaudēšanu vai astoņkāja uzbrukumu. Bet piekrastes klinšu tuvumā ir daudz austeru.

Beidzot, nonācis jau pie līča, Ihtiandrs pacēla galvu virs ūdens. Viņš ieraudzīja delfīnu baru, kas rotaļājās viļņos, un skali, stiepti uzsauca. Liels delfīns jautri nospraustajās un ātri peldēja šurp pie sava drauga, te ienirdams, te atkal parādīdams starp viļņu korēm melno, spīdošo muguru.

—   Ātrāk, Līding, ātrāk! — Ihtiandrs uzsauca, steigdamies delfīnam pretī. Viņš pieķērās pie tā. — Peldēsim tālāk, labi ātri, uz priekšu!

Un, pakļaudamies jaunekļa rokai, delfīns strauji traucās klajā jūrā pretī vējiem un viļņiem. Saceldams putas, viņš šķēla viļņus un auļoja, bet Ihtiandram šis ātrums aizvien vēl likās par mazu.

—    Nu, kas ir, Līding? -Ātrāk, ātrāk!

Ihtiandrs pavisam nokausēja delfīnu, tomēr šis brauciens pa viļņiem nespēja viņu nomierināt. Viņš pameta draugu pilnīgā neizpratnē, noslīdēja no spīdīgās muguras un iegrima jūrā. Delfīns mirkli pagaidīja, nosprauslājās, ienira, izpeldēja, vēlreiz neapmierināts nosprauslājās un, krasi apsviezdamies, devās m krastu, ik pa brīdim atskatīdamies. Viņa draugs neparādījās virs ūdens, un Līdings pievienojās baram, kur jaunie delfīni viņu līksmi sagaidīja. Ihtiandrs nira aizvien dziļāk okeāna krēslainajās dzīlēs. Viņam gribējās palikt vienam, attapties no jaunajiem iespaidiem, tikt skaidrībā par visu uzzināto un redzēto. Viņš aizpeldēja tālu, nedomādams par briesmām. Viņš gribēja saprast, kāpēc nav tāds kā citi, kāpēc ir svešs jūrai un zemei.

Viņš nira dziļumā aizvien lēnāk. Ūdens kļuva blīvāks, tas jau spieda kā slogs, elpot kļuva arvien grūtāk. Visapkārt bija bieza, zaļganpelēka krēsla. Jūras iemītnieku bija mazāk, un daudzi no tiem bija Ihtiandram sveši — viņš vēl nekad nebija niris tik dziļi. Un pirmo reizi Ihtiandram sametās baigi no šās mēmās, krēslainās pasaules. Viņš žigli pacēlās virs ūdens un peldēja uz krastu. Saule rietēja, piestrāvodama ūdeni ar sarkaniem stariem, ūdenī šie stari, sajaukdamies ar ūdens zilgm-i, laistījās maigos mēļi sārtenos un zaļganzilos toņos.

Ihtiandrs bija bez brillēm un tāpēc no apakšas redzēja jūras virsmu tādu, kādu to redz zivis: virsma šķita nevis plakana, bet konusveidīga, it kā Ihtiandrs atrastos milzu piltuves dibenā. Sā konusa malas likās apmargotas ar sarkanām, dzeltenām, zaļām, zilām un mēļam apmalītēm. Aiz konusa pletās spīdošais ūdens līmenis, kura kā spogulī atmirdzēja zemūdens priekšmeti: klintis, aļģes un zivis.

ihtiandrs nogulās uz krūtīm, aizpeldēja līdz krastam un atsēdās starp klintim, netālu no sēkļa. Zvejnieki bija izkāpuši no laivas jūrā un vilka laivu uz krastu. Viens no viņiem bija iemērcis kājas līdz ceļgaliem ūdenī. Ihtiandrs redzēja virs ūdens bezkājaiņu zvejnieku, bet ūdenī tikai viņa kājas, kuras savukārt atplaiksnījās līmeņa spogulī. Otrs zvejnieks bija iebridis līdz pleciem. Un ūdenī parādījās ērmīga būtne bez galvas, bet ar četrām kājām, it kā diviem vienādiem cilvēkiem būtu nocirtuši galvas un viena plecus uzlikuši uz otra pleciem. Kad ļaudis tuvojās krastam, Ihtiandrs redzēja viņus tā, kā redz zivis: atspoguļotus it kā bumbā, redzēja viņus no galvas līdz kājām, iekams tie vēl piegāja klāt piē krasta. Tāpēc viņš vienmēr paspēja aizpeldēt, iekams cilvēki viņu pamanīja.

šie dīvainie ķermeņi ar četrām kājām bez galvas un galvas bez ķermeņiem tagad Ihtiandram likās nepatīkami. Cilvēki… Viņi tik skaļi trokšņo, smēķē briesmīgus cigārus, viņiem nejauka smaka. Nē, pie delfīniem labāk — tie ir tīri un līksmi. Ihtiandrs pasmaidīja, viņš atcerējās, kā reiz bija padzēries delfīna pienu.

Tālu dienvidos ir neliels līcis. Smailās zemūdens klintis un smilšu sēre aizsprosto kuģiem pieeju no jūras. Krasts tur klinšains un kraujš. Šo līci neapmeklē ne zvejnieki, ne pērļu meklētāji. Paseklo dibenu sedz biezs augu paklājs. Siltajā ūdenī daudz zivju. Te vairākus gadus no vietas mēdza atpeldēt delfīnu mātīte, un te, šai siltajā līcī, viņai piedzima bērni — divi, četri, dažreiz pat seši. Ihtiandru ļoti uzjautrināja mazie delfīni, un viņš stundām vēroja tos, nekustīgi noslēpies augos. Delfīnēni te smieklīgi kūleņoja virs ūdens, te zīda māti, stumdami ar purniņiem cits citu nost. Ihtiandrs sāka uzmanīgi pieradināt tos: ķēra zivtiņas un mieloja mazos delfīnus. Pamazām tiklab māte, kā mazuļi pierada pie Ihtiandra. Viņš jau draiskuļojās kopā ar mazuļiem, tvarstīja tos, meta gaisā, burzīja, plucināja. Viņiem, redzams, tas patika — viņi neatkāpās no tā ne soli un katrreiz barā traucās pretī, kad viņš parādījās līcī ar dāvanām — garšīgām zivtiņām vai vēl gardākiem maziem, maigiem astoņkājiem.

Reiz, kad pazīstamajai delfīnu mātītei piedzima bērni un tie bija pavisam vēl mazi zīdaiņi, — viņi neko citu neēda, tikai pārtika no mātes piena, — Ihtiandram ienāca prātā pašam nogaršot delfīna pienu.

Viņš nemanīts pielavījās pie delfīnu mātes, satvēra to un sāka zīst pienu. Delfīniete nebija gaidījusi tādu uzbrukumu un šausmās drāzās ārā no līča. Ihtiandrs tūliņ palaida vaļā pārbiedēto dzīvnieku. Pienam bija stipra zivju piegarša.

Pārbiedētā māte, atbrīvojusies no negaidītā zīdaiņa, iespruka kaut kur dziļumā, mazuļi apjuka un sāka šaudīties uz visām pusēm. Ilgi dzenāja Ihtiandrs muļķa delfīnēnus, kamēr ieradās māte un aizveda tos uz blakuslīci. Tikai pēc vairākām dienām atjaunojās viņu vecā draudzība …

Kristo bija noraizējies ne pa jokam. Ihtiandrs trīs dienas nebija rādījies mājās. Viņš ieradās noguris, nobālējis, bet apmierināts.

—  Kur tu klaiņoji? ~ indiānis skarbi noprasīja, iepriecināts par Ihtiandra ierašanos.

—  Okeāna dibenā, — Ihtiandrs atbildēja.

—  Kāpēc tu esi tik bāls?

—      Es… es tik tikko izglābos no nāves, — Ihtiandrs irmo reizi mūžā samelojās un izstāstīja Kristo notikumu, ko bija piedzīvojis daudz agrāk.

Okeāna dziļumos paceļas klinšaina plakankalne, bet augšā, tās vidū — liela ovāla iedobe, īsts zemūdens kalnu ezers.

Ihtiandrs peldēja pāri šim zemūdens ezeram. Viuu pārsteidza dibena neparastā, gaišpelēkā krāsa. Ieniris dziļāk un ielūkojies. Ihtiandrs nobrīnījās: zem viņa atradās īsta dažādu jūras dzīvnieku kapsēta — sākot no sīkām zivtiņām līdz haizivīm un delfīniem. Tur bija neseni upuri. Taču ap tiem nečumēja, ka parasts, šikie plēsoņas — zivis un krabji. Viss bija nedzīvs un nekustīgs. Tikai šur tur no dibena cēlās augšup gāzes burbuliši. Ihtiandrs peldēja pār ieplakas maiu. Nolaidās vēl zemāk un pēkšņi sajuta asas sāpes žaunās, elpas trūkumu, reiboni. Gandrīz vai samaņu zaudēdams, viņš nespēcīgi krita lejup un beidzot atslīga uz ieplakas malas. Deniņos sila, sirds dauzījās, acis aizsedza sarkanīga migla. Un neviena. no kā gaidīt palīdzību. Pēkšņi viņš pamanīja, ka blakus, krampjaini locīdamās, noslīgst haizivs. Droši vien tā bija medījusi viņu, kamēr pati iekļuva šai drausmīgajā, indīgajā apakšūdens ezerā. Tās vēders un sāni cilājās un krita, mute bija vajā, baltās, slīpētās zobu plates atsegtas. Haizivs beidzās nost. Ihtiandrs nodrebēja. Sakodis žokļus, pūlēdamies neievilkt ūdeni žaunās, Ihtiandrs četrrāpus izvilkās no ezera ārā, tad piecēlās un gāja talak. Galva noreiba, viņš atkal pakrita. Tad atstūmās ar kājām no pelēkajiem akmeņiem, atvēzēja rokas, un nu jau bija metrus desmit no ezera malas…

Pabeidzis stāstu, Ihtiandrs piemetināja to, ko bija kādreiz dzirdējis no Salvatora:

—  Droši vien šai te akā bija uzkrājušās kādas kaitīgas gāzes — varbūt sērūdeņradis vai ogļskābais anhidrids. Saproti, okeāna virsū šim gāzēm pievienojas skābeklis un tās nav nemaz jūtamas, bet pašā iedobē, kur gāzes izdalās, tās ir stipri koncentrētas. Nu, bet tagad dod man brokastis — esmu izsalcis.

Uz ātru roku paēdis, Ihtiandrs uzlika brilles, uzvilka cimdus un devās ārā.

—  Vai tu tikai tāpēc vien pārnāci? — Kristo jautāja, norādot uz brillēm. — Kāpēc tu negribi pateikt, kas tev kait?

Ihtiandra raksturā bija radusies jauna iezīme: viņš bija tapis noslēgts.

—  Neprasi. Kristo, es pats nezinu, kas man kait. — Un jauneklis ātri izgāja no istabas.

MAZA ATRIEBĪBA

Negaidot sastapis zilacaino meiteni pērļu tirgotāja Bnllazara veikalā, Ihtiandrs tā samulsa, ka izskrēja un aizbēga uz jūru. Nu viņam gribējās no jauna satikt meiteni, bet viņš nezināja, kā to izdarīt. Visvienkāršāk būtu aicināt palīgā Kristo un iet kopā ar viņu uz pilsētu, taču Ihtiandram negribējās tikties ar meiteni Kristo klātbūtnē. Ik dienas jauneklis peldēja uz jūras krastu, kur pirmo reizi bija meiteni redzējis. Tur viņš sēdēja no rīta līdz vakaram, cerēdams meiteni ieraudzīt. Piepeldējis pie krasta, viņš atbrīvojās no brillēm un cimdiem un pārģērbās baltajā uzvalkā, lai meiteni nenobiedētu. Nereti viņš te pavadīja augu dienu, nakti ienira jūrā, partikdams no zivīm un austerēm, iemiga nemierīgā miegā, bet agri no rīta, jau pirms sauleslēkta, atkul atradās savā sargposteni.

Kādu vakaru viņš iedrošinājās noiet līdz pērļu tirgotājā veikalam. Durvis bija vaļā, uiz letes sēdēja vecais indiānis, meitenes nebija. Ihtiandrs atgriezās pludmafē. Uz klinšainā krasta stāvēja meitene vieglā, baltā tērpā ar salmenīcu galvā. Ihtiandrs apstājiis, neiedrošinādamies tuvoties. Meitene kādu gaidīja. Viņa nepacietīgi .staigāja šurpu turpu, laiku pa laikam palūkodamās uz ceļa pusi. Ihtiandru, kas bija piestājies pie klints izciļņa, viņa nepamanīja.

Bet tad meitene pamāja kādam ar roku. Ihtiandrs atskatījās un ieraudzīja jaunu, staltu vīrieti platiem pleciem, kurš ātri steidzās šurp. Ihtiandrs vēl nekad nebija redzējis tik gaišus matus un acis kā šim nepazīstamajam. Milzis piegāja pie meitenes un laipni sacīja, sniegdams viņai plato plaukstu:

—  Labvakar, Gutiēre!

—  Labvakar, Olsen!

Nepazīstamais cieši paspieda Gutiēres mazo rociņu.

Ihtiandrs ar netīksmi paskatījās uz viņiem. Viņam kļuva skumji, un viņš gandrīz vai apraudājās.

—   Vai atnesi? — milzis jautāja, palūkodamies uz Gutiēres pērļu kaklarotu.

Viņa palocīja galvu.

—  Vai tēvs neuzzinās? — Olsens ievaicājās.

—   Nē, — meitene atbildēja. — Tās ir manas pašas pērles, ar tām es varu darīt, ko gribu.

Gutiēre un Olsens, klusu sarunādamies, pienāca pie pašas kraujā krasta malas. Tad Gutiēre atraisīja pērļu kaklarotu, satvēra aiz viena gala un tīksminādamās sacīja:

—   Redzi, cik skaisti pērles viz rieta staros. Vai ne, Olsen…

Olsens jau pastiepa roku. te kaklarota izslīdēja no Gutiēres pirkstiem un iekrita jūrā.

—  Ko es izdarīju! — meitene iesaucās.

Abi apbēdināti stāvēja krastā.

—  Varbūt to var izvilkt? — Olsens ierunājās.

—   Te ir ļoti dziļš, — Gutiēre atbildēja un piemetināja: — Kāda nelaime, Olsen!

Ihtiandrs redzēja, ka meitene sarūgtināta. Viņš tūliņ piemirsa, ka viņa gribējusi dāvāt pērles gaišmatainajam milzim. Palikt vienaldzīgs pret viņas bēdām Ihtiandrs nevarēja: viņš iznāca no klints aizsega un apņēmīgi tuvojās Gutiērei.

Olsens sarauca pieri, bet Gutiēre ziņkāri un pārsteigta pavērās Ihtiandrā, jo pazina viņā to jaunekli, kas bija tik pēkšņi izskrējis no veikala.

—  Liekas, jums iekrita jūrā pērles? — Ihtiandrs uzrunāja meiteni. — Ja gribat, es dabūšu tās.

—  Pat mans tēvs, labākais pērļu zvejnieks, tās nevarētu šeit dabūt, — meitene noraidoši atteica.

—  Es pamēģināšu. — Ihtiandrs pieticīgi atbildēja un Gutiērei un tās pavadonim par izbrīnu, pat neizģērbies. metās jūrā no augsta krasta un pazuda viļņos.

Olsens palika neziņā stāvot.

—  Kas viņš tāds ir? No kurienes gadījies?

Pagāja viena minūte, pagāja otra, bet jauneklis nerādījās.

—  Pagalam. — nobažījusies sacīja Gutiēre, raudzīdamās viļņos.

Ihtiandram negribējās, lai meitene zinātu, ka viņš var uzturēties zem ūdens, tomēr, aizrāvies ar meklēšanu, viņš neaprēķināja laiku un palika ūdenī ilgāk, nekā nirējs var izturēt. Izniris virspusē, jauneklis smaidot sacīia:

—  Mazliet pacietības! Dziļumā daudz klinšu gabalu, grūti meklēt, bet gan es atradīšu. — Un viņš atkal ienira.

Gutiēre ne vienreiz vien bija noskatījusies pērļu zvejā. Viņa brīnījās, ka jauneklis, pavadījis zem ūdens divas minūtes, elpo mierīgi un nemaz neizskatās piekusis.

Pēc divām minūtēm Ihtiandra galva atkal parādījās virs ūdens. Viņa seja staroja priekā. Viņš pacēla roku un parādīja pērļu virkni.

—   Bija aizķerusies aiz klints šķautnes. — viņš teica gluži rāmā balsī, neaizelsdamies, it kā būtu iznācis no blakusistabas. — Ja pērles būtu iekritušas kādā plaisā, tad vajadzētu noņemties daudz ilgāk.

Viņš ātri uzrāpās augšā pa klintīm, piegāja pie Gutiēres un pasniedza viņai pērles. Ūdens straumēm plūda no viņa apģērba, bet viņš likās to nemanām.

—  Ņemiet.

—  Pateicos.

Iestājās klusums. Visi trīs nezināja, ko darīt tālāk.

Gutiērei nebija drosmes pasniegt pērles Olsenam Ihtiandra klātbūtnē.

—  Liekas, jūs gribējāt dot pērles viņam, — Ihtiandrs aizrādīja, pamājot uz Olsena pusi.

Olsens pietvīka, bet apmulsusi Gutiēre atbildēja:

—  Jā. jā. — un pastiepa pērļu virkni Olsenam, kuri to klusēdams paņēma un noglabāja kabatā.

Ihtiandrs bija apmierināts. No viņa puses tā bija maza atriebība. Milzis gan saņēma dāvanu no Gutiēres rokām, taču ar Ihtiandra palīdzību.

Un. palocījies pret meiteni, Ihtiandrs ātri aizsteidzās pa ceļu.

Taču ilgi Ihtiandru nepriecināja viņa veiksme. Viņam radās jaunas domas un jautājumi. Viņi neko nezinaja par cilvēkiem. Kas bija šis garmatainais milzis? Kāpēc Gutiēre dāvā viņam savas pērles? Par ko viņi sarunājās uz klints?

Tonakt Ihtiandrs atkal traucās ar delfīnu pa viļņiem, biedēdams tumsā zvejniekus ar savām klaigām.

Visu nākošo dienu Ihtiandrs pavadīja zem ūdens. Brillēs, bet bez cimdiem lodaja pa smilšaino dibenu, meklēdams pērlenes. Vakara viņš apmeklēja Kristo, kuri viņu sagaidīja ar īgniem pārmetumiem. No rīta jauneklis jau apģērbies atradas pie klints, kur bija sastapis Olsenu ar Gutlēri. Vakarā, saulei rietot, Gutiēre ieradāt pirmā tāpat kā toreiz.

Ihtiandrs Iznāca no klintīm un pienāca pie meitenes. Ieraudzījusi viņu. Gutiēre pamāja ar galvu kā vecam paziņam un smaidīdama apvaicājās:

—  Vai jūs mani izsekojat?

—  Jā. — Ihtiandrs bez aplinkiem atbildēja. — Kopš ieraudzīju jūs pirmo reizi… — Un samulsis turpināja: — Jūs iedāvājāt savu kaklarotu tam… OIsenam. Bet tīksminājāties ar pērlēm, pirms no tām šķīrāties. Vai jums patīk pērles?

—  Jā.

—  Tad ņemiet to… no manis. — Un viņš pasniedza meitenei pērli.

Gutiēre labi prata novērtēt pērles. Pērle, kas atradās Ihtiandra saujā, pārspēja visu. ko viņa bija redzējusi un zināja no tēva nostāstiem. Prāvā nevainojamās formas pērle spodri baltā krāsā svēra ne mazāk par divi simti karātiem un droši vien maksāja ne mazāk par miljonu zelta pezo. Pārsteigtā Gutiēre skatījās te uz neparasto pērli, te uz skaisto jaunekli. Spēcīgs, lokans, veselīgs, bet mazliet kautrs, ģērbies baltā, saburzītā uzvalkā, viņš nelīdzinājās Buenosairesas bagātajiem jaunekļiem. Un viņš pasniedz meitenei, ko gandrīz nemaz nepazīst, tādu dāvanu.

—  Ņemiet taču. — Ihtiandrs uzstājīgi atkārtoja.

—  Nē, — Gutiēre pakratīja galvu. — Es nevaru pieņemt no jums tik vērtīgu dāvanu.

—  Tā nemaz nav vērtīga dāvana, — Ihtiandrs dedzīgi pretojās. — Okeāna dziļumos ir tūkstošiem tādu pērļu.

Gutiēre pasmaidīja. Ihtiandrs apmulsa, pietvīka un pēc īsa klusuma brīža piemetināja:

—  Nu, es jūs lūdzu.

—  Nē.

Ihtiandrs sadrūma, viņš jutas apvainots.

—   Ja negribat ņemt sev, — viņš neatlaidās. — tad ņemiet tam… Olsenam. Viņš neatteiksies.

Gutiēre sadusmojās.

—  Viņš neņem sev. — viņa skarbi noteica. — Jūs neko nezināt.

—  Tātad neņemsiet?

—  Nē.

Tad Ihtiandrs iemeta pērli tālu jūrā, klusēdams pamāja atvadu sveicienu, apgriezās un gāja uz ceļa pusi.

Šāda rīcība apstulbināja Gutiēri. Viņa joprojām stāvēja nekustēdamās. Iemest jūrā miljoniem lielu vērtību ka vienkāršu akmentiņu! Viņu mocīja sirdsapziņas pārmetumi. Kāpēc vajadzēja apbēdināt šo dīvaino jaunekli?

—  Pagaidiet, kurp jūs ejat?

Bet Ihtiandrs gāja vien tālāk, zemu nokāris galvu. Gutiēre panāca viņu. satvēra aiz rokas un ieskatījās viņa sejā. Pa jaunekja vaigiem plūda asaras. Viņš agrāk nekad nebija raudājis un tagad nesaprata, kāpēc priekšmeti kļuvuši miglaini un izplūduši, it kā viņš peldētu zem ūdens bez brillēm.

—  Piedodiet, es jūs apbēdināju, — meitene teica, satverdama viņu aiz abām rokām.

ZURITA IR NEPACIETĪGS

Pēc šā notikuma Ihtiandrs ik vakarus atpeldēja pie krasta netālu no pilsētas, uzmeklēja klintīs noglabāto uzvalku, apģērbās un devās uz klinti, kur mēdza ierasties Gutiēre. Viņi staigāja pa pludmali, moži sarunādamies. Kas bija Gutiēres jaunais draugs? To viņa nevarētu pateikt. Viņš nebija muļķis, bija asprātīgs, zināja daudz tāda, par ko Gutiērei nebija jausmas, un tai pašā laikā nesaprata tik vienkāršas lietas, ko zināja katrs pilsētas puika. Kā tas izskaidrojams? Ihtiandrs runāja par sevi nelabprāt. Stāstīt patiesību viņam negribējās. Meitene uzzināja tikai, ka Ihtiandrs ir ārsta, acīm redzot pārtikuša vīra dēls. Tas uzaudzinājis dēlu tālu no pilsētas un cilvēkiem un devis tam visai savdabīgu un vienpusīgu izglītību.

Dažreiz viņi ilgi kavējās krastā. Pie kājām šalca bangas. Mirgoja zvaigznes. Saruna apklusa. Ihtiandrs jutas laimīgs.

— Laiks iet, — meitene ieteicās.

Ihtiandrs negribīgi piecēlās, pavadīja Gutiēri līdz priekšpilsētai, tad aši atgriezās, nometa drēbes un peldēja uz mājām.

No rīta, pēc brokastīm, viņš paņēma lielu baltmaizes klaipu un devās uz līci. Nosēdies smiltīs zem ūdens, viņš sāka barot zivtiņas. Tās peldēja šurp, ielenca viņu kā spiets, šaudījās starp rokām un kāri tvēra izmirkušo maizi tieši no pirkstiem. Dažreiz lielās zivis ielauzās šai spietā un sāka tvarstīt mazās. Ihtiandrs cēlās kājās un aizdzina plēsoņas ar rokām, bet mazās zivtiņas slēpās viņam aiz muguras.

Viņš sāka vākt pērles un krāva tās zemūdens alā. Viņš strādāja ar patiku un drīz vien bija savācis veselu kaudzi izlasītu pērļu.

Pats nezinādams, Ihtiandrs bija kļuvis par bagātāko cilvēku visā Argentīnā un varbūt pat visā Dienvidamerika. Ja viņš būtu gribējis, viņš būtu kļuvis par bagātāko cilvēku visā pasaulē. Tomēr par bagātību viņš nedomāja.

Tā aizritēja miera pilnas dienas. Ihtiandrs tikai skuma par to, ka Gutiēre dzīvo putekļainā, smacīgā,

no galvas līdz kājām, iekams tie vēl piegāja klāt piē krasta. Tāpēc viņš vienmēr paspēja aizpeldēt, iekams cilvēki viņu pamanīja.

Sie dīvainie ķermeņi ar četrām kājām bez galvas un galvas bez ķermeņiem tagad Ihtiandram likās nepatīkami. Cilvēki… Viņi tik skaļi trokšņo, smēķē briesmīgus cigārus, viņiem nejauka smaka. Nē, pie delfīniem labāk — tie ir tīri un līksmi. Ihtiandrs pasmaidīja, viņš atcerējās, kā reiz bija padzēries delfīna pienu.

Tālu dienvidos ir neliels līcis. Smailās zemūdens klintis un smilšu sēre aizsprosto kuģiem pieeju no jūras. Krasts tur klinšains un kraujš. So līci neapmeklē ne zvejnieki, ne pērļu meklētāji. Paseklo dibenu sedz biezs augu paklājs. Siltajā ūdenī daudz zivju. Te vairākus gadus no vietas mēdza atpeldēt delfīnu mātīte, un te, šai siltajā līcī, viņai piedzima bērni — divi, četri, dažreiz pat seši. Ihtiandru ļoti uzjautrināja mazie delfīni, un viņš stundām vēroja tos, nekustīgi noslēpies augos. Delfīnēni te smieklīgi kūleņoja virs ūdens, te zīda māti, stumdami ar purniņiem cits citu nost. Ihtiandrs sāka uzmanīgi pieradināt tos: ķēra zivtiņas un mieloja mazos delfīnus. Pamazām tiklab māte, kā mazuļi pierada pie Ihtiandra. Viņš jau draiskuļojās kopā ar mazuļiem, tvarstīja tos, meta gaisā, burzīja, plucināja. Viņiem, redzams, tas patika — viņi neatkāpās no tā ne soli un katrreiz barā traucās pretī, kad viņš parādījās līcī ar dāvanām — garšīgām zivtiņām vai vēl gardākiem maziem, maigiem astoņkājiem.

Reiz, kad pazīstamajai delfīnu mātītei piedzima bērni un tie bija pavisam vēl mazi zīdaiņi, — viņi neko citu neēda, tikai pārtika no mātes piena, — Ihtiandram ienāca prātā pašam nogaršot delfīna pienu.

Viņš nemanīts pielavījās pie delfīnu mātes, satvēra to un sāka zīst pienu. Delfīniete nebija gaidījusi tādu uzbrukumu un šausmās drāzās ārā no līča. Ihtiandrs tūliņ palaida vaļā pārbiedēto dzīvnieku. Pienam bija stipra zivju piegarša.

Pārbiedētā māte, atbrīvojusies no negaidītā zīdaiņa, iespruka kaut kur dziļumā, mazuļi apjuka un sāka šaudīties uz visām pusēm. Ilgi dzenāja Ihtiandrs muļķa trokšņainā pilsētā. Ja arī viņa varētu dzīvot zem ūdens, tālu projām no trokšņa un cilvēkiem! Cik tas būtu labi! Viņš parādītu meitenei jaunu, nezināmu pasauli, zemūdens tīrumu skaistos ziedus. Bet Gutiēre nevar dzīvot zem ūdens, un viņš nevar dzīvot virs zemes. Viņš jau tā pavada pārāk daudz laika gaisā. Tas nepaliek bez sekām: aizvien biežāk un stiprāk sāp sāni tobrīd, kad viņš sēž ar meiteni krastā. Tomēr, pat ja sāpes kļūst neciešašamas, viņš neatstāj meiteni, iekams tā neiet projām pati. Un vēl kaut kas dara Ihtiandram raizes: par ko Gutiēre runāja ar gaišmataino milzi? Ihtiandrs ikreiz dziras vaicāt to Gutiērei, bet baidās meiteni apvainot.

Kādu vakaru Gutiēre pateica Ihtiandram, ka rīt neieradīšoties.

—   Kāpēc? — viņš sadrūmis jautāja.

—   Es būšu aizņemta.

—   Ar ko?

—   Nevajag but tik ziņkārīgām, — meitene smaidīdama atteica. — Nepavadiet mani, — viņa piebilda un

aizgāja.

Ihtiandrs ienira jura. Visu nakti viņš nogulēja uz apsūnojušiem akmeņiem. Viņam bija skumji. Rītausmā viņš peldēja uz māju pusi.

Netālu no līča viņš ieraudzīja, ka zvejnieki no laivām šauj uz delfīniem. Liels, lodes ievainots delfīns augstu palēcās virs ūdens un smagi atkrita atpakaļ.

—   Līdings! — Ihtiandrs šausmās nočukstēja.

Kāds zvejnieks jau bija ielēcis no laivas jūrā un gaidīja, kad ievainotais dzīvnieks parādīsies virs ūdens. Taču delfīns iznira kādus simt metrus tālāk no ķērāja un, smagi atvilcis elpu, noslēpās atkal.

Zvejnieks ātri peldēja uz delfīna pusi. Ihtiandrs steidzās draugam palīgā. Skat, delfīns iznirst vēlreiz, un tūliņ zvejnieks sagrābj to aiz peldspuras un velk spēkus zaudējušo dzīvnieku uz laivas pusi.

Ihtiandrs, peldēdams zem ūdens, panāca zvejnieku un iekoda tam kājā. Zvejnieks, domādams, ka viņam uzbrukusi haizivs, sāka neganti spārdīties. Aizstāvēdamies zvejnieks uz labu laimi iešņāpa ienaidniekam ar nazi, ko turēja otrā rokā. Naža šķēlums ķēra Ihtiandra kaklu, kas nebija aizsargāts ar zvīņām. Ihtiandrs pa

laida vaļā zvejnieka kāju, un tas, cik jaudas, aizpeldēja uz laivu. Ihtiandrs un delfīns, abi ievainoti, devās uz lici. Jauneklis pavēlēja delfīnam sekot un ienira zemūdens alā. Ūdens te sniedzās alai tikai līdz pusei. Caur plaisām spiedās iekšā gaiss. Te delfīns varēja atpūsties drošībā. Ihtiandrs apskatīja viņa brūci. Tā nebija bīstama. Lode bija iestrēgusi tauku kārtā zem ādas. Ihtiandram izdevās izvilkt lodi ar pirkstiem. Delfīns pacietīgi panesa visu.

—   Sadzīs, — Ihtiandrs noteica, mīļi uzsizdams draugam uz muguras.

Nu bija laiks padomāt arī pašam par sevi. Ihtiandrs ālri izgāja cauri zemūdens tunelim, uzkāpa dārzā un iegāja baltajā namiņā.

Kristo pārbijās, ieraudzījis savu audzēkni ievainotu.

—   Kas tev notika?

—  Mani ievainoja zvejnieki, kad es aizstāvēju delfīnu, — Ihtiandrs atbildēja, bet Kristo neticēja viņam.

—   Atkal biji pilsētā bez manis? — viņš ar aizdomām taujāja, pārsiedams brūci. Ihtiandrs klusēja.

—   Pacel savas zvīņas, — Kristo sacīja un atsedza Ihtiandra plecu. Uz pleca indiānis pamanīja iesarkanu plankumu. Tas nobiedēja Kristo.

—   Vai tev iesita ar airi? — viņš jautāja, aptaustīdams plankumu. Tomēr satūkuma nebija. Acīm redzot tā bija dzimumzīme.

—   Nē, — Ihtiandrs atteica.

Jauneklis devās atpūsties, bet vecais indiānis atspieda galvu rokās un iegrima domās. Tā viņš ilgi sēdēja, tad piecēlās un pameta istabu.

Kristo ātri devās uz pilsētu, aizelsies iesteidzās Baltazara veikalā un, uzmetis aizdomu pilnu skatienu Gutiērei, kura sēdēja aiz letes, prasīja:

—   Vai tēvs mājās?

—   Tur, — meitene pameta ar galvu uz otras istabas pusi.

Kristo iegāja laboratorijā un cieši aizdarīja durvis. Viņš atrada brāli pie kolbām, skalojot pērles. Baltazars bija saērcināts tāpat kā pagājušo reizi.

—   Prātu var zaudēt ar jums, — Baltazars errojās. — Zurita sirdās, kāpēc vēl līdz šim neesi atvedis «jūras velnu», Gutiēre sazin kur klejo augas dienas. Par

Zuritu negrib ne dzirdēt. Daudzina tikai vienu: «Nē! Nē!» Bet Zurita saka: «Apnicis gaidīt! Ņemšu un aizvedīšu ar varu. Paraudās un apmierināsies.» No viņa to var gaidīt.

Kristo noklausījās brāļa žēlabās un tad sacīja:

—   Klausies, es nevarēju atvest «jūras velnu» tāpēc, ka tas, tāpat kā Gutiēre, bieži aiziet no mājas uz veselām dienām bez manis. Nākt man līdzi uz pilsētu viņš negrib. Nemaz vairs neklausa mani. Nu gan doktors mani bārs, ka esmu viņu slikti uzraudzījis …

—   Tātad vajag viņu jo ātrāk sagūstīt vai nolaupīt. Tu aiziesi no Salvatora, iekams viņš būs atgriezies, un …

—   Pagaidi, Baltazar. Nepārtrauc mani, brāl. Ar Ihtiandru mums nevajag steigties.

—   Kāpēc nevajag?

Kristo nopūtās, it kā nespēdams uzreiz atklāt savu plānu.

—   Redzi… — viņš iesāka.

Tai pašā brīdī veikalā kāds ienāca, un viņi izdzirdēja Zuritas skaļo balsi.

—   Klāt ir! — nomurmināja Baltazars, iemezdams pērles vannā.

Zurita jau klaudzoši atrāva durvis un ienāca laboratorijā.

—   Ahā, abi brālīši kopā. Vai ilgi vēl vazāsiet mani aiz deguna? — viņš noprasīja, skatīdamies no Kristo uz Baltazaru.

Kristo piecēlās un ar laipnu smaidu atbildēja:

—   Es daru visu, ko varu. Pacietību! «Jūras velns» nav kaut kāda zivtiņa. Viņu nevar vienā rāvienā izvilkt no atvara. Vienreiz man izdevās atvest viņu uz šejieni, bet tad jūsu te nebija; «velns» apskatīja pilsētu, tā viņam nepatika, un nu viņš vairs negrib nākt šurp.

—   Ja negrib, tad nevajag. Man apnicis gaidīt. Šonedēļ esmu nolēmis izdarīt divus darbus. Vai Salvators vel nav mājās?

—   Kuru katru dienu var būt.

—   Tad mums jāsteidzas. Gaidiet ciemiņus. Es sameklēju uzticamus cilvēkus. Tu mums atvērsi durvis, Kristo, ar pārējo es pats tikšu galā. Es pateikšu Baltazaram, kad viss būs sagatavots. — Un, pagriezies uz Baltazara pusi, viņš piebilda: — Ar tevi es parunašu rit. Tikai atceries, ka tā būs mūsu pēdējā saruna.

Brāļi klusēdami palocījās. Kad Zurita uzgrieza viņiem muguru, laipnie smaidi nozuda no indiāņu sejām. Baltazars klusu izgrūda lāstu. Kristo, šķitās, kaut ko apsvēra.

Veikalā Zurita kaut ko klusu sacīja Gutiērei.

—   Nē! — brāļi izdzirdēja meitenes noteikto atbildi. Baltazars sagrauzts nošūpoja galvu.

—   Kristo! — Zurita sauca. — Nāc man līdzi, tu man šodien būsi vajadzīgs.

NEPATĪKAMA SASTAPŠANĀS

Ihtiandrs jutās ļoti slikti. Brūce kaklā sāpēja. Jauneklim saceļas temperatūra. Viņam bija grūti elpot gaisā.

No rīta, par spīti nevarībai, viņš devās uz klinti piekrastē, lai sastaptos ar Gutiēri. Viņa ieradās pēcpusdienā. Bija neciešams karstums. No sakaitētā gaisa, no smalkajiem, baltajiem putekļiem Ihtiandram sāka trūkt elpas. Viņš gribēja palikt pludmalē, bet Gutiēre steidzās, viņai vajadzēja atgriezties pilsētā.

—   Tēvs aiziet darīšanas, un man jāpaliek veikalā.

—   Tad es jūs pavadīšu, — jauneklis sacīja, un viņi sāka soļot pa nolaideno, putekļaino ceļu uz pilsētu.

Viņiem pretim, nokāris galvu, nāca Olsens. Viņš izskatījās noraizējies un pagāja garām, nepamanījis Gutiēri. Meitene uzrunāja viņu.

—   Man viņam jāpasaka tikai pāris vārdu, — Gutiēre teica Ihtiandram un pagriezās atpakaļ pie Olsena. Viņi aši apmainījās ar dažiem vārdiem. Šķita, ka meitene cenšas Olsenu pierunāt.

Ihtiandrs gāja viņiem dažus soļus nopakaļ.

—   Labi, šovakar, pēc pusnakts, — viņš sadzirdēja Olsena balsi. Milzis paspieda meitenei roku, pameta ar galvu un turpināja savu ceļu.

Kad Gutiēre pienāca pie Ihtiandra, jauneklim svila vaigi un ausis. Viņš gribēja beidzot aprunāties ar Gutiēri par Olsenu, bet nezināja, kā izteikt savas domas.

—   Es nevaru … — viņš iesāka, cīnīdamies ar elpas trūkumu. — Man jāzina … Olsens. .. jūs kaut ko slēpjat no manis. Jums jāsatiekas ar viņu nakti. Vai jūs mīlat viņu?

Gutiēre saņēma Ihtiandru aiz rokas, laipni paskatījās uz jaunekli un smaidot vaicāja:

—   Vai jūs man ticat?

—   Es ticu… zināt, es jūs mīlu, — tagad Ihtiandrs zināja šo vārdu, — bet es .. . man tik grūti. ..

Tā bija taisnība. Ihtiandrs cieta aiz neziņas, bet šobrīd viņš vēl juta sānos asas, griezīgas sāpes. Viņam trūka gaisa. Sārtums nozuda no vaigiem, seja kļuva bāla.

—   Jūs esat gluži slims, — meitene uztraukta pārtrauca. — Nomierinieties, es jūs lūdzu, manu mīļo zēn! Es negribēju atklāt jums visu, bet tagad pateikšu, lai jums būtu miers. Klausieties.

Kāds jātnieks paauļoja viņiem garām, bet, uzmetis skatienu Gutiērei, krasi apsvieda zirgu un piejāja pie jauniešiem. Ihtiandrs ieraudzīja melnīgsnēju pusmūža vīru ar kuplām, uzbužinātām ūsām un nelielu bārdiņu.

Kaut kur un kaut kad Ihtiandrs bija redzējis šo cilvēku. Pilsētā? Nē. Ak tā, toreiz pludmalē.

Jātnieks uzplīkšķināja ar pātadziņu pa zābaka stulmu, aizdomu pilns naidīgi uzlūkoja Ihtiandru un sasveicinājās ar Gutiēri.

Satvēris meitenes roku, viņš negaidot noskūpstīja to un iesmējās.

—   Pieķēru! — Atlaidis sapīkušās Gutiēres roku, viņš zobgalīgi un reizē ērcīgi turpināja: — Kur tas redzēts, ka līgavas kāzu priekšvakarā pastaigājas ar jauniem cilvēkiem?

Gutiēre noskaitās, bet jātnieks neļāva viņai izrunāt ne vārda.

—   Tēvs jau sen jūs gaida. Es būšu veikalā pēc stundas.

Ihtiandrs vairs nedzirdēja pēdējos vārdus. Viņš pēkšņi juta, ka acis satumst, rīklē kaut kas iespiežas, elpa apstājas. Viņš nevarēja ilgāk palikt uz sauszemes.

—   Tad jūs… tomēr… piekrāpāt mani, — viņš izrunāja nozilējušām lūpām. Viņam gribējās runāt, izteikt visu pārestību vai uzzināt visu, taču sāpes sānos kļuva neciešamas, un viņš gandrīz zaudēja samaņu. Beidzot Ihtiandrs straujā lēcienā pieskrēja pie krasta un ielēca jūrā no kraujās klints.

Gutiēre iekliedzās un sagrīļojās. Tad viņa metās pie Pedro Zuritas.

—     Ātrāk … Glābiet viņu!

Bet Zurita nekustējās.

—   Manās parašās nav liegt ļaudīm slīcināties, ja viņi to grib, — viņš noteica.

Gutiēre skrēja uz krastu, lai lēktu ūdenī. Zurita iespieda zirgam piešus sānos, panāca meiteni, satvēra aiz pleciem, uzsēdināja zirgā un aizauļoja pa ceļu.

—   Manās parašās nav traucēt citus, ja tie netraucē mani. Tā bus labāk. Atjēdzieties taču, Gutiēre!

Taču Gutiēre neatbildēja. Viņa bija bez samaņas. Tikai pie tēva veikala viņa atjēdzās.

—   Kas bija šis jaunais cilvēks? — jautāja Pedro.

Gutiēre, paskatīdamās uz Zuritu ar neslēptu naidu,

noteica:

—   Laidiet mani zemē.

Zurita sarauca pieri. «Muļķības,» viņš nodomāja. «Viņas romāna varonis ielēca jūrā. Jo labāk.» Un, pagriezies uz veikala pusi, Zurita uzsauca:

—   Tēv! Baltazar! Ehei!

Baltazars izskrēja laukā.

—   Saņem savu meitu. Un pateicies man. Es viņu izglābu; viņa grasījās lēkt jūrā pakaļ jaunam patīkama izskata cilvēkam. Nu jau otro reizi es izglābju tavai meitai dzīvību, bet viņa vēl joprojām ir tik atskabargaina pret mani. Nu, drīz šai tiepībai pienāks gals. — Viņš skaļi iesmējās. — Es atjāšu pec stundas. Atceries mūsu norunu!

Baltazars, pazemīgi klanīdamies, saņēma no Pedro rokām savu meitu.

Jātnieks iespieda zirgam piešus sānos un aizlēkšoja.

Tēvs un meita iegāja veikalā. Gutiēre bez spēka atslīga krēslā un aizsedza seju ar rokām.

Baltazars aizvēra durvis, un, staigājot pa veikalu, sāka par kaut ko satraukti un dedzīgi runāt. Tomēr neviens viņā neklausījās. Ar tādiem pašiem panākumiem Baltazars būtu varējis griezties pie sakaltētajiem krabjiem un jūras ķīšiem, kas gulēja plauktos.

«Viņš ielēcu jūrā,» meitene domāja, atcerēdamās Ihtiandra seju. «Nelaimīgais! Vispirms Olsens, tad šī nejēdzīgā sastapšanās ar Zuritu. Kā viņš iedrīkstējās nosaukt mani par līgavu? Nu viss pagalam …»

Gutiēre raudāja. Viņai bija žēl Ihtiandra. Vienkāršs, kautrs — vai tad viņu varēja salidzinat ar Buenosairesas tukšprātīgajiem, uzpūtīgajiem jaunekļiem?

«Ko lai daru?» viņa domāja. «Mesties jūrā kā Ihtiandram? Darīt sev galu?»

Bet Baltazars runāja vienā laidā:

—   Vai tu saproti, Gutiēre? Tas taču ir pilnīgs bankrots. Viss, ko tu redzi mūsu veikalā, pieder Zuritam. Manu preču te nesanāks pat ne desmitā daļa. Visas pērles mēs saņemam komisijā no Zuritas. Un, ja tu vēlreiz atraidīsi viņu, viņš atņems preces un neielaidīsies ar mani nekādās darīšanās. Tā taču ir izputēšana! Pilnīga izputēšana! Nu, esi prātīga, pažēlo savu veco tēvu.

—   Pabeidz vien: «Un ej pie viņa par sievu!» Nē! — Gutiēre skarbi atcirta.

—   Pie velna! — iebrēcās satracinātais Baltazars. — Ja tā, tad. . . tad … nu, gan pats Zurita tiks ar tevi galā! — Un vecais indiānis ieskrēja laboratorijā, visā spēkā aizsizdams durvis.

KAUJA AR ASTOŅKĀJIEM

Ihtiandrs, ielēcis jūrā, aizmirsa uz brīdi visas savas sauszemes likstas. Pēc tveicīgās un smacīgās zemes ūdens dzestrums viņu nomierināja un atspirdzināja. Durstošās sāpes mitējās. Viņš elpoja dziļi un vienmērīgi. Viņam bija vajadzīga pilnīga atpūta, un viņš centās nedomāt par to, kas bija noticis zemes virsū.

Ihtiandrs alka strādāt, kustēties. Bet pie kā ķerties? Viņam patika tumšās naktīs mesties no augstas klints ūdenī tā, lai uzreiz sasniegtu dibenu. Bet tagad bija dienvidus un jūrā šaudījās zvejnieku laivu melnie dibeni.

«Lūk, ko es izdarīšu — es savedīšu kārtībā alu,» Ihtiandrs nolēma.

Līča kraujajā klintī atradās ala ar lielu arku, no kuras pavērās skaists skats uz zemūdens līdzenumu, kas slīpi nolaidās jūrā. Ihtiandram s.u bija iepatikusies šī ala. Taču, iekams te apmetās, vajadzēja to iztīrīt no sensenajiem iemītniekiem — neskaitāmajām astoņkāju ģimenēm.

Ihtiandrs uzlika brilles, apbruņojās ar garu, mazliet izliektu, asu dunci un drosmīgi peldēja uz alu. Ieiet alā bija diezgan bīstami, un Ihtiandrs nolēma izaicināt ienaidniekus ārā. Pie nogrimušas laivas viņš sen jau bija pamanījis garu žebērkli. Viņš paņēma to un, nostājies pie alas ieejas, sāka ar žebērkli bikstīt pa alu. Astoņkāji, neapmierināti ar sveša radījuma ielaušanos, sāka kustēties. Gar arkas malām parādījās gari, līkumoti taustekļi. Tie piesardzīgi tuvojās žebērklim. Ihtiandrs atrāva žebērkli, iekams tie paguva pieskarties. Šāda rotaļa turpinājās vairākas minūtes. Nu jau desmitiem taustekļu kā daudzinātās Gorgonas mati sāka locīties ap arku. Beidzot vecs, liels astoņkājis, zaudējis, pacietību, nolēma izrēķināties ar pārdrošo iebrucēju. Viņš izlīda no plaisas, draudīgi kustinādams taustekļus, un lēni peldēja uz Ihtiandra pusi, ik mirkli mainīdams krāsu, lai iebiedētu ienaidnieku. Ihtiandrs atpeldēja gabaliņu nost, nometa žebērkli un sagatavojās uz cīņu. Jauneklis zināja, cik grūti cīnīties cilvēkam ar divām rokām, ja viņa ienaidniekam ir astoņas garas kājas. Nepaspēj nocirst vienu, kad jau septiņas pārējās saķer un apvij uzbrucēja rokas. Un jauneklis centās virzīt sava naža triecienu tā, lai tas ķertu astoņkāja ķermeni. Pielaidis briesmoni tik tuvu, ka tā taustekļu gali jau skārās klāt, Ihtiandrs negaidot metās uz priekšu, pašā šaudīgo taustekļu mudžeklī pie astoņkāja galvas.

šis negaidītais paņēmiens vienmēr pārsteidza astoņkājus. Pagāja vismaz četras sekundes, iekams dzīvnieks paspēja atraut atpakaļ taustekļu galus un apvīt ienaidnieku. Tikmēr Ihtiandrs paspēja ar ātru un nekļūdīgu triecienu pāršķelt astoņkāja ķermeni, ķert sirdi un pārgriezt kustību nervus. Milzīgie taustekļi, kas jau bija apvijusies ap viņa augumu, pēkšņi nedzīvi atlaidās un ļengani nošļuka lejup.

—   Viens beigts!

Ihtiandrs no jauna ķērās pie žebērkļa. Šoreiz viņam pretī izpeldēja divi astoņkāji. Viens peldēja tieši uz Ihtiandru, otrs ar apiešanas manevru centās uzbrukt no mugurpuses. Tas bija bīstami. Ihtiandrs drosmīgi metās pretī pirmajam astoņkājim, taču, iekams paguva to nogalināt, otrs astoņkājis no mugurpuses sažņaudza viņam kaklu. Jauneklis ātri pārgrieza taustekli, kas bija apvijis viņa kaklu, tad apsviedās un atcirta astoņkājim pārējos taustekļus. Sakropļotais nezvērs, lēni līgodamies, nogrima, bet jauneklis tikmēr jau uzveica astoņkāji, kas nāca tiešā uzbrukumā.

—   Trīs, — Ihtiandrs skaitīja.

Taču uz laiku nācās pārtraukt kauju. No alas izpeldēja vesels bars astoņkāju, bet izlietās asinis bija saduļķojušas ūdeni. Šādā rūsganā dūmakā parsvars varēja palikt astoņkāju pusē, jo tie spēja ar taustekļiem atrast ienaidnieku, kamēr Ihtiandrs neko nespēja saredzēt. Viņš aizpeldēja no cīņas vietas tālāk, kur ūdens bija tīrs, un šeit uzveica vēl vienu astoņkāji, kas izpeldēja no asiņainā mutuļa.

Kauja ar pārtraukumiem turpinājās vairākas stundas.

Kad beidzot pēdējais ienaidnieks bija uzveikts un ūdens noskaidrojies, Ihtiandrs ieraudzīja, ka alas dibenā guļ nedzīvie astoņkāji un kustas nocirstie taustekļi. Ihtiandrs iegāja alā. Te vēl bija palikuši dzīvi daži mazi astoņkāji — dūres lielumā ar pirksta resniem taustekļiem. Ihtiandrs gribēja tos nonāvēt, bet tad viņam kļuva to žēl. «Jāmēģina tie pieradināt. Tādus sargus iemantot nav par sliktu.»

Iztīrījis alu no lielajiem astoņkājiem, Ihtiandrs sāka apgādāt savu zemūdens dzīvokli ar mēbelēm. Viņš atnesa no mājām galdu ar dzelzs kājām un marmora virsu un divas ķīniešu vāzes. Galdu viņš novietoja alas vidū, vāzes nolika uz galda, iebēra tanīs zemes un iestādīja jūras puķes. Zeme, ko skaloja ūdens, labu brīdi virmoja virs vāzēm kā dūmi, bet tad ūdens kļuva dzidrs.

Tikai puķes, ko līgoja vieglā ūdens viļņošanās, klusu šūpojās kā no vēja pūsmas.

Alas sienā bija izcilnis, it kā dabisks akmens sols. Jaunais alas saimnieks ar patiku atgulās uz šā sola. Kaut gan tas bija no akmens, tomēr ķermenis ūdenī to gandrīz nemaz nejuta.

Tā bija dīvaina zemūdens istaba ar ķīniešu vāzēm uz galda. Daudz ziņkārīgu zivju ieradās paskatīties uz neredzēto, jauno mītni. Tās šaudījās starp galda k a i a m, piepeldēja pie puķēm, it kā gribētu tās paostīt, lumstījās ap Ihtiandra galvu, ko viņš bija atspiedis rokā. Marmorains bullītis ielūkojās alā, sabijies pasita asti un aizpeldēja. Pa baltajām smiltīm atlīda liels krabis, pacēla un nolaida knaibli, it kā apsveikdams namatēvu, un ērti ierīkojās pagaldē.

Ihtiandru uzjautrināja šis pasākums. «Ar ko es vē! varētu izrotāt savu mājokli?» viņš prātoja. «Pie ieejas sastādīšu visskaistākās zemūdens puķes, nobēršu grīdu ar pērlēm, bet gar sienām izlikšu gliemežnīcas. Ja nu Gutiēre redzētu šo zemūdens istabu … Bet viņa mani krāpj. Taču var būt, ka nekrāpj. Viņa jau nepaspēja izstāstīt man visu par Olsenu.» Ihtiandrs sadrūma. Līdzko viņš bija pabeidzis darbu, kad atkal jutās vientuļš, svešs pārējiem cilvēkiem. «Kāpēc neviens nevar dzīvot zem ūdens? Es viens pats. Kaut drīzāk pārbrauktu tēvs! Es pavaicāšu viņam …»

Ihtiandram gribējās parādīt jauno zemūdens mitekli vismaz vienarfi dzīvam radījumam. «Līdings!» viņš atcerējās delfīnu. Ihtiandrs paņēma spirālveida gliemežnīcu, uzpeldēja virs ūdens un uztaurēja. Drīz vien atskanēja pazīstamā sprauslošana — delfīns vienmēr uzturējās līča tuvumā.

Kad delfīns atpeldēja, Ihtiandrs mīļi apskāva viņu un teica:

— Nāc pie manis, Līding, es tev parādīšu jaunu istabu. Tu nekad neesi redzējis Ķīnas vāzes un galdu.

Un, ieniris ūdenī, Ihtiandrs pavēlēja delfīnam sekot.

Taču delfīns izrādījās pārāk nemierīgs viesis. Liels un tūļīgs viņš tā saviļņoja ūdeni alā, ka vāzes uz galda sāka līgoties. Piedevām viņš pat uzdūrās ar purnu galda kājai un apgāza galdu. Vāzes nokrita un, ja tās būtu zemes virsū, tad noteikti saplīstu, bet te viss beidzās labi, ja neskaita nobiedēto krabi, kurš neparasti ātri, kaut kā sāniski kustēdamies, aizbēga uz klinti.

«Cik tu esi neveikls,» Ihtiandrs nodomaja par savu draugu, nostādīdams galdu alas dibenā un paceldams vāzes.

Un, apskāvis delfīnu, Ihtiandrs centās viņu pierunāt:

— Paliec te pie manis, Līding.

Bet delfīns drīz vien sāka purināt galvu un visādi izrādīt nemieru. Viņš nevarēja ilgi uzturēties zem ūdens, viņam bija nepieciešams gaiss. Un, pavēcinājis peldspu- ras, delfīns izpeldēja no alas un pacēlās virs ūdens.

«Pat Līdings nevar palikt kopā ar mani zem ūdens,» Ihtiandrs noskuma, palicis viens. «Tikai zivis, bet tās ir muļķes un bailīgas …»

Un viņš atlaidās savā akmens gultā. Saule bija norietējusi. Alā iestājās tumsa. Vieglā ūdens šūpošanās iežūžināja Ihtiandru. Noguris no dienas uztraukumiem un darba, viņš iesnaudās.

JAUNS DRAUGS

Olsens sēdēja uz liela barkasa un raudzījās pāri bortam ūdenī. Saule bija tikko pacēlusies virs apvāršņa un apspīdēja ar slīpajiem stariem nelielā līcīša dzidro ūdeni līdz pašam dibenam. Vairāki indiāņi lodāja pa baltajām smiltīm. Laiku pa laikam viņi pacēlās ūdens virsū, lai ievilktu elpu, un atkal ienira. Olsens skadri vēroja nirējus. Par spīti agrajai stundai, bija jau karsts. «Kāpēc arī es nevarētu atsvaidzināties un ienirt pāris reižu?» Olsens nodomāja, aši izģērbās un ielēca ūdenī. Olsens agrāk nekad nebija niris, bet tagad viņam tas iepatikās, un viņš pārliecinājās, ka var uzturēties zem ūdens ilgāk par caurmēra indiāni. Olsens pievienojās pērļu meklētājiem, un šī jaunā nodarbošanās viņu ātri savaldzināja.

Ieniris trešo reizi, viņš pamanīja, ka divi indiāņi, kuri uz ceļiem nometušies, rakņājās smiltīs, uzlēca kājās un iznira tik strauji, it kā viņus vajātu haizivs vai zāģazivs. Olsens atskatījās. Pie viņa peldēja šurp dīvaina būtne, puscilvēks, pusvarde, ar sudrabotām zvīņām, milzīgām, izvalbītām acīm un vardes ķepām. Šī būtne airējās kā varde un ar spēcīgiem vēzieniem traucās uz priekšu.

Iekams Olsens paspēja uzslieties stāvus, briesmonis jau bija klāt un satvēra viņa roku ar savu vardes ķepu. Nobiedētais Olsens tomēr pamanīja, ka šai būtnei ir skaista cilvēka seja, kuru bojāja tikai izvalbītās, spožās acis. Dīvainais radījums, aizmirsis, ka atrodas zem ūdens, sāka kaut ko runāt. Olsens nevarēja sadzirdēt vārdus. Viņš redzēja tikai lūpas kustamies. Nezināmā būtne stingri turēja abām ķetnām Olsena roku. Olsens ar spēcīgu kāju kustību atgrūdās no dibena un ātri pacēlās virs ūdens, airēdamies ar brīvo roku. Briesmonis vilkās līdzi, nelaizdams viņu vaļā. Uzpeldējis pie barkasa, Olsens pārmeta kāju pār bortu, pieķērās pie tā un atsvieda šo puscilvēku ar vardes ķetnām tā, ka tas plunkšķot iekrita ūdenī. Barkasā sēdošie indiāņi ielēca jūrā un steigšus peldēja uz krastu.

Bet Ihtiandrs atkal tuvojās barkasam un uzrunāja Olscnu spāniski:

—   Paklau, Olsen, man jārunā ar jums par Gutiēri.

Šie vārdi pārsteidza Olsenu ne mazāk kā sastapšanās ūdenī. Olsens bija drosmīgs vīrs, kam galva uz pleciem. Ja nezināmā būtne pazīst viņu un Gutiēri, tad skaidrs, ka tas ir cilvēks.

—   Klausos, — Olsens atbildēja.

Ihtiandrs uzrāpās uz barkasa un atsēdās priekšgalā, savilcis kājas un sakrustojis rokas uz krūtīm.

«Brilles!» noprata Olsens, vērīgi aplūkodams svešā spīdošās, izvalbītās acis.

—   Mani sauc Ihtiandrs. Reiz es jums uznesu pērļu virkni no jūras dibena.

—   Bet tad jums bija cilvēka acis un rokas.

Ihtiandrs pasmaidīja un papurināja savas vardes ķetnas.

—   Novelkamas, — viņš īsi paskaidroja.

—   Es jau tā domāju.

Indiāņi ziņkāri vēroja no krasta klintīm šo sarunu, kaut nevarēja dzirdēt vārdus.

—   Vai jūs mīlat Gutiēri? — pēc brītiņa jautāja Ihtiandrs.

—   Jā, es viņu mīlu, — Olsens vienkārši atbildēja.

Ihtiandrs smagi nopūtās.

—   Un viņa jūs arī mīl?

—   Jā, viņa mani mīl.

—   Bet viņa taču mīl mani!

—   Tā ir viņas darīšana, — Olsens paraustīja plecus.

—   Kā viņas darīšana? Viņa taču ir jūsu līgava!

Olsena sejā parādījās pārsteigums, taču viņš joprojām mierīgi atbildēja:

—   Nē, viņa nav mana līgava.

—   Jūs melojat! — Ihtiandrs aizsvilās. — Es pats dzirdēju melnīgsnējo vīru uz zirga runājam, ka viņa ir līgava.

—   Mana?

Ihtiandrs apjuka. Nē, melnīgsnējais vīrs nebija sacījis, ka Gutiēre ir Olsena līgava. Bet jauna meitene taču nevar būt šā vecā un neglītā melnīgsnējā vīra līgava? Vai tad tā arī notiek? Droši vien melnīgsnējais ir viņas radinieks… Ihtiandrs nolēma sākt iztauju no citas puses.

—   Ko jūs te darījāt? Meklējāt pērles?

—   Atzīstos, ka jūsu jautājumi man nepatīk, — Olsens nīgri noteica. — Un, ja es nezinātu par jums šo to no Gutiēres, tad izmestu jūs no barkasa un ar to mūsu saruna beigtos. Neķeriet pēc sava naža. Es varu sadauzīt jums galvu ar airi, iekams jūs tiksiet kājās. Bet es neatrodu iemeslu slēpt jums, ka patiešām meklēju šeit pērles.

—   Lielo pērli, ko es iemetu šeit jūrā? Vai Gutiēre stāstīja jums par to?

Olsens palocīja galvu.

Ihtiandrs triumfēja.

—   Redziet nu! Es taču sacīju viņai, ka jūs neatteiksieties no šīs pērles. Es viņai ieteicu pieņemt pērli; un atdot to jums. Viņa nepiekrita, un nu jums pašam tā jāmeklē.

—   Jā, tāpēc, ka tagad tā nepieder jums, bet okeānam. Un, ja es to atradīšu, tad nevienam nebūs par to jāpateicas.

—   Jūs tā mīlat pērles?

—   Es neesmu sieviete, lai mīlētu niekus, — Olsens atcirta.

—   Bet pērles var… kā tas bija? … ak jā, pārdot! — Ihtiandrs atcerējās vajadzīgo vārdu. — Pārdot un dabūt daudz naudas.

Olsens atkal piekrītoši pamāja ar galvu.

—   Tātad jūs mīlat naudu?

—   Kas jums īstenībā no manis vajadzīgs? — Olsens jau sāka sirdīties.

—   Man jāzina, kāpēc Gutiēre dāvina jums pērles. Jūs taču gribējāt viņu precēt?

—   Nē, es nedomāju precēt Gutiēri, — Olsens atbildēja. — Un, ja arī būtu par to domājis, tad tagad jau par vēlu. Gutiēre ir cita sieva.

Ihtiandrs nobālēja un pieķērās pie Olsena rokas.

—   Vai patiešām tā melnīgsnējā vīra? — viņš sabijies iesaucās.

—   Ja, viņa ir Pedro Zuritas sieva.

—   Bet viņa taču… Man liekas, viņa mīlēja mani,— Ihtiandrs klusu čukstēja.

Olsens uzmeta viņam līdzjūtīgu skatienu, aizsmēķēja īsu pīpiti un teica:

—   Jā, man arī šķiet, ka viņa mīlēja jūs. Bet jūs viņas acu priekšā ielēcāt jūrā un noslīkāt — vismaz viņa tā domāja.

Ihtiandrs izbrīnījies pavērās Olsenā. Jauneklis nekad nebija teicis Gutiērei, ka var uzturēties zem ūdens. Viņam ne prātā nebija nācis, ka meitene viņa lēcienu no klints jūrā var uztvert kā pašnāvību.

—   Pagājušo nakti es sastapu Gutiēri, — Olsens turpināja. — Jūsu bojā eja viņu ārkārtīgi sarūgtinājusi. «Es esmu vainīga Ihtiandra nāvē,» — tā viņa man sacīja.

—   Bet kāpēc tad viņa tik ātri apprecēja citu? Viņa taču… es izglābu viņai dzīvību. Jā, jā! Man sen šķita, ka Gutiēre atgādina to meiteni, kas tikko nenoslīka okeānā. Es viņu iznesu krastā un pats noslēpos klintīs. Un tad ieradās tas melnīgsnējais — es viņu uzreiz pazinu — un apgalvoja, ka viņš izglābis Gutiēri.

—   Gutiēre man kādreiz stāstīja par to, — Olsens sacīja. — Viņa tā arī netika pie skaidrības, kas īsti viņu izglābis — Zurita vai tā dīvainā būtne, kas pazibējusi acu priekšā, kad viņa nākusi pie samaņas. Kāpēc jūs pats nepateicāt viņai, ka esat viņu izglābis?

—   Pašam par to nebija ērti runāt. Turklāt es nebiju skaidri pārliecināts, ka tā ir Gutiēre, kamēr nedabūju redzēt Zuritu. Bet kā viņa varēja piekrist precībām? — Ihtiandrs nemitējās sūroties.

—    Kā tas notika, to es pats nesaprotu, — Olsens lēni atteica.

—   Pastāstiet visu, ko jūs zināt, — Ihtiandrs lūdza.

—   Es strādāju pogu fabrikā par gliemežnīcu pieņēmēju. Tur es iepazinos ar Gutiēri. Viņa nesa šurp gliemežnīcas, — tēvs sūtīja viņu, kad bija aizņemts. Mēs iepazināmies, iedraudzējāmies. Dažreiz satikāmies ostā, pastaigājamies pa pludmali. Viņa stāstīja man par savām bēdām: pēc viņas precot bāgāts spānietis.

—   Tas pats? Zurita?

—   Jā, Zurita. Gutiēres tēvs, indiānis Baltazars, ļoti gribēja šīs laulības un visādi centās pierunāt meitu nenoraidīt tik lielisku līgavaini.

—    Kas viņš par lielisku? Vecs, pretīgs, smird pēc tabakas, — Ihtiandrs nevarēja novaldīties.

—    Baltazaram Zurita ir visai vēlams znots. Vēl jo vairāk tāpēc, ka Baltazars ir Zuritam prāvu summu parādā. Zurita varētu izputināt Baltazaru, ja Gutiēre atraidītu precinieku. Varat iedomāties, kā meitenei klājās. No vienas puses — precinieka uzbāzīgā lakstošanās, no otras — tēva mūžīgie pārmetumi, bārieni, draudi…

—    Kāpēc Gutiēre neaizdzina Zuritu? Kāpēc jūs, tādi liels un stiprs, nepiekāvāt šo Zuritu?

Olsens pārsteigts pasmaidīja: Ihtiandrs nav muļķis, tomēr jautā tik dīvaini. Kur viņš audzis un skolojies?

—    To nevar tik vienkārši izdarīt, kā jums liekas, — Olsens atbildēja. — Zuritu un Baltazaru aizstāvētu likums, policija, tiesa. — Bija redzams, ka Ihtiandrs neko nesaprot. — Vārdu sakot, tur neko nevarēja līdzēt.

—   Nu, tad kāpēc viņa nebēga projām?

—   Aizbēgt būtu vieglāk, un viņa domāja to darīt. Es apsolījos viņai palīdzēt. Es pats jau sen dzīros braukt projām no Buenosairesas uz Ziemeļameriku un uzaicināt Gutiēri braukt man līdzi.

—   Jūs gribējāt tur viņu apprecēt?

—   Esat gan jūs neatlaidīgs! — Olsens_ atkal pasmaidīja. — Es jau jums sacīju, ka mēs bijām draugi. Kas varēja notikt tālāk, to es nezinu ..,

—   Kāpēc tad jūs neaizbraucāt?

—   Mums nebija naudas braucienam.

—   Vai brauciens ar «Horoksu» maksā tik dārgi?

—   Ar «Horoksu»! Ar «Horoksu» var braukt tikai miljonāri. Vai tad jūs no mēness esat nokritis, vai, Ihtiandr?

Ihtiandrs apjuka-, nosarka un apņēmās vairs neko tādu nejautāt, kas ļautu Olsenam noprast, ka viņš nezina pašas vienkāršākās lietas.

—   Mums nepietika naudas, lai aizbrauktu parastajā pasažieru tvaikonī. Arī pēc aizbraukšanas uz turieni bija gaidāmi izdevumi. Darbs nemētājas uz ielas.

Ihtiandrs atkal gribēja ko jautāt, bet novaldījās.

—   Un tad Gutiēre nolēma pārdot savu pērļu kaklarotu.

—   Būtu es to zinājis! — Ihtiandrs iesaucās, atcerēdamies savas zemūdens bagātības.

—   Ko zinājis?

—   Ak, tāpat vien … Turpiniet, Olsen.

—   Viss jau bija sagatavots bēgšanai.

—   Bet es … Kā tad tā? Piedodiet… Tātad viņa bija nolēmusi pamest arī mani?

—   Tas viss sākās, kad jūs vēl nebijāt pazīstami. Un pēc tam, cik man zināms, viņa gribēja jūs brīdināt. Varbūt uzaicināt jūs braukt reizē ar viņu. Galu galā viņa taču varēja atrakstīt jums no ceļa, ja nebūtu šeit izdevies aprunāties par bēgšanu.

—   Bet kāpēc ar jums, ne ar mani? Ar jums apspriežas, ar jums dziras braukt!

—   Es viņu pazīstu vairāk par gadu, bet jūs…

—   Runājiet, runājiet, nepievērsiet uzmanības maniem vārdiem.

—   Nu, tātad viss bija sagatavots, — Olsens turpināja. — Bet tad Zurita nejauši sastapa Gutiēri kopa ar jums, un jūs ielēcāt jūrā Gutiēres acu priekša. Agri no rīta, pirms iešanas uz fabriku, es iegriezos pie Gutiēres. Es to tiku darījis arī iepriekš. Baltazars, šķietami, izturējās pret mani labvēlīgi. Varbūt viņš drusku baidījās no manām dūrēm, bet varbūt — skatījās uz mani kā uz otru līgavaini, ja Zuritam apniks Gutiēres stūrgalvība. Sā vai tā — Baltazars mums ceļā nestājās, tikai piekodināja nepatrāpīties Zuritam acīs. Zināms, vecajam indiānim nebija jausmas par mūsu plāniem. Torīt es gribēju pateikt Gutiērei, ka esmu nopircis biļetes uz tvaikoni un ka viņai jāsapošas uz pulksten deviņiem vakarā. Mani sagaidīja Baltazars, viņš bija uzbudināts. «Gutiēres nav mājās. Un viņas … vispār nebūs mājās,» viņš sacīja. «Pirms pusstundas piebrauca Zurita gluži jaunā, spožā automobilī. Kā jums tas patīk? Automobilis mūsu ielā vispār ir retums, bet nu tas piebrauc taisni pie manas mājas. Mēs ar Gutiēri izskrējām ārā. Zurita jau bija izkāpis no mašīnas un uzaicināja Gutiēri aizbraukt līdz tirgum un atpakaļ. Viņš zināja, ka Gutiēre ap šo laiku parasti iet uz tirgu. Gutiēre paskatījās uz jauno, spīdošo mašīnu. Pats saprotat, kāds tas ir kārdinājums jaunai meitenei. Bet Gutiēre ir slīpēta un piesardzīga. Viņa pieklājīgi atsacījās. Ir gan stūrgalvīga meitene!» Baltazars pikti iesaucās, bet tūliņ sāka smieties. «Nu, Zurita neapmulsa. «Es redzu, jūs kautrējaties,» viņš sacīja, «tad atļaujiet, es jums palīdzēšu.» Paķēra viņu un iesēdināja mašīnā. Gutiēre tikai paspēja iesaukties: «Tēt!» — un mašīna aizdrāzās. Es domāju, ka viņi vairs neatgriezīsies. Zurita aizveda viņu uz savam mājām,» — tā Baltazars nobeidza savu stāstu, un varēja redzēt, ka notikušais sagādā viņam prieku. «Jums acu priekšā nolaupa meitu, un jūs varat par to tik mierīgi un omulīgi stāstīt?» es sašutis pārmetu Baltazaram. «Par ko man raizēties?» viņš nobrīnījās. «Būtu kāds svešs cilvēks, tad nu vēl, bet Zuritu es taču pazīstu sen Ja jau viņš, sīkstulis, nežēloja naudu automobilim, tad acīm redzot Gutiēre viņam dikti patīk. Ja jau aizveda, tad apprecēs arī. Un viņai mācība: nevajag tiepties. Bagāti vīri uz ceļa nemētājas. Nav par ko gausties. Zuritam pieder hasienda «Doloresa» netālu no Parānas pilsētas. Tur dzīvo viņa māte. Uz turieni viņš droši vien arī aizvedis manu Gutiēri.»

—   Un jas nepiekavat Baltazaru? — Ihtiandrs drebēja aiz dusmām.

—   Pēc jūsu domām, man cits nekas nav jādara, tikai jākaujas, — Olsens pasmīnēja. — Jāatzīstas, pirmajā mirklī es patiešām gribēju iepļaukāt Baltazaru, bet tad nolēmu, ka tā var visu sabojāt. Es domāju, ka viss vēl nav zaudēts. Nesākšu stāstīt jums visus sīkumus. Kā jau sacīju, man izdevās tikties ar Gutiēri.

—   Hasiendā «Doloresa»?

—   Jā.

—   Un jūs nenositat šo nelieti Zuritu un neatbrīvojat Gutiēri?

—   Atkal sist un vēl sist! Kas to būtu domājis, ka jūs esat tik asinskārīgs!

—   Es neesmu asinskārīgs, — Ihtiandrs iesaucās ar asarām acīs, — bet tas taču ir nekrietni!

Olsenam kļuva Ihtiandra žēl.

—    Jums taisnība, Ihtiandr. Zurita un Baltazars ir negodīgi cilvēki, viņi pelnījuši, ka tos nīst un nicina. Viņus vajadzētu piekaut. Taču dzīve ir sarežģītāka, nekā jūs to iedomājaties. Gutiēre pati atteicās bēgt projām no Zuritas.

—   Pati? — Ihtiandrs negribēja ticēt.

—   Jā, pati.

—   Kāpēc?

—   Pirmkārt, viņa bija pārliecināta, ka esat padarījis sev galu — noslīcinājies viņas dēļ. Jūsu nāve nomāc viņu. Nabadzīte, redzams, jūs ļoti mīlējusi. «Mans mūžs ir galā, Olsen,» viņa man teica. «Tagad man nekas nav vajadzīgs. Man viss vienalga. Es neko nesapratu, kad Zuritas atsauktais garīdznieks salaulāja mūs. «Nekas nenotiek bez dieva gribas,» — tā garīdznieks sacīja, uzmaukdams man pirkstā laulību gredzenu. «Un, ko dievs savienojis, to cilvēkiem nebūs šķirt.» Es būšu nelaimīga ar Zuritu, bet es baidos piesaukt dieva dusmas un tāpēc Zuritu nepametīšu.»

—   Bet tās taču ir muļķības! Kas par dievu? Tēvs stāsta, ka dievs — tā ir pasaka maziem bērniem! — Ihtiandrs iekaisis izsaucās. — Vai patiesi jūs nevarējāt viņu pārliecināt?

—   Diemžēl, Gutiēre tic šai pasakai. Misionāri paspējuši padarīt viņu par dedzīgu katolieti; es sen esmu pūlējies, bet neesmu varējis viņu pārliecināt. Viņa pat draudēja atteikties no mūsu draudzības, ja es vēl runāšu ar viņu par baznīcu un dievu. Vajadzēja nogaidīt. Bet hasiendā man pat laika nebija censties viņu pārliecināt. Man izdevās tikai apmainīt dažus vārdus. Jā, viņa man vēl ko pateica. Salaulājies ar Gutiēri, Zurita smiedamies izsaucies: «Nu, viens darbs padarīts. Putniņš ir noķerts un iesēdināts krātiņā, nu tikai jānoķer zivtiņa!» Viņš paskaidrojis Gutiērei un viņa savukārt man, par kādu zivtiņu runa. Zurita brauc uz Buenosairesu, lai noķertu «jūras velnu», un tad Gutiēre būs miljonāre. Vai tikai tas neesat jūs? Jūs varat uzturēties ūdenī bez ļaunām sekām, biedējat pērļu zvejniekus . . .

Piesardzība atturēja Ihtiandru atklāt Olsenam savu noslēpumu. Izskaidrot to viņš tik un tā neprastu. Neatbildot uz jautājumu, viņš pats vaicāja:

—   Ko Zurita darīs ar «jūras velnu»?

— Zurita grib likt «velnam» zvejot pērles. Un, ja jūs esat «jūras velns», tad piesargieties!

—   Pateicos par brīdinājumu, — jauneklis atbildēja.

Ihtiandram nenāca ne prātā, ka viņa nerātnības zināmas visiem krastā, ka par viņu daudz rakstīts avīzēs un žurnālos.

—   Es nevaru izturēt, — viņš pēkšņi ierunājās, — man viņa jāsatiek. Jāredz kaut pēdējo reizi. Parānas pilsēta? Jā, es zinu. Ceļš uz turieni iet pa Parānas upi. Bet kā no pilsētas nokļūt uz hasiendu «Doloresa»?

Olsens izstāstīja.

Ihtiandrs cieši paspieda viņam roku.

—   Piedodiet man. Es uzskatīju jūs par ienaidnieku, bet negaidot esmu atradis draugu. Ardievu. Es dodos meklēt Gutiēri.

—   Tūliņ? — Olsens smaidīdams uzprasīja.

—   Jā, nezaudējot ne mirkli, — Ihtiandrs atbildēja, ielēkdams ūdenī, un aizpeldēja uz krasta pusi.

Olsens tikai nogrozīja galvu.

Otrā daļa CEĻĀ

Ihtiandrs aši saposās ceļā. Viņš paņēma krastā noslēpto uzvalku un zābakus, piesēja tos uz muguras ar siksnu, kurā karājās nazis. Uzlika brilles, uzvilka cimdus un izpeldēja jūrā.

Riodelaplatas līcī bija noenkuroti daudzi okeāna tvaikoņi un kuģi, šoneri un barkasi. Starp tiem šaudījās nelieli kabotāžas kuteri. Raugoties no ūdens, to apakšas atgādināja ūdens vaboles, kas traucas pa līmeņa virsu uz visām pusēm. Enkuru .ķēdes un tauvas stiepās augšup no dziļumiem kā tievi zemūdens meža stumbri. Līča dibenu klāja visādi atkritumi, dzelzs lūžņi, izbirušu akmeņogļu un izmestu izdedžu grēdas, vecu, satrūkušu šļūteņu gabali, buru skrandas, kannas, ķieģeļi, sasistas pudeles, konservu kārbas, bet tuvāk pie krasta — noslīcināti kaķi un suņi.

Virs ūdens spīguļoja plāna naftas kārtiņa^»Saule vēl nebija norietējusi, bet ūdenī valdīja zaļgariperēka krēsla. Parānas upe nesa daudz smilšu un dūņu, kas saduļķoja līča ūdeni.

Ihtiandrs būtu varējis apmaldīties šai kuģu labirintā, bet viņam noderēja par kompasu līcī ietekošās upes vieglā straume. «Apbrīnojami gan, cik netīrīgi ir cilvēki,» viņš domāja, šķebīgi pārlaizdams skatienu līča dibenam, kas atgādināja atkritumu izgāztuvi. Viņš peldēja pa līča vidu, turēdamies zem kuģa ķīļa. Līča piemēslotajos ūdeņos viņam bija grūti elpot kā cilvēkam smacīgā istabā.

Sur tur viņam pagadījās ceļā cilvēku līķi un dzīvnieku skeleti. Kādam līķim bija pāršķelts galvaskauss, bet ap kaklu apmesta virve ar klāt piesietu akmeni. Te bija apglabāts kāds noziegums. Ihtiandrs steidzās ātrāk izpeldēt ārā no šā baismīgā apvidus.

Taču, jo augstāk viņš cēlās līcī, jo stiprāka kļuva pretstraume. Peldēt bija grūti. Okeānā arī bija straumes, bet tur tās palīdzēja Ihtiandram, jauneklis tās labi zināja. Viņš tās izmantoja kā jūrnieks ceļa vēju. Te bija tikai viena straume un tā pati plūda pretī. Ihtiandrs bija rūdīts peldētājs, bet viņu kaitināja, ka viņš tik lēni virzās uz priekšu.

Kaut kas pēkšņi pašāvās garām pavisam tuvu, tik tikko neskarot viņu. Tur no kāda kuģa izmeta enkuru. Ihtiandrs noprata, ka te peldēt ir diezgan bīstami, un atskatījās. Viņu gandrīz jau panāca liels tvaikonis.

Ihtiandrs nolaidās vēl zemāk un, kad tvaikoņa dibens atradās virs viņa, pieķērās pie ķīļa. Polipi bija aplipuši ap dzelzi kā raupja masa, aiz tās varēja turēties. Gulēt zem ūdens tādā stāvoklī nebija diezin cik ērti, toties tagad Ihtiandrs atradās aizsegā un, tvaikoņa vilkts, ātri peldēja.

Delta beidzās, un tvaikonis iepeldēja Parānas upē. Upes ūdeņi nesa līdzi ļoti daudz dūņu. Sai saldūdenī Ihtiandrs smagi elpoja. Viņa rokas bija notirpušas, bet viņš negribēja laisties vaļā. «Cik žēl, ka nevarēju doties šai ceļojumā ar Līdingu,» viņš domāja. Taču delfīnu varēja uz upes nošaut, Līdings arī nevarētu peldēt visu ceļu zem ūdens, bet Ihtiandrs baidījās pacelties virs ūdens, kur bija liela kustība.

Ihtiandra rokas aizvien vairāk piekusa. Turklāt viņš bija stipri izsalcis, jo nebija ēdis visu dienu. Vajadzēja apstāties. Viņš atlaida ķīli un nolaidās dibenā.

Krēsla biezēja. Ihtiandrs pētīja dūņaino dibenu. Te viņš neatrada ne plakanās butes, ne austeru gliemenes. Gar viņu šaudījās saldūdeņu zivis, bet viņš nezināja to parašas, tās šķita viltīgākas par jūras zivīm. Noķert tās bija grūti. Tikai naktij iestājoties un zivīm iemiegot,

Ihtiandram izdevās noķert lielu līdaku. Tās gaļa bija cieta, ar dumbras piegaršu, bet izsalkušais jauneklis ēda to ar lielu kāri, rīdams veseliem kumosiem ar visiem kauliem.

Vajadzēja atpūsties. Sai upē vismaz varēja mierīgi izgulēties, nebīstoties no haizivīm un astoņkājiem. Tomēr vajadzēja parūpēties arī par to, lai straume neaiznestu viņu lejup, kamēr viņš guļ. Ihtiandrs sameklēja dūņās vairākus akmeņus, sakrāva tos vienuviet un apgulās, pietverdamies pie tiem ar roku.

Tomēr gulēt neizdevās. Drīz vien viņš juta, ka tuvojas liels tvaikonis. Ihtiandrs atvēra acis un ieraudzīja signālugunis. Tvaikonis nāca pret straumi. Jauneklis aši piecēlās un dzīrās pieķerties pie ķīļa. Taču tā bija motorlaiva ar pilnīgi gludu apakšu. Ihtiandrs, veltīgi pūlēdamies kaut kur pieķerties, gandrīz vai pakļuva zem skrūves.

Vairaki tvaikoņi devās lejup pa straumi, kamēr beidzot Ihtiandram izdevās pieķerties pie pasažieru tvaikoņa, kas brauca augšup pa upi.

Tā Ihtiandrs nokļuva līdz Parānas pilsētai. Pirmā ceļojuma daļa bija beigusies. Taču palika pati grūtākā — ceļojums pa sauszemi.

Agri no rīta Ihtiandrs izpeldēja 410 pilsētas trokšņainās ostas uz neapdzīvotu vietu, piesardzīgi palūkojās visapkārt un izkāpa krastā. Viņš noņēma brilles un cimdus, ieraka tos piekrastes smiltīs, izžāvēja saulē uzvalku un apģērbās. Saburzītajās drēbēs viņš izskatījās pēc klaidoņa, bet par to viņš nedomāja.

Ihtiandrs soļoja līdztekus labajam krastam, kā Olsens bija norādījis, iztaujādams ceļā zvejniekus, kur atrodas Pedro Zuritas hasienda «Doloresa».

Zvejnieki ar aizdomām noskatījās uz viņu un noliedzoši kratīja galvu. Tā pagāja stunda pēc stundas, tveice aizvien pastiprinājās, bet meklēšanai nebija nekādu panākumu. Zemes virsū Ihtiandrs nepavisam neprata atrast ceļu svešā apvidū. Svelme viņu nogurdināja, galva reiba, un viņš nespēja neko lāgā aptvert.

Lai atspirdzinātos, Ihtiandrs vairākas reizes izģērbās un ienira ūdenī.

Beidzot ap pulksten četriem pēc pusdienas viņam palaimējās sastapt vecu zemnieku, pēc izskata algādzi. Noklausījies Ihtiandrā, vecais palocīja galvu un teica:

—   Ej tāpat vien uz priekšu, cauri tīrumiem. Nonāksi līdz lielam dīķim, pāriesi pāri tiltiņam, uzkāpsi pakalniņā, un turpat būs tava ūsainā donna Doloresa.

—   Kāpēc ūsainā? «Doloresa» taču ir hasienda.

—   Pareizi, bet veco hasiendas saimnieci arī sauc par Doloresu. Doloresa ir Pedro Zuritas māte. Resna, ūsaina vecene^ Nedomā nolīgt pie viņas darbā — dzīvu zemē iedzīs. īsta ragana. Stāsta, ka Zurita pārvedis jaunu sievu. Tai nu dzīves nebūs, vīramāte nories, — valodīgais vīrs stāstīja.

«Viņš runā par Gutiēri,» Ihtiandrs noprata.

—   Vai vēl tālu? — viņš jautāja.

—  Vakarā būsi klāt, — vecais atbildēja, pamezdams skatienu uz sauli.

Pateicies vecajam, Ihtiandrs sāka ātri solot pa ceļu garām kviešu un kukurūzas laukiem. No ātrā gājiena viņš sāka nogurt. Ceļš stiepās kā bezgalīga, balta lente. Kviešu laukus nomainīja ganības ar garu, leknu zāli; tanīs ganījās aitu bari.

Ihtiandram zuda spēki, pieauga skaudrās sāpes sānos. Mocīja slāpes. Tuvumā ne lāses ūdens. «Bijis nu ātrāk dīķis!» viņš domaja. Viņa vaigi un acis bija iekritušas, viņš smagi elpoja. Gribējās ēst. Bet kur te ņemt ko ēdamu? Tālu pļavā ganījās aitu bars, ko sargāja gans un suņi. Pāri mūra žogam nokarājās persiku un apelsīnu zari ar nobriedušiem augļiem. Te nav tas, kas okeānā. Te viss svešs, viss sadalīts, viss norobežots, viss apsargāts. Tikai putni ir brīvi, nepieder nevienam, tie laidelējas un klaigā virs ceļa. Bet tos nevar noķert. Un vai drīkst vispār tos ķert? Iespējams, ka arī tie kādam pieder. Te viegli nomirt aiz bada un slāpēm starp šiem baseiniem, dārziem un ganāmpulkiem.

Pretī Ihtiandram nāca resns vīrs, rokas salicis uz muguras, baltā formas tērpā ar spožām pogām, baltu cepuri galvā, ar revolvera maksti pie jostas.

—  Sakiet, — vai tālu vēl līdz hasiendai «Doloresa»? — jautāja Ihtiandrs.

Resnais vīrs ar aizdomām vēroja Ihtiandru.

—   Kas tev tur vajadzīgs? No kurienes tu nāc?

—   No Buenosairesas.

Cilvēks formas tērpā sāka ausīties.

—   Man te kāds jāsatiek, — Ihtiandrs piebilda.

—   Izstiep rokas, — resnais vīrs pavēlēja.

Tas pārsteidza Ihtiandru, bet, nedomādams neko ļaunu, viņš paklausīja. Resnais izvilka no kabatas «rokassprādzes» (roku važas) un zibenīgi saslēdza Ihtiandram rokas.

—  Tas bija labs tvēriens, — vīrs ar spožajām pogām nomurmināja un, piegrūdis Ihtiandram pie sāniem, uzsauca:

—   Ej! Es tevi aizvedīšu uz «Doloresu».

—   Kāpēc jūs mani saslēdzāt? — Ihtiandrs neizpratnē vaicāja, cilādams rokas un pētīdams «rokassprādzes».

—   Nepļāpā tukšu! — bargi uzbrēca resnis. — Nu, pieliec soli!

Ihtiandrs, nokāris galvu, steberēja pa ceļu uz priekšu. Labi vēl, ka viņam nelika iet atpakaļ. Jauneklis nesaprata, kas ar viņu notiek. Viņš nezināja, ka pagājušo nakti tuvīnajā fermā izdarīta slepkavība un laupīšana un tagad policija meklē noziedzniekus. Viņam arī neienāca prātā, ka savā saburzītajā uzvalkā izskatās visai aizdomīgs. Ihtiandra nenoteiktā atbilde par gājiena mērķi galīgi izšķīra viņa likteni.

Policists arestēja Ihtiandru un tagad veda uz tuvāko ciematu, lai nosūtītu uz Parānas cietumu.

Ihtiandrs saprata tikai vienu: viņam laupīta brīvība, un ceļojumam radies nepatīkams kavēklis. Viņš nolēma pie pirmās izdevības atgūt brīvību par katru cenu.

Resnais policists, apmierināts ar veiksmi, iesmēķēja garu cigāru. Viņš soļoja aiz Ihtiandra, apveltīdams to ar dūmu mutuļiem. Ihtiandrs slāpa vai nost.

—   Vai nevar aizturēt dūmus, man grūti elpot, — viņš atskatīdamies sacīja pavadonim.

—   Ko? Tu negribi, ka es smēķēju? Ha-ha-ha! — Policists sāka smieties, viņa seja savilkās vienās grumbās. — Kāds smalks putns, ko tu neteiksi! — Un, iepūtis veselu dūmu mākoni jauneklim sejā, viņš uzbrēca: — Pieliec soli!

Jauneklis paklausīja.

Beidzot Ihtiandrs ieraudzīja dīķi ar šauru tiltu un neviļus paātrināja gaitu.

—   Labāk nesteidzies pie savas Doloresas! — resnais uzsauca.

Viņi uzgāja uz tilta. Tilta vidū Ihtiandrs pēkšņi pārliecās pār margām un ielēca ūdenī.

Policists nekādi negaidīja tādu rīcību no cilvēka, kuram rokas saslēgtas dzelžos.

Toties Ihtiandrs nebija gaidījis no resnā vīra to, ko tas izdarīja nākamajā mirklī. Policists ielēca ūdenī pakaļ Ihtiandram, — viņš baidījās, ka noziedznieks var noslīkt. Policists gribēja nogādāt viņu cietumā dzīvu: arestētais, kas noslīcis ar saslēgtām rokām, var sagādāt daudz nepatikšanu. Policists tik ātri sekoja Ihtiandram, ka paspēja sagrābt viņu aiz matiem un nelaida vaļā. Tad Ihtiandrs, riskēdams pazaudēt matus, novilka policistu dibenā. Drīz vien viņš manīja, ka policista roka atlaižas un atbrīvo matus. Ihtiandrs atpeldēja dažus metrus sānis un paskatījās ārā no ūdens, lai redzētu, vai policists jau izniris. Tas ķepurojās ūdens virsū un, pamanījis Ihtiandra galvu, sāka saukt:

—   Tu noslīksi, nelieti! Peldi šurp pie manis!

«Tā ir laba ideja,» Ihtiandrs nodomāja un pēkšņi iebrēcās:

—   Palīgā! Slīkstu, — un nolaidās dibenā.

Cauri ūdenim viņš vēroja policistu, kā tas nira un meklēja viņu. Beidzot policists izpeldēja krastā, redzams, zaudējis cerību atrast Ihtiandru.

Ihtiandrs domāja, ka policists tūliņ ies projām, bet tas nenotika. Policists bija nolēmis palikt pie līķa, kamēr ieradīsies izmeklēšanas orgāni. Tas,ka slīkonis guļ dīķa dibenā, stāvokli negrozīja.

Tobrīd pār tiltu jāja zemnieks uz maisiem apkrauta mūļa. Policists pavēlēja zemniekam nomest maisus un aizvest zīmīti uz tuvāko policijas iecirkni. Lieta pieņēma Ihtiandram nelabvēlīgu virzienu. Turklāt dīķī mājoja dēles. Tās piesūcās Ihtiandram pie miesas, un viņš nespēja vien raut tās nost. Tas bija jādara piesardzīgi, lai nesakustinātu stāvošo ūdeni un nepievērstu policista uzmanību.

Pēc pusstundas zemnieks atgriezās, pameta ar roku uz ceļa pusi, uzkrāva savus maisus mūlim uz muguras un steigšus jāja projām. Pēc minūtēm piecām krastam tuvojās trīs policisti. Divi nesa uz galvas vieglu laivu, trešais ķeksi un airi.

Laivu nolaida ūdenī, un sāka meklēt slīkoni. Ihtiandrs no tā nebaidijas. Viņam tā bija gandrīz vai rotaļa — viņš tikai pārgāja no vjenas vietas uz otru. Visu dīķa dibenu rūpīgi pārmeklēja ar ķeksi, tomēr slīkoni neatrada.

Policists, kas bija arestējis Ihtiandru, izbrīnā plātīja rokas. Ihtiandru tas pat smīdināja. Tomēr drīz vien viņam sāka klāties bēdīgi. Policisti bija sacēluši ar ķeksi no dīķa dibena dūņu mākoņus, ūdens saduļķojās. Nu Ihtiandrs neko vairs nevarēja saredzēt izstieptas rokas atstatumā, un tas jau kļuva bīstami. Bet galvenais — ar žaunām bija grūti elpot šai ar skābekli nabagajā ūdenī. Un tad vēl šie dūņu mākoņi!

Ihtiandrs smaka nost un juta, ka žaunas svilst aizvien stiprāk. Ilgāk ciest nebija iespējams. Viņam neviļus izlauzās vaids, vairāki gaisa burbulīši izskrēja no mutes. Ko lai dara? Jāpamet dīķis — citas izejas nav. Vajadzēja iet krastā, lai notiek kas notikdams. Zināms, viņu tūliņ saķers, varbūt pat piekaus un aizsūtīs uz cietumu. Bet viss vienalga. Ihtiandrs grīļodamies brida uz seklāku vietu un pacēla galvu virs ūdens.

—   A-a-a-ā! — nelabā balsī iebrēcās policists, mezdamies pāri laivas malai ūdenī, lai ātrāk sasniegtu krastu.

—   Jēzus Marija! O-o! — iekliedzās otrs, atkrizdams laivas dibenā.

Abi krastmalā palikušie policisti skaitīja lūgšanas. Bāli un drebēdami aiz bailēm, viņi centās paslēpties viens aiz otra.

Ihtiandrs nebija to gaidījis un uzreiz nesaprata viņu baiļu cēloni. Tad viņš atcerējās, ka spānieši ir ļoti reliģiozi un māņticīgi. Droši vien policisti domāja, ka redz savā priekšā kādu viņpasaules radījumu. Ihtiandrs nolēma sabiedēt viņus vēl vairāk: viņš atņirdza zobus, pārgrieza acis, ieaurojās briesmīgā balsī, lēni brizdams uz krasta pusi, tad tīšuprāt lēni izgāja uz ceļa un nosvērtā solī devās projām.

Neviens policists ij nepakustējās, lai aizturētu Ihtiandru. Māņticīgās šausmas, bailes no rēgiem neļāva viņiem izpildīt dienesta pienākumu.

TAS IR «JŪRAS VELNS»!

Pedro Zuritas māte Doloresa bija resna, izblīdusi vecene ar kāsim līdzīgu degunu un smailu zodu. Biezās Osas piešķīra viņas sejai dīvainu un nepievilcīgu izskatu. Sī sievietei neparastā rota arī bija par cēloni, kāpēc visā novadā viņu dēvēja «ūsainā Doloresa».

Kad dēls ieradās ar jauno sievu, vecene nekautri noskatīja Gutiēri no galvas līdz kājām, Doloresa vispirms mēdza cilvēkos meklēt trūkumus. Gutiēres skaistums pārsteidza veceni, kaut viņa to neizrādīja. Bet tāda jau bija ūsainā Doloresa: apdomājusies virtuvē, viņa nosprieda, ka pats Gutiēres skaistums ir trūkums, v Palikusi divatā ar dēlu, vecene neatzinīgi nogrozīja galvu un noteica:

—   Skaista! Pat pārāk skaista! — Un nopūtusies piemetināja: — Gan tu iedzīvosies nepatikšanās ar tādu skaistuli … Jā. Labāk būtu apprecējis spānieti. — Mirkli padomājusi, viņa turpināja: — Un lepna arī. Rokas tik mīkstas un maigas — īsta baltrocīte.

—   Izdresēsim, — Pedro atbildēja un iedziļinājās saimniecības rēķinos.

Doloresa nožāvājās un, lai netraucētu dēlu, izgāja dārzā baudīt vakara dzestrumu. Viņai patika pasapņot mēnesnīcā.

Mimozas piepildīja dārzu ar patīkamu aromātu. Baltās lilijas vizēja mēness staros. Tikko manāmi līgojās lauru un gumijkoku lapas.

Doloresa atsēdās uz sola starp mirtēm un iegrima savos sapņos: kā viņa piepirks klāt jaunu zemes gabalu, sāks audzināt smalkvilnas aitas, uzcels jaunus šķūņus.

—   Sasodītie! — vecene pikti iesaucās, iesizdama sev pa vaigu. — Tie moskīti cilvēkam neļauj pat mierīgi pasēdēt.

Nemanot mākoņi aizklāja debesis, un viss dārzs iegrima krēslā. Apvārsnī skaidrāk iezīmējās gaišzila svītra — Parānas pilsētas uguņu atspulgs.

Pēkšņi virs zemā mūra žoga Doloresa ieraudzīja cilvēka galvu. Kāds pacēla važās saslēgtas rokas un pārlēca žogam pāri.

Vecene nobijās. «Dārzā ielavījies katordznieks,» viņa nodomāja. Viņa gribēja kliegt, bet nevarēja, mēģināja piecelties un bēgt, bet kājas neklausīja. Sēdēdama uz sola, viņa vēroja svešinieku.

Važās sakaltais cilvēks, piesardzīgi soļodams starp krūmiem, tuvojās namam un ieskatījās logos.

Un piepeši — vai viņa būtu pārklausījusies? — katordznieks klusu sauca:

—   Gutiēre!

«Skat, ko dara skaistums! Skat, ar ko viņa pazīstama! Šī skaistule vēl nogalinās mūs ar dēlu, aplaupīs hasiendu un aizbēgs ar katordznieku,» Doloresa domāja.

Veceni piepeši sagrāba dziļš naids pret vedeklu un rūgts, ļauns prieks. Šīs jūtas deva viņai spēku. Viņa uzlēca kājās un iesteidzās namā.

—  Ātrāk! — viņa čukstēdama uzrunāja dēlu. — Dārzā iezadzies katordznieks. Viņš sauc Gutiēri.

Pedro izmetās ārā tādā steigā, it kā nams jau būtu liesmas, paķēra lāpstu, kas gulēja uz celiņa, un apskrēja ap namu.

Pie sienas stāvēja svešinieks netīrās, saburzītās drēbēs ar važās saslēgtām rokām un skatījās logā.

—   Nolādēts! — nomurmināja Zurita un trieca ar lāpstu jauneklim pa galvu. Jauneklis pakrita, neizdvesis nevienas skaņas.

—   Gatavs… — Zurita klusu noteica.

—   Gatavs, — apstiprināja Doloresa tādā balsī, it kā dēls nupat būtu saminis indīgu skorpionu.

Zurita uzmeta mātei jautājošu skatienu.

—   Kur viņu liksim?

—   Dīķī, — vecene norādīja. — Dīķis ir dziļš.

—   Uzpeldēs virs ūdens.

—   Piesiesim akmeni. Es tūliņ…

Doloresa ieskrēja namā un steigšus sāka meklēt maisu, kur varētu iebāzt nosistā līķi. Taču jau no rīta viņa bija visus maisus ar kviešiem aizsūtījusi uz dzirnavām. Tad viņa paķēra spilvendrēbi un garu auklu.

—   Maisu nav, — viņa sacīja dēlam. — Se, ieliec spilvendrēbē akmeņus un piesien ar auklu pie važām …

Zurita piekrītoši pamāja, uzvēla līķi uz pleciem un stiepa uz dārza viņu galu, uz nelielu dīķi.

—   Nenotriep drēbes, — Doloresa čukstēja, steberēdama dēlam nopakaļ ar spilvendrēbi un auklu.

—   Izmazgāsi, — Pedro atbildēja, tomēr nolaida jaunekļa galvu zemāk, lai asinis tecētu zālē.

Pie dīķa Zurita ātri piebāza spilvendrēbi ar akmeņiem, cieši piesēja pie jaunekļa rokām un iemeta ķermeni dīķī.

—   Nu jāiet pārģērbties. — Pedro paskatījās uz debesīm. — Lietus taisās. Tas līdz rītam noskalos visas asiņainās pēdas.

—   Bet vai dīķī… ūdens nepaliks sarkans no asinīm? — ūsainā Doloresa iejautājās.

—   Nē jel! Tas ir caurteces dīķis… O-o, nolādētā! — Zurita nosēcās, iedams uz māju un padraudēdams ar dūri kādam logam.

—   Tā jau ir ar to skaistumu! — vecene činkstēja, kuldamās dēlam nopakaļ.

Gutiērei bija ierādīta istaba augšstāvā. Viņa tonakt nevarēja iemigt. Gaiss bija smacīgs, moskīti nedeva miera. Skumjas domas mācās virsū. Gutiēre nespēja aizmirst Ihtiandru un viņa nāvi. Vīru viņa nemīlēja, vīramāte modināja riebumu. Un ar šo ūsaino veceni vajadzēs kopā dzīvot…

Tonakt Gutiēre šķitās dzirdam Ihtiandra balsi. Viņš sauca Gutiēri vārdā. No dārza atskanēja čaboņa un apspiesti čuksti. Gutiēre nosprieda, ka šonakt tik un tā neizdosies aizmigt, un izgāja dārzā.

Saule vēl nebija uzlēkusi. Dārzs bija iegrimis agrīnā rīta krēslā. Mākoņi izklīduši. Zālē un uz kokiem laistījās bagātīga rasa. Vieglā rītatērpā, basām kājām Gutiēre brida pa zāli. Pēkšņi viņa apstājās un sāka vērīgi aplūkot zemi. Uz celiņa pie viņas loga smiltis bija notraipītas asinīm. Turpat mētājās asiņaina lāpsta.

Nakti te izdarīts kāds noziegums. Kur tad citādi varēja rasties šīs asiņainās pēdas?

Gutiēre neapzinoties sāka iet pa pēdām, un tās noveda viņu pie dīķa.

Bailīgi ielūkodamās zaļganajā ūdenī, viņa domāja, vai tikai šai dīķī nav paslēptas nozieguma pēdas. No zaļganā ūdens viņā vērās Ihtiandra seja. Deniņos āda bija pāršķelta. Sejā izpaudās ciešanas un reizē prieks.

Gutiēre lūkojās, acu nenolaizdama, noslīkušā Ihtiandra sejā. Vai viņa patiešām zaudējusi prātu?

Gutiēre gribēja bēgt, taču nespēja atraut acu no slīkoņa.

Bet Ihtiandra seja lēnām pacēlās virs ūdens. Tā jau parādījās virs līmeņa, sašūpojot rāmo ūdeni. Ihtiandrs izstiepa pretī Gutiērei saslēgtās rokas un ar bālu smaidu sacīja, pirmo reizi uzrunādams viņu ar «tu»:

—   Gutiēre! Mana dārgā! Beidzot es esmu pie tevis, Gutiēre… — viņš nepabeidza, jo Gutiēre saķēra galvu un bailēs iekliedzās:

—   Pazūdi! Izgaisti, nelaimīgais rēgs! Es taču zinu, ka tu esi miris. Kāpēc tu man parādies?

—   Nē, nē, Gutiēre, es neesmu miris, — rēgs steigšus attrauca, — es nenoslīku. Piedod man … es tev noslēpu … Pats nezinu, kāpēc tā darīju… Neej projām, uzklausi mani. Es esmu dzīvs — pieskaries pie manām rokām…

Jauneklis stiepa viņai pretī saslēgtās rokas. Gutiēre stingi raudzījās viņā.

—   Nebaidies, es patiešām esmu dzīvs… Es varu dzīvot zem ūdens. Es neesmu tāds kā citi cilvēki. Es viens varu dzīvot zem ūdens. Es toreiz nenoslīku, kad ielēcu jūrā. Es ielēcu tāpēc, ka man bija grūti elpot uz sauszemes.

Ihtiandrs sagrīļojās un turpināja tikpat steidzīgi un nesakarīgi:

—   Es tevi meklēju, Gutiēre. Šonakt tavs vīrs iesita man pa galvu, kad es piegāju pie tava loga, un iemeta mani dīķī. Ūdenī es atžilbu. Man izdevās atraisīt maisu ar akmeņiem, bet to, — Ihtiandrs norādīja uz važām, — es nepratu noņemt.

Gutiēre sāka ticēt, ka viņas priekšā nav rēgs, bet dzīvs cilvēks.

—   Bet kāpēc jums saslēgtas rokas?

—   To es tev vēlāk pastāstīšu… Bēgsim projām, Gutiēre. Mēs paslēpsimies pie mana tēva, tur mūs neviens neatradīs … Un mēs dzīvosim kopā. Nu, ņem taču mani aiz rokas, Gutiēre… Olsens sacīja, ka mani saucot par «jūras velnu», bet es tomēr esmu cilvēks. Kāpēc tu baidies no manis?

Ihtiandrs iznāca no dīķa, viss vienā dumbrā. Viņš nespēkā noslīga zālē. Gutiērenoliecās pie viņa un beidzot satvēra viņa roku.

—   Manu nabaga zēn, — viņa sacīja.

—   Kāda patīkama sastapšanās! — atskanēja zobgalīga balss.

Viņi atskatījās un ieraudzīja Zuritu.

Zurita, tāpat kā Gutiēre, nebija varējis šonakt iemigt. Viņš, izdzirdis Gutiēres iekliegšanos, bija iznācis dārzā un noklausījies visu sarunu. Kad Pedro uzzināja, ka viņa priekšā «jūras velns», kuru viņš tik ilgi un nesekmīgi medījis, viņš nopriecājās un tūliņ nolēma aizvest Ihtiandru uz «Medūzu». Taču apsvēris viņš nolēma rīkoties citādi.

—   Jums, Ihtiandr, neizdosies aizvest Gutiēri pie doktora Salvatora, jo Gutiēre ir mana sieva. Un diezin vai jūs pats atgriezīsieties pie sava tēva. Jūs meklē policija.

—   Bet es neko neesmu darījis! — Ihtiandrs izsaucās.

—   Nevainīgus cilvēkus policija neizrotā ar šādām «rokassprādzēm». Un, ja jūs esat nokļuvis manās rokās, tad mans pienākums nodot jūs policijai.

—   Vai tiešām jūs to darīsiet? — Gutiēre sašutumā iesaucās.

—   Tā tikai vēl trūka, lai viņš palaistu brīvā katordzniekus! — sarunā iejaucās pienākusī Doloresa. — Un vēl par ko? Par to, ka šis slepkavnieks glūn zem svešiem logiem un grib nolaupīt citu sievas?

Gutiēre piegāja pie vīra, saņēma viņu aiz rokas un mīļi lūdza:

—   Atlaidiet viņu. Es jūs lūdzu. Es neesmu vainīga jusu priekšā …

Doloresa, sabijusies, ka dēls varētu piekāpties, sāka vēcināt rokas un saukt:

—   Neklausies, Pedro!

—  Ja sieviete lūdz, tad es esmu bezspēcīgs, — Zurita galanti atbildēja. — Es piekritu.

—   Vēl nav lāgā paspējis apprecēties, kad jau nokļuvis zem sievas tupeles, — vecene kurnēja.

—   Pagaidi, māt. Mes pārvīlēsim jūsu dzelžus, jaunais cilvēk, pārģērbsim jūs pieklājīgākās drēbēs un nogādāsim uz «Medūzu». Riodelaplatā jūs varēsiet mesties pār bortu un peldēt, uz kurieni gribat. Bet es atbrīvošu jūs tikai ar vienu noteikumu: jums jaaizmirst Gutiēre. Un tevi, Gutiere, es ņemšu līdzi. Tā būs drošāk.

—   Jūs esat labaks, nekā es domāju, — Gutiēre izjusti noteica.

Zurita pašapmierināts uzgrieza ūsas un palocījās pret sievu.

Doloresa labi pazina savu dēlu, — viņa ātri noprata, ka tam kāda viltība prātā. Bet, lai atbalstītu dēla spēli, viņa izgudrēm pikti norūca:

—   Apburusi tevi, vai? Sēdi nu zem tupeles!

PILNU GAITU!

—   Rīt pārbrauc Salvators. Drudzis mani aizkavēja, bet mums abiem par daudz ko jaaprunajas, — Kristo sacīja Baltazaram. Viņi sēdēja Baltazara veikalā. — Klausies, brāl, klausies uzmanīgi un nepārtrauc mani, lai es neaizmirstu, par ko man jāstāsta.

Kristo mirkli klusēja, sakopodams domas, un tad turpināja:

—   Mēs abi esam daudz pūlējušies Zuritas labā. Viņš ir daudz bagātāks par mums, bet grib būt bagātāks par sevi. Viņš grib noķert «jūras velnu»…

Baltazars sakustējās.

—   Klusu, brāl, klusu, citādi es aizmirsīšu, ko gribēju teikt. Zurita grib, lai «jūras velns» vergotu viņam. Bet vai tu zini, kas ir «jūras velns»? Tas ir dārgums.

Tā ir neizsmeļama bagātība. «Jūras velns» var savākt jūras dibenā pērles — daudz skaistu pērju. Bet «jūras velns» var izcelt no jūras dzīlēm ne tikai pērles vien — jūrā ir daudz nogrimušu kuģu ar neskaitāmiem dārgumiem. Viņš var tos iegūt mums. Es saku — mums, nevis Zuritam. Un vai tu zini, brāl, ka Ihtiandrs mīl Gutiēri?

Baltazars gribēja ko sacīt, bet Kristo nelaida viņu pie vārda.

—   Nerunā un klausies. Es nevaru runāt, ja mani pārtrauc. Jā, Ihtiandrs mīl Gutiēri. No manis neko nevar noslēpt. Kad es to uzzināju, es sacīju: «Labi. Lai Ihtiandrs vēl stiprāk iemīl Gutiēri. Viņš būs labāks vīrs un znots nekā Zurita.» Un Gutiēre mīl Ihtiandru. Es sekoju viņiem, bet netraucēju Ihtiandru. Lai satiekas.

Baltazars nopūtās, bet nepārtrauca stāstītāju.

—   Tas vēl nav viss, brāl. Klausies tālāk. Es gribu tev atgādināt, kas notika pirms daudziem gadiem. Es pavadīju tavu sievu — tas bija pirms gadiem divdesmit, kad viņa griezās atpakaļ no piederīgajiem. Atceries, viņa brauca uz kalniem apbedīt savu māti. Ceļā tava sieva nomira dzemdībās. Nomira arī bērns. Toreiz es tev nepateicu visu, jo negribēju tevi apbēdināt. Tagad es pateikšu. Tava sieva nomira ceļā, bet bērns palika dzīvs, kaut bija loti vārgs. Tas notika kādā indiāņu ciemā. Veca indiāniete man pateica, ka netālu no viņiem dzīvojot liels brīnumdaris, dievs Salvators…

Baltazars sāka ausīties.

—   Un viņa ieteica man aiznest bērnu pie Salvatora, lai tas paglābj mazuli no nāves. Es paklausīju labam padomam un aiznesu bērnu Salvatoram. «Glābiet viņu,» es teicu. Salvators paņēma zēnu, aplūkoja viņu, pakratīja galvu un sacīja: «Grūti būs viņu glābt.» Un aiznesa. Es gaidīju līdz vakaram. Vakarā iznāca nēģeris un pavēstīja, ka bērns miris. Tad es devos projām.

—   Redzi, — Kristo turpināja, — Salvators lika nēģerim pateikt, ka bērns ir miris. Jaunpiedzimušajam bērnam, tavam dēlam, es ievēroju uz pleca dzimumzīmi. Es labi atceros, kāda šī dzimumzīme izskatījās. — Mirkli klusējis, Kristo runāja tālāk: —ļ Nesen kāds bija ievainojis Ihtiandru kaklā. Pārsienot brūci, es attaisīju viņa zvīņu tērpa apkakli un ieraudzīju tādu pašu dzimumzīmi kā toreiz tavam dēlam.

Baltazars pavērās Kristo plati ieplestām acīm un uztraukts jautāja:

—   Tu domā, ka Ihtiandrs ir mans dēls?

—   Klusu, brāl, klusu un klausies. Jā, es tā domāju. Es domāju, ka Salvators nav teicis man patiesību. Tavs dēls nav miris un Salvators iztaisījis no viņa «jūras velnu».

—   O-o! — Baltazars iebrēcās, nespēdams valdīties. — Kā viņš to drīkstēja! Es nositīšu Salvatoru pats ar savām rokām!

—   Klusu! Salvators stiprāks par tevi. Un bez tam var jau būt, ka esmu maldījies. Pagājuši divdesmit gadi. Dzimumzīme uz kakla var būt arī citiem cilvēkiem. Varbūt Ihtiandrs ir tavs dēls, bet var būt, ka nav. Te jārīkojas piesardzīgi. Tu iesi pie Salvatora un teiksi, ka Ihtiandrs ir tavs dēls. Es būšu tavs liecinieks. Tu pieprasīsi, lai Salvators atdod tev dēlu. Un, ja neatdos, tad tu teiksi, ka iesūdzēsi viņu tiesā par to, ka viņš kropļo bērnus. No tā viņam būs bail. Un, ja tas nepalīdzēs, tad griezīsimies tiesā. Ja mums tiesā neizdosies pierādīt, ka Ihtiandrs ir tavs dēls, tad vismaz viņš apprecēs Gutiēri; Gutiēre ir taču tava audžumeita. Tu toreiz tā skumi pēc sievas un dēla, un tad es tev pagādāju šo bārenīti Gutiēri …

Baltazars uzlēca kājās. Viņš tagad skraidīja pa veikalu, uzgrūzdamies uz krabjiem un gliemežnīcām.

—   Mans dēls! Mans dēls! Ak, kāda nelaime!

—   Kāpēc nelaime? — Kristo brīnījās.

—   Es tevi nepārtraucu un uzmanīgi klausījos, tagad uzklausi mani. Kamēr tu slimoji ar drudzi, Gutiēre izgaja par sievu pie Pedro Zuritas.

5ī jaunā vēsts pārsteidza Kristo.

—   Un Ihtiandrs… mans nabaga dēls… — Baltazars nokāra galvu. — Ihtiandrs atrodas Zuritas rokās!

—   Nevar būt!

—   Jā, jā. Ihtiandrs atrodas uz «Medūzas». Šorīt pie manis atnāca Zurita Viņš smējās par mums, ņirgājās un lamāja mūs. Viņš apgalvoja, ka mēs esot viņu krāpuši. Padomā vien, viņš pats bez mūsu palīdzības notvēris Ihtiandru! Tagad viņš mums neko neatlīdzinās.

Un es arī pats neņemtu naudu no viņa. Vai tad var pārdot pats savu dēlu?

Baltaza rs bija izmisuma. Kristo nopeldams vēroja brāli. Tagad vajadzēja rīkoties enerģiski, bet Baltazars drīzāk varēja kaitēt nekā palīdzēt. Pats Kristo diezin kā neticēja Ihtiandra radniecībai ar Baltazaru. Tiesa, Kristo bija redzējis jaunpiedzimušajam dzimumzīmi, bet vai tad tas ir neapstrīdams pierādījums? Ieraudzījis dzimumzīmi uz Ihtiandra kakla, Kristo bija nolēmis izmantot šo apstākli un iedzīvoties. Bet vai viņš varēja iedomāties, ka Baltazars tā izturēsies pret viņa stāstu? Toties Baltazara pavēstītās jaunās ziņas nobiedēja Kristo.

—   Tagad nav laika asarām. Jārīkojas. Salvators ierodas rīt agri. Esi vīrišķīgs. Gaidi mani, saulei lecot, uz mola. Jāglābj Ihtiandrs. Tikai pielūko, nestāsti Salvatoram, ka esi Ihtiandra tēvs. Uz kurieni devās Zurita?

—   Viņš neko nesacīja, bet es domāju, ka uz ziemeļiem. Zurita jau sen dzīrās braukt uz Panamas piekrasti.

Kristo pamāja ar galvu.

—   Iegaumē: rit pirms saules lēkta tev jābūt krastā. Sēdi un neej projām, kaut tev vajadzētu gaidīt līdz pašam vakaram.

Kristo steidzās uz mājām. Viņš visu nakti bija domājis par sastapšanos ar Salvatoru. Vajadzēja sevi attaisnot Salvatora acīs.

Salvators atbrauca rīta agrumā. Kristo ar sarūgtinātu un padevīgu seju sacīja, apsveicinājies ar doktoru

—   Mums notikusi nelaime… Es daudzkārt brīdināju Ihtiandru, lai viņš nepeld pa līci…

—   Kas viņam noticis? — Salvators nepacietīgi pārtrauca.

—   Viņu nolaupījuši un aizveduši ar šoneri… Es…

Salvators saspieda Kristo plecu kā knaiblēs un cieši

ielūkojās viņam acīs. Tas ilga vienu mirkli, bet Kristo neviļus pārmainījās sejā no šā pārbaudošā skatiena. Salvators sadrūma, kaut ko nomurmināja un, atlaidis Kristo plecu, aši noteica:

—   Par to tu man vēlāk sīki izstāstīsi.

Salvators pasauca nēģeri, pateica tam dažus vārdus

Kristo nesaprotamā valodā un, pagriezies pret indiāni", pavēloši uzsauca:

—   Nāc man līdzi!

Ne atpūties, ne pārģērbies pēc ceļa, Salvators izgāja no mājas un strauji devās dārzā. Kristo tikko spēja izsoļot viņam līdzi. Pie trešās sienas viņus panāca divi nēģeri.

—   Es sargāju Ihtiandru kā uzticams suns, — Kristo runāja, aizelsdamies no ātrā gājiena. — Es neatkāpos no viņa ne soli… — Tomēr Salvators neklausījās. Doktors jau stāvēja pie baseina un nepacietīgi sita ar kāju, kamēr ūdens iztecēja slūžās, kas atvērās baseinā.

—   Nāc man līdzi, — Salvators atkal pavēlēja, kāpdams lejup pa akmens kāpnēm. Kristo un abi nēģeri sekoja pilnīgā tumsā. Salvators lēca pāri vairākiem kāpieniem uzreiz kā jau cilvēks, kas labi pazīst apakšzemes labirintu.

Nonācis apakšējā laukumiņā, Salvators nepagrieza ieslēdzēju kā viņreiz, bet, pataustījis tumsā ar roku, atvēra durvis labajā pusē un gāja tālāk pa tumšo gaiteni. Te nebija pakāpienu, un Salvators soļoja vēl ātrāk, neuzdedzinājis uguni.

«Ja nu es iegāžos kādos slazdos vai noslīkstu akā?» Kristo domāja, pūlēdamies tikt līdzi Salvatoram. Viņi gāja ilgi, un beidzot Kristo juta, ka grida slīpi sliecas lejup. Dažreiz Kristo likās, ka viņš dzird ūdeni klusi šļakstam. Beidzot gājēji apstājās. Salvators, kas bija gabalu priekšā, aizdedzināja uguni. Kristo redzēja, ka viņi atrodas lielā, ar ūdeni pilnā, garā zemūdens alā ar ovālu velvi. Sī velve, tālāk stiepdamās, pakāpeniski pazeminājās līdz pašam ūdenim. Pie akmens grīdas malas, uz kuras viņi stāvēja, Kristo ieraudzīja nelielu zemūdeni. Salvators, Kristo un abi nēģeri iesēdās tanī. Salvators iededzināja kajītē gaismu, viens nēģeris aizcirta lūku, otrs jau stradāja pie motora. Kristo juta, ka laiva notrīcēja, lēni pagriezās, nolaidās lejup un tikpat lēni virzījās uz priekšu. Pagāja ne vairāk par divām minūtēm, un viņi uzpeldēja. Salvators un Kristo izgāja uz tiltiņa. Kristo nekad nebija gadījies braukt zemūdenēs, taču šī laiva, kas tagad slīdēja pa okeāna līmeni, pārsteigtu pat kuģu būvētāju. Tā bija neparastas konstrukcijas un motors acīm redzot ar lielu jaudu. Tā ātri virzījās uz priekšu, kaut vēl nebija palaista pilnā gaitā.

—   Kurp devās Ihtiandra nolaupītāji?

—   Gar krastu uz ziemeļiem, — Kristo atbildēja. — Es iedrošināšos ieteikt jums paņemt līdzi manu brāli. Es viņu brīdināju, un viņš gaida mūs krastā.

—   Kāpēc?

—   Ihtiandru nolaupījis pērļu zvejnieks Zurita.

—   Kā tu to zini? — Salvators jautāja, aizdomu pilns.

—   Es izstāstīju brālim, kāds bija šoneris, kas notvēra Ihtiandru līcī, un brālis pazina Pedro Zuritas «Medūzu». Zurita droši vien nolaupījis Ihtiandru pērļu zvejošanai. Mans brālis Baltazars labi pazīst pērļu zvejas vietas. Viņš būs mums noderīgs.

Salvators mirkli padomāja.

—   Labi! Mēs paņemsim tavu brāli.

Baltazars gaidīja brāli uz mola. Laiva piegriezās pie krasta. Baltazars no krasta, pieri saraucis, sadrūmis skatījās uz Salvatoru, kurš bija atņēmis un izkropļojis viņa dēlu. Tomēr indiānis pieklājīgi palocījās pret Salvatoru un peldus sasniedza laivu.

—   Pilnu gaitu! — Salvators pavēlēja.

Salvators stāvēja uz kapteiņa tiltiņa un skadri lūkojās okeāna klaidā.

NEPARASTAIS GŪSTEKNIS

Zurita pārvīlēja roku dzelžus, kas saslēdza Ihtiandra rokas, iedeva viņam jaunas drēbes un atļāva paņemt līdzi smiltīs noglabātos cimdus un brilles. Bet, līdzko jauneklis uzkāpa uz «Medūzas» klāja, pēc Zuritas pavēles indiāņi viņu sagrāba un iesēdināja tilpnē. Pie Buenosairesas Zurita uz īsu laiciņu pieturēja, lai apgādātos ar proviantu. Viņš iegriezās pie Baltazara, palielījās ar saviem panākumiem un brauca tālāk līdztekus krastam uz Riodežaneiro pusi. Viņš bija iecerējis apbraukt ap Dienvidamerikas austrumu krastu un sākt meklēt pērles Karaību jūrā.

Gutiēri viņš novietoja kapteiņa kajītē. Zurita iegalvoja sievai, ka Ihtiandru palaidis brīvībā Riodelaplatas līcī. Taču šie meli drīz atklājās. Vakarā Gutiēre izdzirdēja kliedzienus un vaidus, kas skanēja tilpnē. Viņa pazina Ihtiandra balsi. Zurita tobrīd bija augšējā klājā. Gutiēre mēģināja izkļūt no kajites, bet durvis izrādījās aizslēgtas. Viņa sāka tās dauzīt ar dūrēm, bet neviens neatsaucās uz viņas kliedzieniem.

Zurita, izdzirdējis Ihtiandra kliedzienus, izgrūda spēcīgu lāstu, nonāca no kapteiņa tiltiņa un iegāja tilpnē kopā ar indiāņu matrozi. Tilpnē bija neparasti smacīgs gaiss un tumsa.

—   Ko tu brēc? — Zurita rupji uzprasīja.

—   Es … es smoku nost, — viņš izdzirdēja Ihtiandra balsi. — Es nevaru dzivot bez ūdens. Te ir tik smacīgi. Ielaidiet mani jūrā. Es nepārdzīvošu šo nakti.

Zurita aizcirta lūku un izgāja uz klāja.

«Ka vēl patiešām nenosmok,» viņš noraizējies nodomāja. Ihtiandra nāve bija pavisam nevēlama.

Pēc Zuritas pavēles tilpnē ienesa mucu un matroži salēja tur ūdeni.

—   Te tev būs vanna, — Zurita uzrunāja Ihtiandru. — Peldi! Rit es laidīšu tevi jūrā.

Ihtiandrs steigšus ienira mucā. Durvīs stāvēdami, indiāņu matroži neizpratnē lūkojās uz šādu peldēšanos. Viņi vēl nezināja, ka «Medūzas» gūsteknis ir «jūras velns».

—   Marš uz klāju! — Zurita viņiem uzbrēca.

Mucā nevarēja peldēt, tur nevarēja pat izslieties visā augumā. Ihtiandram nācās sarauties čokurā, lai ienirtu ūdenī. 5a[ mucā kādreiz bija glabājušies sālītas gaļas krājumi. Odens drīz vien piesūcās ar šo smaku, un Ihtiandrs nemaz nejutās daudz labāk kā smacīgajā tilpnē.

Pār jūru tolaik pūta spirgts dienvidaustrumu vējš, nesdams šoneri aizvien tālāk uz ziemeļiem.

Zurita ilgi stāvēja uz kapteiņa tiltiņa un tikai uz rīta pusi atgriežas kajītē. Viņš cerēja, ka sieva sen jau gulēs, bet viņa sēdēja pie šaurā galdiņa, atspiedusi galvu rokās. Vīram ienākot, Gutiēre piecēlās, un pie griestiem piekārtās, dziestošās lampas vārgajā gaismā Zurita ieraudzīja viņas nobālējušo, drūmo seju.

—   Jūs esat mani piekrāpis, — viņa dobji sacīja.

No sievas naidīgā skatiena Zurita nejutās visai omulīgi un, lai noslēptu negribēto samulsumu, smailēdams ūsas, atsaucās izgudrēm vaļīgā tonī:

—   Ihtiandrs vēlējās palikt uz «Medūzas», lai būtu tuvāk jums.

—   Jūs melojat! Jūs esat nekrietns, riebīgs cilvēks! Es jūs ienīstu! — Gutiēre pēkšņi izrāva no maksts lielu dunci, kas karājās pie sienas, un atvēzējās.

—   Oho! — Zurita noteica. Viņš strauji satvēra Gutiēri aiz rokas un saspieda tik stipri, ka Gutiēre izmeta nazi. Zurita ar kāju izspēra nazi no kajītes, palaida sievas roku vaļā un sacīja: — Tā būs labāk. Jūs esat ļoti uztraukusies. Iedzeriet glāzi ūdens.

Viņš izgāja no kajītes, noslēdza durvis un uzkāpa augšējā klājā.

Austrumi jau sārtojās, bet vieglie mākoņi, ko apspīdēja aiz apvāršņa noslēpusies saule, atgādināja ugunīgas mēles. Sāļais un spirgtais rīta vējš piepūta buras. Pār jūru lidoja kaijas, modri lūkodamās pēc zivīm, kuras draiskojās virs līmeņa.

Uzlēca saule. Zurita vēl vienmēr staigāja pa klāju, salicis rokas uz muguras.

—   Nekas, gan jau tikšu galā, — viņš noteica, domādams par Gutiēri.

Viņš skaļi nokomandēja matrožus ievilkt buras. «Medūza» noenkurota šūpojās viļņos.

—   Atnesiet ķēdi un atvediet cilvēku no tilpnes, — Zurita izrīkoja matrožus. Viņš gribēja iespējami ātrāk pārbaudīt Ihtiandra spējas pērļu zvejā. Turklāt Ihtiandrs atsvaidzināsies jūrā.

Parādījās Ihtiandrs divu indiāņu pavadībā. Viņš izskatījās noguris. Ihtiandrs pameta acis visapkārt. Viņš stāvēja pie bezanmasta. Tikai pāris soļu šķīra viņu no borta. Pēkšņi Ihtiandrs metās uz priekšu, pieskrēja pie borta un jau saliecās lēcienam, bet tai mirklī Zuritas smaga dure ķēra viņa galvu. Jauneklis pakrita uz klāja bez samaņas.

—   Nevajag steigties, — Zurita pamācoši piebilda.

Atskanēja dzelzs šķindas, matrozis pasniedza Zuritam garu, tievu ķēdi ar dzelzs stīpu galā.

Zurita apjoza ar šo stīpu bezsamaņā guļošo jaunekli, noslēdza jostu un sacīja matrožiem:

—   Nu, lejiet viņam ūdeni uz galvas.

Drīz vien jauneklis atjēdzās un neizpratnē palūkojās uz ķēdi.

—    Tā tu nevarēsi aizbēgt no manis, — Zurita paskaidroja. — Es tevi ielaidīšu jūrā. Tu meklēsi man gliemežnīcas. Jo vairāk pērleņu tu atradīsi, jo ilgāk varēsi uzturēties jūrā. Bet, ja tu negribēsi gādāt man pērlenes, tad ieslēgšu tevi tilpnē un tev būs jāsēž mucā. Skaidrs? Piekriti?

Ihtiandrs palocīja galvu.

Viņš būtu ar mieru sagādāt Zuritam visas pasaules bagātības, lai tikai varētu ienirt tīrajā jūras ūdenī.

Zurita, ķēdē piekaltais Ihtiandrs un matroži piegāja pie šonera borta. Gutiēres kajīte atradās šonera otrā pusē: Zurita negribēja, ka viņa redz pieķēdēto Ihtiandru.

Ihtiandru, piesietu ķēdē, ielaida jūrā. Ak, ja bijis iespējams pārraut šo ķēdi! Diemžēl, tā bija pārāk izturīga. Ihtiandrs padevās savam liktenim. Viņš sāka vākt kopā pērlenes un likt tās lielā maisā pie jostas. Dzelzs stīpa spieda sānus un apgrūtināja elpu. Un tomēr Ihtiandrs jutās gandrīz vai laimīgs pēc smacīgās tilpnes un smirdīgās mucas.

Matroži no kuģa borta izbrīnā vēroja neredzēto skatu. Pagāja viena minūte pēc otras, bet jūras dibenā nolaistais cilvēks ir nemaz nedomāja celties augšup. Sākumā vēl virspusē bija redzami ūdens burbulīši, bet tie drīz vien nozuda.

—    Lai mani aprij haizivs, ja viņam plaušās palikusi kaut kripatiņa gaisa. Redzams, viņš jūtas kā zivs ūdenī, — pārsteigts runāja vecs nirējs, ieskatīdamies dzīlē. Tur bija skaidri redzams jauneklis, kurš rāpoja pa smilti.

—   Varbūt tas ir pats «jūras velns», — klusu ieteicās kāds matrozis.

— Sā vai tā, bet kapteinis Zurita iedzīvojies vērtīgā mantā, — atsaucās stūrmanis. — Viens tāds nirējs atsver duci vīru.

Saule jau stāvēja dienvidos, kad Ihtiandrs paraustīja ķēdi, lai viņu velk augšā. Viņa maiss bija pilns ar pērlenēm. To vajadzēja iztukšot, lai varētu turpināt zveju.

Matroži ātri uzcēla uz klāja neparasto pērļu zvejnieku. Visiem gribējās drīzāk uzzināt, kāds ir loms.

Parasti pērleņu vākus atstāj vairākas dienas saulē, lai moluski sāktu trūdēt, tad vieglāk izņemt pērles, taču šoreiz matrožu un paša Zuritas nepacietība bija pārāk liela. Visi sāka vērt vaļā pērlenes ar nažiem.

Kad matroži beidza darbu, visi sāka skaļi čalot. Uz klāja valdīja neparasts uzbudinājums. Varbūt Ihtiandram bija laimējies atrast labu vietu, jo tas, ko viņš bija ieguvis pirmajā reizē, pārsniedza visas cerības. Starp pērlēm vairāki desmiti bija ļoti smagas, ar skaistu formu un maigās krāsās. Jau pirmais loms atnesa Zuritam veselu bagātību. Par vienu prāvu pērli varēja nopirkt jaunu, skaistu šoneri. Zurita bija ceļā uz miljoniem. Viņa sapņi bija piepildījušies.

Zurita redzēja, cik alkatīgi matroži skatās uz pērlēm. Tas viņam nepatika. Viņš pasteidzās sabērt pērles savā salmenīcā un sacīja:

—   Laiks brokastot. Tu, Ihtiandr, esi varens pērļu zvejnieks. Man ir viena brīva kajīte. Es tevi novietošu tur. Tur tev nebūs smacīgi. Un es pasūtīšu lielu cinka vannu, kaut gan varbūt tā tev nemaz nebūs vajadzīga, jo tu ik dienas nirsi jūrā. Protams, piesiets ķēdē, bet ko lai dara! Citādi tu aizpeldēsi pie saviem krabjiem un neatgriezīsies.

Ihtiandram negribējās runāt ar Zuritu, taču, ja jau viņš bija kļuvis par šā mantkārā vīra gūstekni, tad vajadzēja padomāt par ciešamiem apstākļiem.

—   Vanna ir labāka par smirdošu mucu, — viņš sacīja Zuritam, — bet jums vajadzēs bieži mainīt ūdeni, lai es nenosmoku.

—   Cik bieži?

—   Ik pēc pusstundas. Vēl labāk, ja visu laiku būtu tekošs ūdens.

—   Ehē, kā redzu, tev jau sekste gaisā! Tevi uzlielīja, un tu jau sāc uzstādīt prasības un niķoties.

—   Tie nav niķi, — jauneklis apvainojās. — Man … saprotiet taču, ja jūs ieliksiet lielu zivi spainī, tā ātri vien nobeigsies. Zivs elpo skābekli, kas atrodas ūdenī, bet es … es esmu ļoti liela zivs, — Ihtiandrs ar smaidu paskaidroja.

—   Par skābekli es neko nezinu, bet, ka zivis beidzas nost, ja tām nemaina ūdeni, to es labi zinu. Tev laikam būs taisnība. Bet, ja pieliktu vīrus, lai tie ar sūkņiem visu laiku pievada ūdeni tavā vannā, tad tas maksās pārāk dārgi, dārgāk nekā tavas pērles. Tā tu mani izputināsit

Ihtiandrs nezināja pērļu vērtību, nezināja arī to, ka Zurita maksā nirējiem un matrožiem grašus. Jauneklis noticēja Zuritas vārdiem un izsaucās:

—   Ja jums nav izdevīgi mani turēt, laidiet mani jūrā! — Un Ihtiandrs ar ilgām paskatījās uz okeānu.

—   Esi gan tu gudrinieks! — Zurita skaļi iesmējās.

—    Lūdzu, lūdzu! Es labprātīgi nesīšu šurp pērles. Es jau sen esmu savācis tādu kaudzi, — un Ihtiandrs parādīja ar roku no borta malas līdz ceļiem, — līdzenas, gludas, visas vienādas, katra pupas grauda lielumā. Es visu atdošu jums, tikai palaidiet mani brīvu.

Zuritam aizrāvās elpa.

—   Melo! — viņš noteica, pūlēdamies izlikties mierīgs.

—    Es nekad nevienam neesmu melojis, — Ihtiandrs saskaitās.

—   Kur tad atrodas tava bagātība? — Zurita jautāja, vairs neslēpdams uztraukumu.

—   Zemūdens alā. Neviens, izņemot Līdingu, nezina, kur tā ir.

—   Līdings? Kas tas ir?

—   Mans delfīns.

—   Ak tā! «Patiešām kāds murgs,» Zurita domāja. «Ja tas tiesa — un jādomā, ka viņš nemelo, — tad tas pārspēj visas manas cerības. Es būšu neaptverami bagāts. Rotšildi un Rokfelleri būs ubagi, salīdzinot ar mani. Bet jauneklim, liekas, var ticēt. Diezin vai patiešām nevajadzētu palaist viņu jūrā pret goda vārdu?»

Taču Zurita bija veikalnieks. Viņš nebija paradis ticēt kādam uz vārda. Viņš sāka apsvērt, kā labāk tikt klāt pie Ihtiandra bagātībām. Ja Ihtiandru lūgs Gutiēre, tad viņš noteikti neatsacīsies.

—    Iespējams, ka es tevi atbrīvoju, — Zurita sacīja, — bet vēl kādu laiku tev vajadzēs palikt pie manis. Jā.

Man ir savi iemesli tā rīkoties. Es domāju, tu pats nenožēlosi, ja vēl pakavēsies šeit. Un, kamēr tu esi mans viesis, kaut arī pret savu gribu, es parūpēšos, lai tev butu ērtāk. Varbūt vannas vietā, kura izmaksās pārāk dārgi, es tevi novietošu režģotā dzelzs krātiņā. Krātiņš tevi pasargās no haizivīm, un tanī mēs tevi ielaidīsim jūrā.

—   Jā, bet man nepieciešams uzturēties arī gaisā.

—   Nu, kas tur liels, mēs tevi laiku pa laikam pacelsim augšup. Tas izmaksās lētāk nekā sūknēt ūdeni vannā. Vārdu sakot,.visu nokārtosim, un tu būsi apmierināts.

Ihtiandru atkal novietoja tilpnē — vanna vēl nebija gatava. Zurita mazliet uztraucies atvēra kajītes durvis un, stāvēdams uz sliekšņa, rādīja Gutiērei salmenīcu ar pērlēm.

—   Es atceros savus solījumus, — viņš iesāka smaidīdams, — sieva mīl pērles, mīl dāvanas. Lai iegūtu daudz pērļu, tad vajag labu nirēju. Tāpēc es sagūstīju Ihtiandru. Paskaties, tas ir viena rīta loms.

Gutiēre uzmeta paviršu skatienu pērlēm. Ar lielām pūlēm viņa apspieda nevilšu izbrīnās saucienu. Taču Zurita pamanīja to un apmierināts iesmējās.

—    Tu būsi bagātākā sieviete visā Argentīnā un varbūt pat visā Amerikā. Tev būs viss. Es tev uzcelšu pili, kuru apskaudīs karaļi. Un tagad par nākotnes ķīlu pieņem no manis pusi šo pērļu.

—   Nē! Man nevajag nevienas no šīm pērlēm, kas iegūtas noziedzīgā ceļā, — Gutiēre skarbi attrauca. — Un, lūdzu, lieciet mani mierā.

Zurita bija apjucis un saniknots: tādu atbildi viņš nebija gaidījis.

—   Vēl tikai pāris vārdu. Vaijūs gribat, — lielākas cienības labad viņš atkal lietoja uzrunu «jūs», — lai es atbrīvoju Ihtiandru?

Gutiēre neuzticīgi paskatījās uz Zuritu, it kā vēlēdamās uzminēt, kāda jauna viltība viņam prātā.

—   Un tad? — viņa dzestri jautāja.

—    Ihtiandra liktenis ir jūsu rokās. Pietiks ar jūsu pavēli Ihtiandram, lai viņš atnes uz «Medūzu» pērles, kuras glabā kaut kur zemūdens alā, un es atlaidīšu «jūras velnu» uz visām četrām debess pusēm.

— Iegaumējiet labi, ko es jums teikšu. Es neticu nevienam jūsu vārdam. Jūs paņemsiet pērles un atkal pieķēdēsiet Ihtiandru. Tas ir tikpat skaidrs kā tas, ka es esmu paša melīgākā un nodevīgākā cilvēka sieva. Iegaumējiet to labi un nemēģiniet nekad iepīt mani savos tumšajos darījumos. Un vēlreiz — lūdzu, lieciet mani mierā.

Vairāk nebija ko runāt, un Zurita izgāja ārā. Savā kajītē viņš pārbēra pērles maisiņā, rūpīgi novietoja lādē, aizslēdza to un izgāja uz klāja. Ķīviņš ar sievu viņu diezin kā neuztrauca. Viņš domās redzēja sevi kā bagātu un cienītu vīru.

Izgājis uz kapteiņa tiltiņa, viņš aizsmēķēja cigāru. Domas par nākamo bagātību patīkami saviļņoja. Vienmēr modrs — viņš šoreiz nepamanīja, ka matroži, bariņos salasījušies, par kaut ko klusu apspriežas.

PAMESTĀ «MEDŪZA»

Zurita stāvēja pie borta, iepretim fokmastarn. Pēc stūrmaņa mājiena vairāki matroži reizē metās viņam klāt. Viņi nebija apbruņoti, toties viņu bija daudz. Taču uzveikt Zuritu nebija vis tik viegli. No mugurpuses viņā bija ieķērušies divi matroži. Zurita izrāvās no uzbrucējiem, atkāpās pāris soļu un visā spēkā atsviedās atpakaļ pret borta malu.

Ievaidoties matroži palaida vaļā savu upuri un pakrita uz klāja. Zurita izslējās un sāka atsist ar dūrēm jaunu ienaidnieku uzbrukumu. Viņš nekad nešķīrās no revolvera, bet šoreiz uzbrukums nāca tik negaidīts, ka Zurita nebija paspējis izvilkt revolveri no maksts. Viņš lēni kāpās uz fokmasta pusi un piepeši mērkaķa veiklībā sāka rāpties augšā pa vantīm.

Kāds matrozis nogrāba viņu aiz kājas, bet Zurita ar otru kāju iespēra viņam pa galvu, un apdullinātais matrozis pakrita uz klāja. Zurita paguva uzrāpties līdz marša burai un atsēdās tur, neganti lamādamies. Te viņš varēja justies zināmā drošībā. Viņš izvilka revolveri un uzsauca:

—   Pirmajam, kas iedrošināsies nākt pie manis, es sadragāšu galvu.

Matroži apakšā trokšņoja, apspriezdamies, kā rīkoties tālāk.

—   Kapteiņa kajītē ir bises! — sauca stūrmanis, pūlēdamies pārkliegt citus. — Iesim uzlauzt durvis!

Vairāki matroži devās uz lūku.

«Pagalam,» Zurita nodomāja, «nošaus!»

Viņš pameta acis uz jūru, meklēdams negaidītu palīdzību. Un, neticēdams pats sev, Zurita ieraudzīja, ka «Medūzai» neparastā ātrumā tuvojas zemūdene, šķeldama okeāna līmeni.

—   Kaut nu tā neienirtu ūdenī! — Zurita čukstēja. — Uz tiltiņa ir cilvēki. Vai tiešām tie mani nepamanīs un pabrauks garām?

—   Palīgā! Ātrāk! Slepkavas! — Zurita sāka kliegt visā spēkā.

Acīm redzot uz zemūdenes bija viņu pamanījuši. Laiva, nesamazinot ātrumu, nāca tieši uz «Medūzu».

No šonera lūkas jau parādījās apbruņotie matroži. Viņi izbira uz klāja un tagad neapņēmīgi apstājās. «Medūzai» tuvojās apbruņota zemūdene — acīm redzot militāra laiva. Nevar taču nogalināt Zuritu šādu nelūgtu liecinieku acu priekšā.

Zurita triumfēja. Taču viņa gaviles nebija ilgas. Kristo un Baltazars stāvēja uz tiltiņa un tiem blakus stalts vīrs ar plēsīga putna degunu un ērgļa skatienu. No zemūdens klāja viņš uzsauca:

—   Pedro Zurita! Jums nekavējoties jāizsniedz mums jūsu nolaupītais Ihtiandrs! Dodu jums piecas minūtes laika, jeb es nogremdēšu jūsu šoneri!

«Nodevēji!» Zurita nodomāja, nikni noraudzīdamies uz Kristo un Baltazaru. «Taču labāk pazaudēt Ihtiandru nekā savu galvu.»

—   Es viņu tūliņ atvedīšu, — Zurita atsaucās, kāpdams lejā pa vantim.

Matroži jau saprata, ka jāglābjas. Viņi aši laida lejā laivas vai metās ūdeni un peldēja uz krastu. Katrs rūpējās tikai par sevi.

Zurita noskrēja pa trapu savā kajītē, steigšus izņčhna maisiņu ar pērlēm, aizbāza aiz krekla, paķēra siksnas un Iaķatiņu. Jau nākamajā mirklī viņš atvēra Gutiēres kajītes durvis, pacēla sievu uz rokām un iznesa uz klāja.

—   Ihtiandrs nav gluži vesels. Jūs viņu atradīsiet kajītē, — Zurita ātrumā pateica, neizlaizdams Gutiēri no rokām. Viņš pieskrēja pie borta, iesēdināja Gutiēri laivā, nolaida to ūdenī un ielēca tanī pats. Tagad zemūdene nevarēja viņus vajāt: tuvāk krastam bija pārāk sekls. Bet Gutiēre jau bija pamanījusi Baltazaru uz zemūdenes klāja.

—   Tēv, glāb Ihtiandru! Viņš ir… — Bet viņa nespēja pabeigt. Zurita aizbāza viņai muti ar lakatiņu un steidzās sasiet rokas ar siksnu.

—   Laidiet vaļā sievieti! — Salvators uzsauca, redzēdams šo izrēķināšanos.

—   Sī sieviete ir mana sieva, un nevienam nav tiesību iejaukties manās darīšanās! — Zurita atsaucās par atbildi, spēcigi irdamies tālāk.

—   Nevienam nav tiesību tā izturēties pret sievieti! — Salvators sadusmots sauca. — Apstājieties, vai es šaušu!

Taču Zurita airēja joprojām.

Salvators izšāva. Lode atsitās pret laivas malu.

Zurita pacēla Gutiēri uz rokām un, aizsargādamies ar viņas augumu, ņirgājās:

—   Turpiniet vien!

Gutiēre raustījās viņa rokās.

—   Neiedomājams nelietis, — Salvators noteica, nolaizdams ieroci.

Baltazars metās no zemūdens tiltiņa ūdenī un mēģināja panākt laivu, bet Zurita jau bija krasta tuvumā. Viņš airēja, cik jaudas, un drīz vien vilnis izmeta laivu smilšainajā krastā. Pedro paķēra Gutiēri uz rokām un nozuda aiz piekrastes akmeņiem.

Redzēdams, ka Zuritu nepanāks, Baltazars peldēja atpakaļ uz šoneri un uzrāpās pa enkura ķēdi uz klāja. Viņš nokāpa pa trapu un sāka visur meklēt Ihtiandru. Baltazars apstaigāja visu kuģi līdz pat tilpnei. Uz šonera nebija nevienas dzīves dvēseles.

—   Ihtiandra nav uz šonera! — Baltazars uzsauca Salvatoram.

—   Bet viņš ir dzīvs un kaut kur tuvumā! Gutiēre teica: «Ihtiandrs ir…» Ja šis nelietis nebūtu aizbāzis viņai muti, mēs zinātu, kur Ihtiandru meklēt, — Kristo aizrādīja.

Aplūkojot jūras līmeni, Kristo pamanīja, ka no ūdens rēgojas ārā mastu gali. Droši vien te nesen nogrimis kāds kuģis. Vai tikai Ihtiandrs neatrodas uz šā kuģa?

—   Varbūt Zurita sūtījis Ihtiandru meklēt nogrimušā kuģa mantas? — Kristo prātoja.

Baltazars pacēla ķēdi ar stīpu galā, kas gulēja uz klāja.

—   Acīm redzot Zurita laidis Ihtiandru jūrā, piesietu šai ķēdē. Bez ķēdes Ihtiandrs būtu aizbēdzis. Nē, viņš nevar atrasties nogrimušajā kuģī.

—   Jā, — domīgi noteica Salvators. — Zuritu mēs uzvarējām, bet Ihtiandru neesam atraduši.

NOGRIMUSAIS KUĢIS

Zuritas vajātāji nezināja par notikumiem, kas torīt bija norisinājušies uz «Medūzas» klāja.

Matroži visu nakti apspriedās un uz rīta pusi pieņēma lēmumu: pirmajā izdevīgajā gadījumā uzbrukt Zuritam, nogalināt viņu, pārņemt savā varā Ihtiandru un šoneri.

Agri no rīta Zurita stāvēja uz kapteiņa tiltiņa. Vējš bija norimis, un «Medūza» lēni virzījās uz priekšu, ne vairāk par trim mezgliem stundā. Zurita vēroja kādu punktu apvārsnī. Tālskatī viņš saskatīja nogrimuša kuģa radiomastus. Drīz vien viņš pamanīja peldam glābšanas riņķi. Viņš deva rīkojumu nolaist laivu un izzvejot glābšanas riņķi.

Kad to pacēla, Zurita izlasīja uzrakstu «Mafalda».

««Mafalda» nogrimusi?» Zurita brīnījās. Viņš labi zināja šo lielo amerikaņu pasta un pasažieru kuģi. Uz tāda tvaikoņa jābūt ne mazumam vērtīgu mantu. Ja nu Ihtiandrs atnestu no nogrimušā tvaikoņa šīs mantas?

Bet vai ķēdes garums būs pietiekams? Diezin … Un, ja palaidis Ihtiandru bez ķēdes, viņš neatgriezīsies…

Zurita iegrima domās. Viņā cīnījās alkatība un bailes pazaudēt Ihtiandru.

«Medūza» lēni tuvojās mastiem, kas rēgojas virs ūdens.

Matroži drūzmējās pie borta. Vējš bija pilnīgi pārstājis. «Medūza» apstājās.

—   Es kādreiz braucu uz «Mafaldas», — ierunājas kāds matrozis. — Liels, labs tvaikonis. Vesela pilsēta. Un pasažieri — bagāti amerikāņi.

««Mafalda» droši vien nogrimusi, nepaspēdama pa radio paziņot par savu bojā eju,» prātoja Zurita. «Varbūt radiostacija bija sabojāta. Citādi no visām apkārtnes ostām būtu saskrējuši ātrbraucēji kuteri, gliseri, un jahtas ar valdības pārstāvjiem, korespondentiem, fotogrāfiem, kinooperatoriem, žurnālistiem un ūdenslīdējiem. Kavēties nedrīkst. Vajadzēs riskēt un palaist Ihtiandru bez ķēdes. Citas izejas nav. Bet kā lai piespiež viņu atgriezties? Un, ja vispār riskēt, vai tad nebūtu pareizāk sūtīt Ihtiandru pēc izpirkšanas maksas — pērļu krājuma? Bet vai tas ir tik vērtīgs? Vai Ihtiandrs nepārspīlē?»

Nē, vispirms jāiegūst tās mantas, kas atrodas uz «Mafaldas». Pērles nekur nepazudīs, tās bez Ihtiandra neviens cits neatradīs, ja vien pats Ihtiandrs paliek Zuritas varā. Bet pēc dažām dienām, iespējams, pat pēc dažām stundām «Mafaldas» dārgumi jau būs nepieejami.

Tāpēc Zurita nolēma, ka vispirms jāsāk ar «Mafaldu». Viņš lika izmest enkuru. Tad nogāja kajītē, uzrakstīja kādu zīmīti un ar papīra lapiņu rokā iegāja Ihtiandra kajītē.

—   Vai tu proti lasīt, Ihtiandr? Gutiēre atsūtīja tev vēstuli.

Ihtiandrs ātri paķēra zīmīti un izlasīja:

«Ihtiandr! Izpildi manu lūgumu. Blakus «Medūzai» atrodas nogrimis kuģis. Nolaidies jūrā un atnes no šā kuģa visu, kas tur vērtīgs. Zurita palaidīs tevi bez ķēdes, bet tev jāatgriežas uz «Medūzas». Izdari to manis dēļ, Ihtiandr, un tu drīz kļūsi brīvs. Gutiēre.»

Ihtiandrs nekad nebija saņēmis no Gutiēres vēstules un nepazina viņas rokrakstu. Viņš ļoti nopriecājās, saņēmis zīmīti, bet tad viņam radās aizdomas. Ja nu tā ir jauna Zuritas viltība?

—   Kāpēc Gutiēre nepateica man to pati? — Ihtiandrs vaicāja.

—   Viņa nav gluži vesela, — Zurita atbildēja, — bet tu sastapsi viņu, līdzko atgriezīsies.

—   Kāpēc Gutiērei vajadzīgi visi šie dārgumi?

—   Ja tu būtu īsts cilvēks, tad tā nejautātu. Kura sieviete gan negrib skaisti ģērbties, nēsāt dārgas rotaslietas? Bet tam visam vajag naudas. Nogrimušajā kuģī atrodas daudz naudas. Tā tagad nepieder nevienam, — kāpēc tu nevarētu atnest to Gutiērei? Galvenais, vajag uzmeklēt zelta naudas gabalus. Tur jābūt pasta maisiem no ādas. Tāpat pasažieriem var būt zelta priekšmeti, gredzeni…

—   Vai jūs domājat, ka es sākšu pārmeklēt līķus? — Ihtiandrs sašuta. — Un vispār es jums neticu. Gutiēre nav tik mantkāra, viņa nevarēja mani sūtīt tādā uzdevumā …

—   Nolādēts! — izsaucās Zurita. Viņš saprata, ka viņa plāns sabruks, ja neizdosies tūliņ pārliecināt Ihtiandru. Tad Zurita savaldījās, labsirdīgi pasmējās un sacīja:

—   Es redzu, ka tevi neizdosies piekrāpt. Vajadzēs runāt atklāti. Nu, tad klausies. Nevis Gutiēre grib iegūt «Mafaldas» zeltu, bet es. Tam tu tici?

Ihtiandrs neviļus pasmaidīja:

—   Pilnīgi!

—   Nu, tad labi! Ja tu sāc man ticēt, tad mēs abi vienosimies. Jā, zelts vajadzīgs man. Un, ja tā uz «Mafaldas» būs tikpat daudz, cik vērtas tavas pērles, tad es nekavējoties palaidīšu tevi okeānā, līdzko tu atgādāsi man zeltu. Es tikai baidos: ja palaidīšu tevi bez ķēdes, tu ienirsi un…

—   Ja es apsolīšos atgriezties, tad turēšu solījumu.

—   Man vēl nav bijis izdevības par to pārliecināties. Tu mani neciet, un es nebrīnītos, ja tu neturētu solījumu. Bet Gutiēri tu mīli un izpildīsi visu, ko viņa lūgs. Vai tā nav? Tāpēc es norunāju ar viņu. Gutiēre, protams, grib, lai atbrīvoju tevi. Tāpēc viņa uzrakstīja vēstuli un iedeva man, vēlēdamās atvieglināt tev ceļu uz brīvību. Vai tagad tev viss skaidrs?

Viss, ko runāja Zurita, likās Ihtiandram pārliecinošs un ticams. Taču Ihtiandrs neievēroja, ka Zurita solās laist viņu brīvībā tikai tad, kad uz «Mafaldas» atradīsies tik daudz zelta, cik vērtas Ihtiandra savāktās pērles. Zurita bija nolēmis, ka Ihtiandram vajadzēs atgādāt pērles uz «Medūzu», lai varētu salīdzināt ieguvuma vērtību. Un tad Zuritas rokās būs «Mafaldas» zelts, pērles un pats Ihtiandrs.

Bet Ihtiandrs nevarēja zināt, ko izdomājis Zurita. Zuritas vaļsirdība viņu pārliecināja, un Ihtiandrs, brītiņu padomājis, bija ar mieru.

Zurita atviegloti nopūtās.

«Ihtiandrs nepiekrāps,» viņš nodomāja.

— Iesim ātrāk!

Ihtiandrs izsteidzās uz klāja un ielēca jūrā.

Matroži ieraudzīja, ka Ihtiandrs ielec jūrā bez ķēdes. Viņi tūliņ noprata, ka Ihtiandrs dodas pēc nogrimušās «Mafaldas» dārgumiem. Vai patiešām Zurita viens iegūs visu šo bagātību? Kavēties nedrīkstēja, un viņi metās virsū Zuritam.

Kamēr kuģa komanda vajāja Zuritu, Ihtiandrs pārmeklēja nogrimušo kuģi.

Caur augšējā klāja milzīgo lūku jauneklis nokļuva lejā pie trapa, kas atgādināja liela nama kāpnes, un nonāca plašā gaitenī. Te bija gandrīz gluži tumšs. Tikai vāja gaisma spīdēja pa vaļējām durvīm.

Ihtiandrs iepeldēja pa vienām durvīm un atradās salonā. Lieli, apaļi iluminatori blāvi apgaismoja lielo zāli, kurā varēja ietilpt vairāki simti cilvēku. Ihtiandrs atsēdās uz greznas lustras un paskatījās visapkārt. Tā bija baismīga ainava. Koka krēsli un nelieli galdiņi bija pacēlušies augšā un šūpojās pie griestiem. Uz nelielas estrādes stāvēja klavieres ar atvērtu vāku. Mīksti paklāji sedza grīdu. Sienu lakotais sarkankoka apšuvums jau bija šur tur atlupis. Pie vienas sienas slējās palmas.

Ihtiandrs atstūmās no lustras un peldēja uz palmu pusi. Piepeši viņš pārsteigumā apstājās. Viņam pretī peldēja kāds cilvēks, atdarinādams viņa kustības. «Spogūlis,» Ihtiandrs noprafa. Milzīgais spogulis aizņēma visu sienu, blāvi atspoguļojot ūdenī visu salona iekšējo iekārtu.

Te nebija vērts meklēt mantas. Ihtiandrs izpeldēja gaitenī, nolaidās vienu klāju zemāk un iepeldēja tādā pašā lielā un greznā telpā, acīm redzot restorānā. Uz bufetes plauktiem un letēm un tām blakus uz grīdas mētājās pudeles ar vīnu, konservu kārbas, kastītes. No ūdens spiediena daudzām pudelēm bija iedzīti iekšā aizbāžņi, bet skārda kārbas saspiestas. Uz galda bija trauki, bet daļa trauku, sudraba nažu un dakšiņu mētājās pa grīdu.

Ihtiandrs sāka aplūkot kajītes.

Viņš jau bija apskatījis vairākas kajītes, ierīkotas pēc pēdējām amerikāņu komforta prasībām, bet nekur nebija redzējis nevienu līķi. Tikai vienā trešā klāja kajītē pie griestiem šūpojās uztūcis mironis.

Viņš nodomāja, ka droši vien daudzi pasažieri būs izglābušies laivās. Taču, nolaidies vēl zemāk, uz klāja, kur atradās trešās klases pasažieri, jauneklis ieraudzīja šausmīgu ainu: šais kajītēs bija palikuši vīrieši, sievietes un bērni. Te bija balto, ķīniešu, nēģeru un indiāņu līķi.

Tvaikoņa komanda vispirms bija centusies glābt bagātos pirmās klases pasažierus, pametot pārējos likteņa varā. Vairākās kajītēs Ihtiandrs netika iekšā, jo durvis bija līķu aizsprostotas. Panikā cilvēki bija spiedušies cits citam virsū, grūstījušies pie izejas, traucēdami cits citu un noslēgdami pēdējo ceļu uz glābiņu.

Garajā gaitenī lēni līgojās cilvēki. Ūdens plūda iekšā pa vaļējiem iluminatoriem un šūpoja uztūkušos līķus. Ihtiandram kļuva baigi, un viņš pasteidzās tikt ārā no šīs zemūdens kapsētas.

«Vai patiešām Gutiēre nezināja, uz kurieni mani sūta?» Ihtiandrs prātoja. Vai viņa varēja likt Ihtiandram iztaustīt slīkoņu kabatas un atdarīt čemodānus? Nē, to viņa nevarēja! Acīm redzot viņš atkal iekļuvis Zuritas lamatās. Jāizpeld ārā, tā Ihtiandrs nolēma, jāpieprasa, lai Gutiēre iznāk uz klāja un pati apstiprina savu lūgumu!

Jauneklis kā zivs slīdēja pa bezgalīgajām pārejām no viena klāja uz otru un ātri uzpeldēja virs ūdens līmeņa.

Viņš strauji tuvojās «Medūzai».

—   Zurita! — viņš sauca. — Gutiēre!

Neviens neatbildēja. Mēmā «Medūza» šūpojas viļņos.

«Kur viņi visi palikuši?» —jauneklis prātoja. «Ko Zurita atkal būs izdomājis?» Ihtiandrs piesardzīgi piepeldēja pie šonera un uzrāpās uz klāja.

—   Gutiēre! — viņš sauca vēlreiz.

—   Mēs esam šeit! — jauneklis izdzirdēja Zuritas balsi, kas tikko sadzirdama skanēja no krasta. Ihtiandrs atskatījās un ieraudzīja Zuritu, kurš piesardzīgi glūnēja no piekrastes krūmiem.

—   Gutiēre ir slima! Peldi šurp, Ihtiandr! — sauca Zurita.

Gutiēre slima! Viņš tūliņ ieraudzīs Gutiēri! Ihtiandrs ielēca ūdenī un steigšus īrās uz krastu.

Jauneklis jau brida ārā no ūdens, kad izdzirdēja apslāpētu Gutiēres balsi:

—   Zurita melo! Glābies, Ihtiandr!

Jauneklis ātri apsviedās un ienira. Kad viņš jau atradās tālu no krasta, tad pacēlās virs ūdens un atskatījās: krastā pavīdēja kaut kas balts. Varbūt Gutiēre apsveica viņu ar izglābšanos? Vai viņi kādreiz vēl redzēsies?

Ihtiandrs straujiem vēzieniem peldēja klajā jūrā. Tālumā bija redzams neliels kuģis. Putu ielenkumā tas traucās uz dienvidiem, ar smailo priekšgalu dzīdams viļņos vagu.

«Tālāk no cilvēkiem,» nodomāja Ihtiandrs un, dziļi ieniris, pazuda zem ūdens.

Trešā daļa JAUNRADIES TĒVS

Baltazars pēc neveiksmīgā zemūdens brauciena bija visdrūmākajā noskaņojumā. Ihtiandru nebija atraduši, Zurita ar Gutiēri bija kaut kur nozuduši.

—   Nolādētie baltie! — sirdījās vecais, sēdēdams veikalā. — Viņi padzinuši mūs no mūsu zemes un padarījuši par vergiem. Viņi kropļo mūsu bērnus un laupa mūsu meitas. Viņi grib iznīdēt mūs no zemes virsas.

—   Sveiks, brāl! — Baltazars izdzirdēja Kristo balsi. — Jaunas ziņas! Priecīgas ziņas! Ihtiandrs atradies!

—   Ko? — Baltazars uzlēca kājās. — Stāsti ātrāk!

—   Teikšu, tikai nepārtrauc, lai nepiemirstu, kas sakāms. Ihtiandrs atradies. Es toreiz pareizi pateicu: viņš bijis uz nogrimušā kuģa. Mēs aizbraucām tālāk, bet viņš izpeldēja un devās uz mājām.

—   Kur viņš ir? Pie Salvatora?

—   Jā, pie Salvatora.

—   Es iešu pie viņa, pie Salvatora, un prasīšu, lai atdod manu dēlu.

—   Neatdos! — Kristo attrauca. — Salvators aizliedza Ihtiandram peldēt okeānā. Dažreiz es viņu paslepšus izlaižu pats…

—   Atdos! Ja neatdos, es Salvatoru nositīšu. Iesim tūliņ!

Kristo izbijies atvecinajas abam rokam:

—   Pagaidi vismaz līdz rītam. Es ar mokām izlūdzos Salvatoram, lai ļauj apciemot «mazmeitu». Salvaloram radušās aizdomas. Tā skatās acīs, ka ar nazi durdams. Es tevi lūdzu, pagaidi līdz rītam.

—   Labi. Es aiziešu pie Salvatora rīt. Tagad iešu uz līci. Varbūt kaut iztālēm redzēšu jūrā savu dēlu.

Visu nakti Baltazars nosēdēja līcī uz klints, nenolaizdams acu no viļņiem. Jūra bangoja. Saltais dienvidu vējš uzlidoja brāzmām, raudams putas no viļņu galiem un izsvaidīdams tās pa piekrastes klintīm. Krastā granda paisums. Mēness, nirdams strauji trenktajos mākoņos, te apspīdēja viļņus, te noslēpās. Lai kā Baltazars pūlējās, viņš neko nevarēja saskatīt putojošajā okeānā. Jau svīda ausma, bet Baltazars joprojām sēdēja nekustēdamies uz piekrastes klints. Okeāns kļuva gaišāks, bet tikpat tukšs un bez dzīvas radības.

Pēkšņi Baltazars sarāvās. Viņa skadrās acis pamanīja kādu tumšu priekšmetu, kas šūpojās viļņos. Cilvēks! Varbūt slīkonis! Nē, tas mierīgi guļ uz muguras, aizlicis rokas aiz galvas. Vai patiešām viņš?

Baltazars nebija kļūdījies. Tas bija Ihtiandrs.

Baltazars piecēlās un, piespiedis delnas pie krūtīm, sauca:

—   Ihtiandr! Mans dēls! — Un vecais, pacēlis rokas, metās jūrā.

Nolēcis no klints, viņš ienira dziļi, bet uzpeldēdams neviena neredzēja virs ūdens. Izmisīgi cīnīdamies ar viļņiem, Baltazars ienira vēlreiz, taču milzīgs vilnis paķēra viņu, apsvieda, izmeta krastā un atplūda atpakaļ, dobji dunot.

Baltazars piecēlās, līdz ādai slapjš, paskatījās uz viļņiem un smagi nopūtās:

—   Vai tad man būtu tikai izlicies?

Kad vējš un saule izžāvēja Baltazara drēbes, viņš devas pie žoga, kas ieslēdza Salvatora īpašumu, un pieklauvēja pie dzelzs vārtiem.

—   Kas tur ir? — uzprasīja nēģeris, palūkodamies caur pavērto «actiņu».

—   Nāku pie doktora, svarīgās darīšanās.

—   Doktors neviena nepieņem, — nēģeris atteica, un lodziņš aizvērās.

Baltazars nerimās klaudzināt un saukt, taču neviens neatdarīja vārtus. Aiz mūra tikai dzirdēja suņu draudīgo riešanu.

—    Pagaidi, nolādētais spānieti! — Baltazars draudēja un devās uz pilsētu.

Netālu no tiesas ēkas atradās pulkērija [3ļ «Palma» — pazema, senlaicīga, balta ēka ar biezām mūra sienām. Pie ieejas bija neliela veranda, pārklāta ar svītrainu sauljumu, pilna ar galdiņiem un kaktusiem zilos, emaljētos podos. Veranda bija pārpildīta vienīgi vakaros. Dienu publika labāk sēdēja dzestrajās, zemajās istabās. Pulkērija bija zināmā mērā tiesas ēkas nodaļa. Te tiesas sēžu laikā sanāca sūdzētāji, atbildētāji, liecinieki un apvainotie, kas vēl nebija apcietināti.

Te, malkojot vīnu un pulki, viņi īsināja garlaicīgās stundas, kamēr pienāca viņu kārta stāties tiesas priekšā. Ņiprs puika, kurš visu laiku kreisēja starp tiesas ēku un pulkēriju, ziņoja, kas notiek tiesā. Tas bija ērti. Tepat salasījās visādi kaktu apikāti un viltus liecinieki, kuri atklāti piedāvāja savus pakalpojumus.

Baltazars neskaitāmas reizes bija apmeklējis «Palmu» veikala darīšanās. Viņš zināja, ka te vienmēr var sastapt vajadzīgo vīru vai uzrakstīt lūgumu. Tāpēc arī šoreiz viņš ieradās te.

Viņš izsteidzās cauri verandai, iegāja vēsajā vestibilā, ar patiku ieelpoja dzestro gaisu, noslaucīja sviedrus no pieres un jautāja puikam, kurš trinās ap viņu:

—   Vai Larra atnācis?

—    Dons Floress de Larra ir atnācis un sēž savā vietā, — zēns nobēra.

Tas, kuru sauca lepnajā dona Floresa de Larras vārdā, kādreiz bija kalpojis tiesā par sīku ierēdni un padzīts par kukuļu ņemšanu. Tagad viņam bija daudz klientu: visi, kam bija apšaubāmas prāvas, labprāt griezās pie šā dižā mahinatora. Arī Baltazaram viņš «ebija svešs.

Larra sēdēja aiz galdiņa pie gotiska loga ar platu palodzi. Uz galda apikāta priekšā stāvēja krūze ar vīnu un izspīlēts, ruds portfelis. Pildspalva, vienmēr gatava Jķerties pie darba, bija pieāķēta pie apdilušā, zaļpelēkā Jk uzvalka kabatas. Larra bija resns plikpuris ar sarka niem vaigiem un degunu, noskuvies un lepns. Vēsma, nākot caur logu, cilāja viņa sirmo matu paliekas. Pats tiesas priekšsēdētājs nevarētu pieņemt savus klientus ar lielāku majestātiskumu.

Ieraudzījis Baltazaru, Larra nevērīgi pamāja ar galvu, ar žestu norādīja uz pīto krēslu un sacīja:

—   Lūdzu apsēsties. Kādā vajadzībā ieradāties? Vai negribat vīnu? Varbūt pulki?

Viņš mēdza gan pasūtīt, bet maksāt vajadzēja klientam.

Baltazars šķitās nedzirdam:

—   Liela lieta. Svarīga lieta, Larra.

—   Dons Floress de Larra, — apikāts pārlaboja, iedzerdams malku no krūzes.

Baltazars nepievērsa uzmanību šim labojumam.

—   Kas jums ir par darīšanām?

—   Tu zini, Larra . ..

—   Dons Floress de …

—   Atstāj šos kumēdiņus tiem, kas tevi nepazīst! — Baltazars pikti pārtrauca. — Man ir nopietnas darīšanas.

—  Nu, tad nevelc garuma, — Larra atbildēja jau citā balsī.

—   Vai tu ko zini par «jūras velnu»?

—   Man nav bijis tas gods būt personīgi pazīstamam, bet dzirdējis esmu daudz, — Larra atkal aiz paraduma cienīgi atbildēja.

—  Tad klausies! Tas, ko sauc par «jūras velnu», ir mans dēls Ihtiandrs.

—  Tas nevar būt! — Larra iesaucās. — Tu esi iemetis pār mēru, Baltazar.

Indiānis uzsita ar dūri uz galda:

—   Kopš vakardienas man nekas nav mutē bijis, izņemot dažus malkus jūras ūdens.

—   Tātad stāvoklis vēl jaunāks …

—   Domā, ka esmu jucis?.Nē, es esmu pie pilna prāta. Nerunā un klausies.

Un Baltazars izstāstīja Larram visu notikumu, Larra klausījās indiānī, nebilzdams ne vārda. Viņa sirmās uzacis cēlās aizvien augstāk. Beidzot viņš neizturēja, aizmirsa savu olimpisko dižumu, uzsita ar tauk delnu pa galdu un iesaucās:

—   Kad tevi miljons velnu!

Pieskrēja zēns baUā priekšautā ar netīru salveti rokā:

—   Ko pavēlēsiet?

—   Divas pudeles soterna ar ledu! — Un, pievērsies Baltazaram, Larra sacīja:

—   Vareni! Lieliska lietiņa! Vai tu pats to visu izdomāji? Kaut gan, atklāti runājot, pats vājākais punkts ir taisni tavas pretenzijas uz tēva godu.

—   Tu apšaubi, ka esmu Ihtiandra tēvs? — Baltazars pietvīka aiz dusmām.

—   Nu, nu, nesirdies, vecais. Es runāju kā jurists no pierādījumu svarīguma viedokļa: pierādījumi pavāji. Taču arī tas ir labojams. Jā. Un te var iedzīvoties lielā naudā.

—   Man vajag dēla, nevis naudas, — Baltazars attrauca.

—   Nauda vajadzīga visiem, it īpaši tiem, kam gaidāms ģimenes pieaugums, kā tas būs tev, — Larra pamācoši paskaidroja un, viltīgi piemiedzis acis, turpināja:— Pats vērtīgākais un drošākais ir tas, ka mums izdevies uzzināt, ar kādiem mēģinājumiem un operācijām Salvators nodarbojas. Te var parakt zem viņa tādu mīnu, ka no šī zelta maisa birs ārā pezetas kā nobrieduši apelsini kārtīgā vētrā.

Baltazars tikko pieskārās Larras ielietajam vīnam un atkārtoja:

—   Es gribu saņemt savu dēlu. Tev jāuzraksta iesniegums tiesai.

—   Nē, nē, nē! Nekādā gadījumā! — Larra iesaucās gandrīz vai nobijies. — Ja mēs sāksim ar to, tad varam visu pasākumu sabojāt. Tas jāpataupa uz beigām.

—   Ko tad tu ieteiksi? — Baltazars jautāja.

—   Pirmkārt, — Larra nolieca resno pirkstu, — mēs nosūtīsim Salvatoram visai smalkā tonī uzrakstītu vēstuli. Mēs paziņosim, ka mums zināmas visas viņa nelikumīgās operācijas un mēģinājumi. Un, ja viņš grib, lai šo lietu nedara zināmu atklātībai, tad lai samaksā mums apaļu summiņu. Simts tūkstošu. Jā, simts tūkstošu — tas ir pats mazākais. — Larra uzmeta Balta zaram jautājošu skatienu.

Tas rauca pieri un klusēja.

—    Otrkārt, — Larra turpināja, — līdzko mēs saņemsim minēto summu — un mēs to noteikti saņemsim, — tā nosūtīsim profesoram Salvatoram otru, vēl smalkākā tonī uzrakstītu vēstuli. Mēs paziņosim viņam, ka atradies Ihtiandra īstais tēvs un ka mūsu rīcībā ir neapstrīdami pierādījumi. Mēs rakstīsim, ka tēvs vēlas saņemt dēlu un nebaidās no tiesas prāvas, kurā var atklāties, kā Salvators sakropļojis Ihtiandru. Ja Salvators gribētu iztikt bez tiesas ceļa un atstāt zēnu sev, tad viņam jāsamaksā mūsu norādītām personām norādītā vietā un laikā viens miljons dolāru.

Baltazars vairs neklausījās. Viņš paķēra pudeli un gribēja laist Larram pa galvu. Larra vēl nekad nebija redzējis indiāni tik stipri sadusmotu.

—   Nedusmojies. Rimsties, es taču tikai pajokoju. Liec nost pudeli! — Larra lūdzās, aizsargādams ar roku pliko pauri.

—   Tu!… Tu!… — brēca saniknotais Baltazars. — Tu man ieteic pārdot miesīgu dēlu, atteikties no Ihtiandra? Vai tev nemaz nav sirds? Jeb vai tu neesi cilvēks, bet skorpions, tarantuls? Vai tev nemaz nav pazīstamas tēva jūtas?

—   Piecas! Piecas! Piecas! — Larra savukārt noskaities brēca. — Piecas tēva jūtas! Man ir pieci dēli! Pieci dažāda izmēra velnēni! Piecas mutes! Zinu, saprotu, jūtu! Nekur jau tavējais nepaliks. Pieņemies tikai pacietībā un noklausies līdz galam.

Baltazars nomierinājās. Viņš nolika pudeli uz galda, nolaida galvu un paskatījās uz Larru.

—   Nu, runā!

—   Āre nu! Salvators samaksās mums miljonu. Tas būs tavam Ihtiandram pūra tiesai. Nu, arī man šis tas atkritis. Par manām pūlēm un autora tiesībām uz izgudrojumu — kādi simts tūkstoši. Mēs jau abi sapratīsimies. Salvators miljonu samaksās, lieku galvu ķīlā! Un līdzko samaksās …

—   Tā iesūdzēsim viņu tiesā.

—   Vēl mazliet pacietības. Mēs pieprasīsim paša lielākā laikrakstu koncerna izdevējiem un redaktoriem samaksāt mums, nu, teiksim, divdesmit trīsdesmit tūkstoši — noderēs sīkiem izdevumiem — par tiesībām iespiest vissensacionālākā nozieguma aprakstu. Varbūt mums atkritīs arī šis tas no slepenpolicijas slepenajām summām. Sādā lietā taču policijas aģenti var taisīt karjeru. Kad izspiedīsim no Salvatora visu, ko vien var izspiest, tad manis pēc griezies tiesā, nāc klajā ar savām tēva jūtām, un lai pati Femida 1 palīdz tev pierādīt savas tiesības un slēgt savos tēva apkampienos karsti mīļoto dēlu.

Larra vienā paņēmienā izdzēra glāzi vīna, ar troksni uzmeta glāzi uz galda un triumfējoši paskatījās uz Baltazaru.

—   Nu, ko tu teiksi?

—   Es dzīvoju bez ēšanas, bez gulēšanas, bet tu ieteic vilkt visu vēl vairāk garumā, — Baltazars iesāka.

—   Bet kāpēc? Padomā taču — kāpēc? — Larra dedzīgi pārtrauca. — Miljonu dēļ! Mil-jo-nu! Vai tev vairs nemaz nav saprašanas? Tu taču gluži labi iztiki divdesmit gadus bez Ihtiandra!

—   Iztiku. Bet tagad… Vārdu sakot, raksti sūdzību.

—   Viņam nudien nav visi pieci mājās! — Larra iesaucās. — Atjēdzies, attopies, nāc pie prāta, Baltazar! Saproti! Miljoni! Nauda! Zelts! Var nopirkt visu ko pasaulē. Labāko tabaku, automobili, divdesmit šoneru, šo pašu pulkēriju …

—   Raksti sūdzību, vai es griezīšos pie cita, — Baltazars kategoriski noteica.

Larra saprata, ka nav vairs vērts runāt pretī. Viņš nogrozīja galvu, nopūtās, izņēma no apdilušā portfeļa papīru un izrāva no krūšu kabatas pildspalvu.

Pēc dažiem mirkļiem bija uzrakstīta sūdzība par Salvatoru, kurš nelikumīgi piesavinājies un sakropļojis Baltazara dēlu.

—   Pēdējo reizi es tev saku: apdomājies! — Larra brīdināja.

—   Dod šurp! — Baltazars pastiepa roku pēc sūdzības.

—   Iesniedz galvenajam prokuroram, saproti? — Larra nosauca pakaļ klientam un norūca zem deguna: — Kaut tu pakluptu un pārlauztu kāju!

Iznācis no prokurora, Baltazars uz lielajām, baltajām kāpnēm sastapās ar Zuritu.

—   Ko tu te staigā? — Zurita jautāja, ar aizdomām uzlūkodams indiāni. — Vai tikai nebiji mani sūdzēt?

—   Visi jūs esat apsūdzami, tikai nav kam sūdzēt, — Baltazars atbildēja, domādams par spāniešiem. — Kur tu glabā manu meitu?

—   Kā tu drīksti sacīt man «tu»? — Zurita aizsvilās. — Nebūtu tu man sievastēvs, es tev zveltu ar rungu.

Rupji pastūmis sānis Baltazaru, Zurita devās augšup un pazuda aiz lielajām ozolkoka durvīm.

NEPARASTS JURIDISKS GADĪJUMS

Buenosairesas prokuroru apmeklēja rets viesis — vietējās katedrāles priekšnieks bīskaps Huans de Garsilasso.

Prokurors, resns, kustīgs cilvēciņš ar aizblīdušām ačelēm, strupi apcirptiem matiem un krāsotām ūsām, pacēlās no krēsla, apsveicot bīskapu. Namatēvs saudzīgi apsēdināja dārgo viesi smagā ādas atzveltnī pie rakstāmgalda.

Bīskapam un prokuroram bija maz līdzības. Prokurora seja bija tukla un sarkana, ar biezām lūpām un bumbierim līdzīgu degunu. Pirksti bija strupi un resni kā apcirsti, bet pogas uz izspīlētā vēdera likās ik mirkli trūks vaļā, nespēdamas savaldīt ļumīgo tauku stihiju.

Bīskapa seja pārsteidza ar savu kalsnumu un bālumu. Izdilušais deguns ar kūkumiņu, smailais zods un plānās, gandrīz vai zilās lūpas piešķīra viņam tipisku jezuīta izskatu. Bīskaps nekad nelūkojās acīs sarunu biedram, tomēr jo modri vēroja to. Bīskapa ietekme bija liela, un viņš labprāt atrāvās no garīgām lietām, lai virzītu tālāk sarežģīto politisko spēli. Sasveicinājies ar namatēvu, bīskaps nekavējoties ķērās pie sava apmeklējuma mērķa.

—   Es gribētu zināt, — viņš klusā balsī jautāja, — kādā stāvoklī ir profesora Salvatora lieta?

—   Ak, arī jūs esat ieinteresējies par šo prāvu, jūsu eminence, — prokurors laipni atsaucās. — Jā, tas ir izcils process! — Paņēmis no galda biezus aktu vākus un šķirstīdams lapas, prokurors turpināja: — Saņēmuši Pedro Zuritas sūdzību, mēs izdarījām izmeklēšanu pie profesora Salvatora. Zuritas ziņojums, ka Salvators izdara dzīvniekiem neparastas operācijas, pilnīgi apstiprinājās. Salvatora dārzos bija īsta fabrika, kur fabricē dzīvniekus ērmus. Tas ir kaut kas neticams! Piemēram, Salvators…

—   Par kratīšanas rezultātiem es zinu no avīzēm, — bīskaps lēnīgi pārtrauca. — Kādus soļus jūs spērāt attiecībā uz pašu Salvatoru? Vai viņš ir arestēts?

—   Jā, arestēts. Bez tam mēs atvedām uz pilsētu kā lietišķu pierādījumu un apsūdzības liecinieku jaunu cilvēku, vārdā Ihtiandru, — tas ir tas pats «jūras velns». Kas to būtu domājis, ka daudzinātais «jūras velns», kas tik ilgi nodarbināja mūsu prātus, izrādīsies par vienu no Salvatora zvēru dārza brīnumiem! Patlaban eksperti, universitātes profesori, nodarbojas ar visu šo briesmoņu pētīšanu. Mēs, protams, nevarējām pārvest visu zvēru dārzu, visus lietišķos pierādījumus, uz pilsētu, tomēr Ihtiandru atvedām un novietojām tiesas ēkas pagrabā. Viņš mums sagādā daudz raižu. Varat iedomāties, ka mums vajadzēja ierīkot viņam lielu tvertni, jo viņš nevar dzīvot bez ūdens. Un viņš patiešām jutās ļoti slikti. Acīm redzot Salvators izdarījis tādas neparastas pārmaiņas viņa organismā, pārvēršot jaunekli par cilvēku-amfībiju. Mūsu zinātnieki noskaidro šo jautājumu.

—   Mani vairāk interesē Salvatora liktenis, — bīskaps tikpat klusu kā iepriekš sacīja. — Uz kāda panta pamata viņu sauc pie atbildības? Un kādas ir jūsu domas: vai viņš tiks notiesāts?

—    Salvatora lieta ir reti sastopams juridisks gadījums, — prokurors atbildēja. — Atzīstos, ka vēl neesmu skaidrībā, uz kādu pantu attiecināt viņa noziegumu. Visvienkāršāk būtu apvainot Salvatoru par nelikumīgām vivisekcijām un kropļojumiem, kas nodarīti minētajam jauneklim . ..

Bīskaps sāka raukt pieri:

—   Vai jūs domājat, ka visā šinī Salvatora rīcībā nav nozieguma pazīmju?

—   Noteikti ir vai būs, bet kādas? — prokurors turpināja. — Man tika iesniegts vēl kāds ziņojums — no indiāņa Baltazara. Viņš apgalvo, ka Ihtiandrs esot viņa dēls. Pierādījumi pavāji, taču mēs pratīsim izmantot šo indiāni kā apsūdzības liecinieku, ja eksperti konstatēs, ka Ihtiandrs ir patiešām viņa dēls.

—   Tātad labākajā gadījumā Salvatoru apsūdzēs tikai par to, ka viņš pārkāpis medicīnas noteikumus, un tiesās tikai par operācijas izdarīšanu bērnam bez vecāku atļaujas?

—   Un varbūt par sakropļošanu. Tas jau ir nopietnāks arguments. Taču šai lietā ir vēl viens apstāklis, kas visu sarežģī. Eksperti — tiesa, tas nav vēl viņu galīgais spriedums — sliecas uz to pusi, ka normālam cilvēkam nebūtu varējusi ienākt prātā doma tā izķēmot dzīvniekus un izdarīt tādu neparastu operāciju. Eksperti var atzīt Salvatoru par garīgi slimu un nespējīgu atbildēt par savu rīcību.

Bīskaps sēdēja klusēdams, sakniebis plānās lūpas un raudzīdamies galda stūrī. Beidzot viņš noteica pavisam klusu:

—   To es no jums negaidīju.

—   Ko, jūsu eminence? — jautāja neizpratnē prokurors.

—   Pat jūs, taisnas tiesas sargs, it kā attaisnojat Salvatora rīcību, atrodot, ka viņa operācijas nav bez lietderības.

—   Bet kas tur slikts?

—   Un jums ir grūti noteikt nozieguma būtību. Baznīcas tiesa — debesu tiesa — raugās citādi uz Salvatora rīcību. Atļaujiet nākt jums palīgā un sniegt padomu.

—   Lūdzu, jūsu eminence, — samulsušais prokurors noteica.

Bīskaps iesāka klusu, pamazām paaugstinot balsi kā sludinātājs, kā atmaskotājs:

—   Jūs sacījāt, ka Salvatora rīcība nav bez lietderības? Jūs uzskatāt, ka viņa izkropļotie dzīvnieki un cilvēks ieguvuši pat zināmas priekšrocības, kādu tiem trūcis? Ko tas nozīmē? Vai tad pasaules radītājs radījis cilvēkus nepilnīgus? Vai tad vajadzīga kāda profesora Salvatora iejaukšanās, lai piešķirtu cilvēka ķermenim pilnīgāku veidu?

Acis nodūris, prokurors sēdēja nekustēdamies. Baznīcas priekšā viņš pats izrādījās apsūdzētā stāvoklī. Viņš to nekādi nebija gaidījis.

—   Vai jūs esat aizmirsis, kas sacīts svētajos rakstos, Vecajā derībā, pirmās Mozus gramatas divdesmit sestajā pantā: «Un dievs sacīja: darīsim cilvēkus pēc mūsu ģīmja, pēc mūsu līdzības,» — un tālāk divdesmit septītajā pantā: «Un dievs radīja cilvēku pēc sava ģīmja, pēc dieva ģīmja viņš to radīja.» Bet Salvators iedrīkstējies izķēmot šo ģīmi un šo līdzību, un jūs — pat jūs! — atrodat to pat lietderīgu!

—   Piedodiet, svēto tēv … — tik vien prokurors varēja izdvest.

—   Vai tad tas kungs nav atradis savu radību par skaistu un pilnīgu? — biskaps apgaroti turpināja. — Jūs labi atceraties cilvēku izdoto likumu pantus, bet aizmirstat dieva likumu pantus. Atcerieties tās pašas Mozus grāmatas pirmās nodaļas trīsdesmit pirmo pantu: «Un dievs uzlūkoja visu, ko viņš bija darījis, un, raugi, tas bija ļoti labs.» Bet jūsu Salvators domā, ka vajag kaut ko pārlabot, pārtaisīt, izkropļot, ka cilvēkiem jākļūst par abiniekiem, un jūs arī atrodat, ka tas ir asprātīgi un lietderīgi. Vai tā nav dieva nozākāšana? Svētuma apgānīšana? Dieva zaimošana? Jeb vai civilie likumi pie mums vairs nesoda par noziegumiem, kas izdarīti pret ticību? Kas notiks, ja visi sāks kopā ar jums atkārtot: «Jā, dievs cilvēku slikti radījis. Jādod cilvēks doktoram Salvatoram pārtaisīt.» Vai tā nav drausmīga reliģijas pamatu graušana? Dievs atradis visu par labu, ko darījis, — visu savu radību. Bet Salvators sāk pār

statīt dzīvniekiem galvas, mainīt ādas, radīt patiešām dievam pretīgus riebekļus, it kā ņirgadamies par pasaules raditaju. Un jums grūti atrast Salvatora rīcībā nozieguma sastavu!

Biskaps apklusa. Viņš bija apmierināts ar iespaidu, kādu viņa runa atstājusi uz prokuroru, brītiņu nogaidīja, tad atkal sāka klusu, pamazām paceldams balsi:

—   Es sacīju, ka mani visvairāk interesē Salvatora liktenis. Bet vai es varu palikt vienaldzīgs pret Ihtiandra likteni? jsai būtnei pat nav kristīga vārda, jo Ihtiandrs grieķiski nozīmē «cilvēks-zivs». Pat ja Ihtiandrs pats nav vainīgs, ja viņš ir tikai upuris, arī tad viņš ir dievam pretīgs, zaimojošs radījums. Ar savu eksistenci vien viņš var samulsināt cilvēku prātus, vest uz gr^ cigāru domām, kārdināt dažus no šiem mazajiem brāļiem, likt svārstīties ticībā vājiem. Ihtiandrs nedrīkst palikt starp dzīvajiem! Vislabāk būtu, ja tas kungs aizsauktu viņu pie sevis, ja šis nelaimīgais jauneklis nomirtu aiz savas izkropļotās dabas nepilnībām, — bīskaps uzmeta prokuroram zīmīgu skatienu. — Katrā gadījumā viņš apsūdzams, nošķirams no cilvēkiem, viņam atņemama brīvība. Arī viņš nav brīvs no šādiem tādiem pārkāpumiem: viņš zadzis zvejniekiem zivis, bojājis tiem tīklus un galu galā tā nobiedējis visus, ka, atcerieties, zvejnieki bija atmetuši zveju un pilsēta palika bez zivīm. Bezdievis Salvators un viņa derdzīgais roku darbs Ihtiandrs — tas ir bezkaunīgs izaicinājums baznīcai, dievam, debesīm! Un baznīca nenoliks ieročus, kamēr šie abi nebūs iznīcināti!

Bīskaps turpināja savu apsūdzības runu, bet prokurors sēdēja nomākts, nokāris galvu, nemēģinādams pārtraukt bargo vārdu straumi.

Kad bīskaps pabeidza, prokurors piecēlās, piegāja pie .viņa un teica dobjā balsī:

—   Ka kristīgais es nesīšu savu grēku pie jūsu kājām, lai jūs man piedotu to. Bet kā amata persona es izsaku jums pateicību par to palīdzību, ko jūs man sniedzāt. Tagad man ir skaidrs Salvatora noziegums. Salvators tiks apsūdzēts un saņems savu sodu. Arī Ihtiandram neies secen taisnās tiesas zobens.

ĢENIĀLAIS BEZPRĀTIS

Doktora Salvatoru nesalauza tiesas process. Cietumā viņš palika tikpat aukstasinīgs, izturējās ar pašcieņu, ar izmeklētājiem un ekspertiem runāja augstprātīgā pielaidībā, kā pieaugušais mēdz sarunāties ar bērniem.

Viņa raksturs nepanesa bezdarbību. Viņš daudz rakstīja, izdarīja dažas spožas operācijas cietuma slimnīcā. Viņa pacientu vidū bija arī cietuma uzrauga sieva. Ļaundabīgs audzējs draudēja viņai ar nāvi. Salvators izglāba viņai dzīvību tai brīdī, kad konsultācijai atsauktie ārsti atteicās palīdzēt, paziņodami, ka te medicīna ir bezspēcīga.  Pienāca tiesas diena.

Milzīgā ti e sas zāle nespēja uzņemt visus, kas vēlējās noklausities prāvā. Publika drūzmējās gaiteņos, pildīja laukumu ēkas priekšā, raudzīja ieskatīties pa vaļējiem logiem. Daudz ziņkārīgo bija sakāpuši kokos, kas auga ap tiesas ēku.

Salvators mierīgi ieņēma vietu uz apsūdzēto sola. Viņš izturējās ar tādu cieņu, ka nezinātājiem varētu likties, ka viņš ir nevis apsūdzētais, bet tiesnesis. No aizstāvja viņš atteicās.

Simtiem kāru acu vērās viņā, bet maz bija tādu, kas varēja izturēt Salvatora ciešo skatienu.

Ihtiandrs modināja ne mazāku interesi, bet viņa nebija tiesas zālē. Pēdējās dienas viņš jutās slikti un gandrīz visu laiku pavadīja ūdens tvertnē, slēpdamies no apnicīgajām ziņkārīgo acīm. Salvatora procesā Ihtiandrs bija tikai apsūdzības liecinieks — viens no lietišķiem pierādījumiem, kā izsacījās prokurors.

Prāvu par paša Ihtiandra apsūdzēšanu noziedzīgā rīcībā bija domāts sarīkot atsevišķi, pēc Salvatora procesa.

Prokuroram bija tā jādara tāpēc, ka bīskaps steidzināja Salvatora lietu, bet pierādījumu savākšana pret Ihtiandru prasīja laiku. Prokurora aģenti rosīgi, bet piesardzīgi vervēja pulkērija «Palma» lieciniekus turpmākajam procesam, kurā Ihtiandram bija jākļūst par apsūdzēto. Tomēr bīskaps nemitējās atgādināt proku

roram, ka vislabākā izeja būtu, ja dievs pieņemtu neveiksminieku Ihtiandru. Tāda nāve būtu labākais pierādījums, ka cilvēka roka spējīga vienīgi sabojat to, ko dievs radījis.

Trīs māciti eksperti, universitātes profesori, nolasīja savus «slēdzienus. Ar lieiu uzmanību, cenzdamās nepalaist garām neviena varda, tiesas auditorija klausījās zinātnieku domas.

—   Pēc tiesas pieprasījuma, — iesāka runu profesors Seins, tiesas galvenais eksperts, vīrs jau pusmūža gados, — mēs apskatījam dzīvniekus un jaunekli Ihtiandru, kuriem profesors Salvators izdarījis operācijas savās laboratorijas. Mēs izpētījam viņa nelielās, bet prasmīgi iekārtotas laboratorijas un operāciju zāles. Profesors Salvators lietojis savās operācijās ne tikai pēdējos hirurģiskas tehnikas papildinājumu^kā elektriskos nažus, dezinficējošos ultravioletos staras un tamlīdzīgi, bet arī tādus instrumentus#kas vēl hirurgiem nav pazīstami. Acīm redzot tie pagatavoti pēc viņa paša norādījumiem. Es negribu ilgi kavēties pie mēģinājumiem, ko profesors Salvators izdarījis ar dzīvniekiem. Sie mēģinājumi būtībā ir ieceres ziņā ārkārtīgi pārdrošās un izpildījuma ziņā spožas operācijas: audu un veselu orgānu pārvietošana, divu dzīvnieku saaudzēšana vienā, divējādi elpojošu būtņu pārvēršana vienējadi elpojošā, mātīšu pārvēršana tēviņos un otrādi, jaunas atjaunošanas metodes. Salvatora dārzos rnes atradām bērnus un pusaudžus vecumā no dažiem mēnešiem līdz četrpadsmit gadiem, kuri piederēja pie dažadam indiāņu ciltīm.

—   Kādā stāvoklī jūs atradāt bērnus? — jautāja prokurors.

—   Visi bērni veseli un mundri. Viņi draiskojas dārzā un rotaļājas. Daudzus no viņiem Salvators izglābis no nāves. Indiāņi ticēja viņam un veda šurp bērnus no vistālākajām vietām — no Aļaskas līdz Ugunszemei: eskimosi, jagani, apači, taulipangi, sanapani, botokudi, pano, araukaņi.

Zālē kļuva dzirdama kāda nopūta.

—   Visas ciltis veda savus bērnus pie Salvatora.

Prokurors kļuva bažīgs. Pēc sarunas ar bīskapu, kad

viņa domas bija dabūjušas jaunu virzienu, viņš nevarēja mierīgi klausīties Salvatora cildināšanā un prasīja ekspertam:

—   Jūs laikam domājat, ka Salvatora operācijas bija vajadzīgas un lietderīgas?

Bet tiesas priekšsēdētājs, sirmgalvis ar skarltu seju, baidīdamies, ka eksperts atbildēs apstiprinoši, pasteidzās iejaukties:

—   Tiesu neinteresē eksperta personīgie uzskati zinātniskos jautājumos. Lūdzu turpināt. Ko deva araukāņu cilts jaunekļa Ihtiandra apskate?

—   Viņa miesa bija pārklāta ar mākslīgām zvīņām, — eksperts turpināja, — no kādas nezināmas, elastīgas un ārkārtīgi_ izturīgas vielas. Šīs vielas analīze vēl nav pabeigta. Ūdenī Ihtiandrs dažreiz lietoja īpašas brilles no smaga flintstikla, kura staru laušanas koeficients ir gandrīz divi. Tas deva viņam iespēju labi redzēt zem ūdens. Kad mēs novilkām Ihtiandram zvīņas, tad atklājām zem abām lāpstiņām apaļus caurumus desmit centimetru diametrā, aizsegtus ar piecām plānām strēmelēm, līdzīgām haizivju žaunām.

Zālē atskanēja apspiests izbrīnās sauciens.

—   Jā, — eksperts turpināja, — tas var likties neticami, bet Ihtiandram ir cilvēka plaušas un tai pašā laikā haizivs žaunas. Tāpēc viņš var dzīvot ir uz sauszemes, ir ūdenī.

—   Cilvēks-amfībija? — prokurors ironiski iejautājās.

—   Jā, zināmā mērā cilvēks-amfībija, divējādi elpojošs abinieks.

—   Bet kā Ihtiandram varēja gadīties haizivs žaunas? — jautāja priekšsēdētājs.

Eksperts plati noplātīja rokas un atbildēja:

—   Tā ir mīkla, kuru varbūt vēlēsies noskaidrot mums pats profesors Salvators. Mūsu domas bija tādas: pēc Hekeļa bioloģiskā likuma katra dzīva būtne savā attīstībā atkārto visas tās formas, kurām gājis cauri attiecīgais dzīvās būtnes veids visā tai gadsimti? &amp;lt; ilgajā laikā, kamēr šis veids dzīvo virs zemes. Var ar drošu pārliecību sacīt, ka cilvēks cēlies no senčiem, kuri kādreiz elpojuši ar žaunām.

Prokurors saslējās sēdeklī, bet priekšsēdētājs ar žestu apvaldīja viņu.

—   Cilvēku dzimuma embrijam divdesmitajā attīstības dienā iezīmējas četras cita aiz citas guļošas žaunu krociņas. Vēlāk cilvēka embrijam žaunu aparats pārveidojas: pirmais žaunu loks pārvēršas par dzirdes eju ar dzirdes kauliņiem un Eistahija cauruli; apakšējā daļa izveidojas par apakšējo žokli; otrais loks — zemmēles kaula piedēkli un miesa; trešais loks — rīkles vairogveidigais krimslis. Mēs nedomājam, ka profesoram Salvatoram būtu izdevies aizturēt Ihtiandra attīstību embrija stadijā. Tiesa, zinātnei ir zināmi gadījumi, kad pat pilnīgi pieaugušam cilvēkam paliek neaizaudzis žaunu caurums uz kakla, zem žokļa. Tās ir (ā saucamās kakla fistulas, bet ar tādām žaunu paliekām, protams, nevar dzīvot zem ūdens. Embrijam nenormāli attīstoties, vajadzēja rasties vienai no divām iespējām: vai nu žaunas turpinātu attīstīties, bet uz dzirdes orgāna un citu anatomisku izmaiņu rēķina, un tad Ihtiandrs pārvērstos par monstru ar neattīstītu puszivs, puscilvēka galvu, vai uzvarētu cilvēka normālā attīstība, bet tad uz žaunu iznicināšanas rēķina. Tomēr Ihtiandrs ir normāli attīstīts jauneklis ar labu dzirdi, pilnīgi attīstītu apakšžokli un normālām plaušām, bet bez tam viņam ir pilnīgi izveidojušās žaunas. Kā tieši funkcionē žaunas un plaušas, kāda to savstarpējā sakariba, vai ūdens ieplūst caur muti un plaušām žaunās, vai varbūt ūdens iekļūst žaunās pa nelielu spraugu, ko mēs atklājām Ihtiandra ķermenī virs apaļā žaunu cauruma, to mēs nezinām. Mēs varētu atbildēt uz šiem jautājumiem tikai tad, ja būtu izdarījuši anatomisku sekciju. Atkārtoju, ka mums tā ir mikla, uz kuru atbilde jādod pašam profesoram Salvatoram. Tapat profesoram Salvatorain jāpaskaidro mums, kā radušies jaguariem lidzīgie suņi, dīvainie, . neparastie dzīvnieki un abinieki pērtiķi — šie Ihtiandra dubultnieki.

—   Kāds jūsu vispārīgais slēdziens? — jautāja tiesas pr ikšsēdētājs.

Profesors Seins, kurš pats bija plaši pazīstams zinātnieks un hirurgs, atklāti atbildēja:

—    Atzīstos, ka es šai lietā neko nesaprotu. Varu teikt tikai to, ka tas, ko darījis doktors Salvators, ir pa spēkam tikai ģēnijam. Salvators acīm redzot nācis pie atziņas, ka savā hirurga mākslā sasniedzis tādu pilnību, ka var izjaukt, salikt un pielāgot dzīvnieka un cilvēka ķermeni pēc vēlēšanās. Un, kaut viņš to patiešām spoži realizējis, tomēr viņa drosme un ieceres plašums robežojas ar … bezprātu.

Salvators nicinoši pasmīnēja.

Viņš nezināja, ka eksperti nolēmuši atvieglināt viņa likteni un ierosināt jautājumu par viņa nepieskaitāmību, lai būtu iespējams aizstāt cietuma režīmu ar slimnīcas režīmu.

—   Es neesmu pārliecināts, ka viņš ir ārprātīgs, — eksperts turpināja, pamanījis Salvatora smīnu, — bet katrā gadījumā, pēc mūsu domām, apsūdzētais ievietojams garīgi slirņo sanatorijā un nododams ilgstošā ārstu psihiatru uzraudzībā.

—   Tiesa nav ierosinājusi jautājumu par apsūdzētā nepieskaitāmību. Tiesa apspriedīs šo jauno apstākli, — priekšsēdētājs sacīja. — Profesor Salvator, vai jūs vēlaties sniegt paskaidrojumu sakarā ar dažiem ekspertu un prokurora jautājumiem?

—   Jā, — Salvators atbildēja. — Es sniegšu paskaidrojumus, bet lai tas reizē ir arī mans pēdējais vārds.

APSŪDZĒTĀ PĒDĒJAIS VĀRDS

Salvators mierīgi piecēlās un pārlaida skatienu tiesas zālei, it kā tur kādu meklētu. Skatītāju vidū viņš pamanīja Baltazaru, Kristo un Zuritu. Pirmajā rindā sēdēja bīskaps. Salvators mazliet pakavējās ar skatienu pie viņa. Salvatora sejā pavīdēja smaids. Tad Salvators sāka atkal ar skatieniem kaut ko meklēt zālē.

—   Es neredzu šai zālē cietušo, — Salvators beidzot sacīja. ^

—   Es esmu cietušais! — Baltazars pēkšņi iesaucās, pietrūkdamies kājās. Kristo parāva brāli aiz piedurknes un nosēdināja.

—   Par kādu cietušo jūs runājat? — jautāja priekšsēdētājs. — Ja jūs runājat par sakropļotajiem dzīvniekiem, tad tiesa neatrada par vajadzīgu tos šeit parādīt, bet Ihtiandrs, cilvēks-amfībija, atrodas tiesas telpās.

—   Es domāju par dievu to kungu, — mierigi un nopietni atbildēja Salvators.

Izdzirdējis šādu atbildi, priekšsēdētājs neizpratnē atlaidas pret krēsla atzveltni. Vai patiešām Salvators jucis prāta? Jeb vai viņš nolēmis tēlot vājprātīgo, lai izvairītos no soda?

—   Ko jūs gribat ar to teikt?

—   Es domāju, ka tiesai tas skaidrs, — Salvators atbildēja. — Kas ir galvenais un vienigais cietušais šai lietā? Acīm redzot tikai dievs. Pēc tiesas domām es ar savu rīcību dragāju dieva autoritāti, ielauzdamies viņa darbības sfērā. Viņš bijis apmierināts ar savu radību, un te uzreiz ierodas sazin kāds ārsts un saka: «Tas ir slikti nostrādāts, tas jāpartaisa.» Un sāk pārveidot dieva radību pēc sava prata …

—   Tā ir dieva zaimošana! Es pieprasu šos apsūdzētā vārdus ierakstīt protokolā! — Prokurors pārtrauca kā cilvēks, kas aizskarts savās svetakajās jūtās.

Salvators paraustīja plecus:

—   Es izteicu tikai apsūdzības akta būtību. Vai tad visa apsūdzība neiet tādā virzienā? Es lasīju apsūdzības aktu. Sakumā mani apvainoja tikai par to, ka es it kā esot nodarbojies ar vivisekciju un izdarījis miesas bojājumus. Tagad mani apvaino vēl vienā pārkāpumā — svētuma zaimošanā. No kurienes pūš šis vējš? Vai tas nenāk no katedrāles puses?

Un profesors Salvators uzmeta skatienu bīskapam.

—   Jūs paši esat radījuši procesu, kurā neredzams piedalās apsudzētāju pusē pats debesu tēvs, bet uz apsūdzēto sola kopā ar mani Čarlzs Darvins. Varbūt es vēlreiz apbēdināšu dažus šai zālē sēdošos ar saviem vārdiem, bet es joprojām apgalvoju, ka cilvēka un dzīvnieku organisms nav pilnīgs un to vajadzīgs izlabot. Es ceru, ka bīskaps Huans de Garsilasso, katedrāles priekšnieks, kas atrodas šai zālē, to apstiprinās.

Šie vārdi radīja izbrīnu visā zālē.

—   Piecpadsmitajā gadā, neilgi pirms devos uz fronti, — Salvators turpināja, — man nācās izdarīt mazus labojumus cienījamā bīskapa organismā, izoperējot viņam apendiksu, šo nevajadzīgo un kaitīgo aklās zarnas piedēkli. Gulēdams uz operācijas galda, mans garīdznieku kārtas pacients, cik atceros, neko neiebilda pret to dieva ģīmja un līdzības izkropļošanu, ko es izdarīju ar savu nazi, izgriezdams daļiņu no bīskapa miesas. Vai tā nebija? — Salvators jautāja, cieši lūkodamies bīskapā.

Huans de Garsilasso sēdēja nekustēdamies. Tikai viņa bālie vaigi bija mazliet pietvīkuši un tievie pirksti viegli trīsēja.

—   Un vai nebija vēl viens tāds gadījums, tolaik, kad es nodarbojos ar privāto praksi un izdarīju organisma atjaunošanas operācijas? Vai toreiz nenāca pie manis ar lūgumu atjaunot viņu cienījamais prokurors senjors Augusto de …

Prokurors gribēja protestēt, bet viņa vārdus apslāpēja publikas smiekli.

—   Es jūs lūdzu nenovirzīties no temata, — priekšsēdētājs skarbi aizrādīja.

—   Šis lūgums būtu daudz vairāk vietā attiecībā uz pašu tiesu, — Salvators atbildēja. — Nevis es, bet tiesa tā ir nostādījusi jautājumu. Vai tad vienu otru no tiesnešiem nav izbiedējusi doma, ka visi klātesošie šeit ir vakarējie pērtiķi un pat zivis, kas dabūjušas iespēju runāt un dzirdēt, jo viņu žaunu loki pārvērtušies runas un dzirdes orgānos? Nu, ja ne tieši pērtiķi un zivis, tad vismaz to pēcnācēji. — Un, pievērsdamies prokuroram, kas sāka izrādīt nepacietību, Salvators sacīja: — Apmierinieties! Es nedziros te ar kādu strīdēties vai lasīt lekcijas par evolūcijas teoriju. — Un pēc nelielas pauzes Salvators atsāka: — Nelaime nav tā, ka cilvēks cēlies no dzīvnieka, bet gan tā, ka viņš joprojām ir palicis dzīvnieks … rupjš, ļauns, negudrs. Mans mācītais kolēģis veltīgi biedēja jūs. Viņš varēja arī nerunāt par embrija attīstību. Es neesmu ne iespaidojis embrija attīstību, ne krustojis dzīvniekus. Es esmu hirurgs. Mans vienīgais ierocis bija nazis. Un kā hirurgam rnari nācies palīdzēt cilvēkiem, ārstēt tos. Operējot slimniekus, man bija bieži jāizdara orgānu audu un dziedzeru transplantācija. Lai papildinatu šo metodi, es sāku nodarboties ar mēģinājumiem pārstādīt audus dzīvniekiem.

Ilgu laiku es laboratorijā novēroju operētos dzīvniekus, cenzdamies noskaidrot, izpētīt, kas notiek ar orgāniem, ko pārnes uz jaunu, dažkārt pat neparastu vidi. Kad mani novērojumi beidzās, dzīvnieku parvietoja uz dārzu. Tā man radās šis dārzs — muzejs. Sevišķi mani aizrāva problēma, kā apmainīt audus tālu stāvošiem dzīvniekiem, piemēram, zivīm un zīdītājiem vai otrādi. Un te man izdevās sasniegt to, ko zinātnieki vispār uzskata par neiedomājamu. Kas gan tur neparasts? To, ko es izdarīju šodien, rīt darīs parastie ierindas hirurgi. Profesoram Seinam droši vien zināmas vācu hirurga Zauerbruha pēdējās operācijas. Viņam izdevās aizstāt slimu gurnu ar stilbu.

—   Bet Ihtiandrs? — eksperts iejautājās.

—   Jā, Ihtiandrs ir mans lepnums. Operējot Ihtiandru, grūtības sagādāja ne tikai tehnika vien. Man vajadzēja pārveidot visu cilvēka organisma darbu. Seši pērtiķi gāja bojā iepriekšējos mēģinājumos, iekams es sasniedzu mērķi un varēja operēt bērnu, nebaidoties par viņa dzīvību.

—   Kāda bija šī operācija? — prasīja priekšsēdētājs.

—&amp;gt; Es pārstādīju bērnam jaunas haizivs žaunas, un

bērns ieguva iespēju dzīvot uz sauszemes un ūdenī.

Publikā bija dzirdami izbrīna pilni izsaucieni. Laikrakstu korespondenti metās ārā no zāles pie telefoniem, steigdamies paziņot redakcijām šo jauno ziņu.

—   Vēlāk man izdevās gūt vēl lielāku sasniegumu. Mans pēdējais darbs — abinieks pērtiķis, kuru jūs redzējāt, var dzīvot, veselībai nekaitējot, neierobežoti ilgu laiku kā uz sauszemes, tā ūdenī. Ihtiandrs var nodzīvot bez ūdens ne vairāk par trim četrām dienām. Ilga uzturēšanās uz sauszemes bez ūdens viņam kaitīga: plaušas nogurst, žaunas sāk žūt, un Ihtiandrs jūt durstošas sāpes sānos. Diemžēl, manas prombūtnes laikā Ihtiandrs pārkāpis manis noteikto režīmu. Viņš pārāk ilgi uzturējies uz sauszemes, pārgurdinājis plaušas, un viņam attīstījusies nopietna slimība. Viņa organisma līdzsvars izjaukts, un viņam lielākā daļa mūža būs jāpavada ūdenī. No cilvēka-amfibijas viņš pārvērties par cilvēku-zivi .. .

—   Atļaujiet man uzdot apsūdzētajam jautājumu, —

prokurors uzrunāja priekšsēdētāju. — Kā Salvatoram radusies doma izveidot cilvēku-amfībiju, un kāds bijis viņa mērķis?

— Pamatos tā pati vecā doma — cilvēks nav pilnīgs. Saņēmis evolucionārās attīstības procesā lielas priekšrocības, salīdzinot ar saviem senčiem dzīvniekiem, cilvēks pazaudējis daudz ko no tā, kas tam bija zemākajās dzīvnieku attīstības stadijās. Piemēram, dzīve ūdenī sniegtu cilvēkam lielas priekšrocības. Kāpēc neatdot cilvēkam šīs iespējas? No dzīvnieku attīstības vēstures mēs zinām, ka visi sauszemes dzīvnieki un putni radušies no ūdens dzīvniekiem — iznākuši, tā sakot, no okeāna. Mēs zinām, ka daži sauszemes dzīvnieki atkal atgriezušies ūdenī. Delfīns bija zivs, iznāca uz sauszemes, kļuva par zīdītāju, tad atgriezās ūdenī, lai gan palika joprojām par zīdītāju tāpat kā valzivs. Tiklab valzivs, kā delfīns elpo ar plaušam. Būtu iespējams palīdzēt delfīnam kļūt par divējādi elpojošu abinieku. Ihtiandrs lūdza mani to izdarīt: tad viņa draugs, delfīns Līdings, varētu uzturēties kopā ar viņu ilgāku laiku zem ūdens. Es dzīros izdarīt delfīnam šo operāciju. Ihtiandrs, būdams pirmā zivs starp cilvēkiem un pirmais cilvēks starp zivīm, nevarēja nejusties vientulis. Bet, ja viņam sekojot, arī citi cilvēki iekļūtu okeānā, dzīve būtu pavisam citāda. Tad cilvēki viegli uzveiktu vareno stihiju — ūdeni. Vai jūs zināt, kas tā par stihiju, kas tā par varenību? Jūs zināt, ka okeāna platība ir trīs simti sešdesmit viens miljons piecdesmit tūkstoši kvadrātkilometru. Vairāk par septiņām desmitdaļām no zemeslodes virsmas ir ūdens tuksnesis. Taču šis tuksnesis ar saviem neizsmeļamajiem uztura un rūpniecības izejvielu krājumiem varētu uzņemt miljoniem, miljardiem cilvēku. Vairāk par trīs simti sešdesmit vienu miljonu kvadrātkilometru — tas ir tikai laukums, virsma, bet cilvēki taču varētu novietoties pa vairākiem zemūdens stāviem. Miljardiem cilvēku varētu novietoties okeānā bez šaurības un spiešanās. Un okeāna jauda! Jūs zināt, ka okeāna ūdeņi uzsūc saules siltuma enerģiju, kuras jauda ir septiņdesmit deviņi miljardi zirga spēku. Ja okeāns neatdotu siltumu gaisam un citādi nezaudētu to, tad tas sen jau vārītos. Praktiski tas ir neierobežots enerģijas krājums. Kā to izmanto sauszemes cilvēks? Gandriz it nemaz.

Un jūras straumju jauda! Viena pati Golfa straume kopā ar Florīdas straumi stundā virza deviņdesmit vienu miljardu tonnu ūdens. Tas ir apmēram trīstūkstoš reižu vairāk, nekā to izdara liela upe. Kā šo enerģiju izmanto sauszemes cilvēce? Gandrīz nekādi.

Un viļņu un paisumu jauda! Jūs zināt, ka viļņu izdarīto triecienu spēks sastāda trīsdesmit astoņi tūkstoši kilogramu — trīsdesmit astoņas tonnas uz vienu kvadrātmetru virsmas. Viļņu uzbangojums sasniedz četrdesmit tris metrus, turklāt vilnis var pacelt līdz miljonam kilogramu, piemēram, klinšu gabalu, bet paisumi sasniedz augstumā pāri par sešpadsmit metru — tas ir četrstāvu nama augstums. Kā cilvēce izmanto šos spēkus? Gandrīz nekādi.

Uz sauszemes dzīvās būtnes nespēj pacelties augstu pār virsmu un iespiesties ļoti dziļi tanī. Okeānā dzīvība ir visur — no ekvatora līdz poliem, no virsas līdz apmēram desmit kilometru dziļumam.

Ka tad mes izmantojam okeāna neierobežotās bagātības? Ķeram zivis — es teiktu, iegūstam lomu tikai no pašas virsējās okeāna plēvītes, atstājot pilnīgi neizmantotas dzīles. Vācam sūkļus, koraļļus, pērles, aļģes — tas ir viss.

Mēs veicam zem ūdens šādus tādus darbus: ierīkojam tiltus un dambjus, izceļam nogrimušus kuģus — un tas ir viss. Taču arī to mēs darām ar lielām pūlēm, ar lielu risku, dažreiz pat ar cilvēku upuriem. Nelaimīgais sauszemes cilvēks, kurš jau otrā minūtē zem ūdens iet bojā! Kādi tur var būt darbi?

Būtu pavisam citādi, ja cilvēks varētu dzīvot un strādāt zem ūdens bez ūdenslīdēja tērpa, bez skābekļa aparātiem.

Cik daudz dārgumu viņš atklātu! Piemēram, Ihtiandrs. Viņš man stāstīja … Bet es baidos iekārdināt cilvēku alkatības dēmonu. Ihtiandrs nesa man no okeāna dzīlēm retu metālu un rūdu paraugus. O, neuztraucieties, viņš atnesa man tikai pavisam mazus paraugus, bet okeānā to slāņi var būt milzīgi.

Un nogrimušās vērtības?

Atcerieties kaut vai okeāna tvaikoni «Luzitānija». 1916. gada pavasarī vācieši to nogremdēja pie Īrijas krastiem. Neskaitot dārglietas, kas piederēja pusotram tūkstotim bojā gājušo pasažieru, uz «Luzitānijas» atradās simt piecdesmit miljonu dolāru zeltā un zelta stieņi piecdesmit miljonu dolāru vērtībā. (Zālē bija dzirdami pārsteiguma izsaucieni.) Bez tam uz «Luzitānijas» glabājās divas kārbas ar briljantiem, ko bija paredzēts vest uz Amsterdamu. Starp briljantiem bija viens no labākajiem — «Kalifs», daudzu miljonu vērts. Zināms, pat Ihtiandram līdzīgs cilvēks nevarētu nolaisties tādā dziļumā — tad vajadzētu radīt cilvēku (prokurora sašutuma pilnais izsauciens), kurš varētu izturēt augstu spiedienu, līdzīgi dziļūdens zivīm. Tomēr es arī šeit neredzu neko absolūti neiespējamu, tikai viss nav izdarams uzreiz.

—   Jūs laikam piedēvējat sev visuvarenā dieva īpašības, — prokurors piezīmēja. Salvators nepievērsa šai piezīmei uzmanības un turpināja:

—   Ja cilvēks varētu dzīvot ūdenī, tad okeāna apgūšana, tā dziļumu apgūšana ietu uz priekšu milzu soļiem. Jūra vairs nebūtu mums draudīga stihija, kas prasa cilvēku upurus. Jums nevajadzētu vairs apraudāt slīkoņus.

Visi zālē klātesošie likās jau skatām cilvēces iekaroto zemūdens pasauli. Kādas izredzes solīja okeāna uzveikšana! Pat priekšsēdētājs nespēja novaldīties un iejautājās:

—   Kāpēc tad jūs nepublicējāt savu mēģinājumu rezultātus?

—   Es nesteidzos nokļūt uz apsūdzēto sola, — Salvators smaidot atbildēja. — Turklāt vēl es baidījos, ka mans izgudrojums mūsu sabiedriskās iekārtas apstākļos var atnest vairāk ļaunuma nekā labuma. Jau tā ap Ihtiandru sākās cīņa. Kas mani apsūdzēja aiz atriebības? Šis pats Zurita, kas bija man nolaupījis Ihtiandru. Bet iespējams, ka Zuritam Ihtiandru būtu atņēmuši ģenerāļi un admirāļi, lai piespiestu cilvēku-amfībiju gremdēt kara kuģus. Nē, es nevarēju Ihtiandru un «ihtiandrus» padarīt par kopīpašumu tādā valstī, kur cīņa un alkatība pārvērš viscildenākos atklājumus par ļaunumu, palielinot cilvēces ciešanu kopsummu. Es domāju par …

Salvators aprāvās un, krasi pārmainījis toni, turpināja:

— Par to labāk nerunāsim. Citādi mani uzskatīs par vājprātīgu, — un Salvators ar smaidu pavērās ekspertā. — Nē, es atsakos no goda būt par bezprāti, kaut arī ģeniālu. Es neesmu bezprātis vai maniaks. Vai tad es neesmu realizējis to, ko gribēju? Jūs paši savām acīm redzējāt visus manus darbus. Ja jūs atrodat manu rīcību par noziedzīgu, sodiet mani ar visu likuma bardzību. Žēlastības es nelūdzu.

CIETUMĀ

Eksperti, kas bija pārbaudījuši Ihtiandru, bija spiesti pievērst uzmanību ne vien jaunekļa fiziskajām īpašibām, bet arī viņa gara spējām.

—   Kāds inums tagad gads? Kāds mēnesis? Datums? Nedēļas diena? — viņi taujāja.

Bet Ihtiandrs nemainīgi atbildēja:

—   Nezinu.

Viņam grūti nācās atbildēt uz pašiem parastākajiem jautājumiem. Taču par nenormālu nosaukt viņu arī nevarēja. Viņš daudz ko nezināja aiz savas eksistences un audzināšanas īpatnējiem apstākļiem. Viņš bija līdzīgs lielam bērnam. Un eksperti nāca pie slēdziena: «Ihtiandrs nav rīcības spējīgs.» Tas atbrīvoja Ihtiandru no atbildības tiesas priekšā. Tiesa izbeidza pret Ihtiandru vērsto apsūdzību un iecēla viņam aizbildni. Divi vīri izsacīja vēlēšanos būt par Ihtiandra aizbildņiem: Zurita un Baltazars.

Salvatoram bija taisnība, kad viņš apgalvoja, ka Zurita viņu apsūdzējis aiz atriebības. Taču Zurita ne tikai atriebās Salvatoram par to, ka bija pazaudējis Ihtiandru. Viņam bija arī cits mērķis: viņš gribēja atgūt Ihtiandru un tāpēc centās kļūt par jaunekļa aizbildni. Zurita netaupīja vairākus desmitus vērtīgu pērļu un bija uzpircis tiesas uri aizbildņu padomes locekļus. Tagad Zurita bija tuvu mērķim.

Baltazars, atsaukdamies uz savām tēva tiesībām, pieprasīja, lai aizbildņa tiesības piešķir viņam. Tomēr viņam neveicās. Par spīti visām Larras pūlēm, eksperti paziņoja, ka viņi nevarot tikai uz viena liecinieka Kristo liecības pamata konstatēt, ka Ihtiandrs un pirms divdesmit gadiem dzimušais Baltazara dēls esot viena un tā pāti persona. Turklāt Kristo vēl bija Baltazara brālis un tāpēc neiedvesa ekspertiem pilnīgu uzticību.

Larra nezināja, ka šai lietā iejaukušies prokurors ar bīskapu. Baltazars ka cietušais, kā tēvs, kam nolaupījuši un izkropļojuši deiu, tiesai bija vajadzīgs procesa laikā. Taču atzīt Baltazaru par tēvu, atdot viņam Ihtiandru — tas neietilpa tiesas un baznīcas apsvērumos: bija nepieciešams pilnīgi atbrīvoties no Ihtiandra.

Kristo, kas bija pārcēlies uz dzīvi pie brāļa, sāka bažīties par viņu. Baltazars sēdēja dziļās domās stundām ilgi, aizmirsis par ēdienu un dzērienu, bet tad uzreiz viņam uznāca ārkārtīgi stiprs uzbudinājums, viņš sāka mētāties pa veikalu un saukt: — Mans dēls, mans dēls! — Tādos mirkļos viņš mēdza lamāt spāniešus visos lamu vārdos, kādus vien atrada viņam zināmajās valodās.

Reiz pēc tādas lēkmes Baltazars negaidot paziņoja Kristo:

— Zini ko, brāl, es iešu uz cietumu. Es atdošu savas labākās pērles sargiem, lai viņi atļauj man satikties ar Ihtiandru. Es parunāšu ar viņu. Viņš pats atzīs mani par savu tēvu. Dēls nevar neatzīt tēvu. Viņā jāsāk runāt manam asinīm.

Lai kā Kristo pūlējās atrunāt brāli, nekas nepalīdzēja. Baltazars bija nelokāms.

Baltazars devās uz cietumu. Lūgdamies sargus, viņš raudāja, vārtījās viņiem pie kājām, diedelēja un, nokaisīdams ar pērlēm ceļu no vārtiem līdz cietuma iekšējām telpām, beidzot nokļuva Ihtiandra kamerā.

Sai nelielajā kamerā, ko trūcīgi apgaismoja šaurs, restots logs, bija smacīgs gaiss, slikti oda; cietuma sargi reti mainīja ūdeni tvertnē un nevīžoja novākt uz grīdas pūstošās zivis, ar kurām baroja neparasto ieslodzīto.

Pie sienas iepretim logam stāvēja dzelzs tvertne.

Baltazars piegāja pie tvertnes un paskatījas uz tumšo ūdens līmeni, kurā slēpās Ihtiandrs.

—   Ihtiandr! — Baltazars klusu pasauca. — Ihtiandr …

Ūdens virsma virmoja, bet jauneklis neparādījās.

Pagaidījis vēl mirkli, Baltazars pastiepa trīcošo roku un iegremdēja to siltajā ūdenī. Roka pieskārās pie pleca.

No tvertnes pacēlās Ihtiandra slapjā galva. Viņš izslējās līdz pleciem un jautāja:

—   Kas jūs esat? Ko jums vajag?

Baltazars nometās ceļos un izstiepa rokas. Vārdi ātri plūda pār viņa lūpām:

—   Ihtiandr! Pie tevis atnācis tavs tēvs. Tavs īstais tēvs. Salvators nav tev tēvs. Salvators ir ļauns cilvēks. Viņš tevi sakropļojis… Ihtiandr! Ihtiandr! Nu, paskaties taču manī uzmanīgi. Vai tu patiešām nepazīsti savu tēvu?

Ūdens lēni ritēja no jaunekļa biezajiem matiem uz bālajiem vaigiem un pilēja nost no zoda. Skumjš un mazliet izbrīnījies viņš lūkojās vecajā indiānī.

—   Es jūs nepazīstu, — viņš beidzot sacīja.

—   Ihtiandr! — Baltazars iesaucās. — Apskati mani labi pamatīgi! — Un vecais indiānis pēkšņi satvēra jaunekļa galvu, piespieda sev klāt un sāka skūpstīt, liedams karstas asaras.

Ihtiandrs, atvairīdams šos negaidītos glāstus, sakustināja ūdeni tvertnē, un tas sāka līt pāri malām uz akmens klona.

Te kāda roka sagrāba Baltazaru aiz apkakles, pacēla gaisā un iesvieda kaktā. Baltazars novēlās uz grīdas, sāpīgi nodauzīdams galvu pret mūri.

Atvēris acis, Baltazars ieraudzīja sev blakus Zuritu. Cieši savilcis labo roku dūrē, Zurita kreisajā turēja kādu papīru un uzvaroši vēcināja to.

—   Redzi? Pavēle, kas mani ieceļ par Ihtiandra aizbildni. Tev nāksies pameklēt bagatu dēliņu citā vietā. So jaunekli es rīt aizvedīšu sev līdzi. Saprati?

Baltazars, gulēdams uz grīdas, dobji un draudoši ierūcās.

Nākošajā mirklī viņš uzlēca kājās un ar mežonīgu brēcienu metās virsū ienaidniekam, notriekdams to gar zemi. Indiānis izrāva Zuritam no rokas papīru, iebāza mutē un joprojām zvēla spānietim ar dūrēm. Sākās nežēlīga cīņa.

Cietuma sargs, kas stāvēja pie durvīm ar atslēgam rokā, turēja par savu pienākumu ievērot stingru neitralitāti, jo bija saņēmis kārtīgus kukuļus no abām pusēm un negribēja iejaukties kautiņā. Tikai, kad Zurita sāka žņaugt veco, sargs kļuva nemierīgs:

—   Nenožņaudziet viņu!

Tomēr niknuma pārņemtais Zurita nepievērsa uzmanības sarga brīdinājumam, un Baltazaram būtu slikti klājies, ja kamerā nebūtu parādījusies jauna persona.

—   Lieliski! Aizbildņa kungs vingrinās savu aizbildņa tiesību realizēšanā! — atskanēja Salvatora balss. — Ko jūs blisināt acis? Vai zināt savus pienākumus? — viņš uzsauca sargam tādā tonī, it kā būtu pats cietuma priekšnieks.

Salvatora uzsauciens palīdzēja. Sargs metās izšķirt kaušļus.

Troksni padzirdējuši, atskrēja vēl citi sargi, un drīz vien Zuritu un Baltazaru atvilka katru uz savu pusi.

Zurita varēja uzskatīt sevi par uzvarētāju šai cīņā, taču uzvarētais Salvators tomēr bija stiprāks par saviem sāncenšiem. Pat šeit, šai kamerā, būdams arestants, Salvators joprojām valdīja par notikumiem un cilvēkiem.

—   Izvediet kaušļus no kameras! — Salvators pavēlēja sargiem. — Man jāpaliek vienatnē ar Ihtiandru.

Un sargi paklausīja. Par spīti protestiem un lamām, Zuritu un Baltazaru izveda ārā. Kameras durvis aizcirtās.

Kad gaitenī attālinoties apklusa balsis, Salvators pienāca pie baseina un sacīja Ihtiandram, kurš palūkojās ārā no ūdens:

—   Piecelies, Ihtiandr. Iznāc kameras vidū, es t&amp;lt;vī izmeklēšu.

Jauneklis paklausīja.

—   Tā, — Salvators turpināja, — tuvāk gaismai. Elpo. Dziļāk. Vēl. Aizturi elpu. Tā …

Salvators izklauvēja Ihtiandra krūtis un klausījās jaunekļa saraustītajā elpā.

—   Trūkst gaisa?

—   Jā, tēv.

—   Pats esi vainīgs. Tu nedrīkstēji tik iigi uztureties uz sauszemes.

Ihtiandrs nokāra galvu un iegrima domās. Tad pēkšņi pacēla galvu, ieskatījās Salvatoram taisni acīs un jautāja:

—   Tēv, bet kāpēc nevar? Kāpēc visiem brīv, bet man ne?

Izturēt šo skatienu, kas saturēja slēptu pārmetumu, Salvatoram bija daudz grūtāk nekā atbildēt tiesā. Bet Salvators izturēja.

—   Tāpēc, ka tev ir tas, kas nav nevienam cilvēkam: spēja dzīvot zem ūdens… Ja tev liktu izvēlēties, Ihtiandr, vai nu but tādam kā visi un dzīvot uz sauszemes, vai dzīvot tikai zem ūdens, ko tad tu izvēlētos?

—   Nezinu, — jauneklis atbildēja, brītiņu padomājis.

Viņam bija vienādi dārga ir zemūdens pasaule, ir zeme, Gutiēre. Bet Gutiēre viņam tagad ir zudusi…

—   Tagad es dotu priekšroku okeānam, — viņš beidzot sacīja.

—   Tu jau agrāk esi izvēlējies, Ihtiandr, jo ar savu nepaklausību esi pārkāpis organisma līdzsvara noteikumus. Nu tu varēsi dzīvot tikai ūdenī.

—   Bet ne šinī briesmīgajā, netīrajā ūdenī, tēv! Es te nomiršu. Es gribu okeāna plašumā!

Salvators apspieda nopūtu.

—   Es darīšu visu, lai jo drīzāk atbrīvotu tevi no cietuma, Ihtiandr. Esi vīrišķīgs! — Un, uzmundrinoši uzsitis jauneklim uz pleca, Salvators pameta Ihtiandru un atgriezās savā kamerā.

Nosēdies uz taburetes pie šaurā galda, Salvators iegrima pārdomās.

Kā ikviens hirurgs, viņš pazina arī neveiksmes. Ne mazums cilvēku dzīvību bija gājušas bojā no viņa naža, iekams viņš bija sasniedzis pilnību. Tomēr viņš nekad nebija daudz domājis par šiem upuriem. Gāja bojā desmiti, toties izglābti tūkstoši. Sī aritmētika viņu pilnīgi apmierināja.

Taču par Ihtiandra likteni viņš jutās atbildīgs. Ihtiandrs bija viņa lepnums. Viņš mīlēja jaunekli kā savu

labāko darbu. Bez tam viņš bija pieķēries Ihtiandram un iemīlējis viņu kā savu dēlu. Un tāpēc tagad Ihtiandra slimiba un turpmākais liktenis modināja Salvatorā raizes un bažas.

Pie kameras durvīm pieklauvēja.

—   Iekšā! — Salvators uzsauca.

—   Vai es jūs netraucēju, profesora kungs? — cietuma uzraugs klusu apvaicājās.

—   Nebūt ne, — Salvators atbildēja pieceldamies. — Kā jūtas jūsu sieva un bērns?

—   Pateicos, ļoti labi. Es viņus nupat aizsūtīju tālu no šejienes, uz Andiem…

—   Jā, kalnu klimats viņiem noderēs, — Salvators piekrita.

Uzraugs^negāja projām. Mezdams skatienus uz durvīm, viņš tuvojās Salvatoram un klusu čukstēja:

—   Profesor! Esmu gatavs savu dzīvību atdot jums par to, ka izglābāt manu sievu. Es viņu mīlu kā…

—   Nav ko pateikties, tas ir mans pienākums.

—   Es negribu palikt jūsu parādnieks, — uzraugs turpināja. — Un ir arī vēl kas cits. Esmu neizglītots cilvēks, bet es lasu avīzes un zinu, ko nozīmē profesors Salvators. Nevar pieļaut, ka tādu cilvēku tur cietumā kopā ar klaidoņiem un laupītājiem.

—   Mani mācītie draugi, — Salvators smaidīdams piezīmēja, — liekas, panāks, lai mani ievieto sanatorijā kā vājprātīgu.

—   Cietuma sanatorija nav labāka par cietumu, — uzraugs attrauca, — pat sliktāka: laupītāju vietā ap jums būs vājprātīgie. Salvators starp trakiem! Nē, nē, tas nedrīkst notikt!

Pazeminājis balsi līdz čukstam, uzraugs turpināja:

—   Esmu visu apdomājis. Es ar nolūku aizsūtīju ģimeni kalnos. Tagad nokārtošu jums bēgšanu un tad nozudīšu pats. Trūkums iedzina mani šeit, bet es neciešu šo darbu. Mani neatradīs, un jūs … jūs aizbrauksiet no šīs nolādētās zemes, kur viss atrodas garīdznieku un tirgoņu rokās. Un vēl ko es jums gribēju pateikt, — viņš piebilda vilcinādamies. — Es nododu dienesta noslēpumu, valsts noslēpumu …

—   Varat to nedarīt, — Salvators pārtrauca.

—   Jā, bet… es pats nevaru… vispirms — es nevaru izpildīt briesmīgo pavēli, ko esmu saņēmis. Sirdsapziņa mocītu mani visu mūžu, bet, ja es atklāšu šo noslēpumu, sirdsapziņa man nepārmetīs. Jūs tik daudz esat darījis manā labā, kamēr viņi… Es neesmu pateicību paradā priekšniecībai, kura turklāt spiež mani uz noziegumu.

—   Pat uz noziegumu?

—   Jā, es uzzināju, ka Ihtiandru neatdos ne Baltazaram, ne aizbildnim Zuritam, kaut gan Zuritam jau izsniegti papīri. Taču arī Zurita, par spīti bagātīgajiem kukuļiem, nedabūs neko, jo… Ihtiandru nolēmuši nonāvēt.

Salvators viegli sakustējās.

—   Tā? Turpiniet!

—   Jā, nonāvēt Ihtiandru, — visvairāk par to uzstājas bīskaps, lai gan viņš, manuprāt, ne reizi neizsacīja vārdiņu «nonāvēt». Man iedeva indi, liekas, ciānkāliju. Šonakt man jāieber inde Ihtiandra tvertnes ūdenī. Cietuma ārsts ir uzpirkts. Viņš konstatēs, ka Ihtiandru pazudinājusi jūsu izdarītā operācija, kas pārvērta viņu amfībijā. Ja es neizpildīšu pavēli, ar mani rīkosies nežēlīgi. Bet man taču ir ģimene… Tad viņi nogalinās arī mani, un neviens neko neuzzinās. Es esmu pilnīgi viņu rokās. Man pagātnē ir noziegums… neliels… gandrīz vai nejaušs… Tik un tā es esmu nolēmis bēgt, un jau viss ir sagatavots, bet es nevaru un negribu nogalināt Ihtiandru. Izglābt abus — jūs un Ihtiandru — tik īsā laika sprīdī grūti, gandrīz neiespējami. Bet jūs vienu izglābt es varu. Esmu visu izdomājis. Man žēl Ihtiandra, taču jūsu dzīvība ir vērtīgāka. Jūs ar savu mākslu varēsiet radīt citu Ihtiandru, bet neviens pasaulē neradīs otru tādu Salvatoru.

Salvators piegāja pie uzrauga, spieda viņam roku un sacīja:

—   Es jums pateicos, bet nevaru pieņemt jūsu upuri. Jūs var noķert un tiesāt.

— Nekāda upura nav! Man viss izdomāts.

—   Pagaidiet. Es pats nevaru šo upuri pieņemt, bet, ja jus izglābsiet Ihtiandru, tad izdarīsiet man lielāku pakalpojumu, nekā izglābdams mani. Es esmu vesels, spēcīgs un visur atradīšu draugus, kas man palīdzēs izrauties brīvībā. Taču Ihtiandru nepieciešams atbrīvot tūliņ.

—   Es to izpildīšu kā jūsu pavēli, — uzraugs noteica.

Kad viņš izgāja, Salvators pasmaidīja un noteica:

—   Tā būs labāk. Lai strīdus ābols netiek nevienam.

Viņš pastaigāja pa istabu, klusu nočukstēja: — Nabaga zēns! — piegāja pie galda, kaut ko uzrakstīja, tad pieklauvēja pie durvīm.

—   Pasauciet pie manis cietuma uzraugu.

Kad uzraugs ieradās, Salvators uzrunāja viņu:

—   Vēl viens lūgums. Vai nevarat izgādāt man tikšanos ar Ihtiandru — pēdējo tikšanos!

—   Tas ir pavisam viegli. No priekšniecības neviena nav, viss cietums jūsu rīcībā.

—   Lieliski. Jā, vēl viens lūgums.

—   Esmu gatavs pakalpot.

—   Atbrīvodams Ihtiandru, jūs izdarīsiet manā labā ļoti daudz.

—   Bet jūs, profesor, esat izdarījis man tādu pakalpojumu . ..

—   Pieņemsim, ka esam norēķinājušies, — Salvators pārtrauca, — bet es varu un gribu palīdzēt jūsu ģimenei. Te ir zīmīte. Tanī ir tikai adrese un viens burts «S» — Salvators. Meklējiet pēc šīs adreses. Tas ir uzticams cilvēks. Ja jums vajadzēs uz laiku paslēpties vai vajadzēs naudas …

—   Bet …

—   Nekādus «bet». Vediet mani drīzāk pie Ihtiandra.

Ihtiandrs izbrīnījās, kad kamerā atkal parādījās Salvators. Ihtiandrs nekad nebija viņu redzējis tik skumju un maigu kā šoreiz.

—   Ihtiandr, mans dēls, — Salvators sacīja. — Mums jāšķiras ātrāk, nekā biju domājis, un varbūt uz ilgu laiku. Tavs liktenis darīja man raizes. Tevi ielenc tūkstošiem briesmu. Ja tu paliksi te, tu iesi bojā, labākā gadījumā paliksi par Zuritas vai viņam līdzīga plēsoņas gūstekni.

—   Bet tu, tēv?

—   Mani, protams, notiesās un iesedinas cietuma, kur man b.ūs jānosēž gadi divi vai pat vairāk. Kamēr es būšu cietumā, tev jāatrodas drošā vietā un iespējami tālāk no šejienes. Tāda vieta ir, bet tā ir ļoti tālu, otrpus Dienvidamerikas, uz rietumiem no tās, Lielajā okeānā, kādā no Tuamotu jeb Zemajām salām. Nokļūt līdz turienei nebūs viegli, taču visas ceļa briesmas nav salīdzināmas ar tām, kādām tu pakļausies te, mājās, Laplatas līcī. Vieglāk nokļūt turp un uzmeklēt šīs salas nekā izvairīties te no viltīgā ienaidnieka tikliem un lamatām.

Kādu ceļu tev norādīt? Tu vari doties turp uz rietumiem, apejot Dienvidameriku no ziemeļiem vai dienvidiem. Abiem ceļiem ir savas labās puses un savi trūkumi. Ziemeļu ceļš mazliet garāks. Bez tam, izraugoties šo ceļu, tev vajadzētu peldēt no Atlantijas uz Kluso okeānu cauri Panamas kanālam, un tas ir bīstami: tevi var notvert, it sevišķi slūžās; vai atkal pie mazākās neuzmanības tevi var saspiest kuģis. Kanāls nav pārāk plats un dziļš: vislielākais platums — deviņdesmit viens metrs, dziļums — divpadsmit ar pusi metra. Jaunākie, dziļi peldošie okeāna tvaikoņi var gandrīz skart dibenu ar ķīli.

Toties tu visu laiku būtu siltajos ūdeņos. Bez tam no Panamas kanāla iet uz rietumiem trīs lieli okeāna ceļi: divi uz Jaunzēlandi, trešais uz Fidži salām un vēl tālāk. Izraudzījies vidējo ceļu un sekodams tvaikoņiem un varbūt pat pieķerdamies zem tiem, tu gandrīz sasniegtu mērķi. Vismaz abi ceļi uz Jaunzēlandi aizķer Tuamotu arhipelaga joslu. Tev vajadzētu tikai mazliet novirzīties uz ziemeļiem.

Ceļš gar dienvidu krastu tuvāks, toties tur tev būs jāpeld aukstos ūdeņos, pie peldošā ledus robežas, it sevišķi, ja tu peldēsi gar Dienvidamerikas vistālāko punktu dienvidos — Horna ragu Ugunszernē. Magelāna līcis ir ārkārtīgi vētrains. Tev, protams, tas nav tik bīstams kā kuģiem un tvaikoņiem, taču bīstams tomēr. Buru kuģiem tas bija īsta kapsēta. Austrumos tas ir plats, rietumos šaurs un piebārstīts ar klintīm un saliņām. Spēcīgi rietumu vēji dzen ūdeni uz austrumiem, tātad tev pretī. Šinīs vērpetēs pat tu vari sadauzīties arī zem ūdens.

Tāpēc es tev ieteicu labāk pagarināt ceļu un apiet Horna ragu nekā peldēt caur Magelāna līci. Okeāna ūdens kļūst vēsāks pamazām, un es ceru, ka tu pakāpeniski pieradīsi un paliksi vesels. Par uzturu tev nav ko bēdāt — tas vienmēr būs pa rokai tāpat kā ūdens. Tu kopš bērnības esi pieradis dzert jūras ūdeni bez kaitīgām sekām veselībai.

Atrast ceļu no Horna raga uz Tuamotu salām tev būs mazliet grūtāk nekā no Panamas kanāla. No Horna raga uz ziemeļiem nav platu okeāna ceļu ar lielu tvaikoņu kustību. Es tev norādīšu precīzi garumu un platumu; tu tos noteiksi ar speciālu instrumentu, ko esmu licis tev pagatavot. Taču šie instrumenti mazliet apgrūtinās tevi un saistīs kustības brīvību . ..

—   Es paņemšu līdzi Līdingu. Viņš nesīs kravu. Vai tad es varu šķirties no Līdinga? Viņš jau tā droši vien noilgojies pēc manis.

—   Nezinu gan, kurš pēc kura vairāk, — Salvators pasmaidīja. — Tātad Līdings. Labi. Līdz Tuamotu salām tu notiksi. Tev vajadzēs uzmeklēt vientuļu koraļļu salu. Pazīme tāda: uz salas masts, bet mastā kā vēja rādītājs — liela zivs. Nav grūti iegaumēt. Varbūt tu izšķiedīsi mēnesi, divus vai trīs, meklēdams šo salu, — nav nekāda nelaime: ūdens tur silts, austeru daudz.

Salvators bija pieradinājis Ihtiandru pacietīgi klausīties, nepārtraucot stāstītāju, bet, kad Salvators nonāca šai sava stāsta vietā, Ihtiandrs nenocietās:

—   Un ko es atradīšu salā ar vēja rādītāju — zivi?

—   Draugus. Uzticamus draugus, gādību un mīlestību, — Salvators atbildēja. — Tur dzīvo mans vecs draugs — zinātnieks Armans Vilbuā, francūzis, slavens okeanogrāfs. Es iepazinos un iedraudzējos ar viņu, kad pirms daudziem gadiem biju Eiropā. Armans Vilbuā ir ļoti interesants cilvēks, bet tagad man nav laika tev pastāstīt par viņu. Ceru, ka tu pats iepazīsies ar viņu un to notikumu, kas novedis viņu uz vientuļās koraļļu salas Klusajā okeānā. Pats viņš nav vientulis. Tur dzīvo viņa sieva, jauka, krietna sieviete, dēls un meita — pēdējā dzimusi uz salas, viņai būs gadi septiņpadsmit, dēlam ir divdesmit pieci.

Viņi zina par tevi no manām vēstulēm, un esmu pārliecināts, uzņems ģimenē kā savējo… — Salvators sastostījās. — Zināms, tagad tev vajadzēs lielāko daļu laika pavadīt zem ūdens. Taču draudzīgām sarunām tu varēsi uz dažām stundām dienā iznākt krastā. Iespējams, ka tava veselība uzlabosies un tu varēsi, tāpat kā agrāk, uzturēties gaisā tikpat ilgi kā ūdenī.

Armana Vilbuā personā tu atradīsi otro tēvu. Tu savukārt būsi viņam neatsverams palīgs viņa zinātniskajos darbos okeanogrāfijā. Jau no tā vien, ko tu zini par okeānu un tā iemītniekiem, pietiktu kādam desmitam profesoru, — Salvators pasmīnēja. — Jokupēteri eksperti tincināja tevi pēc šablona, kāda šodien diena, kāds datums, un tu nevarēji atbildēt tikai tāpēc, ka tas viss tavās acīs bija bez nozīmes. Ja viņi būtu pajautājuši tev par zemūdens straumēm, ūdens temperatūru, sāls saturu Laplatas līcī un tā apkārtnē — no tavām atbildēm varētu sastādīt veselu zinātnisku rakstu sējumu. Cik daudz vairāk tu varēsi uzzināt un vēlāk darit zināmas savas atziņas cilvēkiem, ja tavas apakšūdens ekskursijas vadīs tāds pieredzējis un teicams zinātnieks kā Armans Vilbuā! Es esmu pārliecināts, ka jūs abi radīsiet tādu darbu okeanogrāfijā, kurš iezīmēs veselu laikmetu šās zinātnes attīstībā, pārskanēs visu pasauli. Un tavs vārds stāvēs blakus Armana Vilbuā vārdam, — es viņu pazīstu, viņš pats to pieprasīs. Tu kalposi zinātnei un reizē ar to visai cilvēcei.

Bet, ja tu paliksi šeit, tevi piespiedīs kalpot tumsonīgu, savtīgu cilvēku zemiskajām interesēm. Esmu pārliecināts, ka atola tīrajos, dzidrajos ūdeņos un Armana Vilbuā ģimenē tu atradīsi klusu ostu un būsi laimīgs.

Vēl viens padoms. Līdzko tu atradīsies okeānā — un tas var notikt šo pašu nakti, — nekavējoties peldi uz mājām caur zemūdens tuneli (mājās pašreiz ir tikai uzticamais Džims), paņem navigācijas instrumentus, nazi un pārējo, uzmeklē Līdingu un dodies ceļā, iekams vēl saule nav pacēlusies pār okeānu.

Ardievu, Ihtiandr! Nē, uz redzēšanos!

Salvators pirmo reizi mūžā apskāva un cieši noskūpstīja Ihtiandru. Tad viņš pasmaidīja, uzsita jauneklim uz pleca un sacīja:

— Tāds brašs zēns nekur nepazudīs! — un ātri izgāja no istabas.

BĒGŠANA

Olsens tikko bija pārnācis no fabrikas un dzīrās ēst pusdienas, kad pie durvīm kāds pieklauvēja.

—   Kas tur ir? — Olsens uzsauca, neapmierināts, ka viņu traucē.

Durvis atvērās, un istabā ienāca Gutiēre.

—   Gutiēre?! Tu? No kurienes? — izsaucās pārsteigtais un iepriecinātais Olsens pieceldamies.

—   Labdien, Olsen, — Gutiēre sacīja. — Ēd vien mierīgi pusdienas. — Un, atbalstījusies pie stenderes, turpināja: — Es nevaru dzīvot kopā ar vīru un viņa māti. Zurita… viņš iedrošinājās iesist man. Un es pametu viņu. Aizgāju pavisam, Olsen.

Sī jaunā ziņa piespieda Olsenu pārtraukt pusdienas.

—   Tas nu gan ir kas negaidīts! — viņš izsaucās. — Sēdies! Tu jau lāgā neturies kājās. Bet kā tad tā? Tu taču sacīji: «Ko dievs savienojis, to cilvēkiem nebūs šķirt.» Atlikt šo tematu? Vēl jo labāk. Priecājos, Vai tu atgriezies pie tēva?

—   Tēvs neko nezina. Zurita mani atrastu pie tēva un aizvestu atpakaļ. Es apmetos pie draudzenes.

—   Un … ko tu darīsi tālāk?

—   Es iestāšos fabrikā. Es atnācu lūgt tevi, Olsen, palīdzēt atrast man darbu… vienalga, kādu.

Olsens noraizējies pagrozīja galvu:

—   Pašlaik tas ir ļoti grūti. Kaut gan es, protams, pamēģināšu. — Un padomājis Olsens jautāja: — Bet kā vīrs izturēsies pret to?

—   Es negribu par viņu neko zināt.

—   Jā, bet vīrs gan gribēs zināt, kur atrodas viņa sieva, — Olsens pasmaidīja. — Neaizmirsti, ka tu esi Argentīnā. Zurita uzmeklēs tevi un tad… Tu pati zini, ka viņš tev nedos miera. Likums un sabiedriskā doma ir viņa pusē. ,

Gutiēre brīdi domāja un tad apņēmīgi "noteica:

—   Vienalga! Tādā gadījumā es braukšu uz Kanādu, uz Aļasku. ..

—   Par to mēs padomāsim. Te palikt tev bīstami. Es jau pats sen dzīros aizceļot. Kāpēc es īsti ierados šeit — Latīņamerikā? Te vēl pārāk stiprs baznīctēvu gars. Zēl, ka mums toreiz neizdevās aizbēgt, bet Zurita paspēja tevi nolaupīt un mūsu biļetes un nauda gāja zudumā. Tagad tev droši vien, tāpat kā man, nav naudas tvaikoņa biļetei uz Eiropu. Bet mums jau nav nemaz obligāti jābrauc taisni uz Eiropu. Ja mēs — es saku «mēs» tāpēc, ka neatstāšu tevi, kamēr tu nebūsi nogādāta drošā vietā, — ja mēs nokļūstam tikai līdz Paragvajai tepat blakus vai vēl labāk — līdz Brazīlijai, tad Zuritam būs jau grūtāk uzmeklēt tevi un mums būs laiks sagatavoties braucienam uz Savienotajām Valstīm vai uz Eiropu … Vai tu zini, ka doktors Salvators un Ihtiandrs atrodas cietumā?

—   Ihtiandrs? Viņš atradies? Kāpēc viņš cietumā? Vai es varu viņu satikt? — Gutiēre apbēra Olsenu ar jautājumiem.

—   Jā, Ihtiandrs ir cietumā un var atkal kļūt par Zuritas vergu. Nejēdzīgs process, nejēdzīgs apvainojums pret Salvatoru un Ihtiandru.

—   Tas ir briesmīgi! Vai viņu nevar izglābt?

—   Es visu laiku pūlējos to izdarīt, bet bez sekmēm. Taču pats cietuma uzraugs kļuvis par mūsu negaidītu sabiedroto. Šonakt mums jāatbrīvo Ihtiandrs. Es nupat kā saņēmu divas īsas zīmītes: vienu no Salvatora, otru no cietuma uzrauga.

—   Es gribu satikt Ihtiandru! — Gutiēre iesaucās. — Vai es varu iet tev līdzi?

Olsens apsvēra.

—   Domāju, ka tie. Arī tev labāk, ja neredzēsi Ihtiandru.

—   Bet kāpēc?

—   Tāpēc, ka Ihtiandrs ir slims. Viņš slims kā cilvēks, bet vesels kā zivs.

—   Es nesaprotu.

—   Ihtiandrs nevar elpot gaisu. Kas notiks, ja viņš atkal ieraudzīs tevi? Viņam tas būs ļoti smagi un varbūt tev tāpat. Ihti. ndram gribēsies tikties ar tevi, bet dzīve uz sauszemes galīgi nobeigs viņu.

Gutiēre nokāra galvu.

—   Jā … varbūt tev taisnība, — viņa pēc brītiņa atbildēja.

—   Starp viņu un visiem pārējiem cilvēkiem atrodas neuzveicams šķērslis — okeāns. Ihtiandram ir uzspiests likteņa zīmogs. Kopš šās dienas ūdens kļūst par viņa dzimto un vienīgo stihiju.

—   Bet kā viņš tur dzīvos? Viens bezgalīgajā okeānā — cilvēks starp zivīm un jūras briesmoņiem?

—   Viņš bija laimīgs savā zemūdens pasaulē, iekams…

Gutiēre pietvīka.

—   Tagad, zināms, viņš vairs nebūs tik laimīgs kā toreiz …

—   Rimsties, Olsen, — Gutiēre skumji pārtrauca.

-— Tomēr laiks izdziedē visu. Var būt, ka viņš atgūst zaudēto mieru. Tā viņš arī dzīvos — starp zivīm un jūras briesmoņiem. Un, ja haizivs neaprīs viņu pirms laika, viņš nodzīvos līdz vecumam, līdz sirmiem matiem … Nāve? Nāve visur vienāda .. .

Krēsla biezēja, un istabā kļuva gandrīz pavisam tumšs.

—   Nu man laiks, — Olsens pieceldamies sacīja.

Arī Gutiēre piecēlās.

—   Bet vai iztālēm es drīkstu uz viņu paskatīties?

—   Zināms, ja tu neatklāsi savu atrašanās vietu.

—   Jā, to es apsolu.

Bija pavisam tumšs, kad Olsens ūdens vedēja drēbēs iebrauca cietuma pagalmā no koronela Diasa ielas puses.

Sargs viņam uzsauca:

—   Kur tu brauc?

—   Vedu «velnam» jūras ūdeni, — Olsens atbildēja, kā cietuma uzraugs bija viņam mācījis.

Visi sargi zināja, ka cietumā atrodas neparasts arestants — «jūras velns», kas sēž ar jūras ūdeni pildītā tvertnē, jo saldūdeni nevar panest. Laiku pa laikam šo jūras ūdeni mainīja, atvedot to uz ores uzliktā lielā mucā.

Olsens piebrauca pie cietuma ēkas un nogriezās gar stūri, kur bija virtuve un kalpotāju ieeja cietumā. Uzraugs bija jau visu sagatavojis. Sargi, kuri parasti stāvēja gaitenī un pie ieejas, bija aizsūtīti ar dažādiem uzdevumiem. Ihtiandrs uzrauga pavadībā brīvi iznāca no cietuma.

—   Nu, lec ātrāk mucā! — skubināja uzraugs.

Ihtiandrs nekavējās.

—   Brauc!

Olsens uzšāva ar grožiem, izbrauca no cietuma pagalma un nesteigdamies brauca tālāk pa Alavara avēniju, gar Ritero staciju un preču staciju. Viņa tuvumā vīdēja gājējas sievietes ēna.

Bija jau tumša nakts, kad Olsens izbrauca no pilsētas robežām. Ceļš veda gar jūras krastu. Vējš pieņēmās. Viļņi traucās uz krastu un šalcot šķīda pret akmeņiem.

Olsens apskatījās visapkārt. Uz ceļa neviens nebija redzams. Tikai tālumā laistījās ātri traucoša automobiļa ugunis. Lai pabrauc garām.

Automobilis, dūkdams un apžilbinādams visus ar ugunim, aizdrāzās pilsētas virzienā un nozuda tālumā.

—   Ir laiks! — Olsens atgriezās un pamāja Gutiērei, lai tā paslēpjas aiz klintīm. Tad viņš piesita pie mucas un uzsauca: — Esam klāt! Kāp laukā!

Ihtiandra galva parādījās virs mucas. Viņš pārlaida skatienu apkārtnei, ātri izkāpa no mucas un nolēca uz ceļa.

—   Paldies, Olsen! — jauneklis sacīja, ar slapjo roku cieši saspiezdams milža plaukstu.

Ihtiandrs elpoja strauji kā aizdusas lēkmē.

—   Ne par ko. Ardievu! Esi piesardzīgs. Nepeldi tuvu krastam. Bīsties no cilvēkiem, lai nekrīti otrreiz verdzībā.

Pat Olsens nezināja, kādus norādījumus Ihtiandrs saņēmis no Salvatora.

—   Jā, jā, — Ihtiandrs aizelsdamies atbildēja. — Es peldēšu tālu tālu, uz klusām koraļļu salām, kur nepiestāj neviens kuģis. Paldies, Olsen! — Un jauneklis metās uz jūru.

Jau pie pašiem viļņiem viņš pēkšņi atskatījās un iesaucās:

—   Olsen, Olsen! Ja kādreiz satiksiet Gutiēri, nododiet viņai manus sveicienus un pasakiet, ka vienmēr atcerēšos viņu!

Viņš ielēca jūrā un izsaucās:

—   Ardievu, Gutiēre! — un iegrima viļņos.

—   Ardievu, Ihtiandr! — Gutiēre, stāvēdama aiz klints, klusu atsaucās.

Vējš pieņēmās spēkā un gandrīz jau gāza cilvēkus no kājām. Jūra bangoja, smiltis švīkstēja, akmeņi granda.

Kāda roka saspieda Gutiēres pirkstus.

—   Iesim, Gutiēre! — Olsens laipni pavēlēja.

Viņš izveda Gutiēri uz ceļa.

Viņa vēireiz atskatījās uz jūru un, atbalstīdamās uz Olsena rokas, devās uz pilsētas pusi.

Salvators izcieta sodu, atgriezās mājās un ķērās atkal pie zinātniskā darba. Viņš gatavojas doties kādā tālā ceļojumā.

Kristo joprojām kalpo pie viņa.

Zurita iegādājies jaunu šoneri un zvejo pērles Kalifornijas līcī. Kaut viņš nav bagātākais cilvēks Amerikā, tomēr par savu likteni nevar sūdzēties. Viņa ūsu gali kā barometra bultas rada augstu spiedienu.

Gutiēre šķīrusies no vīra un apprecējusi Olsenu. Viņi pārcēlušies uz Ņujorku un strādā konservu fabrikā. Laplatas līča piekrastē neviens vairs nepiemin «jūras velnu». Tikai dažkārt tveicīgās naktīs vecie zvejnieki, izdzirdējuši nakts klusumā nezināmu skaņu, stāsta jaunajiem:

—   Tā kādreiz pūta gliemežragā «jūras velns», — un sāk stāstīt par viņu leģendas.

Tikai viens cilvēks Buenosairesā nespēj aizmirst Ihtiandru.

Visi pilsētas puikas pazīst veco, pa pusei jukušo ubagu indiāni.

—   Re, kur iet «jūras velna» tēvs!

Bet indiānis neliekas dzirdam puiku klaigas. Satiekot kādu spānieti, vecais katrreiz atgriežas, nospļaujas un norūc kādu lāstu.

Policija neaiztiek veco Baltazaru. Viņa ārprāts ir rāms, viņš nevienam nav kaitīgs. Tikai, kad jūrā saceļas

vētra, vecais indiānis top neparasti nemierīgs. Viņš steidzas uz pludmali un, riskēdams, ka ūdens viņu ieskalos jūrā, nostājas uz piekrastes akmeņiem un sauc, sauc dienu un nakti, kamēr vētra nenorimst: — Ihtiandr! Ihtiandr! Mans dēls! Bet jūra prot glabāt savu noslēpumu.

SATURS

Ievads. Aleksandrs Beļajevs . CILVĒKS-AMFĪBIJA (romāns)

PIRMĀ DAĻA

«Jūras velns»……………………………

Jāšus uz delfīna…………………………

Zuritas neveiksme………………………

Doktors Salvators ……………………..

Slimā mazmeita………………………..

Brīnumainais dārzs …….

Trešais mūris……………………………

Uzbrukums ……………………………..

Cilvēks-amfībija ……………………….

Ihtiandra diena . ……………………….

Meitene un melnīgsnējais vīrs . . .

Ihtiandra kalps………………………………………………………….. 64

Pilsētā…………………………………………………………………… 69

Atkal jūrā………………………………………………………………. 72

Maza atriebība……………………………………………….. 76

Zurita ir nepateicīgs ………………………………………………….. 81

Nepatīkama sastapšanās……………………………………………….. 85

Kauja ar astoņkājiem………………………………………………….. 88

Jauns draugs………………………………….. ……………………… 92

OTRA DAĻA

Tas ir «jūras velns»!………………………………………………. 108

Pilnu gaitul ……………………………………………………….. 113

Neparastais gūsteknis……………………………………………… 118

Pamestā «Medūza»…………………………………………………. 125

Nogrimušais kuģis…………………………………………………. 128

TREŠA DAĻA

Jaunradies tēvs…………………………………………………….. 134

Neparasts juridisks gadījums……………………………………… 141

Ģeniālais bezprātis…………………………………………………. 146

Apsūdzētā pēdējais vārds………………………………………….. 150

Cietumā……………………………………………………………….. 157

Bēgšana ……………………………………………………………. 168

1 l.eatling (angl.) — barvedis, vadītājs. (Aut.)

[1ļ araukīiņl — kāda no Amerikas Indiāņu ciltīm. (Aut.)

[2ļ gaučo — pusmežonīgas ganu ciltis, kas dzīvo pampasos. (Aut.)

[3ļ pulkērija (spān.) — traktieris, pulke — degvīns. (Aut.)

[3ļ Taisnības dieviete. (Aut.)

Content

Beļajevs Aleksandrs Cilvēks- Amfībija

Priekšvārds

Pirmā daļa «JŪRAS VELNS»

JĀŠUS UZ DELFĪNA

ZURITAS NEVEIKSME

DOKTORS SALVATORS

SLIMA MAZMEITA

BRĪNUMAINAIS DĀRZS

TREŠAIS MŪRIS

UZBRUKUMS

CILVĒKS-AMFĪBIJA

IHTIANDRA DIENA

MEITENE UN MELNĪGSNĒJAIS VĪRS

IHTIANDRA KALPS

PILSĒTĀ

ATKAL JŪRĀ

MAZA ATRIEBĪBA

ZURITA IR NEPACIETĪGS

NEPATĪKAMA SASTAPŠANĀS

KAUJA AR ASTOŅKĀJIEM

JAUNS DRAUGS

Otrā daļa CEĻĀ

TAS IR «JŪRAS VELNS»!

PILNU GAITU!

NEPARASTAIS GŪSTEKNIS

PAMESTĀ «MEDŪZA»

NOGRIMUSAIS KUĢIS

Trešā daļa JAUNRADIES TĒVS

NEPARASTS JURIDISKS GADĪJUMS

ĢENIĀLAIS BEZPRĀTIS

APSŪDZĒTĀ PĒDĒJAIS VĀRDS

CIETUMĀ

BĒGŠANA

SATURS